
LEIDĖJŲ ŽODIS 


Šv. Kazimiero Draugijos leidiniai, kaip skaitytojai gerai žino, 
paprastai būna numeruojami. Jos paskutinis šiemet tik ką iš- 
leistas veikalėlis „Paskutinioji pergalė“ yra iš eilės 650-tas. Po 
jo turėjo eiti 651-mas, o iuo tarpu išeina 500-sis! 

Kad gerbiamieji skaitytojai nelaužytų sau be reikalo galvos 
dėliai šio numeracijos nenuoseklumo, laikau savo pareiga patiekti 
čia keletą paaiškinimo žodžių. Tas nenuoseklumas atsirado su- 
sidėjus šioms aplinkybėms. 

Berašydamas savo paskutinį veikalą „Lietuvos Bažnyčios isto- 
riją“, a. a. prof. kan. Alekna 1930 m. sunkiai susirgo, Prieš mir- 
damas, jis pasišaukė mane ir įteikdamas minėto veikalo rankrašti, 
tarė: „Aš norėčiau, kad Šv. Kazimiero Draugija išleistų šį mano 
veikalą. Jis jau perrašytas mašinėle ir užbaigtas; reiktų tik pa- 
tikrinti citatos. Aš to padaryti nesuskubau. Galės šį darbą at- 
likti kuris nors jaunas istorikas, remdamasis mano surinkta isto- 
rine medžiaga, kurią taip pat tamstai pavedu“ 

Aš Šv. Kazimiero Dr-jos Valdybos vardu padėkojau gerb. 
autoriui ir pažadėjau jo prašymą įvykdyti. * 

Greit po to kan. Alekna mirė ir man teko jieškoti, kad kas 
vėlionies rankraštį, prieš siunčiant spaustuvėn, peržiūrėtų ir spau- 
dai prirengtų. Bet istorikai, kuriuos aš tuo reikalu kalbinau, nesi- 
skubino imtis to darbo. Vienas jų, tiesa, buvo pasiėmęs, bet ap- 
krautas kitais darbais, palaikęs rankraštį 4 laiką, grąžino 
atgal nieko nepadaręs. 7 

Galop 1934-tiems metams baigiantis, Dievas padėjo mums su- 
rasti jauną istoriką, kuris ir sutiko minėtąjį kan. Aleknos veikalą 
suredaguoti. Tai buvo Kun. Dr-as J. Stakauskas, kuriam už tai aš 
Šv. Kaz. Dr-jos Valdybos vardu ir tariu viešai nuoširdų padėkos 
žodį. 


, Ka 
Be abejo, tai vėloka, bet geriau vėliau, negu niekad, juoba, r 
kad panašūs veikalai nesensta ir nepraranda savo aktualumo. ||| 


Dėliai to aš tikiuosi, kad ši knyga ras skaitytojų ne vien kuni- 
gų, bet ir šiaip Jau inteligentų katalikų tarpe, patenkindama juos 
ne tik savo moksliška precizija, bet ir dailia kalba, 


10.IV.36 m. Ča Dambrauskas-Jakštas, 
Šv. Kaz. Dr-jos pirmininkas 

Krikščionybė šiaurės Europoje. — Pirmieji apaštalai Pabaltijy. — Baž- 
tinė-karinė vokiečių organizacija Pabaltijy. — Krikščioniškas bažnytinis 
jų principas. — Pasauliškas misijų principas. — Mindaugas verčiamas 
ypti į Vakarus, — Mindaugo santykiai su Apaštalų Sostu. — Vyskupijos 
ūrimas. — Antroji Lietuvos vyskupija. — Žemaičių laimėjimai ir Mindaugo 
atsisakymas nuo sąjungos su teutonų ordinu. — Pravoslavijos išpažintojai. 
Lenkų teorija apie katalikybės plitimą Lietuvoje. 


Maždaug tūkstantis metų truko, kol krikščionių tikėjimas, 
plisdamas iš dviejų krikščionybės centrų — Romos ir Konstanti- 
polio, — pasiekė šiaurės Europos kraštus. Tik X-ajam amžiui 
igiantis krikščionybė buvo įvesta Lenkijoje (965) ir Rusijoje 
(988); Švedijoje gavo ji viršų 1002 m., o Suomijoje tik 1300 m. 
kūrė pirmoji vyskupija Abo mieste. 

Krikščionybė sukultūrino Europos tautas ir stengėsi duoti 
joms pastovesnę taiką, Pasaulinės tautos buvo tada sulaikytos 
nuo karų ir plėšimų. Prieš Karolį Didįjį nusilenkė saksai. X-me 
žiuje vokiečiai suvaldė baisius vengrus, sumušdami juos Le- 
o laukuose (955). Karingi ir neramūs normanai, virtę krikš- 
onimis, nustojo klajoję ir plėšę svetimus pajūrius bei paupius. 
Tarp krikščioniškų kraštų išliko nedidelė pagonių salelė Balti- 


Į šią pagonių salelę stengėsi prasiskverbti iš visų pusių 
krikščionybės spinduliai. Polocko ir Pskovo rusai turėjo vieną 


ž 


kitą cerkvę Uždauguvyje. Iš Čekijos buvo atvykęs į Prūsus 
krikščionių mokslo skelbti ir žuvo čia kankiniu 996 m. Pragos 
arkivyskupas Adalbertas-Vaitiekus'). Panašiai žuvo Prūsuose 
ir kitas misionierius šv. Brunonas, šv, Romualdo mokinys ir 
imperatoriaus Enriko II giminaitis?), 

Atsitiktinai iš toli atvykstą misionieriai negalėjo turėti pa- 
sisekimo. Tada nebuvo arti tvirto krikščionybės centro, kuris 
būtų galėjęs remti krikščioniškos misijos akciją Lietuvoje. Kai- 
myninės rusų ir lenkų valstybės, politiškai susiskaldžiusios, ne- 
galėjo būti misijų centrais lietuvių tautai. 

XIII-me amžiuje aplinkybės kitaip susidėjo. Lietuvos 
pašonėje įsikūrė du vokiški ordinai, kurie vėliau susiliejo į vieną. 
Teutonų ordinas, Kryžiaus karo žygių padedamas, nukariavo 
lietuviams giminingas tautas (latvius su prūsais) ir įkūrė ga- 
lingas valstybes. Tada Pabaltijo bažnytinėse respublikose įsi- 
kūrė galinga bažnytinė provincija iš keturių Livonijos vysku- 
pijų: Rygos, Kuršo, Ezelio, Dorpato ir keturių Prūsijos vyskupijų: 
Sambijos, Pomezanijos, Varmijos, Kulmijos, Rygos arkivyskupui 
vadovaujant. Tokia milžiniška bažnytinė provincija apsupo 
Lietuvą iš šiaurės ir iš vakarų. Pabaltijo vyskupijose tada įsi- 
kūrė nemaža vienuolynų, kurie galėjo duoti užtenkamai jėgų 
misijų darbui. Tuo laiku misijų akcija buvo gana pakilus. 
Pranciškonai: važinėjo misijų net į tolimą Mongoliją. Juo la- 
biau jie negalėjo aplenkti artimesnės Lietuvos. Deja, jiems čia 
negalėjo sektis. Jų darbui kliudė įsisenėjusi politinė kova tarp 
Lietuvos ir teutonų ordino. 

Romos Kūrija, normuodama ir  kontroliuodama misijų 
veiklą, stengėsi šalinti politinio egoizmo siekimus. Ji duodavo 
misionieriams tarp svetimų tautų grynai katalikiškų instrukcijų. 
Popiežiai Inokentas III ir Honorijus III Livonijos bei Prūsijos 
misionierius ir kryžiuočius ragino neofitų tiek neslėgti, kad jie, 
krikščionimis virtę, nepasijustų blogesniame būvyje. Kryžiuo- 
čiai, duodami karinę pagalbą krikščionims, turį rūpintis ne pa- 
gonis nukariauti, bet juos atversti?) Honorijus III, imdamas 


1) Voigt H. G., Adalbert von. Prag, Westend — Berlin, 1898. 
*) Annales Ouedlinburgenses (Mon. Germ. Hist. Script. III, 80). 
3) Potthast, Regesta pontificum Romanorum 4575. 


1224 m. į savo globą Livonijos misijas, užtikrino to krašto tau- 
toms laisvę. Popiežius tada pabrėžė, kad tos tautos liksiančios 
laisvos, būsiančios tik Kristaus ir Romos Bažnyčios valdžioje?). 

Tačiau greta popiežiaus buvo dar kitas galingas krikščio- 
nybės globėjas — Romos imperatorius vokiečių tautos, kuris 
taip pat laikė savo pareiga remti krikščionių misijas. "Šis misi- 
jų, globėjas greta religinių tikslų turėjo ir politinių: plėsti ir stip- 
rinti vokiečių tautos romėnų imperiją. Į misijų plotus jis žiū- 
rėjo kaip į savo imperijos kolonijas. Fridrichas II, 1226 m, pa- 
skelbdamas teutonų ordino žemes Romėnų imperijos kunigaikš- 
tija, jam dovanojo ne vien Prūsus, bet ir tolimesnius Lietuvos ikraš- 
tus, kuriuos ordinas nukariaus. Imperatoriaus apaštalavimo prie- 
monės, vekomenduojamos kryžiuočių misionieriams, skyrėsi nuo 
tų. priemonių, kurias popiežiai buvo užakcentavę tiems patiems 
tikėjimo skelbėjams vokiečiams. Fridrichas II sako, kad kryžiuo- 
čiai turį ne vien pagonis krikščioninti, bet ir juos nukariauti?). Li- 
vonijos valstybės kunigaikščiai, vyskupai, misijose labiau laikėsi 
popiežiaus nurodyto metodo; jie darė sutartis su vietiniais gyvento- 
jais ir tuo būdu įgydavo Livonijoje tą politinę valdžią, kurią ligšiol 
čia buvo turėję rusai. "Tuo tarpu teutonų ordinas Prūsuose savo 
misijų darbe labiau praktikavo imperatoriaus metodą. Tačiau 
ir ordinas, Bažnyčiai tarpininkaujant, pradžioje turėjo geruoju 
tartis su vietos gyventojais ir 1249 m. padarė su prūsais sutartį, 
palikdamas jiems žemę ir asmens laisvę. Popiežių legatai, siunčia- 
mi į Livoniją ir Prūsus misijų prižiūrėti, reikalavo nuo misijo- 
nierių laikytis popiežiaus nurodyto metodo. 

Tačiau praktikoje krikščioniško misijų principo nesilaikyta. 
Patys popiežiai, vadovaudami Pabaltijo misijai, dažnai sumai- 
šydavo grynai pasaulinį politinį momentą su bažnytiniu krikš- 
čionišku. Todėl, pradedant lietuviams skelbti katalikų tikėji- 
mą, buvo paleistos į darbą pasauliškos valdžios priemonės (bra- 
chium saeculare), kurios aiškiai prieštaravo krikščionybės dva- 
siai, 

Katalikiškų misijų veikla Rytų Europoje suaktyvėjo XIII-am 
amžiui įpusėjus, Popiežius Inokentas IV paskyrė 1246 m. Prū- 


*) Potthast, 7343. 
?, Preuss. U B. I. 1. Nr. 56: 


sijos ir Livonijos arkivyskupą Albertą Suerbeerą savo legatu 
Rusijos kraštams!) Talis pačiais 1246 m.  Haličo-Valuinės 
kunigaikštis Danielius buvo priimtas į popiežiaus globą?) Tą 
patį ketino padaryti ir kiti Rusijos kunigaikščiai. Popiežius 
tada tikėjosi išvaduosiąs Rusiją iš totorių valdžios ir sujungsiąs 
ją su katalikų Bažnyčia. Livonijos valstybė turėjo būti svar- 
biausioji Haličo talkininkė toje akcijoje prieš  totovius. Taip 
aplinkybėms susidėjus, lietuvių tauta, atkakliai laikydamasi pa- 
gonybės ir puldinėdama savo kaimynus, prieštaravo Romos Kiū- 
rijos platiems sumanymams. Valuinė ir Livonija susijungė 
prieš Lietuvą. Sąjungininkų sumanymai sutapo su ta nuotaika, 
kuri buvo susidariusi tarp mažųjų Lietuvos kunigaikščių dėl 
nepasitenkinimo Mindaugo centraline valdžia. Vienas jų, Taut. 
vilas, priėmė krikštą Rygoje ix ėjo išvien su Livonijos ordinu, no- 
rėdamas išgriauti Mindaugo monarchiją. Mindaugas, gabus po- 
litikas, suprato situacijos rimtumą.  Susitikęs su ordino magis- 
tru, jis stengėsi išardyti vokiečių sąjungą su Lietuvos kunigaikš- 
čiais. Per šias derybas didysis Lietuvos kunigaikštis įsitikino, 
kad kitos išeities jam nėra, kaip tik priimti katalikų tikėjimą. 
Todėl jis pasikrikštijo su savo Žmona, vaikais ir daugybe savo 
valdinių. Šio svarbaus įvykio šaltiniai aiškiau nenušviečia. 
Apie Mindaugo krikštą žinome iš kelių eiliuotos Livonijos kro- 
nikos eilučių ir trumpo paminėjimo popiežiaus Inokento IV 
bulėse. 

Mindaugas pasiuntė pas Inokentą IV savo delegaciją pra- 
nešti apie įvykusį krikštą ir prašyti, kad popiežius priimtų Lie- 
tuvos kraštą į Apaštalų, Sosto globą bei apsaugą. Popiežius savo 
1251 m. liepos 17 d. bule, adresuota Lietuvos valdovui, praneša, 
kad Lietuvos kraštas esąs paimtas šv. Petro nuosavybėn ir pats 
Mindaugas su savo gimine esąs ypatingoje Apaštalų Sosto glo- 
boje. Popiežius pavedė vyskupui Enrikui žiūrėti, kad vyskupai 
ir kunigai, kuriems teks dirbti Lietuvoje, imdami dešimtines, 
neapsunkintų karaliaus ir jo valdinių. Kitu savo raštu popie- 
žius įs: kė Kuršo ir Ezelio vyskupams saugoti, kad niekas ne- 
skriaust 1 Mindaugo, esančio Apaštalų Sosto globoje. Pagaliau 


1) Bunge, Livl. U. B. I. Nr. CXCI. skil. 249. 
*) Turgenev, Historica Rusiae Monumenta I, psl. 57. 

Inokentas TV įgaliojo Kulmijos vyskupą popiežiaus vardu vai- 
nikuoti Mindaugą Lietuvos karalium ir konsekruoti Lietuvai 
vyskupą. Lietuvos vyskupas turėjo tiesiogiai priklausyti popie- 
žiaus. Todėl Kulmijos vyskupas, jį konsekruodamas, turėjo pa- 
imti nuo jo priesaiką popiežiaus vardu pagal pridėtą prie bulės 
formulę!). 

Krikštas buvo tada Lietuvai labai naudingas. Jos valdovas, 
krikščionis, savo teisėmis susilygino su kitais Vakarų Europos 
krikščionių karaliais ir pasidarė didžiulės krikščionių valdovų 
šeimos nariu. Aukščiausias krikščionybės autoritetas — Romos 
popiežius pripažino jį suvienytos Lietuvos kasalium ir užtikrino 
jam Apaštalų Sosto globą. Teutonų ordinas turėjo būti Min- 
daugo sąjungininkas ir jo padėjėjas, 

Popiežiaus Inokento IV bulės, rašytos Lietuvos karaliui, pa- 
deda susekti Mindaugo krikšto datą. Tos bulės buvo rašytos 
Milane 1251 m. liepos 15—26 d. Kol lietuvių pasiuntiniai 
nuvyko į Italiją, kol popiežius išsprendė svarbų Mindaugo prašy- 
mą, kol buvo surašyti atsakymai, turėjo praeiti keli mėnesiai 
Todėl Mindaugo krikštas turėjo įvykti tik 1251 m. pradžioje. 
Krikšto vieta, rodos, yra buvusi Mindaugo sostinė. Kur ji tada 
buvo, žinių neliko. 

Nei 1251, nei 1252 m. nieko negirdėti apie Mindaugo vai- 
nikavimą Lietuvos karalium. Matyt, vainikavimas nusitęsė dėl 
intrygų iš teutonų ordino pusės. Tik po dvejų metų (1253 m.) 
Kulmijos vyskupas Enrikas uždėjo Mindaugui vainiką?), 

Sunkiai vyko ir vyskupiją steigti. Dėl Livonijos vyskupų 
intrygavimo Kulmijos vyskupas Enrikas nekonsekravo vysku- 
po Lietuvai. 1253 m. popiežius įgaliojo Livonijos arkivyskupą 
Albertą pašventinti vyskupu tinkamą kandidatą, kuris būtų 
Mindaugo malonėje. Bet ir Rygos arkivyskupas kažkaip vis 
delsė įvykdyti popiežiaus įsakymą. 1252 m. Mindaugas dar kar- 
tą kreipėsi į popiežių ir prašė paskirti Lietuvos vyskupu teutonų 
ordino kunigą Kristijoną?) Arkivyskupas Albertas, matydamas, 
kad ilgiau nebegalės delsti, pagaliau Kristijoną konsekravo vys- 


1) Theiner, A., Monumenta Historica Poloniae et Lithuaniae I, psl. 46-50. 
2, Bunge, Livl. U B. I. GCXLIII. skilt. 313. 
3) Bunge, Livl. U B. I. Nr. CCLIV. skil. 337. 

kupu, bet prieštaraudamas popiežiaus įsakymui paėmė iš jo prie- 
saiką ne popiežiaus, bet savo vardu. "Taip darydamas arkivys- 
kupas norėjo Lietuvos vyskupiją prijungti prie savo bažnytinės 
provincijos. Mindaugas nesutiko su šiuo įvykusiu faktu ir dėl 
neteisėto žygio Albertą apskundė popiežiui. Tada Inokentas IV 
panaikino Kristijono priesaiką, padarytą Albertui, ir įgaliojo Neu- 
burgo vyskupą paimti iš Lietuvos vyskupo naują priesaiką po- 
piežiaus vardu!) "Tuo būdu dėl Mindaugo rūpesčių Lietuvos 
vyskupija neįėjo į vokišką Livonijos bažnytinę provinciją, 1254 
m, kovo 12 d. Mindaugas aprūpino savo vyskupiją žemėmis, 
Jai išlaikyti Lietuvos karalius dovanojo pusę žemių Raseinių 
srityje, pusę Betygalos ir Laukuvos sričių?). Kitą šių sričių pusę * 
jau pirmiau buvo jis ordinui dovanojęs. 

Kaip plito tikėjimas Lietuvoje, ką veikė jos vyskupas, kur 
jis gyveno, apie tai beveik nieko nežinome. Matyt, katalikų 
būvis Lietuvoje buvo sunkus, jeigu popiežius Aleksandras IV 
1255 metais turėjo raginti Mindaugą, kad gintų Letuvos vys- 
kupą, iš visų pusių pagonių puolamą?). 

Tais pačiais 1253 metais, kuriais arkivyskupas Albertas pa- 
šventino Lietuvai vyskupą Kristijoną, Gniezno arkivyskupas 
Pelka konsekravo Kozlove (Mozūrijoj) dominikoną Vitą Lietu- 
vos vyskupu. Tuo būdu buvo susidariusios dvi vyskupijos Lie- 
tuvoje?). 

Mindaugas buvo sudaręs politinę sąjungą su teutonų ordi- 
nu. Jis rėmėsi vokiečių pagalba kovodamas su savo priešais, 
Valuinės ir mažaisiais Lietuvos kunigaikščiais. Už tą sąjungą 
Mindaugas dovanojo ordinui kai kurias žemes Žemaičiuose, Teu- 
tonų ordinas stengėsi toliau plėsti savo teritoriją Žemaičių 
sąskaita, norėdamas sujungti savo perskirtas Prūsų ir Livonijos 
šakas. Tokš kryžiuočių laikymasis sukėlė žemaičius prieš Min- 
daugą, kaip teutonų ordino sąjungininką. Žemaičiai stojo į ko- 
vą su ordinu ir davė jam kelis smarkius smūgius. Žymiausios 
kautynės įvyko prie Durbės, kur buvo sumuštos susijungusios 


1) Bunge, Livl. U B. I. Nr. CCLXXII. skilt. 354. 

2, Bunge, Lil. U B. I. Nr. CCLXIII. skilt. 345. 

3) Bunge, Livl. U B. III. skilt. 50. 

4) Stakauskas. Lietuva ir V. Europa. psl. 99—124. 

Prūsų ir Livonijos ordinų kariuomenės. Po šio pralaimėjimo 
ordino valdžia pašlijo visuose Pabaltijo kraštuose. Sukilo prieš 
ordiną prūsai ir kuršiai. Žemaičiams atrodė, kad atėjo metas 
visai išvaryti vokiečius iš Pabaltijo. 

Žemaičių laimėjimai darė įtakos pačiam Mindaugui, Jis 
pasidavė jų spaudžiamas ir susijungė su jais, nutraukdamas san- 
tykius su vokiečių ordinu. Tačiau pasirodė, kad žemaičiai per- 
daug pasitikėjo savo laimėjimais. Mindaugas pats vėliau gai- 
lėjosi susidėjęs su jais ir pradėjo svyruoti. Tą jo svyravimą pa- 
stebėjo Žemaičiai ir jį 1263 m. nužudė. 

Taip žuvo suvienytos Lietuvos valstybės kūrėjas, valdo- 
vas didžių politinių gabumų ir nepaprastos energijos, kuri rei- 
kalinga tokiam sunkiam darbui, kaip tautos jungimas į vieną 
valstybinį organizmą. Drauge su Mindaugu žlugo Lietuvoje ir 
katalikų tikėjimas, kuris dax nebuvo suspėjęs tvirtai prigyti. Ky- 
lant pagonių reakcijai, Lietuvos vyskupas Kristijonas 1259 m. 
pasitraukė į Vokietiją, ten ir mirė. Vėliau buvo pašventintas 
jo įpėdinis Jonas, bet kad, Mindaugą nužudžius, valdžią paėmė 
Lietuvoje uolūs pagonybės šalininkai, tai jis ir negalėjo atvykti. 

Mindaugo laikais veržėsi į Lietuvą ir pravoslavija iš Rusi- 
jos. Mindaugo sūnus Vaišilkas, regis, gimęs iš pirmosios Min- 
daugo žmonos rusės, priklausė pravoslavų cerkvei, ir taip uoliai 
buvo prie jos prisirišęs, kad gyveno vienuoliškai, pasistatęs vie- 
nuolyną Nemuno krante, netoli nuo Naugarduko. Jis palaikė 
artimus santykius su Valuinės kunigaikščiais; vienam iš jų, Švar- 
nui, 1268 m. netgi pavedė valdyti Lietuvą, o pats antrą kartą 
grįžo į vienuolyną. Turime ir daugiau duomenų, iš kurių ma- 
tome, kad lietuviai priimdavo prasoslaviją. Mindaugo priešinin- 
kas, kunigaikštis Daumantas, bėgdamas muo Vaišilko keršto, 
išsikėlė į Pskovą su 300 savo kareivių. Ten jis pasikrikštijo, ir 
pskoviečiai jį išrinko Įsavo kunigaikščiu.  Pravoslavijos išpa- 
žintojų randame ix kunigaikščio Traidenio giminėje. Valninės 
metraščio žiniomis jo keturi broliai  Borza, Sirputis, Lesius ir 
Svelkenis buvo labai uolūs krikščionys, gyvenę taikiai ir šelpę 
pavargėlius. Tačiau Valuinės kunigaikščiai savo žiauriu elge- 
siu stumte stūmė nuo savęs lietuvius, kurie buvo linkę į pra- 
voslaviją.  Valuinės kunigaikščiai nužudė vienuolyne gyvenantį, 
niekam nekliūvantį Vaišilką, užmušė karuose tris Traidenio bro- 

lius krikščionis. Todėl nenuostabu, kad Traidenis taip smar- 
kiai kariavo su Valuine. Šis kunigaikštis nebuvo fanatikas pa- 
gonis; tai rodo ir faktas, kad jo duktė Gaudemundė buvo ište- 
kėjusi 1279 m. už Polocko kunigaikščio Boleslovo). 

Lenkų istorikai, norėdami įrodyti lenkiškos kultūros senu- 
mą Lietuvoje, sugalvojo teoriją, kad labai anksti katalikų tikė- 
jimas plitęs Lietuvoje iš Lenkijos. Dabartiniai Lietuvos lenkai 
esą ne sulenkėję lietuviai arba neseniai atsikraustę kolonistai 
svetimtaučiai, bet ainiai seniai Lietuvoje apsigyvenusių lenkų 
belaisvių, kurių daugel, lietuviams puldinėjant Lenkijos žemes, 
buvo gabenami į Lietuvą ir čia ikurdinami. Moksliškai tą te- 
oriją suformulavo ir mėgino apginti prof, Abraham?). Abraham 
priskaito apie 20 lietuvių puolimų į Lenkijos žemes nuo 1246 . 
m. ligi 1383 m. Kiekvieną kartą lietuviai išsivesdavę po kelis 
tūkstančius belaisvių lenkų, jų tarpe ir kunigų. Tie belaisviai, 
įkurdinti Lietuvoje, statėsi bažnyčių. Todėl dar preš 1387 m. 
krikščionių tikėjimas iš tų lenkų belaisvių lietuviams buvęs ge- 
rai žinomas. 

Deja, šios gražios lenkų teorijos nepatvirtina šaltiniai, Ge- 
diminas savo laiške, rašytame 1323 m. popiežiui, kalba tik apie 
tris katalikų bažnyčias Lietuvoje: dvi Vilniuje ir vieną Naugar- 
duke. Be to, žinoma, kad 1387 metais, įvedant krikščionių ti- 
kėjimą Lietuvoje, visai nebuvo katalikų kunigų, mokančių lie- 
tuviškai. Krikšto apeigoms atlikti Jogaila buvo tada pakvietęs 
kunigų iš Lenkijos. . Kur dingdavo tie belaisviai, kurie per ka- 
rus patekdavo iš Lenkijos į Lietuvą? Remiantis šaltiniais, ga- 
lima šį klausimą kitaip aiškinti. Žinoma, kad tais laikais buvo 
prekiaujama vergais. Be to, tam tikrais atsitikimais šie belais- 
viai būdavo paleidžiami arba giminių išperkami. Gedimino 
dukteriai Aldonai ištekant, į Lenkiją drauge su ja buvo paleista 
24.000 belaisvių. Panašiai paleidžiama arba išperkama galėjo 
būti ir dažniau. 

Nei vokiečiams, nei lenkams nepavyko XIII-me amžiuje 
palenkti Lietuvą į krikščionybę, Nepasisekė ir trečiam artimam 


1) Totoraitis J., Die Litauer unter dem IKonig Mindowe bis zum Jahre 
1263. Freiburg (Schweiz) 1905. psl. 140—146. 
?) Polska i Litwa w dziejowym stosunku psl. 12—13. 

kaimynui — provoslaviškiems rusams. Jie, Lietuvos piliečiai, 
galėjo daugiau daryti įtakos. Tuo tarpu Lietuvos valstybė augo, 
kilo lietuvių tautinė sąmonė, stiprėjo jų pasitikėjimas savimi, ir 
ėjo gilyn jų griežtas nusistatymas prieš tuos katalikus, kurie, 
prisidengdami krikščionybės idealais, stengėsi pavergti lietuvių 
tautą. Tokiam antagonizmui įaštrėjus, katalikų tikėjimas ilgam 
negalėjo prigyti Lietuvoje. 

Mindaugo bandymas įvesti katalikų tikėjimą Lietuvoje nu- 
ėjo niekais. Šis nepasisekimas buvo lietuvių tautai politiniu at- 
žvilgiu labai nenaudingas. Lietuvių, latvių ir prūsų tautos, jei 
savo laiku būtų priėmusios krikščionių tikėjimą, būtų galėjusios 
sukurti vieną arba kelias valstybes, kurios būtų nuo Vislos ligi 
Dauguvos nusitęsusios su savo gražiais uostais Baltijos pakraščiu. 
Anaiš laikais buvo tai dar įmanomas dalykas. Teutonų ordinas 
tada nei Prūsuose nei Livonijoje nebuvo įsigalėjęs, ir vokiškas 
elementas tuose kraštuose buvo dar silpnas. Jei lietuviai tada 
būtų priėmę krikščionybę, teutonų ordinas, kaip krikščionių gy- 
nėjas, būtų buvęs nereikalingas. Jis nebūtų gavęs paramos iš 
Vakazų ir ilgainiui būtų susiliejęs su vietinėmis tautomis.  Vis- 
kas virto kitaip, kai Lietuva stojo į griežtą opoziciją krikščionių 
tautoms. Tada teutonų ordinas turėjo  pateisinantį pagrindą 
valdyti lietuviams ir prūsams. Prūsiškė ir livoniškė teutonų. or- 
dino šakos, besistengdamos susijungti, stūmė lietuvius nuo Bal- 
tijos ir slopino latvių ir prūsų vienybės su lietuviais mintį. 

LITERATŪRA: Klimas P., Lietuvių senobės bruožai. Vilnius, 1919. — Ber- 
tuleit H., Das Religionswesen der alten Preussen mit litauisch — lettischen 
Parallelen (Sitzungsberichte der Altertumsgesellschaft Prussia, Heft 25 (1924) 
psl. 9—113 (Diss. iIKonigsberg 1922). — Maschke E, Der Deutsche Orden 
und die Preussen, Berlin, 1928. — Caspar E, Hermann von Salza und die 
Grūndung des Deutschordensstaates in Preussen, Tibingen, 1924. — Toto- 
raitis J., Mindaugas, Lietuvos karalius, Mariampolė, 1932. — Latkowski Jul., 
Mendog krėl litewski, Krakow, 1892. — Siakauskas J., Lietuva ir Vakarų 
Europa XIHI-me amžiuje, Kaunas, 1934. — Lowmianski H., Studija nad po- 
czątkami spoleczenstwa i panstwa litewskiego; t. I-II, Wilno, 1931—1932. 
— Šapoka A., Čekų karaliaus Przemyslo II (Otakaro II) žygiai į Prūsus ir 
planas nukariauti sau Galindiją, Jotvingus ir Lietuvą (Praeitis t. III), — 
Ivinskis Z.,  Krikščioniškosios Vakarų Europos santykiai su pagoniškąja 
Lietuva, (Kaunas, 1933 (Atheneum 1933 m.): — Zajączkomski St., Studya nad 
dziejami Žmuidzi w. XIII, Lwėw, 1925. — Abraham WI, Polska i chrzest 
Litwy. (Polska i Litwa w dziejowym stosunku, 1914). 

DERYBOS SU VYTENIU IR GEDIMINU DĖL 
KRIKŠČIONYBĖS ĮVEDIMO 


Vytenio derybos dėl krikščiomybės įvedimo. — Gedimino laiškai popie- 
žiui, Saksonijos pranciškonams ir dominikonams, Hanzai ir kitiems pajūrio 
miestams. — 1323 m. Vilniaus sutartis. — Prūsų ordino agitacija prieš Gedi- 
miną, — 1324 m. popiežius šią sutartį patvirtina. — Popiežiaus legatai siun- 
čiami pas Gediminą, — Popiežiaus legatų įgaliotiniai Vilniuje ir jų reliacija 
apie Gedimino nusistatymą krikščionybės atžvilgiu. — Lietuvos santykiai sai 
krikščionimis kaimynais. 


Didieji Lietuvos politikai, Gediminas, Algirdas ir Kęstutis, 
jautė reikalą susitaikinti su krikščionimis ir užmegsti su jais ar- 
timesnius santykius. Krikščionių tikėjimo įvedimas buvo šios 
taikos sąlyga. Todėl lietuvių valdovai ir tarėsi šiuo reikalu su 
krikščionybės atstovais. Didieji Lietuvos kunigaikščiai tose de- 
rybose visada iškeldavo nuo teutonų ordino puldinėjimų sau- 
gumo klausimą. Vadinasi, šiose derybose vyravo politinis mo- 
mentas, 

Pirmas buvo pradėjęs tartis dėl krikščionybės įvedimo Vy- 
tenis, 1298 m. Rygos miesto taryba ir dvasininkai savo aplink- 
raščiu paskelbė krikščionių pasauliui, kad pas juos buvo atvykę 
lietuvių pasiuntiniai, kurie pareiškė norį išpažinti krikščionių 
tikėjimą ir gyventi taikoje; pasižadėjimus jie patvirtinę savo 
šventomis apeigomis!). Vėliau 1312 m. atvyko į Rygą popiežiaus 
pasiuntinys Pranciškus de Moliano. Jam ir Rygos arkivysku- 
pui Fridrikui Vytenis rašė, prašydamas atsiųsti du minoritu, 
kuriems jau buvo pastatęs bažnyčią. Bet vokiečių ordinas pa- 
siuntęs kariuomenę ir sudeginęs tą bažnyčią?). 

Dar labiau norėjo susiartinti su krikščionimis plataus masto 
politikas Gediminas. Tas jo noras turėjo būti plačiau žinomas, 
nes popiežius Jonas XXII raštu 1317 m. skatino Gediminą pri- 
imti krikščionių tikėjimą?), Vėliau didysis Lietuvos kunigaikš- 
tis laiškais popiežiui 1322-23 m. tikrai pabrėžė savo norą būti 
krikščioniu. 

1) Bunge, Livl. U B. I. skil. 715 Nr. 


2) Bunge, Livl. U B. II. skil. 140 Nr. 
3, Mon. Polon. Vat. III. psl. 203. 

Kai kurie senesnieji istorikai, kaip antai J. Voigt, ginčijo 
šių laiškų autentiškumą, laikydami juos Rygos arkivyskupo ir 
miesto fabrikatais. Bet dabar jų autentiškumas neabejotinai 
įrodytas. Popiežius Jonas XXII savo bulėse duoda Gedimino 
laiškų turinį. Be to, jis buvo siuntęs pas Gediminą pasiuntinius. 
Negalimas daiktas, kad Avinjono kūrijai Gedimino laiškų tik- 
rumas būtų buvęs nežinomas. Livonijos įgaliotinių suvažiavime 
1323 m. spalių mėn. buvo perskaityti Gedimino laiškai, ir jo pa- 
klausta, ar jis laikosi visų tuose laiškuose išreikštų pasižadė- 
jimų. Gediminas patvirtino, kad laiškai tikrai jo rašyti, pripa- 
žino visus jų punktus ir pasakė, kai atvyksią popiežiaus pasiun- 
tiniai, kurių kasdien jis laukiąs, tada jis padarysiąs tai, ką 
Dievas įdiegė į jo širdį). Ir popiežiaus legatų pasiuntiniams, 
atvykusiems į Vilnių 1324 metais, Gediminas taip pat patvirtino 
savo laiškų autentiškumą, tik kitaip aiškino jų turinį. 

Adxesatų ir turinio atžvilgiu Gedimino laiškus galima su- 
skirstyti trejaip: 1) Laiškai rašyti popiežiui, 2) Saksonijos pran- 
ciškonams ir dominikonams, 3) Hanzai ir kitiems Vokietijos pa- 
jūrio miestams. 

Popiežiui buvo du laiškai. Vienas yra žinomas iš likusio 
nuorašo. Abiejų laiškų turinį paduoda Jonas XXII savo bulėse, 
rašytose Gediminui ir savo legatams. Pirmame savo laiške Ge- 
diminas šitaip rašo: Jis seniai girdėjęs, kad visi krikščionys turį 
klausyti popiežiaus. Jo pirmatakas Mindaugas su visa savo 
karalyste buvo priėmęs krikščionių tikėjimą, bet dėl žiaurių vo- 
kiečių ordino magistro skriaudų ir nesuskaitomų išdavimų, atsi- 
traukęs nuo tikėjimo. Toliau Gediminas sakos, deja, ir lig šiai 
dienai esąs savo protėvių klaidose. Jo pirmatakai daug kartų 
buvę siuntę pasiuntinius pas Rygos arkivyskupus, prašydami 
taikos, bet teutonų ordino broliai tuos pasiuntinius žiauriai už- 
mušę. Didysis kunigaikštis nurodo popiežiui tą faktą, kad jau 
Vytenis buvęs kvietęs minoritus į Lietuvą. Toliau jis kaltina 
teutonų ordino brolius, kad jie suiminėję arkivyskupus, vyskų- 
pus ir dvasininkus, vylingai išmetę iš bažnyčios arkivyskupą 
Fridrichą, užmušę Rygoje Bertoldą, naikiną kraštus, pav. Žem- 
galius ir kitus. „Šventasis ir gerbiamasis tėve, sako toliau Ge- 


1) Bunge Tivl. U B. VI. skil. 469. Nr. MMMLXX. 


Kat. Bažnyčia Lietuvoje, 2 17 


diminas, mes su krikščionimis kariauname ne dėl to, kad norė- 
tume katalikų tikėjimą naikinti, bet mes ginamės nuo skriau- 
dų, kaip tai daro ir krikščionių karaliai. "Tai galima matyti ir 
i“ to, kad mes turime minoritų ir dominikonų, kuriems davėm 
visišką laisvę krikštyti, pamokslus sakyti ir kitas šventas apei- 
gas atlikinėti“. Tai rašąs Gediminas dėl to, kad popiežius ži- 
notų, kodėl jo pirmatakai mirė neįtikėję. Dabar jis rūpestingai 
prašąs, kad popežius pažvelgtų į jo apvezktiną būvį; jis esąs 
pasirengęs, kaip ir kiti krikščionys kaxaliai, klausyti popiežiaus 
ir priimti krikščionių tikėjimą. kad tik niekuo nepriklausytų mi- 
nėtų kankintojų, magistro ir brolių'). Iš popiežiaus Jono XXII 
bulės matome, jog Gediminas su savo sūnumis buvo pasirinkęs 
popiežių ir kardinolus savo tėvais ir jų prašęs, kad jie atsiųstų 
Rygos arkivyskupą su savo legatu į Lietuvą taikos padaryti ir 
sienų nustatyti?). 

Antrojo Gedimino laiško turinį žinome iš to palies popie- 
žiaus atsakymo. Iš jo matome, kad Gediminas su savo kara- 
lystės kunigaikščiais ir didikais yra to paties nusistatymo, kurį 
buvo popiežiui išreiškęs savo pirmame laiške. Būtent, jis tikįs 
į vieną Dievą; žinąs, kad popiežius skirtas tikintiesiems valdyti. 
Šiame antrame Gedimino laiške buvo išreikšta daug minčių, ku- 
rios popiežiui buvo priimtinos ir malonios. Iš popiežiaus atpa- 
sakojimo sunku rekonstruuoti Gedimino antrojo laiško turinį, Iš 
nuorašo galima tik konstatuoti, kad Gediminas buvo pasirėugęs 
įvesti krikščionių tikėjimą ir prašė atsiųsti tarpininkus taikai 
padaryti. 

Savo laiškuose dominikonams ir pranciškonams Gediminas 
sako, kad jis išleidęs pasiuntinius su laiškais pas popiežių pra- 
šydamas krikšto, Popiežiaus pasiuntinių su didele baime ir iš- 
siilgimu jis laukiąs, esąs pasirengęs atsiduoti jo valiai; norįs 
kviesti vyskupus, kunigus ir vienuolius, išskiriąs tik tuos, kurie 
parduoda savo vienuolynus ir tykoja dvasininkų mirties. Jis norįs 
palaikyti bažnytines teises, gerbti dvasininkus ir plėsti Dievo 
garbę. Jis prašąs apie tai skelbti, kur tik jiems teksią pamoks- 
lus sakyti. Toliau jis kviečia į savo kraštą kareivius, pirklius 


) Bunge, Livlūnd. UB. II. skil. 140. 
2) Theiner, Mon. Pol. et Lituan. I, 193. 

ir amatininkus, žadėdamas jiems laisvę atvykti ir išvykti be 
muito. Kryžiuočiai, jį niekindami, sudeginę jo antspaudą, bet 
pirma geležis persimainysianti į vašką i“ vanduo į uolą negu 
būsiąs atmainytas jo žodis. Prasimanytojai prieš šį raštą ir 
antspaudą esą Ššmeižikai, velnio tarnai, melagiai, heretikai, ir 
jiems šiuo raštu atimama garbė. Pagaliau prašo šį laišką per- 
skaičius ir nusirašius toliau siusti!). Pranciškonams rašydamas 
Gediminas praneša, kad jiems pastatęs dvi bažnyčias, vieną Vil- 
niuje, o kitą Naugarduke; dar šiais metais prašo atsiųsti keturis 
brolius, mokančius lenkiškai, žemgališkai ir prūsiškai, tokius, 
kurie dabar yra ar buvo, o ne tokius, kurie apgaudinėja, tyko- 
dami dvasininkiį mirties. Toliau jis kviečia į Lietuvą kareivius, 
pirklius, amatininkus, nurodydamas jiems laisvą kelią per Mo- 
zūriją. Jo žodis nesimainąs kaip uola, Šiaip pranciškonų laiš- 
Ko turinys toks pat, kaip ir dominikonų. 

Hanzos miestams rašytų laiškų turinys yra toks: Visos ka- 
ralystės priklausančios dangaus karaliaus Kristaus; šių kara- 
lysčių vieną valdąs Gediminas. Nors atrodo esąs mažiausias iš 
visų karalių, bet Dievo Apveizda esąs savo krašte didžiausias 
dėl to, kad valdžią turįs. Hanzos pirkliai ėję per Lietuvos ka- 
ralystę į Novgorodą ir Pskovą. Gedimino pirmatakai buve ati- 
darę jiems savo kraštą, tik nesusilaukę padėkos. Bet tegu jie 
dabar nenusigąstą. Gediminas dvigubai daugiau žadąs duoti. 
Jis pasiuntęs popiežiui laišką, norėdamas būti vienybėje su 
Dievo Bažnyčia, ir laukiąs popiežiaus pasiuntinių  atvykstant- 
Prašąs atsiųsti savo įgaliotinius ir žadąs padaryti tokią taiką, 
kurios krikščionys niekad neturėję. Jis pasikviesiąs vyskupu, 
kunigų ir vienuolių, kurių gyvenimas pagirtinas. Jis nenorįs 
tokių, kurie iš vienuolynų darą plėšikų lizdą. Jis kviečia pas 
save kareivius, pirklius ir amatininkus, žadąs atleisti nuo muito, 
ūkininkams gyvenimą be činšo per dešimtį metų. Pas jį esąs 
geresnis derlius nei kitose karalystėse, Žadąs ateiviams Rygos 
teisę. Turįs pastatytas tris bažnyčias, dvi minoritams ir vieną 
dominikonams, kad kiekvienas savo papročiu garbintų Dievą. 
Pagaliau nurodo laisvą kelią per Mozūriją ir prašo jo laišką to- 
liau siųstiž), 


1) Bunge, Livl. UB, 
?) Bunge, Lvl. UB. II. psl. 144. 

Iš tų laiškų matome, kad Gediminas buvo norėjęs krikštytis. 
Jis ypačiai pabrėžia tą laisvę, kuri yra duota jo valstybėje skelbti 
krikščionių tikėjimui. Pats Gediminas pasirodo laiškuose esąs 
pilnas energijos, labai pasitikįs savimi, aukštai vertinąs save ir 
savo valstybę. Visuose laiškuose žymiai kaltina ir smerkia teu- 
tonų ordiną. Jo laiškų tikslas yra aiškus: nori susitaikinti su 
krikščionimis, gauti iš jų pagalbos savo krašto kultūrai kelti ir 
sukompromituoti teutonų ordiną. Iš vienos pusės prasimuša jo 
palankumas krikščionybei, o iš kitos kerštinga agitacija savo 
priešo nenaudai, 

Gediminas popiežiaus pasiuntinių laukė visus metus. Jo- 
nas XXII, užimtas kova sų imperatorium Liudviku Bavariečiu, 
tik 1324 m. birželio 1 d. įteikė savo pasiuntiniams, vykstantiems 
pas Gediminą, įgaliojimo raštus. Per tuos metus Gediminui 
reikėjo vienam, be popiežiaus tarpininkavimo, derėtis su vokie- 
čių ordinu, 

1323 m. spalių 2 d. susirinko Vilniuje Livonijos įgaliotiniai. 
Dalyvavo Rygos arkivyskupo, jo kapitulos, Ezelio ir Dorpato 
vyskupų, Dorpato miesto, Danijos karaliaus, Rygos miesto ir vo- 
kiečių ordino atstovai. Su jais Gediminas, savo patarėjų remia- 
mas, padarė Aukštaičių, Žemaičių, Pskovo ir visų kitų rusų kraš- 
tų vardu šią sutartį: abiejų pusių gyventojams atviri visi kitos 
pusės keliai, sausumos ir vandens. Pabėgę vergai, pareikalavus, 
išduodami. Kilę ginčai sprendžiami teisingai. Taika turi būti 
tvirta ir pastovi. Atvykstantiems į Lietuvą gyventi pripažįstama 
Rygos miesto teisė. Jei viena pusė nenorės laikytis šios sutar- 
ties, turės prieš du mėnesiu pranešti antrai pusei!), 

Tuo tarpu prieš Gediminą ir visą jo taikingumo akciją smar- 
kiai agitavo Prūsų teutonų ordinas. Varmijos vyskupas ir jo 
kapitula paskelbė atsišaukimą krikščionių pasauliui, nurodyda- 
mi kelis žiaurius lietuvių puolimus 1323 m. krikščionių kraš- 
tuose, ir prašė netikėti šmeižtams, kurie buvo skleidžiami apie 
ordiną?). Prūsijos vyskupai pasiuntė atsišaukimą Livonijos 
vyskupams, ordinui ir miestams, kviesdami, kad jie atsisakytų 
nuo pasirašytos sutarties, kuxi esanti pavojinga. Lietuviai savo 


') Bunge, Livl. U B. II. 150. Nr. DCXCIN. 
ž) Bunge, Livl. U B. II. 158. Nr. DCXCV. 

vylingų gudrumu norį pražudyti Prūsijos ir Livonijos kraštus. 
Sunaikinę Prūsijos kraštą, jie sunaikinsią ir Livoniją)).  Prū- 
sijos minoritų viršininkas Nikalojus su savo gvardijonais taip 
pat stojo ginti teutonų ordino garbės, Ordinui prikišama, esą, 
jis kliudąs karaliui Gediminui priimti katalikų tikėjimą. Bet 
nuvykę pas jį daug iškilmingų pasiuntinybių ir pamatę, kaip 
jis apgaudinėjąs krikščionių pasaulį ir piktžodžiaująs Dievui. Jo 
valdiniai, žiauriai puldinėdami, naikiną krikščionių kraštus?). 
Panašaus turinio laišką teutonų ordinui išteisinti pasiuntė po“ 
piežiui, Olyvos ir Pelplino abatijų cistersai?), Tokia agitacija, 
žinoma, turėjo veikti viešąją opiniją. Ryga iš savo pusės tei- 
sinosi Liubekui, kad ji ne dėl pelno padarę sutartį su Gedeminu. 
Teutonų ordinas blogai darąs agituodamas prieš taiką, kurią 
pats pasirašė. Ryga prašė netikėti tam, ką ordinas rašąs prieš 
ją. Ji teisina ir Gediminą, sakydama, kad, lietuviai plėšę Do- 
bryniaus kraštą, Mozūrijos kunigaikščio kviečiami, o Dorpa- 
to ir Danijos žemės buvę užpuolę dar prieš pasirašydami tai- 
kos sutartį*), 

Ordino gynėjai vis dėlto neįtikino popiežiaus. Jonas XXII 
matė reikiant ištirti priekaištus kryžiuočiams. Savo bulėje, kuri 
yra panaši į kaltinamąjį aktą vokiečių ordinui, įsako jo atsto- 
vams, kad nedrįstų kliudyti vykstantiems per jo žemes į pa- 
sonių kraštus dominikonams, minoritams ir kitiems dvasinin- 
kams. Toliau toje bulėje popiežius kaltina ordiną, kad jis, už- 
dėdamas neofitams nepakeliamą pareigų naštą, vergais juos pa- 
verčiąs, kad labai spaudžiąs ir į kalėjimus uždarinėjąs vysku- 
puš ir dvasininkus, neleidžiąs bažnyčių statyti ir Dievo žodžio 
Klausyti. Panašius nekrikščioniškus darbus popiežius griežtai 
ordinui uždraudė. Buvęs tada Avinjone ordino magistras ir kiti 
jo atstovai prisiekė, kad visa tai esą netiesa, ir prižadėjo taip 
nedaryti. Popiežius uždraudė ordinui atiminėti Rygos arkivys- 
kupui žemes, trukdyti jam ir kitiems krikščionims susisiekti 
su popiežium. Kad tie įsakymai nebūtų užmiršti, jie buvo už- 


') Bunge, Livl. U B. II. 160. 

2) Bunge, Livl. U B. II. skil. 162. 

3) Ibid. skil. 163. 

*) Bunge, Livl. U B. VI. skil. 472 Nr. MMMLAXXII, 

protokoluoti'). Matyti, kad teutonų ordinas Avinjone pralai- 
mėjo bylą su Rygos arkivyskupu. Ši byla buvo susijusi ir su 
Gedimino interesais. 

Popiežius Gediminui buvo labai palankus. 1324 m. į Ge- 
dimino laiškus, jis pranešė, kad siunčiąs legatus, Elekto vysku- 
pa Bartolomiejų ir Anico abatą Bernardą. "Toliau šiame laiške 
popiežius sakos pasirūpinsiąs, kad teutonų ordinas Gedimino. 
priėmusio krikštą, neskriaustų. Gediminas, atsidavęs Romos 
Bažnyčios globai ir popiežių pasirinkęs savo tėvu, tikrai ga- 
lėsiąs džiaugtis?). Tuo tarpu Rygos miestas pranešė popiežiui 
apie padarytą taikos sutarti su Gediminu Vilniuje ir, pridėda- 
mas sutarties tekstą, prašė, kad popiežius ją patvirtintų?). Jonas 
XXII pabrėžė, kad šioje sutartyje nėra nieko tokio, kas būtų 
priešinga tikėjimui ir dorai; priešingai, ji tiesianti kelią pago- 
nims atversti; todėl ją patvirtino ir įsakė vokiečių ordinui jo- 
sios laikytis. O Ezelio vyskupą, mprepozitą ir dekaną įgaliojo, 
reikalui esant, bausti bažnytinėmis bausmėmis tuos, kurie šiai 
taikos sutarčiai nusižengtų*). Taip pat buvo įsakyta laikytis tai 
kos sutarties ir Prūsų ordinui?). 

Atsiliepė į Gedimino laiškus ix Saksonijos pranciškonai, Ma- 
tydami, kad susisiekimas su tolima Lietuva yra persunkus, jie 
prašė popiežių leidimo įkurti du savo vienuolynu Prūsuose ir 
vieną Revelyje, kad iš jų lengviau galėtų lankyti Lietuvą. Po- 
piežius pritarė ir įsakė, kad tuose vienuolynuose gyvenių po 
dvylika pranciškonų“), 

Per pusantrų metų krikščionių pasaulis buvo susidomėjęs 
Gedimino laiškais. Livonijos vyskupai ir miestai, taip pat ir 
popiežius jų informuojamas, tikėjo gera Gedimino valia ir norėjo 
su juo taikingai gyventi. Jie matė, kad tik slaudesni santykiai 
gali sėkmingai paruošti dirvą krikščionybei. Tuo tarpu teutonų 
ordinas skelbė, kad Gediminas tik  apgaudinėjąs krikščionis, 


1) Bunge, Livland. U B. II. skil. 164. 
2) Bunge, Livland U B. Ii. skil. 171. 
3 Bunge. Livlūnd. UiB. II. skil. 180. 
*) M P Vat. III. 235. 

5) Bunge, Livland. U B. II. skil. 184. 
M P Vat. IE. 285; 

pats nesiliaudamas su jais kovojęs ir esąs priešingas taikai. 
Popiežiaus legatai, kurie turėjo šią painią bylą ištirti, nežinoda- 
mi, kaip tikrai Gediminas yra nusistatęs, patys apsistojo tuo tar- 
pu Rygoje ir išsiuntė įgaliotinius į Vilnių tartis su Gediminu*). 
Įgaliotiniai po Visų Šventųjų atvyko į Vilnių ir tą pačią dieną 
vakare buvo pakviesti pas Gediminą. Jie rado ji besėdintį su 
patarėjais ir įteikė jam popiežiaus legatų. Rygos arkivyskupo, 
Ezelio ir Dorpato vyskupų ir Rygos miesto valdybos raštus. 
Tartis tuo tarpu Gediminas nenorėjo, duodamas laiko įgalioti- 
niams atsilsėti. Anksti rytą įgaliotiniai nuvyko pas minoritus. 
Ten radę dominikoną Nikalojų, teiravosi iš jo, nes jie buvo gir- 
dėję, kad Nikalojus dalyvaująs Gedimino taryboje. Įgaliotiniai 
jį klausinėjo, ar Gediminas dar besilaikąs to paties nusistaty- 
mo, kurį buvo išreiškęs popiežiui.  Nikalojus atsakė, kad Gedi- 
minas pakeitęs savo nusistatymą. Broliai minoritai, Bertoldas 
ir Henrikas>irgi teigė, kad karalius turėjęs gerą pasiryžimą, bet 
ji pakeitęs. Jie patys visus metus nebuvę kviečiami į karaliaus 
tarybą, kviečiamas buvęs tik vienas Nikalojus ir įtarė, kad jis 
tai padaręs. Po Mišių Gediminas pakvietė įgaliotinius į savo 
tarybą, taip pat ir vienuolius Nikalojų, Bertoldą ir Henriką. Po- 
piežiaus legatų įgaliotiniai rado ji dvare su patarėjais, kurių iš 
viso buvo apie 20. Įgaliotiniai, žinodami Gedimino nusistatymą 
pasikeitus, pradėjo kalbėti iš tolo apie popiežiaus legatų atvy- 
kimą, procesą prieš teutonų ordiną, apie belaisvių ir turto grą- 
žinimą. Toliau jie papasakojo, kaip popiežius  džiaugdamasis 
priėmė jo laiškus, paaiškino, dėl ko taip negreit jis atsiuntė savo 
legatus. Pagaliau įgaliotiniai jam pareiškė, kad legatai atvykę 
tartis su juo dėl krikšto, kuris tiek rūpėjęs jam ir jo pirmata- 
kams. Karalius paklausė, ar įgaliotiniai žino, kas buvo rašyta 
jo laiškuose. Įgaliotiniai atsakė, kad jis rašęs norįs priimti ka- 
talikų tikėjimą. Karalius atsakė, kad to neliepęs rašyti, ir jei 
tai Bertoldas parašęs, tai atsakomybė tekrinta ant jo galvos. „Jei 
būčiau turėjęs tokį sumanymą, tai tegu velnias mane krikštija“. 
Jis laikąs popiežių ir arkivyskupą tėvais dėl to, kad jie vyresni 
už ji, kitus jam amžium lygius laikąs broliais, o jaunesnius už 
save vaikais, Toliau Gediminas kalbėjo: „Rusai garbina Dievą 


) Bunge, Livland. U B. VI. Nr. MMMLXXIII. skil. 477—483. 


savo papročiu, lenkai savo, o mes savo papročiu, bet visi turime 
vieną Dievą. Jis pripažino savo laiškų turinį, išskirdamas tik 
krikštą. Jis krikštytis nenorįs: „Ką man kalbate apie krikš- 
čionis. Kur didesnės nedorybės, kaip tarp krikščionių, labiau- 
siai tarp tų, kurie vodosi vienuoliais, kaip antai, kryžiuočiai, 
kurie suiminėja vyskupus, užmušinėja dvasininkus, Rygai di- 
džiausių skriaudų padarė ir priesaikas laužo. Praėjusiais me- 
tais jie laisva valia atvykę prisiekė laikytis taikos už visą krikš- 
čioniją ir tuojau ją sulaužė, mano pasiuntinius užmušė. Visoms 
jų priesaikoms netikiu“. Po tokių Gedimino šiurkščių žodžių. 
legatų įgaliotiniai nedrįso su juo derėtis dėl krikšto. 


Kitą dieną popiežiaus legatų įgaliotiniai vėl atvyko pas mi- 
noritus. Gediminas atsiuntė pas juos savo patarėjus paklausti, 
ar krikščionys nori laikytis taikos. Jei kas norįs laikytis tai- 
kos, su tais ir jis palaikysiąs taiką. Kas nenorės taikos, tam jiš 
atsilyginsiąs. Įgaliotiniai atsakė, kad, Gediminui pakeitus savo 
nusistatimą, jie nežiną, ką popiežiaus legatai, arkivyskupas ir 
kiti vyskupai darysią. Todėl jie pasiūlė Gediminui pasiųsti su 
jais savo įgaliotinius. Su pasiūlymu Gediminas sutiko, jei po- 
piežiaus legatų įgaliotiniai pasiims atsakomybę už jo pasiuntinių 
laisvą grįžimą. 


Kitą dieną pakvietė pas minoritus popiežiaus legatų įgalio- 
tinius karaliaus vertėjas krikščionis Henekinas. Ten įgalioti- 
niai rado ir karaliaus valdininką su jo patarėjais. Šis valdininkas 
klausė minoritų, kokia buvo popiežiui rašytų laiškų pradžia. 
Brolis Henrikas atsakė, kad jis rašęs laiškus, kuriuos Gedimi- 
nas per savo pasiuntinius išsiuntęs į Rygą. Pasiuntinys buvęs 
suimtas, bet laiškai nusiųsti popiežiui. Tada buvo paklaustas 
Bertoldas, ar jis rašęs laiške, kad karalius norįs krikštytis. Ber- 
toldas atsakė, kad rašęs paskutinį laišką, kuris buvęs pasiųstas 
per Rygą. Jis rašęs iš karaliaus žodžių, kad šis norįs būti pa- 
klusnumo sūnus, prisijungti pric Bažnyčios, priimti krikščionis 
ir platinti Kristaus tikėjimą dėl to, kad matęs esąs paklydęs. 
Valdininkas atsakė: „Vadinasi, pripažįsti, kad neliepė tau ra- 
šyti apie krikštą. Bertoldas, ir dominikonas Nikalojus, ir visi 
įgaliotiniai atsakė, kad būti paklusnumo sūnumi ir prisijungti 
prie Bažnyčios reiškia ne ką kitą, kaip krikštą. "Tada valdi- 

ninkas ir brolis Nikalojus pasakė, kad tai Bertoldas padaręs 
karaliui tiek nemalonumo. 

Įgaliotiniai norėjo dar vieni pasimatyti su karalium, bet 
jis atsakė esąs užimtas su totorių pasiuntiniais. "Tada įgalioti- 
niai stengėsi įtikinti karaliaus tarybininkus, kokios garbės ir ga- 
lybės susilauktų Gediminas, priėmęs krikščionių tikėjimą.  Pa- 
galiau jie prašė, kad Gediminas per savo pasiuntinį atsakytų po- 
piežiaus legatams, arkivyskupui ir Rygos miestui. 

Tardamiesi su Gediminu, legatų įgaliotiniai ir privačiai 
rankiojo žinių. Nuo minoritų ir pasaulinių jie girdėję, kad Prū- 
sijos ordino broliai dovanomis sukurstę žemaičių didikus prieš 
Karalių, jie grąsinę karaliui išžudyti jo giminę, jei priimtų kri- 
kščionių tikėjimą. Panašiai  grasinę ir rusai, Todėl karalius 
nedrįstąs daugiau kalbėti apie krikštą. Minoritai dar girdėję 
nuo brolio Nikalojaus, kad jis kartą sėdėjęs su karalium, kuris 
buvo pradėjęs kalbėti apie krikščionių tikėjimo priėmimą ir 
prašęs patarimo. Nikalojus atsakęs, kad karalius neprotingai 
padaręs, pasirinkdamas tėvu Rygos arkivyskupą, kuris pats 
negalįs apsiginti. Per dvylika metų negalėjęs pabaigti savo 
bylos su ordinu Romos kūrijoj. Kaip gi Gediminą galėsiąs ap- 
ginti? "Popiežius esąs toli. Kol jis galėsiąs suteikti pagalbos, 
karalius būsiąs galutinai sunaikintas.  Nikalojus pataręs pasi- 
rinkti kokį galingą karalių, pavyzdžiui Vengrijos arba Bohe- 
mijos. Tą patį legatų, įgaliotiniai girdėję slaptai ir iš paties Ni- 
kalojaus lūpų. Toliau jie dar klausinėjo vertėją Henikiną, kuris 
vertė karaliaus žodžius Bertoldui, kada šis rašė paskutinį laišką 
popiežiui. Henikinas bijodamas, slaptai kaip per išpažintį, 
pasakęs, kad karalius buvęs tvirtai pasiryžęs priimti krikščio- 
nių tikėjimą. Dėl ko pasikeitęs, nežinąs. Velnias pasėjęs savo 
sėklą. Pagaliau minoritai pranešė įgaliotiniams, kad jie girdėję 
iš vienos karaliaus dvaro moteries, kad tą naktį, kada išėję le- 
gatų įgaliotiniai, karalius, pasiėmęs į kambarį savo giminietį Eru- 
doną, gailiai verkęs. Toji moteris spėjo, kad karalius dėl to 
verkęs, kad jam reikėjo išsižadėti savo sumanymo. 

Toks yra legatų įgaliotinių protokoliškai surašytas prane- 
šimas apie savo misiją Vilniuje. Kaip matome, jie rūpestingai 
tyrinėjo dalyką rankiodami žinias, kur tik galėjo. Iš jų prane- 
šimo ir kitų aplinkybių atrodo, kad Gediminas tikrai buvo no- 

rėjęs priimti katalikų tikėjimą. Popiežiaus legatai nerado ja- 
me blogos valios. Dar jiems Rygoje beviešint, arkivyskupas 
Fridrikas iškilmingai paskelbė ekskomuniką vokiečių ordinui!). 
Ekskomunikos akte ordinas kaltinamas daugiausia dėl skriaudų 
Livonijos Bažnyčiai. Taip pat randame įterptą kaltinimą, kad 
ordinas sutrukdęs Gediminui priimti krikščionių tikėjimą; jis 
nepraleidęs lietuvių pasiuntinių pas popiežiaus legatus, ir arki- 
vyskupą; kryžiuočiai Gedimino pasiuntinį Sedegali, vykstanti 
pas arkivyskupą ir legatus, užmušę Ašeradoje. Paminėta tame 
akte, kad ir taikos sutarties nesilaikymas su Gediminu trukdęs 
lietuviams priimti krikščionių tikėjimą. Tarp  ekskomunikos 
akto liudininkų minimas ir popiežiaus legatas Bernardas su savo 
palydovais. Vadinasi, jis pritarė tai bausmei, kurią Rygos ar- 
kivyskupas paskelbė ordinui. Popiežiaus legatai išvažiuodami 
įsakė per ketverius metus laikytis taikos sutarties, padarytos su 
Gediminu?) 

Kyla klausimas, kiek Gediminas iš tikrųjų buvo palinkęs į 
krikščionių tikėjimą. Jo griežti išsitarimai apie krikščionis kilo 
ne tiek iš priešingo jiems nusistatymo, kiek iš jo karšto būdo. 
Kad jis nebuvo krikščionių tikėjimo priešininkas, kalba patys 
faktai. Pirmoji jo žmona buvo, regis, krikščionė rusė. Dvi jo 
dukterys buvo ištekėjusios už katalikų kunigaikščių: Aldona-Ona 
už Lenkijos karalaičio Kazimiero, kita už Plocko kunigaikščio 
Vaclovo. Kitos dukterys buvo ištekėjusios už pravoslavų kuni- 
gaikščių: viena už Maskvos kunigaikščio, kita už Tvėrės kuni- 
gaikščio, trečioji už Lietuvos kariuomenės vado ruso, Gardino 
viršininko Dovydo. Krikštyti buvo rusų cerkvėje Gedimino sū- 
nūs: Normantas, Turovo ir Pinsko kunigaikštis, regis, ir Kari- 
jotas, kurio sūnūs valdė Podolijos kraštus. Beveik visi jo sū- 
nūs buvo vedę žmonas ruses (Liubartas, Algirdas). Vadinasi, 
Gedimino šeima buvo labai susigiminiavusi su krikščionimis. 
Jo taryboje sėdėjo vienas kitas krikščionis vienuolis; jo vertėjas 
buvo krikščionis Henekinas. Matome, kad Gediminas nebuvo 
griežtas krikščionių priešas. 

Lietuvos santykiai su krikščionimis kaimynais, Gediminui 


4) Bunge, Livlind. U B. II. skil. 186. 

viešpataujant, buvo, palyginti, geri. Jo dukters Aldonos jungtu 
vės su Lenkijos karalaičiu buvo politinio pobūdžio: jos buvo 
suartinusios kuriam laikui Lietuvą su Lenkija. Nuo 1325 ligi 
1331 metų Gediminas buvo padaręs sąjungą su Vladislovu Lo- 
kietku ir per šiuos metus iš vien kovojo su teutonų ordinu. Ta- 
čiau praktika parodė, kad sąjunga su pagonimis turi savo keb- 
lumų. Ordinas skundė Vladislovą krikščionių tautoms, kad jis 
susidedąs su pagonimis prieš krikščionis, 

Pats Gediminas, pradėdamas derėtis dėl krikšto, regis, tu- 
rėjo daugiau politinių nei religinių motyvų.  Pasikalbėjime su 
popiežiaus legatų įgaliotiniais Gediminas reiškia džiaugsmo dėl 
ordino nepasisekimų.  Pakeitęs savo nusistatymą dėl krikšto, 
Gediminas prisikabina prie formalumų ir visą kaltę  suverčia 
Bertoldui. Tikėjimo atžvilgiu jis atrodo indiferentas. Jam visi 
tikėjimai lygiai geri, visuose garbinamas tas pats vienas Dievas. 
Toks tikybinis sinkretizmas lengvai galėjo susidaryti Lietuvoje, 
kur susitikdavo katalikai, pravoslavai, totoriai ir lietuvių tikė- 
jimo išpažintojai. Gediminas, rengdamasis atsisakyti pagony- 
bės, tikėjosi laimėsiąs politiškai. Tačiau jo lūkesčiai neįvyko. 
Popiežius nesulaikė teutonų ordino veržimosi į Lietuvą. Prieš 
Gedimino katalikišką politiką labai protestavo žemaičiai ir rusai. 
Pats Gediminas, būdamas išdidus, perdaug pasitikėjo savimi. 
Jis, vienpusiškai smerkdamas teutonų ordiną, pats nenorėjo 
atsisakyti savo agresyvios politikos. Dėl savo užsispyrimo jis 
pasiliko savo tėvų sename tikėjime. "Todėl visos derybos ne- 
pasiekė norimo tikslo. Tuo būdu Lietuva dar kartą praleido 
progą susitaikinti su krikščioniškąja Vakarų Europa, 

(Kypuanp Munncrepcrsa mapogKaro npocBbijenia 1872, t. 169.); Iiet. vertime: 
Gedimino krikštas, apsakymai iš Lietuvos istorijos XIII-XIV amž. para- 

BANDYMAI PAKRIKŠTYTI ALGIRDĄ IR KĘSTUTĮ 


Algirdo giminė christianizuojasi. — Kai kurie iKęstučio šeimos nariai 
išpažįsta krikščionišką tikėjimą. — Popiežiaus |Klemenso VI raginimas. — 
(Kęstučio pasižadėjimas priimti katalikų tikėjimą. — Vokiečių metraščių 
žinios apie Lietuvos kunigaikščių pasižadėjimą krikštytis. — Popiežiaus 
Gregoriaus XI raštas į Algirdą, Kęstuti ir Liubartą. — [Krikščionybės būvis 
Lietuvoje prie Algirdo ir Kęstučio. 


Algirdo ir Kęstučio tvarkoma Lietuvos valstybė labai iš- 
augo ir pasidarė žymi kitų Europos valstybių tarpe, Kovos su 
teutonų ordinu dar labiau paaštrėjo. Bažnyčia, semdama savo 
autoritetu krikščionių kraštus prieš lietuvius, drauge norėjo, kad 
Lietuvos valdovai priimtų krikščionių tikėjimą. 

Turime kelis popiežių atsišaukimus Lietuvos kunigaikš- 
čiams. Kaip Gedimino laikais, taip ir dabar Romos Kūrija no- 
rėjo juos palenkti krikštui. Tačiau neišliko jokio lietuvių ku- 
nigaikščių atsakymo į popiežiaus atsišaukimus. Dėl to sunku 
pasakyti, ar Algirdas ir Kęstutis tikrai buvo žadėję įvesti krikš- 
čionybę. 

Algirdas ir Kęstutis buvo plataus masto politikai, kurie 
buvo ne tiek tikėjimo, kiek valstybės reikalais susirūpinę, Po- 
litiniai motyvai vyravo ypačiai Algirdui. Jis 1318 m., jaunas, 
išėjo užkuriomis į Vitebską ir 1320 m. uošviui mirus paveldėjo 
Vitebsko kunigaikštystę.  Valdydamas krikščionių kraštą, jis 
norėjo turėti to krašto gyventojų pasitikėjimą ir visus savo pir- 
mosios žmonos sūnus: Andrių, Dimitrą, Fedorą, Konstantiną ir 
Vladimirą leido krikštyti pravoslavų cerkvėje. 1345 m. Algir- 
das tapo didžiuoju kunigaikščiu ir persikėlė į Vilnių. 1349 m., 
mirus pirmajai žmonai, jis vedė Tvėrės kunigaikštytę Julijoną, 
taip pat krikščionę. Bet gyvendamas lietuvių tarpe Algirdas 

labiau slėpė savo palankumą krikščionybei ir visus savo antro- 
sios žmonos vaikus, gimusius Vilniuje, auklėjo senajame lietu- 
vių tikėjime. Kai kurie iš jo sūnų, kaip antai, Lengvenis, Ka- 
ributas, Skirgaila, pasikrikštino, gavę valdyti rusiškas kuni- 
gaikštystes, o kiti, kaip antai, Švitrigaila, Karigaila ir Vygan- 
das, priėmė krikštą drauge su Jogaila 1386 m. Savo dukteris 
Algirdas išleisdavo už krikščionių kunigaikščių; tekėdamos jos pri“ 
imdavo ir krikščionių tikėjimą. Agripina ir Elena buvo ištekėjusios 
už rusų kunigaikščių, Aleksandrą už Mozūrijos kunigaikščio, Jo- 
ana už Štetino kunigaikščio Kazimiero, Aldonos sūnėno. Ta 
proga popiežius suteikė dispensą nuo giminystės kliūties.  Va- 
dinasi, ir Algirdo šeima, panašiai kaip ir Gedimino, labiau buvo 
krikščioniška nei pagoniška. 

Ne taip aiški yra tikybiniu atžvilgiu Kęstučio asmenybė. Jis 
laikomas uoliu senosios lietuvių religijos gynėju. Darydamas 
sutartis su savo kaimynais, jis tvirtino jas pagoniškomis apei- 
gomis (1351 ir 1382 m.). Bet ir jo giminėje randame krikščio- 
nių. Jo duktė Ona buvo ištekėjusi už Mozūrijos kunigaikščio. 
Sūnus Būtautas 1365 m. išbėgęs iš Lietuvos, priėmė katalikų ti- 
kėjimą ir vėliau žinomas Henriko vardu. Jis dalyvavo Lietuvos 
krikšte. 1381 m. pabėgo paskui jį ir jo sūnus Vaidutis, 16 metų 
amžiaus vaikinas, kuris, pamilęs krikščionių tikėjimą, įstojo į 
dvasininkų luomą ir mirė Krokuvos universiteto profesorium!), 

Krikščionybės įvedimo klausimas visada kildavo, kai tik 
Lietuvos kunigaikščiams reikėdavo daryti taikos sutartis su 
krikščioniškomis valstybėmis arba kitaip su krikščionimis su- 
siartinti. Lenkijos karalius Kazimieras III pranešė popiežiui 
Klemensui VI, kad Kęstutis ir jo broliai ketiną greit priimti 
katalikų tikėjimą. Popiežius maloniai kreipėsi į Kęstutį, ra- 
gindamas jį įvykdyti savo sumanymą; žadėjo jam suteikti Apaš- 
talų Sosto globą ir pagalbą, ketino jam po krikšto duoti kara 
liaus vainiką ir ginti jo teises. Kitu savo raštu Klemensas VI 
ragino Gniezno arkivyskupą siųsti į Lietuvą kunigų, kurie po- 
piežiaus vardu krikštytų Lietuvos kunigaikščius ir jų tautą. 

Apie Kęstučio pasižadėjimą priimti katalikų tikėjimą pa- 
sakoja vengrų kronika, vadinama Dubno kronika. Vengrijos 


') Theiner, Mon. Pol. et Lithuan. I. psl. 525. 

karalius Liudvikas, Kazimiero III kviečiamas, vesdamas Veng- 
rijos ir Lenkijos kariuomenes, susitiko su Kęstučiu jo valstybės 
pasienyje, atrodo, Volynijoje. Kęstutis, atvykęs į Liudviko sto- 
vyklą, pasirašė sutartį ir ją patvirtino pagoniškomis apeigomis. 
Jis pasižadėjo su broliais ir visa tauta pasikrikštyti už tai, kad 
Liudvikas išrūpintų jam iš popiežiaus karaliaus vainiką.  Kęs- 
tutis šia sutartimi apsiėmęs eiti su savo kariuomene į pagalbą 
Vengrijos karaliui. O Liudvikas ir Lenkijos karalius pasižadėjo 
už tai padėti jam atvaduoti iš teutonų ordino Lietuvos žemes ir 
ginti nuo kryžiuočių bei totorių. Kęstutis žadėjęs įkurti Lic- 
tuvoje vyskupijų, vienuolynų, jau buvo vykęs su Liudviku į Bu- 
dą krikštytis, bet kelyje, pasinadodamas nakties tamsa, pabėgo 
su savo palydovais!), 

Vokiečių metraščiai taip pat buvo paskleidę žinių apie Lie- 
tuvos kunigaikščių pasižadėjimą krikštytis. Šių metraščių ži- 
niomis Lietuvos karalius 1358 m, leidęs savo pasiuntinius tartis 
dėl krikšto į Niurnbergą pas imperatorių Karolį IV. Imperato- 
rius išleidęs į Lietuvą iškilmingą delegaciją: Pragos arkivyskupą 
Ernestą, Silezijos kunigaikštį ir Vokietijos provincijos teutonų 
ordino magistrą Volframą Nellenburgą. Lietuvos kunigaikščiai 
sutikę atvykti i Breslavą krikštytis. Imperatorius su daugybe 
palydovų paskirtu laiku atvykęs, bet Lietuvos Kunigaikščių jam 
buvę pranešta, kad jie tada tik sutiksią krikštytis, jei teutonų 
ordinas grąžinsiąs Lietuvai visas išplėštas provincijas“), Tiks- 
liau šį faktą aprašo artimesni, geriau informuoti Prūsijos met- 
raštininkai. Apie lietuvių norą krikštytis pranešė imperatoriui 
pabėgęs teutonų ordino riteris Plavė. Prūsijos metraščio nuo- 
mone, lengvatikys imperatorius pasiuntė savo delegaciją; ją vy- 
riausias Ordino magistras praleido per Prūsijos žemes, Lietuviai 
reikalavo sau žemių šiose ribose: Alės ir Pregalio upių, jūros ir 
Dauguvos, Ordinas turįs išsikelti į totorių pasienį. Šias sąlygas 
įvykdžius. Lietuvos kunigaikščiai sutinka krikštytis.) Pasiunti- 
niai pamatę, kad jos neįvykdomos, nieko nepešę, išvyko. 

Žinios apie Lietuvos krikštą buvo pasklidusios ir Lenkijo 


i) Kučinskas A., Kęstutis, Didysis Lietuvos kunigaikštis, 
2) Voigt J., Geschichte Preussens V. 127. 
3 SS. rer. Pruss. II. psl. 79 (Wartberges kronika). 

je. Kazimieras III pranešė popiežiui Inokentui VI, kad lietuviai, 
jei ne visi, tai žymi jų dalis greit priimsią Katalikų tikėjimą. 
Todėl Lenkijos karalius prašė, kad popiežius įsakytų imperato- 
„iui Karoliui IV ir Vengrijos karaliui Liudvikui drauge su Len- 
kijos karalium ginti naujus krikščionis. Toliau Lenkijos karalius 
prašė, kad visos bažnyčios, kurios būsiančios įkurtos Lietuvoje, 
būtų subordinuotos Gniezno arkivyskupui ir kad dvasininkai vi- 
sada būtų imami iš Gniezno metropolijos!) Tur būt, ryšium su 
tais prašymais popiežius Inokentas VI rašė Vengrijos karaliui 
Liudvikui, Opolijos kunigaikščiui Vladislovui ir Mozūrijos kuni. 
gaikščiui Ziemovitui, reikšdamas vilties, kad Lietuvos kunigaikš- 
čiai priimsią katalikų tikėjimą, ragindamas adresatus sūpintis 
tuo reikalu?). Sykiu popiežius rašė ir Lietuvos kunigaikščiams. 

Pagaliau paskutinį raštą dėl Lietuvos krikščioninimo rašė 
popiežius Gregorius XI Algirdui, Kęstučiui ir Liubartui. Popiežius 
sakos žinąs, kad eina smarkūs permanentiniai karai tarp Lietu- 
vos ir teutonų ordino bei kitų ksikščioniškų valstybių. Jis ragina 
Lietuvos kunigaikščius geruoju priimti krikščionių tikėjimą. 
Tada esą pasibaigtų kraujo liejimas, žudymai, plėšimai, nelaisvės 
vargai, deginimai ir kitos nelaimės, kylančios dėl karų; įvyktų 
tuika ir vienybė. Jei Lietuvos kunigaikščiai tam pritarsią, tada 
popiežius atsiųsiąs dvasininkų skelbti jiems krikščionių tikėjimą 
ir tartis dėl taikos sutarties sudarymo, Apaštalų Sosto vardu?), 
Neliko žinių, kaip Algirdas ir Kęstutis į visus tuos raginimus re- 
agavo, Žinome tik, kad Lietuvos krikšto sumanymas nevirto tik- 
rove. * 

Pažymėtina, Kad teutonų ordinas ir jo dvasininkai šiuo lai- 
kotarpiu nesirūpina Lietuvos krikščioninimu. Apaštalų Sostas 
dabar pasirenka misijų įrankiais tolimesnius krikščionių valdo- 
vus: imperatorių Karolį IV, Vengrijos karalių, Liudviką, Lenkijos 
karalių Kazimierą, Mozūrijos kunigaikščius, 

Negirdėti, kad tuo laiku katalikų tikėjimas būtų turėjęs Lie- 
tuvoje pasisekimo. Pasakojimai apie Petro Goštauto atsivertimą 
ir pranciškonų išžudymą Vilniuje yra legendariniai dalykai*). Ži- 

1) Mon. Pol. Vat. III. psl. 357. 

?) Theiner, Mon. Pol. et Lithuan. I, psl. 561. 
) Ibidem, I. psl. 695, 

*) Chodynicki K., Geneza i rozwoj legendy o trzech meczenikach litews- 

kich (Ateneum Wilenskie VI. 1928). 

nios apie tuos tariamuosius kankinius atsirado tik XVI amžiuje. 
Apie juos nieko nežino, nei Prūsijos pranciškonų metraščiai, 
rašyti XIV amžiuje, nei tų laikų Lenkijos metraštininkai, 

Šiek tiek turėjo pasisekimo Lietuvoje pravoslavija. Algirdo 
žmona Julijona buvo pastačiusi Vilniuje cerkvę, Kai kurie di- 
džiojo kunigaikščio šeimos nariai kxikštijosi rytų apeigomis, gau- 
dami valdyti rusiškąsias sritis, Ir šiaip kai kuriuos lietuvių didikų 
giminės susipravoslavindamos rusėjo, kaip antai, senoviška Alšėnų 
kunigaikščių giminė, Pasakojimai apie rusų pravoslavus kanki- 
nius Vilniuje yra neaiškūs ir abejotini, Leisdamas Lietuvoje plisti 
pravoslavijai, Algirdas saugojo, kad ji netaptų politikos įrankiu 
Maskvos valstybei prieš Lietuvą, 

Prie Algirdo dideli rusų žemių plotai su savo cerkvės hierar- 
chija pateko lietuvių valdžiai. Tas hierarchijos juridinis centras 
buvo Kijeve, Lietuvos valstybės ribose, Bet Kijevo metropolitas 
jau seniau buvo persikėlęs gyventi į Maskvą, kuri varžėsi su Lie- 
tuva dėl Rusijos žemių valdymo. Toje politinėje kovoje metro- 
politai savo autoritetu palaikė Maskvą. Algirdas gerai suprato to 
autoriteto svarbumą ir stengėsi, kad Lietuvos rusai būtų atpalai- 
duoti nuo Maskvos metropolito valdžios ir gautų sau bažnytinį 
centrą Lietuvos valstybėje. Algirdas pasiekė tai, ko buvo norėjęs. 
Trnovo metropolitas (bulgariškis) pašventė Kijevui metropolitą 
Teodoritą, kurį buvo atmetęs Konstantinopolio patriarchas, Kiek 
vėliau, 1354 m., Algirdas laimėjo sau ir Konstantinopolio palan- 
kumą. Metropolitu Lietuvai buvo pašvęstas Algirdo žmonos gimi- 
nietis Romanas, Jo valdžioje buvo šie Lietuvos vyskupai: Turo- 
vo, Polocko,Naugarduko, Haličo-Volynijos. Tuo nesitenkindamas 
Romanas stengėsi paimti į savo valdžią ir Kijevą, kurį Algirdas 
buvo įgijęs 1358 m. Tačiau Konstantinopolio patriarchas mieliau 
palaikė pravoslavą Maskvos kunigaikštį, nei pagonį Algirdą. Mi- 
rus Romanui norėta panaikinti Lietuvos metropoliją. Bet Algir- 
das griežtai pasipsiešino, sakydamas, kad Maskvos metropolitas 
esąs šališkas, pabėgusius į Maskvą Lietuvos valstybės kunigaikš- 
čius atleidžiąs nuo priesaikos, padarytos Lietuvos valstybei. Jei 
esą Konstantinopolio patriarchas nepatenkintų Algirdo reikala- 
vimų dėl atskiros Kijevo metropolijos, tai jis tada paimsiąs Lie- 
tuvai metropolitą iš katalikų Bažnyčios, Šis argumentas paveikė. 
Ginčas buvo išspręstas kompromiso būdu. 1376 m. Konstantino- 

polio patriarchas sutiko paskirti Kijevo ir visos Rusijos bei Lie- 
tuvos metropolitu Kiprioną, Lietuvai palankų, ta sąlyga, kad jis 
bus ir Maskvos metropolito Aleksijaus įpėdiniu. 

ANTROJI DALIS 


GALUTINIS PASISUKIMAS Į VAKARŲ 
KULTŪRĄ 


i 
SUSIARTINIMAS SU LENKIJA IR AUKŠTAIČIŲ KRIKŠTAS 
Politiniai santykiai Lietuvoje prieš susiartinant su Lenkija. — Susiar- 


tinimas su Lenkija: Jogailos pasiuntiniai pas Vengrijos karalienę Elžbietą. 
— Jogailos krikštas, jungtuvės su Jadvyga ir vainikavimas Lenkijos kara- 
lium. — 1387 m. Lietuvos krikštas. — Vilniaus vyskupijos įkūrimas. — Jo- 
gailos privilegijos Lietuvos bajorams ir katalikų bažnyčiai. — Derybos su 
teutonų ordinu, Ordino karingos politikos trukdymai toliau plisti krikščio- 
nių tikėjimui, 

Algirdui mirus, tarp vyriausiųjų Lietuvos kunigaikščių, Kęs- 
tučio ir Jogailos, kilo kova. Kęstučiui tragiškai žuvus, Lietuvos 
didžiojo kunigaikščio sostą užėmė Jogaila, kuris, suartindamas 
Lietuvą su katalikiškais Vakarais, davė Lietuvos istorijai naują 
linkmę. 

Teutonų ordinas kartą gyrėsi, kad jis savo kovomis priver- 
tęs lietuvius priimti krikščionių tikėjimą. Tr tikrai buvo tas mo- 
mentas, kada atrodė, kad ordinas įbruks lietuviams krikščionybę 
prievartą. Jogaila, kryžiuočių pad;4amas, nuveikė Kęstutį ir su 
ordino atstovais 1382 m. suvažiavęs Dubysos saloje, motinai Juli- 
jonai, broliams Kaributui, Lengveniui, Karigailai, Vygandui, Švit- 
zigailai ir vilniečiui Hanekei pritariant, padarė šitokią sutartį: 
Jogaila dovanoja teutonų ordinui Žemaičių kraštą, gyvenamą ir 
negyvenamą, ligi Dubysos upės; pasižada be ordino žinios ir pa- 
tarimo su niekuo nepradėti karo, ordinui padėti visuose jo ka- 
ruose, už tai ir pats bus ordino remiamas.!) Kitu savo raštu 


') Raczynski C. d. Lith. pg. 57, pg. 59. 

Jogaila su Skirgaila apsiėmė su savo tauta per ketveris metus pa- 
sikrikštyti'). Vadinasi, Jogaila ir jo artimi giminės buvo pasi- 
ryžę sueiti į artimus draugiškus santykius su teutonų ordinu ir 
krikštytis. Krikšto sąlygos buvo sunkios. Reikėjo kryžiuočiams 
atiduoti didžius Lietuvos plotus ir pripažinti jų hegemoniją. To- 
kiomis aplinkybėmis Jogaila nesiskubina vykdyti sutarties. Kitais 
metais liepos mėnesyje įvyko naujas suvažiavimas Nemuno kran- 
te santykiams sureguliuoti. Ordino atstovai buvo tada pasiėmę 
vyskupų lietuviams krikštyti. Bet pasirodė, kad s5ąjungininkai 
vieni kitais labai nepasitikėjo. Jogaila buvo apsistojęs Veliuonoje, 
o teutonų ordino ' atstovai Skirsnemunėje; jie sakė, kad toliau ne- 
galį plaukti dėl Nemuno seklumo, o arklių neturį ir negalį atvykti, 
todėl prašo, kad Jogaila pas juos atvyktų“). Taip ir išsiskyrė 
abi pusės nesusitarusios, Ordinas, pamatęs, kad Jogaila nenori 
laikytis sutarties, paskelbė jam karą ir spalių mėn, 21 d. pakrikš- 
tijo į ordiną atbėgusius Kęstučio sūnus, Vytautą ir Tautvilą, 
kurie apsiėmė vykdyti sutartį, panašią į tą, kurią Jogaila buvo 
pasirašęs Dubysos saloje. 

Rezis, Jogaila dėl to taip nenusileido derybose kryžiuočiams, 
kad jau buvo pakviestas į Lenkijos karalius*?). Dabar jam atsi- 
vėrė naujos politinės perspektyvos. Jis galėjo priimti krikšionių 
tikėjimą ne tik nenustodamas savo žemių dalies, bet dar įgyda- 
mas naują karalystę. 

Prieš vykstant į Lenkiją Jogailai buvo pravartu sustiprinti 
Lietuvoje taiką. Todėl jis pasirūpino susitaikyti su Vytautu, ža- 
dėdamas jam grąžinti jo tėviškę Trakus, Kai tik Jadvyga iš Ven- 
grijos atvyko į Lenkiją, Jogaila išsiuntė per Krokuvą į Budą pirš- 
lius pas jos motiną. Piršliais buvo Jogailos brolis ir svarbiausias 
jo padėjėjas Skirgaila, Kęstučio sūnus Būtautas-Henrikas, katali- 
kas, ir Vilniaus miesto viršininkas Hanko arba Haneke, taip pat 
katalikas. Skirgaila iš Krokuvos sugrįžo, o kiti Jogailos pasiun- 
tiniai, lenkų ponų lydimi, nuvyko į Budą prašyti savo kunigaikš- 
čiui Jadvygos rankos, Pasiuntiniai jos motinai karalienei Elžbie- 
tai šitaip kalbėjo: Daugelis imperatorių, karalių ir įvairių kuni- 


*) Cod. Epist. Vitoldi. Nr. VI. — Raczynski, C. d. Lith. pg. 56. 
*) Cod. dipl. Pruss. t. IV. Nr. XIV. 
3) Halecki O., Dzieje unji Jagielonskiej I. psl. 95. 

gaikščių norėję su Jogaila susigiminiuoti, bet Dievas tą garbę 
palikęs karalienei. Taip pat daugelis imperatorių ir įvairių kuni- 
gaikščių rūpinosi, kad Jogaila priimtų katalikų tikėjimą, bet Die- 
vas tą garbę palikęs taip pat karalienei.) Kaip matome, lietu- 
viai nemaža savimi pasitikėjo, ir save vertino. Derybos 
Būdoje ir Krokuvoje ėjo sklandžiai, ir atvykusiems Lenkijos pa- 
siuntiniams Jogaila Krėvos pilyje 1385 m. rugpiūčio 14 d. pasi- 
rašė savo pasižadėjimų dokumentą, kuriame pareiškė esąs pasi- 
ryžęs su visa tauta priimti katalikų tikėjimą. 

Dabar Lietuvos istarija pradėjo riedėti naujais keliais, Ji 
pralaužė kryžiuočių geležinį izoliacijos lanką ir rado būdą be jų 
tarpininkavimo užmegsti santykius su krikščioniškų valstybių 
bendruomene. Jogaila veikė greit ir drąsiai, Reikėjo skubintis, 
nes jaunutė Jadvyga buvo pažadėta drauge su Lenkijos sostu 
Habsburgui, kurį mylėjo, ir nenoromis klausė apie jai peršamą 
„barbarą“ jaunikį, nebe visai jauną, turintį apie 35 metus. Gąs- 
dino ją skleidžiamos paskalos, kad Jogaila esąs bjaurus laukinis 
žmogus, nedorų papročių. Bet jos pasiųstas patikimas žmogus, 
pakeliui pamatęs Jogailą, pranešė jai, kad Jogaila esąs dailus, 
vidutinio ūgio, linksmo pailgo veido, rimto būdo. Tada Jadvyga 
ryžosi tekėti, 

Jogaila numanė, kad jo krikštas turės ištrenkti teutonų or- 
dinui kalaviją, atkreiptą prieš Lietuvą. Todėl iš Sandomiriaus jis 
pasiuntė pas magistrą kvieslį, prašydamas būti jam krikšto tėvu 
ir dalyvauti vainikavimo apeigose, Tuo būdu Jogaila lyg norėjo 
magistrui pasakyti, kad nuo šio laiko Lietuva ir teutonų ordinas 
yxa draugai, ir ordinas, įkurtas krikščionybei ginti, negali Lie- 
tuvos pulti, Magistras, žinoma, neatvyko į Jogailos iškilmes, Vė- 
liau jis teisinosi dėl to, negalėjęs dalyvauti tose iškilmėse, kad 
jos atėmusios žmoną ir sostą krikščioniui kunigaikščiui Vilhel- 
mui, ordino geradariui, Be to, bijodamas lietuvių puolimo, jis 
negalėjęs palikti savo krašto, 

Vasario 12 d. Jogaila įjojo į Krokuvos pilį ir aplankė Jad- 
vygą. Kitą dieną Vytautas, Henrikas ir Švitrigaila jaunikio 
vardu įteikė jai brangių dovanų: aukso, sidabro, brilijantų, rūbų, 
Vasario 14 d, Krokuvos katedroje Lietuvos kunigaikščiai ir jų 


1) Codex saeculi XV, I. pg. 4. Nr. Il. 

palydovai buvo pakrikštyti. Jogailą krikštijo arkivyskupas Bod- 
zanta, jo brolius Krokusos vyskupas Radlica, Per krikštą Jo- 
gaila gavo Vladislovo vardą, Vasario 18 d. įvyko susituokimo su 
Jadvyga apeigos, o kovo 4 d. iškilmingai Jogaila buvo vainikuo- 
tas Lenkijos karalium. 

Jogaila, tvarkydamas savo naujai įgytos karalystės reikalus, 
užtruko Lenkijoje beveik metus ir grįžo Lietuvos krikštyti 1387 
m, pradžioje. Daugelis istorikų, sekdami Dlugošu, sako, kad Jo- 
gailą lydėjusi karalienė Jadvyga ir arkivyskupas Bodzanta, Bet iš 
ano laiko dokumentų matyti, kad Jadvyga tuo metu buvo Len- 
kijoje. Vadinasi, ji tada Lietuvoje negalėjo būti. Po svarbiais 
dokumentais, duotais tada Lietuvai, Bodzantos parašo kaip tik 
nėra šalia kitų Lenkijos didikų parašų. Iš to galima spręsti, kad 
Bodzanta taip pat nedalyvavo Lietuvos krikšto apeigose, Iš vys- 
kupų buvo Lietuvoje tik Sereto vyskupas Andrius Jastrzembiec, 
kuris turėjo būti paskirtas Vilniaus vyskupu, 

Vadinasi, Lietuva buvo krikščioninama daugiausia Jogailos 
ir kitų Lietuvos kunigaikščių rūpesčiu ir pastangomis, Jogaila 
aiškino lietuviams naujo tikėjimo reikalingumą. Žiškinti daug 
nereikėjo. Kai Algirdo ir Kęstučio sūnūs priėmė katalikų tikėji- 
mą, tai tauta, pripratusi klausyti savo valdovų, lengvai pasekė jų 
pėdomis. Jogailos įsakymu buvo užgesinta šventoji ugnis, iškirsti 
šventieji miškai, išžudyti garbinami žalčiai. Tikėjimo dalykus 
aiškino minoritai, kurie jau 1387 m, Vilniuje turėjo savo vie- 
nuolyną!). Šiame darbe padėjo jiems pats Jogaila. Jis išvertęs 
į lietuvių kalbą kasdienines katalikų kalbamas maldas: Tėve 
Mūsų ir Tikiu į Dievą Tėvą. Tai yra paliudijęs magistras Kaz- 
lauskas savo pamoksle, kurį sakė Baziliejos susirinkime, per 
pamaldas už Jogailos vėlę jo mirties proga. Kazlauskas sako, 
kad Jogaila ir vėliau, lankydamasis Lietuvoje, klausinėdavęs ti- 
kėjimo tiesų, norėdamas žinoti, kiek kas išmoko, ir gerai atsa- 
kinėjančius gausiai apdovanodavęs?). Po krikšto apeigų žmo- 
nėms buvo dovanojami balti vilnoniai drabužiai. Brangūs jie 
buvo kaip nekaltybės simbolis po krikšto. 

Dlugošas sako, kad lietuviai buvę krikštijami pašlakstymu: 


1) IKurczewski, Košciėt Zamkowy, II. 8. 
2 Codex saeculi XV, II. pg. 327. Nr. 221. 

žmonės buvę suskirstomi būriais, vyrai sau, moters sau, ir kiek- 
vienam būriui buvęs duodamas bendras vienas krikščioniškas 
vardas. Bet Dlugošo liudymas nėra visai tikėtinas. sis rašė 
savo kroniką praėjus kelioms dešimtims metų po įvykusio fakto 
ir smulkmenose galėjo lengvai apsirikti. Katalikų Bažnyčioje 
nebuvo krikštijama pašlakstant, Jei buvo laiko žmones mokyti 
tikėjimo tiesų ir juos paruošti krikštui, tai juo labiau galėjo už- 
tekti laiko kiekvieną palieti vandeniu!). Dar mažiau turi pagrin- 
do tvirtinimas, kad krikštijant žmonės buvo suvaromi į upę. 
Krikštas įvyko Vilniuje vasario mėnesyje, kada upės Lietuvoje 
yra užšalusios. "Todėl apie krikštijimą panardinant negali būti 
nė kalbos. Teisybė, vienas vokiečių metraštis,  pašiepdamas 
lietuvių kraštą, yra užrašęs tą žinią, kad lietuviams nesunku 
buvę pasinerti maudyklėje dėl to, kad jie esą pripratę priv 
pirčių?). 

Jogaila, iškilmingai paskelbęs ir įvedęs krikščionių tikėji- 
mą sostinėje, apvažiavo žymesnes Vilniaus krašto pilis, Kaip 
sostinėje, taip ir provincijoje jis ragino krikštytis, aiškino ti- 
kėjimo tiesas ir statė bažnyčias. Pradžioje buvo pastatytos sep- 
tynios parapinės bažnyčios: Vilniaus aukštutinėje pilyje, Maišo- 
galoje, Medininkuose, Nemenčine, Krėvoje, Obolčiuosė, Ainoje, 
Ukmergėje. 

Katalikų tikėjimui palaikyti ir toliau jam ūgdyti reikėjo 
bažnytinės organizacijos, Todėl Jogaila tuojau susirūpno nau- 
jos vyskupijos įkūrimu ir jau vasario 17 d. pradėjo organizuoti 
Vilniaus vyskupiją. Katedra buvo pastatyta žemutinėje pilyje. 
Dlugošas sako. kad jos didysis altorius buvo pastatytas toje 
vietoje, kur seniau buvo kūrenama šventoji ugnis. Vilniaus 
vyskupijai išlaikyti Jogaila užrašė Tauragnų pilį su apskritimi, 
Labanorą, Molėtus, palei Vilnių Bokštus ir Verkius, Trebuną. 
Klodną Bresto apskrityje, Vasilevą, Jariničius Drogičino apskri- 
tyje, Vechatnic4ą Dubno apskrityje,  Hermanus Dubravino ap- 
skrityje su visomis teisėmis ir pajamomis iš tų žemių. Pačiame 
Vilniuje karalius dovanojo Vilniaus vyskupui miesto dalį su 
namais ir daržais, vienus mūro namus pilyje ir keturis kitus na- 


1) Cf. Fijalek. L c. pg. 54—60. 
?) Cod. Epist. Vitoldi, 1030. 

mus su daržais!). Kaip matome, Vilniaus vyskupija buvo labai 
gausiai apdovanota. 

Įkurtai Vilniaus vyskupijai trūko tik popiežiaus patvirtinimo. 
Popiežiaus legatas arkivyskupas Mafiola Lampugnano buvo prie 
Jogailos krikšto Krokuvoje. Iš savo legato Apaštalų Sostas tu- 
rėjo gauti tikrų informacijų apie Lietuvos krikštą, nes Urbonas 
VI jau 1386 m. tiesiogiai subordinavo Vilniaus vyskupiją Apaš- 
talų Sostui). Bet tada Jogaila buvo skundžiamas savo priešų 
Romoje, Austrijos kunigaikščiai protestavo, kad Lietuvos kuni- 
gaikštis atėmęs Vilhelmui teisėtą žmoną ir Lenkijos sostą, Or- 
dinas iš savo pusės skleidė žinias, kad krikščionybei esą būtų 
pavojinga, jei netikri krikščionys, Jogaila ir Vytautas, lenkų 
palaikomi, uždarys kelią per Lenkiją kryžeiviams, vykstantiems 
teutonų ordinui į pagalbą?). Varmijos vyskupas Henrikas iš- 
siuntinėjo Vokietijos, Čekijos, Vengrijos, Lenkijos, Skandinavi- 
jos vyskupams atsišaukimą, kad nekliudytų eiti per savo žemes 
kryžeiviams, vykstantiems į Prūsiją ir Livoniją kovoti prieš 
Lietuvą ir Rusiją“). Popiežius tuo tarpu nesusilaukė oficialaus 
Jogailos pasiuntinio, kuris būtų pranešęs apie katalikybės įve- 
dimą Lietuvoje. Jogailos pirmąjį pasiuntini įmetė į kalėjimą 
Austrijos Habsburgai. Popiežius tuo tarpu susilaikė nuo ofi- 
cialaus Jogailos darbų pripažinimo. Tik 1388 m. pradžioje nu- 
vyko į Romą Jogailos pasiųstas Poznanės vyskupas Dobrogos- 
tas oficialiai popiežiui pranešti apie Lietuvos krikštą.  Rūstus 
ir griežtas popiežius Urbonas VI parašė Jogailai malonų ir prie- 
lankų laišką, džiaugsmingai sveikindamas jo prisijungimą prie 
katalikų Bažnyčios ir vadindamas jį krikščioniškiausiu valdo. 
vu?). 1388 m, kovo 13 d. bule popiežius patvirtino Vilniaus 
vyskupijos įkūrimą ir įgaliojo Dobrogostą paskirti Vilniaus vys- 
kupu Jogailos parinktą Andrių Jastrzembcą ir paimti iš jo prie- 
saiką popiežiaus vardu“). 

Su katalikų tikėjimo įvedimu Lietuvoje įvyko ir kai kurių 


1) Kurczewski, IKošciėt Zamk. II. 7. 

?) Danilowicz, Skarbiec I, 263. 

3) Voigt J. Gesch. Preuss. V. 498. 

*) Danilowicz, Skarbiec dyplomatėw I, psl. 268. 
5, Dlugosz, XII.. 467. 

9) Kurezewski, K. Z. II. 11. 

politinių permainų. Lig šiol Lietuva, visas savo jėgas įtempus, 
turėjo kovoti su teutonų ordinu. Karo metu visa valdžia buvo 
sukoncentruota didžiojo knigaikščio rankose. Bajorai per nuo- 
latinius karus turėjo sunkią karo pareigų naštą. Jogaila, įves- 
damas katalikų tikėjimą, palengvino jiems tas pareigas. Jis su- 
teikė jiems daugiau teisių savo žemėms valdyti, sumažino mo- 
kesčius ir darbus. Šiomis privilegijomis galėjo naudotis tik tie 
lietuvių bajorai, kurie priėmė katalikų tikėjimą'). 

Kitu savo raštu Jogaila suteikė privilegijų katalikų Bažny- 
čiai. Dvasininkų teisės buvo sulygintos su bajorų teisėmis. 
Vyskupas ir kunigai savo bažnytinėse žemėse gavo visišką val- 
džią. Joks kunigaikščio valdininkas neturėjo teisės kištis į jų 
valdymą. Katalikų tikėjimas pripažintas valstybės tikėjimu, Jo- 
gaila pasižadėjo rūpintis, kad lietuviai, gyveną Lietuvos ir Ru- 
sijos žemėse, priimtų katalikų tikėjimą.  Uždraudė lietuviams 
tuoktis su rusais pravoslavais. Jei tokios jungtuvės įvyktų, tai 
rusų arba kitos sektos pusė turi pereiti į katalikų Bažnyčią. 
Žemės, užrašytos vyskupui, parapijoms ir kitoms -bažnytinėms 
įstaigoms, atleidžiamos nuo visų valstybinių mokesčių darbų 
ir pareigų?). Jogaila visur palaikė Bažnyčios veiklą. Jis išsiun- 
tinėjo savo dvaro valdytojams tėvūnams pranešimą, kad davęs 
Vilniaus vyskupui valdžią statyti bažnyčias, kur tik jis norės, 
įsakęs tėvūnams vyskupo klausyti ir gerbti kaip patį kunigaikštį. 
Kur bažnyčios būsiančios pastatytos, fen tėvūnai turį paskirti 
kunigams išlaikyti pinigais po šešis rublius metams ir aprūpinti 
bažnyčias dirbama žeme ir pievomis?). 

Iš išdėstytų faktų matome, kad Jogailos konversija buvo 
nuoširdi ir tvirta. Jis stengėsi savo gyvenimą derinti su naujos 
religijos reikalavimais ir darė, ką galėjo, kad tik katalikybė Lie- 
tuvoje tvirtai prigytų. Todėl visi teutonų ordino skleidžiami 
kaltinimai, kad Lietuvos valdovas esąs abejotinas krikščionis, 
buvo nesąžiningi, 

Jogaila tikėjo, kad, Lietuvai priėmus katalikų tikėjimą, pa- 
sibaigs karai su teutonų ordinu. Jau vykdamas į Krokuvą 


1) Danilowicz, Skarbiec I. 265. 
) (Kurczewski, (K. Z. II. 9. 
3 iKurczewski, K. Z. II, 15. 

krikštytis jis prašė taikos ir karo paliaubų, kad netrukdomas 
galėtų savo tautą krikštyti (Danilowicz, Skarbiec I. 264). Li- 
vonijos ordinas padarė metams paliaubas, bet Prūsų ordinas pa- 
sirodė visą laiką Jogailai nepalankus. Popiežius Urbonas VI 
ėmėsi taikinti teutonų ordiną su Lietuva (Cod. Saec. XV. II nr. 
14), bet derybos labai sunkiai ėjo. Visų pirma ordinas atsisakė nuo 
taikos Žemaičių krašte, remdamasis tuo, kad tas kraštas dar nė- 
ra pakrikštytas. Lietuvių tikėjimas esąs netikras; jie susijungę su 
rusais schizmatikais, daugelis Jogailos brolių esą krikštyti rusi 
cerkvėje (Cod. ep. Vit. p. 23). Iš Jogailos reikalavo garantijų. 
kad lietuviai išliks katalikų tikėjime; reikalavo, kad Jogaila pri- 
pažintų kryžiuočiams teises, kylančias iš Mindaugo sufalsifi- 
kuotų donacinių dokumentų. Suvažiavimai Torne ir Dubysos 
saloje nedavė norimų vaisių. Ordinas tvirtino, kad jis negalįs 
nekariauti, jo paskyrimas esąs kariauti su netikinčiųjų kraštais 
(Cod. ep. Vit. 40). 

Toks neaiškus politinis būvis labai trukdė katalikų tikėji- 
mui plisti Lietuvoje. Pradžioje bažnyčių buvo pastatyta ne- 
daug, tik Vilniaus srityje. Anapus Ukmergės nebuvo jokios 
bažnyčios, netgi Kaunas neturėjo nė vienos, Grįždamas į Len- 
kiją Jogaila pavedė Lietuvą valdyti Skirgailai, kuris buvo 
krikštytas cerkvėje. Tokiam administratoriui, žinoma, katalikų 
tikėjimo dalykai perdaug nerūpėjo. Netrukus kilo Lietuvoje 
didelis, ilgas karas tarp Jogailos ir Vytauto. Vytautui ir Jogai- 
lai susitaikius, Lietuva rengėsi į naująjį karą su totoriais, Že- 
maičių kraštą Vytautas buvo atidavęs teutonų ordinui. Visos 
tos kovos labai trukdė prigyti katalikų tikėjimui net tame nedi- 
deliame plote, kurį sudarė Vilniaus sritis, 


LITERATURA: J. Fijalek, Košciot Rzymsko — katolicki na Litvie (Pols- 

GINČAS DĖL ŽEMAIČIŲ IR JŲ KRIKŠTAS 


Žemaičiai diplomatinių ginčų objektas. — Torno taika. — Žemaičių 
krikštas 1413 m. — Teutonų ordino privilegijų panaikinimas Lietuvos kraš- 
tuose, — Žemaičių delegacija Konstancijos Susirinkime. — Teutonų ordino 
atsakymas į Žemaičių delegacijos skundą. — Konstancijos susirinkimo nu- 
tarimas dėl Žemaičių. — Konstancijos susirinkimo įgaliotinių vyskupų misi- 
ja Žeimaičiuose 1417 m. — Žemaičių vyskupijos įkūrimas. — Žemaičių 
valstiečių sukilimas. — Žemaičių politinės priklausomybės išsisprendimas. 


Kai Lietuva priėmė katalikų, tikėjimą, teutonų ordinas Prū- 
suose tapo nebereikalingas. Bet tokia didelė organizacija, kaip 
teutonų ordinas, likviduotis nenorėjo. Priešingai, Marijos ritie- 
riai ir dabar iš inercijos stengėsi atplėšti nuo Lietuvos nemažus 
plotus ir sustiprinti savo valstybę. Ordino archyvuose gulėjo 
pergaminų, kuriais Mindaugas, Jogaila ir Vytautas buvo užrašę 
jam kai kurias Lietuvos sritis, Be to, jis turėjo imperatorių ir 
popiežių privilegijų, kurios pripažino jam teises į nukariautus 
pagonių kraštus. Sunkiau galėdamas veikti prieš lietuvius ka- 
laviju, ordinas dabar ištraukė tuos dokumentus iš archyvų, darė 
jų notarialinius nuorašus') ir skubinosi realizuoti, kas dar buvo 
galima. Dabar teutonų ordinas kėlė bylas prieš Lietuvą aukš- 
čiausiose ksikščionybės instancijose. 

Šią juridinę kovą palengvino ordinui toji aplinkybė, kad 
Lietuvos kunigaikščiai nepasiskubino įvesti katalikų tikėjimo 
Žemaičiuose. Kadangi ši Lietuvos valstybės dalis dar išpažino 
savo senąjį tikėjimą, tai Lietuvos priešai ėmė skelbti, kad lietu- 
vių kunigaikščiai esą įtartini katalikai, kad ordinas esąs reika- 
lingas krikščionybei ginti. Darydami paliaubų sutartį su Vy- 
tautu, kryžiuočiai išskiria iš tos sutarties Žemaičių pagonišką 


1) Lewicki, Index actorum saec. XV. Nr. Nr. 87, 88, 81, 195, 200, 202, 
208, 204. 

kraštą'). Bet ir teutonų ordinas, gavęs vėliau iš Vytauto Žemai- 
čius, nesiskubino jų krikščioninti; norėjo laisviau šeimininkauti 
pagonių krašte. Ordino pretenzijas į Žemaičius palaikė ir im- 
peratorius Vaclovas*). Bet čia jis susitiko su gabiu teisininku ir 
sutarčių aiškintojų — Vytautu. Ordinas savo reikalavimus 
stengėsi paremti formaliais motyvais, būtent, donaciniais doku- 
mentais. O Vytautas rėmėsi žmoniškumu ir teisingumu, t, y. 
moraliniais argumentais, kurie daro stipresnio įspūdžio. 1401 
m. Vytautas kreipėsi į krikščionių pasaulį, pabrėždamas savo 
prisijungimą prie katalikų Bažnyčios, stengėsi įgyti krikščionių 
kunigaikščių simpatijas. Toliau šiame atsišaukime jis siūlo pa- 
rinkti tarpininkus sutartims aiškinti ir nusiskundžia, kad teuto- 
nų ordinas atsisakęs nuo svetimų aiškintojų tarpininkavimo ir 
užsispyręs laikąsis užrašų raidės?). 
Į Vytauto moralinius argumentus visų pirma atsiliepė Ro- 
mos Kūrija. Popiežius Bonifacijus IX išleido bulę, kurioje smer- 
kia teutonų ordiną už tai, kad jis, užuot globojęs ir gynęs neo- 
titus, juos kankinąs nuolatiniais karais, žiauriai žudo ir naikina. 
Popiežius magistrui smarkiai prikaišioja ir sako, kad ordinui 
būsianti didžiausia negarbė, jeizu jis naujai įtikėjusius toliau 
panašiais darbais skriausiąs. Pagaliau Bonifacijus IX griežtai 
uždraudžia kryžiuočiams kokiu nors būdu skriausti Lietuvos 
kraštus, kol Apaštalų Sostas išspręs kilusius ginčus*). Tačiau 
visi tarpininkavimai negalėjo išspręsti įsisenėjusios bylos, ir Jo- 
gaila su Vytautu išsprendė ją kardu prie Grunvaldo. 
Torno taika pripažino žemaičių kraštą Jogailai ir Vytau- 
tui ligi jų gyvos galvos, o po jų mirties turėjo šis kraštas grįžti 
"ordinui, kuriam Lietuvos kunigaikščiai ji buvo kartkartėmis 
| užrašę. Tokia jau buvo senųjų dokumentų  nepermaldaujama 
| logika ir jėgų santykiavimas. Jogaila ir Vytautas einant Torno 
sutartimi apsiėmė savo kraštuose išnaikinti pagonybę, pastatyti 
= ir paskirti kunigų. Tą patį padaryti pasižadėjo ir or- 

dinas Prūsijoj ir Livonijoj. Vadinasi, ir tuose kraštuose dar 


*) Codex epist. Vitoldi, p. 44, 47, 50, Cf. Voigt, Codex dipl. Pruss. 
2 Cod. epist. Vit. p. 19. — Voigt. Cod. dpl. Prussic. IV pg. 85. 


3 Cod. epist. Vitol. pg. 75. 
| 4) Voigt J., Geschichte Preussens V, psl. 250. 

buvo pagonių, nepaisant to, kad teutonų ordinas apie du šim- 
tus metų ten viešpatavo. Vytautas su Jogaila galėjo būti bent 
tiek patenkinti Torno taika, kad tikėjosi, jog jiems mirus, būsią 
sunku kelias dešimtis metų jų valdytą Žemaičių kraštą atskirti 
nuo Lietuvos. 

Torno taika ne tik nesureguliavo painių Žemaičių santykių, 
bet dar labiau juos supainiojo. Visų pirma kilo neaiškumų dėl 
Žemaičių sienų, būtent, kam priklauso tušti plotai tarp Žemai- 
čių ir teutonų ordino į vakarus nuo linijos Veliuona — Klaipėda. 
Žemaičių krašto byla vėl kartkartėmis atiduodama spręsti čia 
imperatoriui, čia popiežiui, čia kitiems teisėjams. Tuo tarpu 
Vytautas skubinosi įvesti Žemaičiuose katalikų tikėjimą, teisin- 
gai samprotaudamas, kad jo pastatyta bažnytinė vyriausybė ge- 
riausiai sujungs žemaičius su aukštaičiais. 1413 m. Jogaila ir 
Vytautas rudenį išsirengė krikštyti žemaičių. Jie atplaukė Ne- 
munu ir Dubysa. Dlugošas Žemaičių krikštą aprašo taip, kaip 
kad aprašė aukštaičių krikštą prieš 30 metų. Čia taip pat Jo- 
gailos įsakymu kertami šventi miškai, gesinama amžinoji ugnis, 
dalijamos dovanos, tikėjimo tiesas aiškina Jogaila, nes atvykę 
lenkų dvasininkai nemokėję žemaitiškai. Svarbiausias veikėjas 
visur pasirodąs Jogaila, apie Vytautą nieko neminima, Toks 
aprašymas neatitinka pasikeitusius santykius. "Tame darbe žy- 
miai turėjo dalyvauti ir Vytautas. Po 30 metų įvedus krikščio- 
nybę Vilniuje turėjo būti kunigų, mokančių lietuviškai, kurie 
turėjo dalyvauti Žemaičių krikšte. Žemaičiai buvo krikščionina- 
mi skubiai ir, be abejo, paviršutiniškai. Lietuvos kunigaikščiai 
buvo išplaukę į Žemaičius apie šv. Martyną, o per šv. Elžbietą 
jau buvo vėl Trakuose. Vadinasi, jų darbas truko aštuonias 
dienas'). Tačiau žemaičiai tuo žygiu oficialiai pasiskelbė esą 
krikščionys ir buvo laikomi prisijungę prie katalikų Bažnyčios. 

Žemaičių krikštas buvo reikalingas ne tik vidaus santvarkai, 
bet jis pravertė ir Lietuvos užsienio politikai. Jogaila su Vy- 
tautu išdėstė popiežiui Jonui XXIII, kad kai kurie imperatoriai 
ir popiežiai, kaip antai, Fridrichas II, buvo dovanoję teutonų 
ordinui pagonių žemes, kurias jis užkariaus. Dabar, kada Lie- 
tuva laisva valia priėmė krikščionių tikėjimą, anos teutonų or- 


1) Dlugosz, XIII, 159. 

dino privilegijos nustoja savo galios. Todėl Lietuvos valdovai 
prašė, kad atšauktų tas teutonų ordino privilegijas, Jonas 
XXIII, išklausęs Jogailos ir Vytauto prašymą, panaikino ordino 
privilegijas Lietuvos valstybės kraštuose!) Dabar tentonų or- 
dinas negalėjo reikšti pretenzijų į Lietuvos sritis, dengdamasis 
savo pasenusiomis privilegijomis. 

Netrukus aplinkybės susidėjo teutonų. ordino naudai. Netik- 
+as popiežius Jonas XXIII buvo priverstas atsisakyti nuo savo 
valdžios, O imperatorius Zigmantas Liuksenburgietis, kuris va- 
dovavo Konstancijos susirinkimui, raštu pasižadėjo priteisti Že- 
maičių kraštą ordinui.) Jogailai ir Vytautui reikėjo į savo pusę 
palenkti paties susirinkimo nuomonę. Juodu pasiuntė krikštytų 
žemaičių delegaciją į Konstanciją, norėdami katalikiško pasaulio 
susirinkimą įtikinti, kad Žemaičių kraštas jau yra pakrikštytas 
Lietuvos kunigaikščių. Pasiuntiniai Susirinkimui pareiškė nenorį 
priklausyti teutonų ordino ir prašė Susirinkimą pasiųsti Jogailos 
ir Vytauto valstybių vyskupus jų bažnytiniams xeikalams tvar- 
kyti, Žemaičių delegacija, kurią sudarė apie 60 žmonių, atvyko į 
Konstanciją lapkričio mėnesyje 1415 m. Jai vadovavo du Lietu- 
vos didikai: Jurgis Giedgaudas ir Jurgis Galiminas, žemaitis, su 
Nikalojum Sepienskiu, Vytauto sekretorium, lenku. Vienas Kons- 
tancijos metraštis, rašydamas apie atvykusius žemaičius, paste- 
bėjo, kad jų tauta esanti aukšto ūgio, rimta ir karinga, Gruo- 
džio 4 d. susirinkimas iškilmingai priėmė Žemaičių delegaciją 
Konstancijos katedroje. Sveikino ją Poznanės vyskupas Andrius 
Laskaris. Jis pabrėžė, kad tie neseniai buvusieji pagonys Jogai- 
los ir Vytauto nuopelnų dėka geruoju prisijungė prie katalikų 
Bažnyčios*), Žemaičių delegacija įteikė Susirinkimui skundą prieš 
| teutonų ordiną. Šio skundo turinys yra šis: 

Pradėjome priiminėti katalikų tikėjimą nuo to laiko, kada 
pradėjo plisti tarp lietuvių. Tada daugelis ir iš žemaičių pasikrikš- 
4 tijo. Ir beveik visi tada būtume buvę katalikai, jei nebūtų su- 

ae tie, iš kurių galėjome tikėtis, kad jie padės platinti kata- 
"likų tikėjimą. Tačiau jiems rūpėjo ne Dievo karalystę platinti, 


——s 


+ 
1) Codex saeculi XV. t. II. Nr. 57. pg. 67. 
2) Fijalek, Polska i Litwa, psl. 77. 
*, Fijatek, Polska į Litwa, psl. 83. 


bet svetimus turtus suimti, jie labiau rūpinosi pripildyti kluonus 
gerybėmis, nei dangų sielomis, Jų valdžioje buvome lyg kla- 
jojančios avys. 

Nuo senovės buvome ir esame laisvi, savo žemes turėjom 
paveldėtinai nuo tėvų su visiška laisve ir niekeno nelaisvėje ne- 
buvome, Tačiau vokiečių ordino broliai stengėsi atimti mums 
laisvę ir turtus, žiauriai mus kankino ir nepaisė to, kad senai no- 
rėjome prisijungti prie katalikų Bažnyčios. Jie nesistengė mūsų 
sielas laimėti, bet norėjo mūsų žemių, sekdami visų  nedorybių 
šaltiniu, godumu, Manėm, kad pamokys mus tikėjimo tiesų, bet 
patyrėme juos esančius be jokio gailestingumo. Todėl daug kas 
pasirinko mirti savo senose klaidose, nei priimti katalikų tikėji- 
mą, suteptą jų nedorybėmis. Jie mums atėmė mūsų žemes, pa- 
likdami tik mažus laukelius, ir atėmė mums mūsų laisvę. Jų 
valdžioje arba, teisingiau sakant, jų priespaudoje, mums būtų 
reikėję elgetauti, vogti, užmušinėti ir vargingai maitintis su sa- 
vo žmonomis ir vaikeliais. Stebimės, kad tie broliai drįso save 
vadinti krikščionybės durimis, iš tikro turėtų vadintis krikščio- 
nybės trukdytojais tiems, kurie ieško išganymo, 

Pažiūrėkite, kaip jie išmokė tikėjimo tiesų tuos, kuriuos se- 
niai yra nukariavę, Juos laiko sunkioje vergijoje ir varo prie sun- 
kiausių darbų. Prūsai, kad ir krikštyti, labai mažai ką žino apie 
krikščionių tikėjimą. Jų žiaurumas, kuriuo jie pasižymėjo prieš 
priimdami krikščionių tikėjimą, nė kiek nesumažėjo. Kada bro- 
liai rengia žygius į svetimus kraštus, pirma kraujo lieti jie siun- 
čia prūsus, taip išmokytus žudyti, deginti ir kitokių nedorybių, 
kad tarp žiauriųjų barbarų nėra už juos žiauresnių. Ir jei bro- 
liams pasakoma, kad jie neleistų taip daryti, tai atsako nezalį jų 
suvaldyti, ir juo daugiau jie pasidaro nedorybių, juo labiau bro- 
liai jomis gėrisi. Tat sulaikė mus nuo krikšto. Manėme, kad ge- 
riau nepažinti išganymo kelio, nei pažinti blogą gyvenimą. 

Mūsų skriaudoms pažinti pridedame atsišaukimą, išsiunti- 
nėtą krikščionių kunigaikščiams 1407 m. šio turinio: 

„Klausykite, šviesiausi kunigaikščiai ir visi katalikų tikė- 
jimo išpažintojai, pranešimų, ir šauksmų suspaustųjų, kurie se- 
niai nori glaustis prie katalikų Bažnyčios. Mūsų krašto valdy- 
tojai, vokiečių ordino broliai, ieškodami ne to, kas Dievo, bet 
kas savo yra, ėmė mus spausti pradžioje palengva, paskum sa- 

vindamiesi turtus, kuriuos nuo senovės iš protėvių buvome pa- 
veldėję, ėmė mažinti mūsų pajamas ir versti prie sunkių darbų; 
jie atėmė mums vergus, baudžiauninkus, činšininkus; pagaliau 
atėmė mums visas mūsų laisves, uždraudė susisiekimą su greti- 
maisiais kraštais, Sunkiausiai mus spaudė reikalaudami kasmet 
užstato mūsų sūnų. O kai atsisakydavom duoti, dėl to, kad jau 
turėjo pirmiau paimtų, tada jie be jokio pasigailėjimo paėmė 
mūsų žmonas, nepasitenkindami tuo, kad jie turėjo jau du šimtu 
vaikų paėmę užstato. Tris žymius bajorus su dviem moterim 
sudegino, kitus su moterimis išvarė į Prūsus, mūsų dukteris ir 
seseris išniekino, nesidrovėdami kryžiaus ženklo... 

Tie mūsų ne valdytojai, bet engėjai privertė mus tiesti kelius 
per neišeinamus miškus, kad lengviau galėtų mus kankinti. Jie 
nesiskubino mus krikštyti, jokios bažnyčios nepastatė mūsų kraš- 
te ir nė vieno kunigo niekur nepaskyrė, Todėl ėmėm galvoti, kad 
jie mus visiškai nori išnaikinti. Jie apleido Dievo darbus ir nu- 
krypo į šio pasaulio reikalus. Jie, pradėję mus valdyti, nė vieno 
nepakrikštijo, išskiriant tuos, kuriuos pakrikštijo šviesiausias 
kunigaikštis Lenkijos karalius Jogaila ir Lietuvos kunigaikštis 
Vytautas, Jauskite, kad žmonės esame, o ne gyvuliai, kuriuos 
galima dovanoti arba parduoti. Nenorim, kad broliai mus val- 
dytų, nenorim pripažinti valdžios tų, kurie iprato savo valdinius 
ne valdyti, bet spausti. Kadangi norime būti tikrais krikščio- 
nimis, tai pirma norime Dievui tarnauti, o paskum tam tarnau- 
sim, kam norėsim. 

Kad galėtume tą savo norą įvykdyti ir priimti krikščionių 
tikėjimą, prašome įgalioti Jogailą ir Vytautą, kad jie atvyktų 
į Žemaičius, pasiėmę Vilniaus vyskupą Petrą ir Lvovo vyskupą 
Joną, ir mus pakrikštytų, pastatytų mūsų krašte katedrą ir baž- 
nyčių“.!) 

Teutonų ordinas įteikė Bažnyčios susirinkimui atsakymą į 
Žemaičių skundą. Ordinas sako, kad Vytautas, darydamas am- 
| žinos taikos sutartį, atidaves jam Žemaičių kraštą. Žemaičiai 

turėję duoti įkaitus, bet tie įkaitai buvę geriau laikomi nei na- 
, mie, Jie visi ir daugelis senių sutikę krikštytis. Žemaičiai buvę 
" patenkinti ir padėję ordinui pilis statyti. Taip pat buvę pasiųsta 


1 1 Codex epist. Vitoldi, 1018. 

kunigų mokyti jų tikėjimo. Jei buvo nuteistųjų mirti, tai tik už 
vagystes ir plėšimus, nuo kurių įspėti nenorėję susilaikyti, nes 
buvę pripratę be teisės gyventi. Jei žemaičiai lig šiol esą nekrikš- 
tyti, tai ne ordinas kaltas. Toliau teutonų ordinas nurodo, kaip 
jo valdžioje pakilęs Prūsų kraštas, kokia jame gerovė, kiek lais- 
vės ir koks turtingumas. Apie tai liudiją turtingi miestai, tvirtos 
pilys. Jokioje kitoje jaunoje valstybėje tokios gerovės nebuvę. 
Jei žemaičiai kietai buvę valdomi, tai patys buvę kalti sukildami 
prieš savo valdžią. Jei norį krikštytis, tarpininkaujant Lvovo ir 
Vilniaus vyskupams, tesikrikštija, bet Susirinkimas tenusiunčia 
nuo savęs ką nors, kuris praneštų popiežiui arba Susirinkimui, 
kad jie tikrai pasikrikštijo. Kad jie būtų priėmę krikštą prieš 
30 metų, tai nebūtų kilusi tokia neapykanta, Ordinas dar pastebi. 
kad krikštas neturįs panaikinti jo teisių į Žemaičius, nes Jogai- 
lai ir Vytautui mirus Žemaičių kraštas turįs grįžti ordinui.!) 
Iš šių skundų matome, kaip Žemaičių reikalai buvo susi- 
painioję, kiek nepasitikėjimo ir neapykantos buvo tarp Lietuvos 
ir ordino. Be abejo, žemaičių skunde esama perdėjimo ir šališ- 
kumo, Bet ir ordinas šališkai pabrėžia savo valdomųjų kraštų 
materialinę gerovę ir šališkai remiasi savo juridinėmis teisėmis. 
Žemaičių skundas buvo darbas Jogailos ir Vytauto sekretorių, 
Krokuvos universiteto profesorių, Žemaičiai tik medžiagos pa- 
tiekė. Skundo autoriai sumaniai iškėlė krikščionių pasaulio atsto- 
vams aukštai vertingą žemaičių norą priimti katalikų tikėjimą. 
Kadangi žemaičiai, pasiryžę klausyti katalikų Bažnyčios, pareiš- 
kė nenorį būti teutonų ordino valdžioje, tai ordinas — jeigu jis 
tik nenorėjo pagonių atstumti nuo katalikų tikėjimo — neturėjo 
pagrindo reikalauti.sau politinės valdžios Žemaičiuose, juo la- 
biau, kad jo paskyrimas yra ne trukdyti, bet lengvinti pagonims 
susiartinti su katalikų Bažnyčia. Gerai suredaguotas lietuvių 
skundas darė gerą įspūdį ir žadino Susirinkimo atstovų simpa- 
tijas žemaičiams. Vienas iš žymiausių Susirinkimo narių, popie- 
žiaus Gregoriaus XII įgaliotinis Raguzos kardinolas Jonas Domi- 
minici, susigraudinęs pareiškė norįs vykti į žemaičius apaštalau- 
ti. Lenkijos atstovai buvo dar iškėlę ordino reformos klausimą; 
jie siūlė jį perkelti į totorių pasienį, kad ten galėtų toliau vykdyti 


)) Codex epist. Vitoldi, 1024. 

savo pašaukimo uždavinį, dėl kurio jis buvo įkurtas, Čia pasi- 
kartojo sena Algirdo mintis. Teutonų, ozdinas iš savo pusės įtei- 
kė protestą prieš Lenkijos-Lietuvos vyskupų siuntimą į Žemai- 
čius. Jis norėjo, kad katalikų tikėjimą įvestų  Žemaičiuose jo 
vyskupai ir Žemaičių vyskupija būtų subordinuota Rygos baž- 
nytinei provincijai, Sausas ordino referatas, paremtas juridiniais 
dokumentais bei materialinių gerybių reikalavimais, ir jo var- 
žymasis dėl valdžios negalėjo atsverti Žemaičių skundo, kuris 
kalbėjo širdies kalba. Bažnytinis Konstancijos Susirinkimas birže- 
lio 14 d. nutarė, kad Žemaičių kraštas politiškai priklausytų Vo- 
kietijos imperatoriaus, o bažnytiniuose dalykuose būtų priklau- 
somas savo vyskupų, Nutarta pasiųsti į žemaičius įgaliotinius 
tuos vyskupus, kurių prašė Jogaila ir Vytautas. Vadinasi, Žemaičių 
delegacijai pavyko bent iš dalies pasiekti savo tikslą. Jogailos 
ir Vytauto autoritetas morališkai iškilo, Dabar jie atrodė esą 
katalikų tikėjimo platintojai ir krikščioniškos kultūros rėmėjai 
tolimuose Europos Rytuose, tuo tarpu jų priešas, teutonų ordi- 
nas, tuose kraštuose žiūrėjo tik savanaudės politikos ir dažnai ma- 
terialiniais sumetimais kenkė aukštesniems krikščionybės tiks- 
lams. Ordino autoritetas ir jo įtaka krito Rytų Europoje, Baž- 
nytinis Konstancijos susirinkimas, pripažindamas Jogailos ir Vy- 
tauto nuopelnus krikščionybei, ketino ir toliau per juos vykdyti 
savo sumanymus, Todėl padarė juos Livonijos vyskupijų globė- 
jais ir suteikė jiems apaštališkųjų vikarų titulą  Novgardo ir 
Pskovo kraštams.!) 

Konstancijos susirinkimo įgaliotiniai vyskupai išvyko į Lie- 
tuvą 1417 m. Jogailos įsakymu, juos sutiko aukštųjų bajorų gau- 
sus būrys. Kaune jų laukė Vytautas ir drauge su jais vyko į 
Žemaičius. Pakeliui žemaičių būriai prašė krikšto. Darbuoda- 
miesi per tris mėnesius, įgaliotiniai vyskupai pakrikštijo daugiau 
nei du trečdaliu krašto gyventojų. Pagonių likosi nebent toli- 
muose užkampiuose. Jau pirma buvo pastatytos parapinės baž- 
nyčios; dabar šioms bažnyčioms buvo paskirti kunigai. Vytau- 
tas rūpinosi vyskupijos įkūrimu, Vyskupijos sostinei jis parinko 
Varnius Medininkų apskrityje. Varniuose buvo įkurta katedra šv. 
Trejybės, šv. Marijos, šv. Petro ir Povilo ir šv. Aleksandro, po- 


*) Codex epist. saeculi XV, t. II, 93. 

piežiaus ir kankinio garbei.') Prie katedros buvo įsteigta ka- 
pitula su šešiais kanonikatais, Kandidatą Vytautas pristatė Vil- 
niaus katedros kleboną Motiejų, laisvų mokslų magistrą. Savo 
prezentacijos rašte Vytautas jį vadina kilimo lietuviu?) Kiti 
šaltiniai sako, jį buvus livonietį, gimus Lietuvoje, Susirinkimo 
įgaliotiniai Naujuosiuose Trakuose pašventė jį vyskupu. Jie su- 
rašė vyskupijos įkūrimo aktą?) ir apie savo darbus pranešė Kon- 
stancijos susirinkimui, Prieš aprūpindamas Žemaičių vyskupiją 
žemės turtais Vytautas laikinai paskyrė iš savo iždo Medininkų 
vyskupui išlaikyti metams po 50 markių plačiųjų grašių, 10 sta- 
tinių kviečių, 10 statinių medaus, o kiekvienam kanauninkui po 
10 markių grašių, ir visiems drauge 60 statinių kviečių ir 10 sta- 
tinių medaus.*) 

Taip išnyko Europoje paskutinė pagonybės salelė, Jogailos 
ir įgaliotinių pranešimas apie Žemaičių krikštą buvo perskaity- 
tas Konstancijos susirinkime per pamaldas, surengtas 1418 m. 
vasario 1 d. popiežių schizmos likvidavimo proga. Krikščionybės 
vadai, naujai išrinktas popiežius Martynas V ir imperatorius 
Zigmantas Liuksenburgietis, sveikino Jogailą, padariusį tokius 
gražius ir didžius laimėjimus. Sako, imperatorius iš džiaugsmin- 
go susijaudinimo verkęs?) Popiežius pavadino žemaičius gar- 
binga tauta, 

Šio gero įspūdžio ko tik nepagadino žemaičių maištas, 1418 
m, vidurvasarį Raseinių, Medininkų ir Knetuvos apskrityse su- 
kilo valstiečiai prieš Vytauto pastatytą vyriausybę. Ordino met- 
raščiai piktai, lyg su pasigėrėjimu, užrašė, kad seno vilko nega- 
lima pakeisti“), Žemaičiai sudeginę bažnyčias, išvarę vyskupus 
ir kunigus, Ši žinia yra aiškiai tendencinga, Sukilimas buvo iš- 
siplėtęs tik trijose apskrityse. To laiko Vytauto koresponden- 
cija su ordino magistrų nieko nemini nei apie bažnyčių sude- 


1) Krokuvos kalendorius katedros įkūrimo dieną murodo 2-4 rugpiūčio 
dieną pas Fijalką Polska i Litwa psl. 99. 

?) Cod. epist. Vitoldi, 391. 

3, Originalas iKauno miesto muziejuje, spausdintas Draugijoj 1921 m. 
psl. 315. 

*, God. epist. Vitoldi psl. 323. 

5) Codex epist. saeculi decimi guint, II, pg. 108. Nr. 88. 

8) SS. rer. Prussic. III, psl. 376. 

ginimą, nei apie vyskupų ir kunigų išvarymą. Sukilimo motyvai, 
Vytauto nurodymu, buvę socialinio pobūdžio. Prasti žmonės, ati- 
duoti bajorų žiniai, sukilo, tikėdamiesi, kad visi su jais susijungs. 
Jie apiplėšė kai kurių bajorų dvarus, Klaipėdoje užmušė tris 
žmones, išvogė 18 arklių ir tris jaučius. Vadinasi, sukilimas ne- 
buvo plataus masto. Žemaičių viršininkas Kęšgaila lengvai jį nu- 
malšino. Vytautas savo papročiu mirtimi nubaudė sukilėlių 
vadą Vaitenį ir jo draugus, 

Nors Žemaičių kraštas ir buvo pakrikštytas, bet jo politinė 
priklausomybė dar neišsisprendė. 1420 m. Zigmantas Liuksen- 
burgietis, Jogailos įgaliotas, Breslave Žemaičių kraštą priteisė teu- 
tonų ordinui. Dabar ordinui susidarė palankesnės perspektyvos 
atgauti Žemaičius. Livonijos ordino magistras ir Kuršo vyskupas 
darė žygių Žemaičių vyskupiją sujungti su Kuršo vyskupija. 
Naujas popiežius Martynas V tarpininkavo ir žemaičių  neofi- 
tus, ordino puolamus, užtarė pas Livonijos ir Prūsijos vyskupus. 
Popiežius paskyrė Lvovo, Vilniaus ir Žemaičių vyskupus neofi- 
tams globoti. Martynas V, sužinojęs iš Žemaičių vyskupo apie 
sunkų neofitų būvį, parašė jiems malonų laišką, išreikšdamas 
savo džiaugsmą dėl jų krikšto, ragino, kad garbingai pradėję iš- 
tvermingai laikytųsi katalikų tikėjimo, išreiškė savo užuojautą 
dėl jų nelaimių, ima juos savo globon ir leidžia nelaimėje kreip- 
tis tiesiog į ji (Cod. ep. Vit. Nr, 965). Šis laiškas kai kurių auto- 
rių laikomas Žemaičių vyskupijos patvirtinimu. 

Tačiau politinė Žemaičių krašto priklausomybė galutinai 
dar neišsprendė. Tik naujas karas, kurį 1422 m. Vytautas lai- 
mėjo, privertė teutonų ordiną per Melno ežero taiką galutinai 
pripažinti Žemaičių kraštą Lietuvai. 

KATALIKŲ BAŽNYČIAI ĮSIKŪRUS LIETUVOJE 


Vytauto sumanymas įkurti atskirą Lietuvos bažnytinę provinciją. — 
Krokuvos universitetas ir jo reikšmė Lietuvos dvasininkams. — Vilniaus 
ir Žemaičių pirmieji vyskupai. — Lietuvos dvasininkų lenkiškumas. — 
Lietuvos D. kunigaikščių patronato teisės. — Nusistatymas prieš dvasininkus. 
lenkus. — Lietuvių kalbos teisės bažnyčiose. — Palenkės dvasininkai. — 
Pirmieji vienuolynai Lietuvoje. — Pirmosios mokyklos Lietuvoje. 


Lietuvos christianizcijai daugiausia yra nuveikę Jogaila 
ir Vytautas. Jie įkūrė dvi vyskupijas ir pastatydino daug bažny- 
čių, Vytautas buvo pasiryžęs įkurti net atskirą Lietuvos bažnyti- 
nę provinciją ir tuo darbu apvainikuoti christianizacijos veiklą 
Lietuvoje. Vilniaus metropolijai turėjo būti subordinuota ne vien 
Žemaičių, bet ir Podolijos, Kamienco, Kijevo, Vladimiro vys- 
kupijos.!') Tačiau Vytautas nesuskubo šio sumanymo įvykdyti. 
Lietuvos bažnytinė organizacija formaliniu atžvilgiu nebuvo sub- 
ordinuota Lenkijos provincijai, bet iš tiesų, Lietuva, politiškai: 
susijungusi su Lenkija, išlėto savaime susijungė su Gniezno 
metropolija. 

Vėlesnieji Lietuvos valdovai taip uoliai nesirūpino bažnyti- 
niais dalykais, kaip kad Vytautas ir Jogaila, nes Lietuva netu- 
rėjo atskiro kunigaikščio. Ypačiai buvo apleista švietimo sritis. 
Nesirūpinta įkurti mokslo įstaigos, kuri būtų auklėjusi savus dva- 
sininkus. Todėl dar ilgai kunigai buvo imami iš lenkų. Gaila, 
kad dėl huistų judėjimo Čekijoj lietuviai negalėjo semtis mokslo 
Pragos universitete ir pasinaudoti ten esančiu bendrabučiu, kurį 
karalienė Jadvyga buvo įkūrusi lietuviams.!) Beliko tik Kroku- 


1) Codex saeculi XV II. pg. 109—110. Nr. 89. 

vos universitetas, kuriame lietuviai daugiausia ir ieškojo aukštojo 
mokslo. Jogaila, kurdamas 1400 m. prie Krokuvos akademijos 
teologijos fakultetą, turėjo kilnų tikslą — patarnauti drauge ir 
savo tėvynei Lietuvai, Steigimo akte jis sakąs, kad Dievo Ap+aiz- 
dos išvestas iš pagonybės klaidų jis besirūpinąs Lietuvos gyvento- 
jus padaryti šviesos sūnumis.?) Metams praėjus, Jogaila aprūpino 
Krokuvos universitetą turtais ir pasakė, tai darąs norėdamas pa- 
traukti daugiau kandidatų iš tolimesnių kraštų ir geriau apšviesti 
išganymo mokslu Lietuvos neofitus.?) Tr tikrai, Jogaila Krokuvos 
universitete mokė savo lėšomis daug lietuvių ir rusų. Daugelis iš 
jų, gavę bakaliaureato, magistro ir daktaro laipsnius, įsišvęsdavo 
kunigais ir gimtąja kalba skelbė savo tautiečiams katalikų tikė- 
jimą. Vadinasi, Jogaila, padėdamas savo tautiečiams įgyti aukš- 
tojo mokslo, dirbo didelį kultūrinį darbą. Krokuvos universitetas 
anais laikais dar nebuvo lenkinimo faktorius. Krokuvos univer- 
sitetas, kaip ir visi kiti tų laikų universitetai, buvo tarptautinė 
įstaiga su dėstomąja lotynų kalba, Pats Krokuvos miestas XV-me 
amžiuje buvo suvokietėjęs; o studentų buvo daug iš Vengrijos, 
Austrijos ir kitų nelenkiškų kraštų. 

Lietuviai gausiau pradeda lankyti Krokuvos universitetą nuo 
1413 m. Tais metais jau įsimatrikuliavo du kandidatai iš Vil- 
niaus ir vienas iš Trakų. Paskiau randame studentų ne tik iš 
centrinių Lietuvos miestų, bet ir iš kitų Vilniaus krašto miestų, 
kaip antai, Ašmenos, Sudargo. Lietuvių studentų žymiai pagau- 
sėjo po 1440 m., kada Lietuva susilaukė ramesnių laikų. Per 
XV-ąji amžių priskaitoma įsiregistravusių apie 120 studentų iš 
Lietuvos, tame skaičiuje vilniečių apie 40, vadinasi trečdalis, Kiti 
buvo iš Kauno, Trakų, Giedraičių, Geranainių, Merkinės, Šalči- 
kų, Ukmergės, Anykščių, Eišiškio, Kupiškio, Ramygalos ir kitų 
rytinės Lietuvos miestų ir jų apylinkių. Iš Lietuvos studijuoti 
vyko daugiausia miestiečiai. Todėl lietuviai studentai dažniausiai 
žinomi vardais, Jie gyveno atskirame Isnerio bendrabutyje, kurį 
savo aukomis palaikė karaliai Jogaila ir Kazimieras, Vėliau tie 


1) Cf. Dzieje dobrocynnošci, kollegium  Litwinow w  Pradze t. I. 
11823,334. 

2) Cod. Univ. Cracov. I, Nr. XVI, psl. 25—26. 

3) Fijalek, 1. <. psl. 124—129. 

auklėtiniai užima Lietuvoje aukštesnes vietas Bažnyčios hierar- 
chijoje arba karaliaus raštinėje, Iš buvusių Krokuvos universite- 
to studentų labiau pasižymi kunigaikštis Hermanas Giedraitis, 
karalienės Sofijos giminaitis. Jis įgijo magistro laipsnį, gyveno 
šventai ir, karalienės palaikomas, gavo Krokuvoj Kanoniją. Ant- 
ruoju Krokuvos universiteto rektorium 1401 m, buvo išrinktas 
Kęstučio giminės kunigaikštis Jonas Vaidutis, Butauto-Vaidoto- 
Henriko sūnus. Jis mokėsi teologijos Pragoje, pasirodo, prie Jo- 
gailos dvaro Krokuvoje 1388 m. savo Krokuvos ir Sandomiriaus 
kanonijas; mirė 1402 m, 

Krokuvoje dar mokėsi nemaža jaunuolių, kurie rengdamiesi 
į universitetą, ėjo žemesnius mokslus. Ne visi iš jų patekdavo į 
universitetą; apie jų skaičių ir kilmę neliko užrašytų, žinių, kaip 
kad liko apie įsimatrikuliavusius studentus. 

Lietuvos didikai įvertino Krokuvos universitetą ir šelpė jį 
savo aukomis. Randame įtrauktus į universiteto knygas šiuos 
geradarius: 1415 m, Eleną Kęšgailenę, Mykolą Keęšgailą, Joną 
Goštautą su jo žmona Darata, Stanislovą Valimantą, Vladislovą 
Butrimą. Universitetas minėjo jų vardus savo maldose!). 

Lietuvių studentų, negausingai besimokinančių Krokuvos uni- 
versitete, Lietuvai neužteko. Todėl dar ilgai vyskupų, ir kapitulos 
narių vietas užima lenkai. Pirmas Vilniaus vyskupas buvo len- 
kas pranciškonas Andrius Jastrzębiec (1388—1398), buvęs veng- 
rų karalienės nuodėmklausys, tituliarinis Sereto vyskupas ir 
Gniezno arkivyskupo padėjėjas. Naujakuriui vyskupui Jogaila da- 
vė Lenkijoje turtingiausią Klodavo parapiją, Jo didelį religinį uo- 
lumą aukštai vertino Jogaila ir Vytautas, Už jo atsidėjimą Lie- 
tuvos Bažnyčiai valdovai padarė jam asmeninių užrašų ligi gy- 
vos galvos?). 

Jo įpėdinis Jokūbas Plichta (1399—1408), taip pat buvo 
pranciškonas, gyvenęs Krokuvos vienuolyne ir vėliau buvęs Lie- 
tuvos provincijos vikaru. Vilniaus kapitula, 1398 m. prašydama 
popiežiaus Bonifacijaus IX Plichtą patvirtinti, vadina jį lietuvių 
tautybės ir kalbos“). Iš pavardės atrodo, kad buvo lenkas arba 


1) Fijalek, L. c. psl. 129. 
2) (Kurczewski, IKošci6! Zamkowy II, 396. 
3) Ibid. psl. 307. 

čekas, bet galėjo gimti Lietuvoje, jei kapitula pripažįsta jam 
lietuvių tautybę. Nuo to laiko nusistato vyskupų skyrimo tvarka. 
Kandidatą duoda karalius, kapitula jį renka, bet Romos Kūrija 
visada tvirtina tą kandidatą, kurį karalius pristato, 

1407 m. Vilniaus vyskupo vietą užėmė Nikalojus iš Gorzko, 
Pragos universiteto mokinys, kanonų daktaras, buvęs Krokuvos 
universiteto rektorius, mokytas ir maldingas vyras, 

Nuo 1414 ligi 1421 m. valdė Vilniaus vyskupiją Petras iš 
Kustinės Jastrzęebiec, Matyt, jis buvo pirmojo Vilniaus vyskupo 
giminė; prieš savo paskyrimą vyskupu jis buvo Vilniaus kapitu- 
los narys ir, kaipo Konstancijos susirinkimo delegatas, dalyvavo 
Medininkų vyskupijos steigime, 

Motiejus Trakiškis (1421—1453) pirma buvo Žemaičių vys- 
kupas, Jis palaikė Lietuvos savarankiškumą ir buvo Vytauto po- 
litikos šalininkas. Ir Kazimiero laikais jis pasižymėjo kaip Lie- 
tuvos nepriklausomybės gynėjas, Jam prikišama, kad jis perdaug 
nusileisdavo rusams schizmatikams. Būtent, jis pataręs Kazi- 
mierui pripažinti Lietuvoje Maskvos metropolito valdžią tuo 
svarbiu momentu, kada, Florencijos susirinkimui pasibaigus. at- 
vyko į Lietuvą, apimti metropolito sosto teisėtas su katalikų Baž- 
nyčia susivienijęs metropolitas Izidorius. Dėl to priekaišto Mo- 
tiejus turėjo teisintis Romoje, 

Nikalojus iš Šalčininkų (1453—1467) buvo Krokuvos uni- 
versiteto magistras, šviesus diplomatas, mylimas karaliaus Ka- 
zimiero; iš jo malonės jis buvo paskirtas Vilniaus katedros kle- 
bonu, Krokuvos kapitulos kustošu ir karaliaus sekretorium, Dlu- 
gošas vadina jį lenku. Kojalavičius vadina jį lietuviu ir priker- 
gė jam Dzierzgavičiaus vardą, padarytą, matyt, iš tėvo vardo 
Dzierslavo, Tą klaidą kartoja ir Valančius, be to dar klaidingai 
jį vadina Žemaičių vyskupu 1421—1453 m, Iš jo pavardės ga- 
lima spręsti, kad jis turėjo gimti Lietuvoje. Nikalojus priklausė 
prie janųjų karaliaus Kazimiero mylimųjų partijos. Vadinasi, 
jis turėjo būti unijinės politikos šalininkas. 

Nuo 1467 ligi 1481 m. Vilniaus vyskupiją valdė Jonas Lasa- 
vičius; jis buvo vilnietis, perkeltas iš Lucko vyskupijos. Dlugošas 
„ji vadina lietuviu miestiečiu, 

Nuo 1481 ligi 1491 m. Vilniaus vyskupijos soste sėdėjo An- 
drius Goskovič, Goskos sūnus; kilęs iš Vilniaus, regis, jis buvo 

miestietis. Šis vyskupas buvo Krokuvos universiteto kanonų dak- 
taras, filosofijos magistras, kanonų profesorius tame pačiame 
universitete ir Vilniaus kapitulos archidiakonas. Tautybė jo ne- 
žinoma, 

Pagaliau paskutinis XV-jo amžiaus Vilniaus vyskupas buvo 
lus Krokuvos universitete, kur gavo magistro laipsnį, 

Pirmą Žemaičių vyskupiją valdė jau minėtas Motiejus Tra- 
kiškis (1417—1421m.), paskum Nikalojus Trakiškis (1421—1453 
m.), mažai žinomas Martynas I (1453—1453), Jokubas Trakiškis 
(1454—1459), Baltramiejus Pultuskietis mozūras (1459—1469). 
Toliau Žemaičių vyskupų, eilėje eina išmintingas ir maldingas jo 
įpėdinis Jurgis I (1460—1463), buvęs Vilniaus archidiakonas; 
Motiejus Topolietis (1464—1470), taip pat buvęs Vilniaus archi- 
diakonas; Baltramiejus II Sverinkavičius, buves Vilniaus kapi- 
tulos dekanas. Dlugošas sako apie jį, kad tai buvo žemos kilmės, 
bet aukštos doros lietuvis. Regis, jis buvo Krokuvos universiteto 
mokinys; Martynas II, žemaitis (1483—1500), buvęs Šiaulių kle- 
bonas; pagaliau Martynas III (1500—1514 m.), vilnietis, vokie- 
tis, Vilniaus kapitulos narys, 

Vadinasi, Vilniaus vyskupų soste XV-me amžiuje sėdėjo 
trys neabejotini lenkai (du Jastrzębeai ir Gorzkovskis), Žemaičių 
vyskupijoje du lenkai (Pultuskietis ir Tapolietis). Kitų kilmė ne- 
aiški: vokiečiai, čekai, tarp jų buvo ir lietuvių. Daugumas iš jų 
baigė mokslą Krokuvos universitete, ir tik vienas Martynas III 
mokėsi Italijoj, pagarsėjusiame teisės mokslais Bolonijos uni- 
versitete. Į Žmaičių vyskupus dažniausiai pateko Vilniaus ka- 
pitulos nariai, 

Lietuviai tam tikrais įstatymais bandė sulaikyti lenkų dvasi- 
ninkų plaukimą į Lietuvą. 1447 m. jie išsirūpino iš Kazimiero įsta- 
tymą, kad į katedralines ir kolegialines bažnyčias būtų prezen- 
tuojami Lietuvos valdiniai, Tačiau Kazimieras ir jo įpėdiniai šio 
įstatymo griežtai nesilaikydavo ir dažnai iš kunigaikščio rašti- 
nės į kapitulą patekdavo daug dvasininkų iš Lenkijos. Be to, 
Lietuvai priklausė Palenkės kraštas, kuris buvo daugiausia lenkų 
gyvenamas. "Todėl šio krašto gyventojai, Lietuvos piliečiai, visai 
teisėtai galėjo užimti aukštąsias vietas Lietuvos Bažnyčios hier- 
archijoje. Kokia buvo Žemaičių kapitulos sudėtis XV-me amžiuje, 

nėra žinoma, O Vilniaus kapitulos nariai žinomi iš pirmojo vys- 
kupo Andriaus testamento. 1398 m, randame Vilniaus kapituloje 
Joną čeką, Bervaldą, kaip iš vardo matyti, vokietį, Jokūbą būsi- 
mąjį antrąjį Vilniaus vyskupą, Plichtą, lenką Petrą iš Vartos, 
taip pat vėlyvesnįjį Vilniaus vyskupą. ir Motiejų Trakiškį, lietu- 
vį; kitų narių kilmė nežinoma. Ir XV-am amžiui baigiantis, ran- 
dame kapituloje vis daug lenkų. Panašiai būdavo ir su klebonais. 
Jie, nemokėdami lietuvių kalbos, parapijoms buvo nenaudingi. 
Jie, kunigaikščio valia paskirti, nelabai klausydavo savo vyskupo 
ir mažai rūpinosi parapijos reikalais, bažnytines pareigas atlik- 
davo jų samdyti vikarai, 

Kazimieras ir Aleksandras išdalijo Lietuvos rytuose daug 
žemių rusams pravoslavams, kurie stiprino Lietuvoje pravosla- 
viją. Tokia žemės reforma palietė katalikų Bažnyčios interesus. 
Šiuos trūkumus rūpinosi pašalinti veiklus Vilniaus vyskupas Ta- 
boras. Jo balsas kunigaikščio didenybės akivaizdoje nedaug 
svėrė. Todėl jis veikė per Romos Kūriją, Taboras prašė, kad po- 
piežius susiaurintų Ikunigaikščiui patronato teises, Popiežius 
Aleksandras VI priminė Lietuvos kunigaikščiui Aleksandrui, kad 
jis, kaip Bažnyčios globėjas, turįs pareigą padėti vyskupui val- 
dyti, o netrukdyti savo reikalavimais, skirti tik tuos į bažnytines 
vietas, kuriuos pristato kunigaikštis!) Ir tikrai, karalius Alek- 
sandras, atsilygindamas Taborui už jo pagalbą 1501 m, unijai 
vykdyti, suteikė jam privilegiją?) ligi gyvos galvos pačiam pasi- 
rinkti kandidatus į 28 parapijas, keturias Vilniaus kapitulos ka- 
nonijas ir vieną Trakų ikolegiatos kononiją, Tuo būdu ši privi- 
legija atpalaidavo vyskupui trečiąją vyskupijos beneficijų dalį 
nuo kunigaikščio patronato teisės. Etnografinėje Lietuvoje kara- 
lius Aleksandras atsisakė patronato teisės šiose parapijose: Ru- 
daminos, Niemenčino, Bistricos, Švenčionių, Dubingių, Pabais- 
ko, Anykščių, Utenos, Rokiškio, Ramygalos, Darsuniškio, Dau- 
gų, Merkinės, Dubičių, Vosiliškio, Bielicos, iš viso 18 parapijų.?) 
Vyskupas, reikalaudamas susiaurinti patronato teises, rėmėsi 
tuo, kad lig šiol beneficijas gaudavo kartais asmenys, nemoką 


) Theiner, II, 282. 
2) Fijalek, I. e. psl. 268. 
2) Kauno arkivyskupijos archyvas. Tų metų vizitų knyga. 

lietuvių kalbos ir neturį užtenkamo mokslo. Vyskupas turėjo 
ir kitų motyvų. Jis norėjo pakelti drausmę tarp savo vyskupijos 
dvasininkų. Buvo nemalonus reiškinys, kai vyskupas, vesdamas 
bylas, turėjo rinktis svetimo krašto tarpininkus teisėjais. 1486 m. 
kapitula, besibylinėdama su vyskupu dėl valdžios ir kai kurių 
pajamų, buvo pasirinkusi teisėjais Lenkijos kanclerį. 1503 m. 
byloje tokiais pat teisėjais buvo Vloclavko kapitulos nariai Jonas 
Laskis ir Nikalojus Cepelis. Toks tąsymasis po svetimus teismus 
nedavė garbės nei vyskupui nei kapitulai. Taboras, gaudamas 
teisę skirti trečdalį kanauninkų ir klebonų, sustiprino savo au- 
toritetą ir pakėlė dvasininkų drausmę, 

Panašią privilegiją yra gavęs ir Žemaičių vyskupas Martynas 
III 1503 m.') Jo prašomas karalius Aleksandras išsižadėjo visados 
patronato teisių šiose parapijose: Veliuonoje, Raseiniuose, Viduk- 
lėje, Šiauliuose, Varniuose, Kaltinėnuose ir Betygaloje, Tas pa- 
čias parapijas išvardina ir Veliuonos bažnyčios vizitacijos aktas. 
1677 m. Karalius ir Žemaičiuose atsisakė nuo patronato teisių 
minėtose parapijose dėl tų pačių motyvų, kurie buvo išdėstyti 
privilegijoje Vilniaus vyskupui, kaip antai: klebonų nemokėjimas 
lietuvių arba žemaičių kalbos, pakankamo mokslo trūkumas; to- 
dėl klebonai negalį pamokslų sakyti ir išpažinčių klausyti. Va- 
lančius savo „Žemaičių vyskupystėje“ nurodo dar kitas parapijas, 
kuriose karalius Aleksandras atsisakęs nuo patronato teisių: jis 
praleidžia Šiaulius, o įterpia Virbalį, Airiogalą, Kelmę, Alsėdžius. 
Matyt, jį suklaidino Julijaus II bulė, duota 1507 m.; vadinasi, 
jau po Aleksandro mirties adresuota tam pačiam Žemaičių vys- 
kupui. Jos turinys yra šitoks: Žemaičių vyskupo neseniai įteik- 
tame prašyme sakoma, kad garbingos atminties karalius Alek- 
sandras ant visados davęs Žemaičių vyskupui teisę pristatyti 
kandidatus į Žemaičių vyskupijos kolonijas, prebendas, kleboni- 
jas. Tai esą išreikšta plačiau viešame to karaliaus rašte ir iš jo 
padarytuose dokumentuose. Vyskupas Martynas prašęs tą do- 
kumentą patvirtinti; tai ir daroma šia bule, — Fijalek, atspaus- 
dinęs tą bulę iš rastos Lenkijoje kopijos, laiko ją neautentiška- 
Tačiau jos originalas yra išlikęs Žemaičių vyskupijos archyve. 


1) Codex Babianowski (V. D. universiteto bibliotekos rankraščių sky- 
Tiuje). 

Abejotinas dalykas, kad ji būtų buvus išgauta klaidingu prane- 
šimu. O gal Aleksandras vėliau praplėtė savo privilėgiją? Fija- 
lek mano, kad karalius Aleksandras negalėjęs taip plačiai dalyti 
privilegijų ir visada atsisakyti patronato teisių. Tačiau Aleksand- 
ro privilegijos tekstas aiškiai kalba apie visišką atsisakymą bent 
kai kuriose parapijose, 

Vadinasi, Vilniaus vyskupo Taboro ir Žemaičių vyskupo 
Martyno III pastangomis kunigų skyrimas Lietuvoje buvo (geriau 
sutvarkytas ir tuo būdu sustiprinta jų drausmė. 

Prieš svetimų dvasininkų, lietuviškai nemokančių, skverbi- 
mąsi į Lietuvą reagavo ne vien Bažnyčios atstovai, bet ir didi- 
kai, kurie, gindami savo politines teises ir pasilikdami aukštąsias 
vietas valstybėje, norėjo ir bažnytines beneficijas rezervuoti Lie- 
tuvos piliečiams. Todėl didysis kunigaikštis Aleksandras 1492 
m. ir Žigimantas II 1529 m, įstatymą, draudžiantį lig šiol už- 
imti vietas svetimiems katedrų ir kolegijatų bažnyčiose, praplėtė 
ir parapijoms, jei toms vietoms atsirastų tinkamų Lietuvos pi- 
liečių. 

Žigimantas II labiau rūpinosi apsaugoti ir lietuvių kalbos 
teises bažnyčiose, nei jo surusėjęs brolis Aleksandras. Pavyz- 
džiui, Žigimantas, pastatęs bažnyčią Žiežmariuose ir užrašydamas 
jai žemių, dotacijos akte įterpė sąlygą, kad prie šios bažnyčios 
būtų laikomas kunigas, kuris galėtų sakyti pamokslus lietuviškai. 
Ir 1524 m, prijungdamas Eišiškio parapiją prie Naujųjų Trakų 
prepozitūros, uždeda prepozitui pareigą laikyti Eišiškyje bent 
vieną vikarą, mokantį lietuviškai.  Žigimanto pėdomis sekdami 
palaikė lietuvių kalbą bažnyčiose ir kai kurie didikai. Jonas 
Zabrezinskis su savo žmona Sofija Radvilaite ir sūnumi Jonu, 
kurdami Alytuje bažnyčią, įterpia į fundacijos aktą sąlygą, kad 
Klebonas visada laikytų vikarą lietuvį. Iš šių pavyzdžių matyti, 
kaip mažai valstybė reikalavo lietuvių kalbos Lietuvos bažnyčiose. 
Tačiau ir tų mažų reikalavimų, matyt, dažnai buvo nepaisoma, jei 
reikalaudavo į fundacijos aktus įterpti tokias sąlygas. Kaip bu- 
vo apleista lietuvių kalba, galima spręsti iš Vilniaus sinodo 1526 
ar 1527 m. nutarimo, kuriuo įsakoma krikšto formulę tarti ne 
lietuviškai, bet lotyniškai dėl to, kad, tariant lietuviškai, kunigas, 


1) Fijalek, 1. c. psl. 204. 

kuris dažniausiai (saepius) nemokąs lietuvių kalbos, galįs iškrai- 
pyti formulę ir patį krikštą padaryti netikrą!), 

Bažnytiniam darbui trūko intelektualininių jėgų; nes tokių 
kunigų, kurie būtų išėję aukštesnį mokslą, buvo nedaug. Todėl 
krikščioniška dvasia kilo iš lėto. Lietuvos rytuose buvo labai 
įsigalėjusi rusų įtaka. Net katalikų dvasininkai ten dažnai buvo 
užpuolami. "Todėl vyskupas Taboras išsirūpino iš Apaštalų Sosto 
leidimą dvasininkams kardą nešioti. Krikščioniškai dvasiai kelti 
trūko bažnyčių, kurių pradžioje buvo palyginti labai maža. Jų 
skaičius tik iš lėto augo. Etnografinė Lietuva turėjo apie 80 
bažnyčių, tuo tarpu Palenkės, Bielsko ir kitoms lenkiškoms Lie- 
tuvos sritims teko jų apie 70. Vadinasi, Vilniaus vyskupijoje 
apie pusė bažnyčių buvo lenkiškoje srityje su lenkų kalba ir len- 
kais dvasininkais. Jau XV-me amžiuje Vilniaus vyskupija buvo 
pusiau lenkiška. Lenkų kalba brovėsi ir iš rytų, kur spaudė rusų 
antplūdis. Palenkės lenkai dvasininkai lengviau galėjo pasiekti 
artimesnį Krokuvos universitetą. Ilgainiui jie pripildė kapitulą 
ir užėmė parapijose vietas. "Tuo būdu palengva lietuvių kalba 
buvo išstumiama iš bažnyčios, pakeičiama lenkų kalba . Nutau- 
timas augo.  Nutautimas per bažnyčią ėjo lygiagrečiai su bendru 
lenkėjimo procesu, kuris jau aiškiai tarp bajorų pasireiškė Ka- 
zimierui valdant. Iš vienos pusės rusai, o iš antros lenkai spau- 
dė lietuvišką elementą, kuris dėl savo palinkimo taikintis prie 
kitų, kaskart vis silpo. 

Sekuliariniams dvasininkams daug padeda vienuolynai. Ligi 
pirmosios XVI amžiaus pusės vienuolynų Lietuvoje buvo nedaug, 
Kitur materialinę kultūrą aukštai kėlė benediktinai, Gal dėl to 
Vytautas 1409 m. įkūrė jiems Trakuose vienuolyną, uždėdamas 
pareigą laikyti mokyklą?). Bet šaltinių trūksta apie jų mokyklos 
veikimą. Nieko nežinom ir apie veikimą atgailojančių reguliari- 
nių kanauninkų, kuriuos Jogaila įkūrė Bistricoje Vilniaus deka- 
nate, Mokytų dominikonų vienuolynas atsiranda Vilniuje tik 
1501 m. Daugiau yra Lietuvoje pasidarbavę bernardinai ir pran- 
ciškonai. Pirmieji daugiau veikė Rusijos žemėse, skelbdami ka- 


1) Fijalek J., 1. c. psl. 285—289. 


2) Aosuap — Banonpekiū, AkThi = Amzroscko - Pycckaro | Nocygaperea, 


Mocxsa, 1899, p. 5. 

talikų tikėjimą. Pranciškonai nuo senovės buvo labiau prisirišę 
prie Lietuvos, Vilniaus, Bet ir į jų tarpą buvo įsiskverbusi pasau- 
lio dvasia. Lenkai bernardinai, būdami vienuolyne vyresnieji, ne- 
prileido lietuvių prie jokių aukštesnių vietų ir išveždavo daug 
turto iš Lietuvos į kitas provincijas savo giminėms, Byla pateko 
į valstybės teismą dėl depozitų išvežimo. Į tą klausimą įsikišo 
pasauliniai ir bažnytiniai senatoriai ir su generolo komisari nu- 
tarė duoti Lietuvai atskirą viršininką, kuris būtų priklausomas 
tik generolo. Buvo sudaryta lyg atskira Lietuvos provincija. Jos 
veiklai prižiūrėti turėjo būti paskirtas vienas Vilniaus kapitulos 
atstovas ir vienas iš pasaulinių karaliaus įgaliotinių, Jie turėjo 
prižiūrėti, kad turtai nebūtų išvežami iš Lietuvos, Taip reikalą 
išdėstė popiežiui karalius Žigimantas II, prašydamas šį nutarimą 
patvirtinti.!) 


Su krikščionybės įvedimu pradėjo rastis Lietuvoje ir mo- 
kyklų. Jau pirmajam Vilniaus vyskupui valdant, prie katedros 
buvo įsteigta mokykla). Katedros mokykla galėjo pakilti, kai 
Kazimieras 1452 m. užtikrino jai aštuonias kapas grašių pastovių 
metinių pajamų. Lietuviai studiozai, kurie stojo į Krokuvos univer- 
sitetą, turėjo prisiruošti šioje Vilniaus mokykloje, Kad tada Lie- 
tuvoje ir daugiau buvo mokyklų, matyti iš Žigimanto II, privile- 
gijos tai pačiai Vilniaus katedros mokyklai. Šioje privilegijoje 
pasakyta, kad katedros mokykla malkomis aprūpinama, kaip ir 
kitos Lietuvos mokyklos. 1513 m, Vilniuje, šv, Jono parapijos 
miestiečiai įkūrė prie savo bažnyčios dar vieną mokyklą. Turėjo 
gyvuoti mokyklos ir kai kuriuose dvaruose. Žinoma, kad 1534 m, 
įkūrė mokyklą savo dvare Albertas Goštautas, Parapines mokyk- 
las steigti įsakė Vilniaus sinodas, kuris buvo sušauktas 1526 m. 
Tada klebonams buvo įsakyta pastatyti namus mokiniams mo- 
kytis ir gyventi, laikyti mokytoją, kuris aiškintų Evangeliją ir 
Pauliaus laiškus lietuviškai ir lenkiškai, Tiek žinių yra išlikę apie 
Lietuvos mokyklas XV-me amžiuje. Nieko nežinome nei apie 
mokyklų ir mokinių skaičių, nei apie mokomųjų dalykų progra- 
mą. Tų mokyklų buvo nedaug, Savo programa jos mažai kuo 


/,) Theiner, II, 466, 456. 
?) Kurczewski, |Kosciol Zamkowy II, 18. 

salėjo skirtis nuo didesnių parapinių mokyklų. Lietuva pabaigė 
vidurinius amžius, savo aukštesnės mokyklos neturėdama, 


LITERATŪRA: Schmid H. F., Die rechtlichen Grundlagen der Pfarror- 
ganisation auf wesislavischem IBoden' und ihre Entwicklung wahrend des 
Mittelalters (Zeitschrift der Savigny-Stiftung fūr Rechtsgeschichte Bd. 50. 
Kanonistische Abteilung, Bd. XIX (1930), IX. Die Gestaltung der recht- 
lichen: Grundlagen bei der Einfūhrung des Christentums in Litauen, 513 ff. 
Bd. XX (1931) Ergūnzungen 451 ff.). — Kurczewski, Košciėt Zamkowy II. 
— Przyalgowski Win., Žywoty biskupėw Wilenskich t. I-III. Petersburg, 
1861. — Wolonczewskis M., žemaitiu Wiskupiste I—II d. Vilnius 1848. — 
Fijalek J., IKošcio! Rzymsko+Kotolicki ma Litwie (Polska i Litwa w dziejo- 
wym stosunku 1914 m.). — Lukaszemicz J., Historya szkol w koronie i 
w Wielkiem Księstwiem Litewskiem od najdawniejszych czasow až do roku 

TREČIOJI DALIS 


LIETUVOS KATALIKŲ BAŽNYČIA 
KOVOJE SU VAKARŲ SCHIZMA 


1 


PROTESTANTIZMO LAIMĖJIMŲ PASLAPTIS 


Priežastys, dėl kurių protestantizmas Lietuvoj greit išsiplėtė: Bažnyti- 
nės organizacijos silpnumas, — Dvasininkų sumenkėjimas. — Lietuvos vys- 
kupai reformacijos laikais, — Žemesnieji Lietuvos dvasininkai. — Vakarų 
Europos įtaka. — Bajorų palinkimas į svetimas naujybes. — Prūsų pro- 
testantizmo įtaka Lietuvai. — Protestantizmas Livonijoj ir jo įtaka Lietu- 
vai. — Žymesnieji Lietuvos protestantų vadai. — „Karaliaus Žigimanto Au- 
gusto palankumas protestantizmui. — Nikalojaus Radvilo Juodojo vaidmuo. 
—- Nuomonė, kad katalikybė Lietuvoje buvo bemažko išnykusi, — Pro- 
testantizmo silpnėjimas. 


Vakarų schizmos sąjūdis pasiekė Lietuvos katalikų Bažny- 
čią, kaip tik tuo laiku, kada lietuvių visuomenė dar nebuvo su- 
spėjusi gyvai prisiimti katalikų tikėjimo dvasios, 

Istorikai iškelia daug priežasčių, kodėl protestantizmas Lie- 
tuvoje taip greit išsiplėtė, Manoma, kad Luterio skelbiamas 
mokslas dėl to turėjęs pasisekimo, kad bažnytinė organizacija 
buvusi per silpna. Šį faktą yra konstatavęs netgi popiežiaus Leo- 
no X pasiuntinys Ferreris 1520 m.!) ir Lenkijos primas Jonas 


') Ferrerius Zacharias: „Nam sicuti et oculis nostris vidimus et moni- 
bus nostris palpavimus ob maximam parochialium ecclesiarum a plebe 
distamitiam et earum raritatem in tam spatiosa et ampla regione“ — ILuka- 
szewizc J., Historya szkėl w koronie i w Wielkiem iKsięstwie Litewskiem, 
Poznan 1849, t. I. psl. 66 s. Nr. 3. 

Laskis, kuris 1518 m. vizitavo Vilniaus vyskupiją. Todėl Piotr- 
kavo sinodas 1544 m. prašė karaliaus Žigimanto II pastatyti savo 
žemėse daugiau bažnyčių. Bažnyčių nedaug, žmonės retai te 
galėjo jas lankyti ir paliko nesusipažinę su tikėjimo dalykais. 
Tai liudija ir pats karalius Žigimantas Augustas sakydamas, kad 
liaudis esanti bemokslė ir nekultūringa, garbinanti dievus, miš- 
kus, ąžuolus, liepas, akmenis ir žalčius, kuriems viešai ir priva- 
čiai atnašaujanti aukas, 

Šios priežastys yra teisingos. Tačiau jos dar nėra vienintelės 
schizmai greitai išsiplėsti Lietuvoje, Juk protestantizmas taip 
pat greit išsiplėtė Vokietijoj, Anglijoj, kur katalikų Bažnyčia jau 
nuo seniai buvo įsigyvenusi ir galinga. Lietuvoje užsikrėtė nauju 
judėjimu, kaip tik ne sodiečiai, kurie gyveno toli nuo bažnyčių ir 
buvo mažai apsišvietę, bet vadovaujantis bajorų luomas, mo- 
kėjęs lenkų kalbą. Lietuvos katalikų bažnytinės organizacijos trū- 
Kkumai su jos nepavydėtinu ekonominiu būviu Kaip tik nesudarė 
palankios progos plėstis protestantizmui. Vakaruose gi pasauli- 
ninkai dažnai iš pavydo stodavo prieš Bažnyčią. Jie pavydėjo Baž- 
nyčiai galybės, didelės valdžios ir turtų. Panašių motyvų refor- 
macijai Lietuvoje kaip tik nebuvo, Lietuvos vyskupai neturėjo 
tos politinės valdžios ir galybės, kaip Vokietijos vyskupai, vai- 
dindami pasaulinių kunigaikščių vaidmenį, Lietuvos bažnyčios 
nežibėjo gražiais rūmais, vienuolynų. tada nedaug buvo, ir tie 
patys, kurie buvo nekėlė pavydo didžiais turtais. Priešingai, Lie- 
tuvos Bažnyčiai galima greičiau prikišti, kad ji per maža kėlė 
pasaulinę kultūrą, kad ji per daug priklausė valstybės. Vyskupus 
gi skyrė karaliai, klebonus — bajorai. 

Gilesnių greito protestantizmo išsiplėtimo priežasčių reikia 
ieškoti pačių dvasininkų gyvenime. Reformacijos judėjimui pa- 
rengė dirvą Lietuvoje ne kas kita, kaip stambūs dvasininkų trū- 
kumai: jų be galo menkas apsišvietimas ir žema dora. Tokių 
trūkumų Bažnyčia turėjo anais laikais visuose kraštuose, Žinias 
apie žemą dvasininkų dorą surinko iš įvairių šaltinių Purickis?) 
ir davė labai tamsų bažnytinių santykių Lietuvoje vaizdą. Jis ne 
visai tikras. Purickis pavyzdžius ima iš Lenkėjos ir Lietuvos 


*) Puryckis Joseph, Die Glaubenspaltung in Litauen im XVI Jahr- 
hundert bis zur Ankunft der Jesuiten im Jahre 1569. Freiburg, 1919. 

dvasininkų gyvenimo ir taiko juos Lietuvai, neiškeldamas to 
skirtumo, kad dorinis vyskupų sumenkėjimas Lenkiioje buvo di- 
desnis nei Lietuvoje. Lenkijoje buvo vyskupų, Kurie savo ne- 
dorų gyvenimu piktindavo, Nenuostabu, kad jie krypo į prote- 
stantizmą. Tokių vyskupų Lietuva ir reformacijos laikais netu- 
rėjo. Kad taip tikrai buvo, parodo ši bendra Lietuvos vyskupų 
apžvalga: 

Vilniaus vyskupai reformacijos metu buvo 1. Albertas Rad- 
vilas (1508—1519), aukštos doros, pamaldus, gailestingas pa- 
vargėliams, kuriuos jis sodino prie savo stalo, ragino dvasinin- 
kus saugotis prabangos.') — 2. Jonas iš Lietuvos kunigaikščių 
1519—15372). — Paulius Alšėniškis (1537—1555) buvo uolus 
katalikų tikėjimo gynėjas ir kovotojas su naujatikiais?), — 4. Pa- 
galiau Valerijonas Protasevičius-Suškauskas (1556—1580) taip 
pat buvo atsidavęs Bažnyčiai, nors daug buvo užsiėmęs politika 
ir mėgęs ramų, patogų gyvenimą, Lenkijos vyskupai patvirtino 
su Albertu sutartį, pagal kurią protestantizmas Prūsų krašte bu- 
vo pripažintas teisėtas, O Vilniaus vyskupas Protasevičius 1661 
m, atsisakė patvirtinti panašią sutartį su Livonija.?) 

Žemaičių vyskupai tais laikais buvo 1. Nikalojus Radvilas 
(1514—1522); teisybė, jis buvo gobšus ir išdidus, tačiau katalikų 
Bažnyčiai jis liko ištikimas. Šis vyskupas buvo pradėjęs statyti 
Varniuose mūrinę katedros bažnyčią, bet jos nebaigęs statyti mirė 
1522 m. — 2. Mirus Nikalojui Radvilai, Žemaičių vyskupija dėl 
nežinomų priežasčių buvo aštuoneris metus be vyskupo; ją valdė 
kapitulos išrinktas Jurgis Taliotis (1522—1531). — 3. Nikalojus 
Visgalis (1532—1533) kilęs iš aukštos giminės, buvo Kijevo vys- 
kupu; 1532 m. jis buvo perkeltas į Žemaičių vyskupiją. Buvo tai 
buklus ir protingas vyras, bet neilgai valdė Žemaičių vyskupiją, 
jis mirė 1533 m.?) — 4. Vaclovas Viežbickis (1534—1555), lie- 


1) IPrzyaigowski W., Žywoty biskupėw Wilenskich t. I. Petersburg, 
1860. psl. 91—94, 

2) Przyalgowski W. I. c. t. I. psl. 105—116. 

3) Przyalgowski W., L. <. t. I. psl. 145—154. 

*, Przyalgowski W., 1. <. t. I. psl. 166—179. 

5) Smigelski B., Spis biskupėw Žmudzkich (rankraštis, Metropolijos Ku- 
nigų Seminarijos bibliotekos inventorius Nr. 22284. Kat. Nr. 49/171). 

tuvis, Vilniaus kanauninkas; ant Radvilo pradėtų mūrinių pa- 
matų pastatė medinę katedros bažnyčią. Buvo tai energingas 
vyskupijos žemių administratorius, — 5. Jonas Domaniovskis 
(1556—1563). 

Lenkijos, Livonijos ir Prūsijos kraštų vyskupai, prieš prasi- 
dedant Vakarų schizmai, doroviniu atžvilgiu negalėjo lygintis su 
Lietuvos vyskupais. 

Galima tik nusiskųsti žemesniaisiais Lietuvos dvasininkais 
„ateiviais, Tai buvo blogesnis elementas iš blogų Lenkijos kunigų. 
Tokie dvasininkai mažai rūpinosi tiesioginėmis savo pašaukimo 
pareigomis!). Tokio pakrikimo matyti Vilniaus kapituloje. 1570 
m., kilus reformacijos sąjūdžiui Vilniaus kapituloje iš devynių 
kanauninkų tik vienas buvo lietuvis, kuris turėjo kunigystės šven- 
timus, beveik visi kiti buvo svetimšaliai klierikai, neturėję netgi 
žemesnių šventimų. Vilniaus ir Žemaičių kapitulų narys, Kražių 
ir Vilniaus šv. Jono bažnyčios klebonas Petras Royzijus buvo tik 
diakonas?). Į bažnytines vietas žiūrėta kaip į pelno šaltinį, kuris 
nereikalauja pareigų. Dėl to dvasininkai ir negalėjo turėti auto- 
riteto visuomenėje. Tokios aplinkybės buvo labai palankios nau- 
jajam mokslui. 

Lietuva buvo tada bendro gyvenimo saitais susijungusi su 
Vakarais. Jogailaičių dinastija buvo susigiminiavusi su Vokie- 
tijos ir Italijos kunigaikščiais (dvi Žigimanto Augusto žmonos bu- 
vo Habsburgaitės, Žigimanto žmona Bona buvo italė). Šių kuni- 
gaikščių dvaras atnešė į Lietuvą drauge su humanizmu ir refor- 
macijos pradų. Lietuvos bajorija buvo viliojama Vakarų civi- 
lizacijos, Lietuvių didikų sūnūs: Radvilai, Chodkevičiai, Sapiegai, 
Giedraičiai ir kiti ėjo aukštuosius mokslus gretimos Vokietijos. 
protestantiškuose Karaliaučiaus, Leipcigo ir Vitenbergo universi- 
tetuose. Tuo būdu lietuviai pačioje Vokietijoje užsikrėsdavo nau- 
jomis katalikų Bažnyčiai priešingomis, idejomis, kurias sugrįžę 
skleidė savo tėvynėje, 

Svarbiausioji protestantizmo išplitimo priežastis buvo ba- 
jorų palinkimas į svetimas naujybes. Kitų kraštų rašytojai tą 


) Jablonskis K., Ištraukos iš 1579 metų Žemaičių vyskupijos vizitaci- 
jos, darytos nuncijaus auditoriaus Tarkvinijaus Pekulo (Archivum Philologi- 
cum IV kn. psl. 68—77). 

2) Kurczewski, IK. Z. III. 53. 

lenkų ir lietuvių silpnybę yra pastebėję ir aiškiai pabrėžę'). Lie- 
tuvių bajorų manija sekti svetimomis naujybėmis pasirodė ypa- 
čiai stipri. Kaip tik anais laikais lietuviai pasisavino naują Len- 
kijos valstybės santvarką su tariamomis lenkų laisvėmis. Ankš- 
čiau Lietuvos bajorai tokiu pat lengvumu išsižadėjo savo gim- 
tosios kalbos ir pasiėmė lenkiškąją, Kilus Vakarų schizmai jie 
taip pat lengvai keitė religiją. Juos viliojo protestantizmas savo 
laisvėmis. Naujas mokslas didino bajoro teisę jo dvare. Bajo- 
ras žiūrėjo į Bažnyčią kaip į savo nuosavybę; jis skyrė ir šalino 
kunigą. Vokietijos miestai dėl to palinko į protestantizmą, kad 
norėjo išsikovoti savivaldybę nuo vyskupų, kurie drauge buvo ir 
pasauliškiais kunigaikščiais, Lenkijos bajorai ilgai kovojo, norė- 
dami panaikinti vyskupų teisę bausti už nusikaltimus prieš religiją 
ir už hereziją. Be abejo, tos laisvės viliojo ir Lietuvos didikus 
nors vyskupai čia nebuvo taip galingi kaip kad kitur. Pagal 
vidurinių amžių kanonus vyskupai turėjo teisę bausti materiali- 
nėmis bausmėmis už nusižengimus prieš religiją. Tačiau ši 
bausmė Lietuvoje retai buvo praktikuojama, nes didikai buvo 
per daug galingi, kad vyskupai būtų drįsę juos bausti. Todėl 
kada reikėjo griebtis priemonių prieš įsigalintį protestantizmą, 
karalius Žigimantas II, tam tikru įsakymų uždrausdamas nau- 
jąjį mokslą, įsakė nusižengusius ne vien pristatyti Vilniaus vysku- 
pui, kuriam suteikė galią bausti eretikus, bet drauge liepė ir pa- 
saulinės valdžios orgnams padėti jam bausmes įvykdyti“). Pa- 
vyzdžiui, karalius Žigimantas II, leisdamas vyskupui Alšėniš- 
kiui traukti į savo teismą naujojo mokslo skelbėją Abraomą Kul- 
vietį už katalikų Bažnyčios įžeidimus, įsakė urėdams vykdyti 
vyskupo nutarimus?), 

Protestantizmui plėstis Lietuvoje daug padėjo neseniai su- 
sikūręs jo židinys Prūsuose. Jaunutis kunigaikštis Albertas Ho- 
hencolernas tik dėl to buvo išrinktas magistru, kad teutonų or- 
dinas tikėjosi, jo paties ir jo giminės tvirtai palaikomas, atsipa- 
laiduoti nuo Lenkijos ir atgauti savo nepriklausomybę.  Prū- 


*) Relacye Nuncyuszow Apostolskich i innych osob o Polsce od r. 
1548 do r. 1690 t. I. Berlin 1864. psl. 128. 

2) Kurczewski, IKošc. Z. II. 41. 

3) Ibid. II. 60. 

sijos vyskupai taip pat buvo labai užsikrėtę pasaulio dvasia, ir 
iš jų keturių du (Sambijos ir Pomezanijos) priėmė protestantiz- 
mą. 1525 m. Albertas Hohencoternas, Liuterio patariamas, ry- 
žosi sekuliarizuotis. Savo sumanymą ordino magistras galėjo 
įvykdyti tik Lenkijos pritariamas, nes Vokietijos imperatorius 
Karolius V, uolus katalikas, būtų buvęs tokiems žygiams priešin- 
gas. Albertas, tapdamas Lenkijos vasalu, virto pasauliniu kuni- 
gaikščiu. Teutonų ordinas buvo panaikintas, ir jo žemėse įsi- 
kūrė pasaulinė protestantiška kunigaikštija, Ambacho Hohenco- 
lernų giminės paveldėjama. Albertas, gavęs mažą, apytuštį kraš- 
tą, stengėsi ji rūpestingai apgyvendinti ir organizuoti. Jo ku- 
nigaikštijoje nemaža buvo ir lietuvių. Visiems gyventojams prie- 
varta buvo primestas protestantizmas. Prūsijos lietuviai negreit 
ir nenoromis išsižadėjo savo senojo tikėjimo. Ragainės klebonas 
Martynas Mažvydas laiške, rašytame apie 1551 m, savo kuni- 
gaikščiui, sakosi turėjęs per 20 metų sunkiai kovoti, kol palen- 
kęs savo parapiją į naują evangeliją. Dar ir dabar daugelis jo 
piliečių važiuoją į Lietuvą į papistų atlaidus: per šv. Oną į Ba- 
takius, per šv. Jokūbą į Švėkšną, per Marijos atlaidus į Šidlavą, 
per šv. Kryžiaus atlaidus į Jurbarką, per šv. Jurgį į Tauragę, 
per Žolinę į Veliuoną ir ten praktikuoją papistiškas apeigas. Jie 
Lietuvoje imą savo moterystėms palaiminimą. Todėl jis prašo 
kunigaikštį, kad uždraustų tam tikromis bausmėmis savo valdi- 
niams lankytis Žemaičiuose. Ragainiečių žmonės esą kieti, ir 
švelnus su jais elgimasis nepasiekiąs tikslo'). Matyti, kad Ho- 
hencolernui nelengva buvo priverstinu protestantizmo įvedimu at- 
skirti Mažąją Lietuvą nuo jos kamieno — Didžiosios Lietuvos. 
Albertas griebėsi ir švietimo naujai religijai sustiprinti savo ku- 
nigaikštijoje. Pamokslininkams ir valdininkams prirengti jis 
įkūrė 1544 m. Karaliaučiuje universitetą. Į lietuviškas parapijas 
jis kvietė lietuvių pamokslininkus. Jo rūpesčiu buvo išleista 
lietuviškų ir lenkiškų katekizmų ir bažnytinių giesmynų, kuriuos 
rašė atvykę iš Didžiosios Lietuvos kunigai. Tuo būdu Karaliau- 
čiuje susidarė protestantų propagandos židinys, 

Tuo pat laiku, 1524 m., įsigalėjo protestantizmas trijuose 


1) Gerullis J., Nauji XVI amžiaus dokumentai apie reformaciją Prūsų 
Lietuvoje, (Tauta ir Žodis“ t. IV, psl. 426—432). 

žymesniuose Livonijos centruose: Rygoje, Dorpate, Revėlyjė ir 
visas kraštas gavo protestantiškas žymes. Rygos vyskupas Vil- 
helmas, Alberto brolis, pakrypo į protestantizmą. Dvarų val- 
dytojai, ordino ritieriai nesiskubino keisti savo tikėjimo, ypačiai 
kol buvo gyvas senas ordino magistras Plettenbergas. "Tačiau 
ir Livonijoje buvo iširus ordino pirmykštė organizacija ir draus- 
mė, ir jis lengvai pasidavė Vakarų schizmai. Apie 16 amžiaus 
vidurį iškilo Livonijos su Lietuva susijungimo klausimas. "Tuo 
reikalu Lietuvos didikai Nikalojus Radvila, Jonas Chodkevičius 
ir kiti lankėsi Livonijoj. Jie arčiau susipažino ir susiartino su 
protestantais. 

Dviejų artimų kraštų, Prūsijos ir Livonijos, pavyzdys turėjo 
stipriai veikti Lietuvą. Tačiau kol gyvas buvo senasis katalikų 
Bažnyčiai atsidavęs karalius Žigimantas II, viešai plisti Lietu- 
voje protestantizmas negalėjo. Pirmas žinomas protestantizmo 
skelbėjas Žemaičiuose buvo Šilelio klebonas Jonas Tortilavičius 
Bataikietis. Tačiau jis turėjo bėgti iš Lietuvos į Prūsus, Čia Al- 
bertas mielu noru jį, mokantį lietuviškai ir lenkiškai, priėmė 
ir davė jam, vietą'). Iš jo kilo žinoma pagarsėjusi Batockių gi- 
minė. Įžymus protestantizmo skelbėjas buvo Abraomas Kulvie- 
tis, Jis mokėsi Krokuvos universitete, paskum Louvaine, kur 
susipažino su garsiu humanistu Erazmu Roterdamiečiu. Vitem- 
berge klausė garsaus humanisto Melanchtono ir pagaliau Sijenoje 
gavo teisių daktaro laipsnį. Taip moksliškai pasirengęs sugrįžo 
į Lietuvą ir įkūrė Vilniuje mokyklą, kurioje susirinko kelios de- 
šimtys mokinių. Per mokyklą ir per sakyklą pradėjo skelbti 
protestantų nuomones. Vilniaus vyskupas Paulius Alšėniškis ka- 
raliaus įgaliotas, rengėsi jį patraukti į savo teismą. Kulvietis, 
nelaukdamas liūdnų teismo vaisių, išbėgo į Prūsus, kur jį pri- 
glaudė Albertas, duodamas jam profesoriaus vietą naujai ikur- 
tame Karaliaučiaus universitete. Tame pat universitete dirbo ir 
kitas mokytas lietuvis Stanislovas Rapagelanus (lietuviškai Rapa- 
lavičius). Pirma jis buvo pranciškonų vienuolis, paskum, kaip 
Alberto stipendininkas, mokėsi Vitemberge pas Liutesį ir ten gavo 
teologijos daktaro laipsnį. Sugrįžęs iš Vitembergo gavo profe- 


1) Wotschke, Abraham Culvensis, Urk. z. Ref.-Gesch. Lithauens 
(Altpreussische Monatsschrift 1905. S. 169 s.). 


69 


soriaus vietą Karaliaučiuje, bet netrukus 1545 m. mirė susikrim- 
tęs dėl draugų profesorių arogancijos ir nesantaikos, kuri ardė 
protestantizmo vienybę ir kliudė jam plisti. Tais pačiais metais 
mirė savo tėviškėje Kulvoje ir Abraomas. Alberto lėšomis buvo 
dar išėję mokslus Karaliaučiaus ir kituose universitetuose Mažvy 
do seserėnas Vilentas Baliramiejus, Jurgis Zablockis, Augustinas 
Jomantas, Aleksandras Radvinėnis ir kiti, kurie darbavosi lietu- 
vių tarpe!). 

1544 m, Lietuvoje įvyko svarbių atmainų protestantizmo 
naudai.  Žigimantas II atidavė valdžią savo sūnui Žigimantui 
Augustui. Naujas valdovas, laisvų papročių ir indiferentiškai nu- 
siteikęs religijai, apsistatė irgi palaidais savo dvaro patarėjais. 
Protestantai jį laikė savu žmogum ir tikėjosi, kad jis padės jiems 
įvesti protestantizmą Lietuvoje ir Lenkijoje. Kalvinas 1549 m. 
jam dedikavo vieną savo knygą. 1554 m, dedikuodamas Žy- 
gimantui Augustui ir antrą savo raštą („Įvadą į šv. Pauliaus 
laišką žydams“), šis reformacijos vadas parašė jam iš Genevos 
laišką, kuriame sakosi žinąs, jog karalius esąs apšviestas gryno 
mokslo šviesa, laisvas nuo liaudies burtų, suprantąs, į kokį klai- 
dų labirintą žmonių daugumas yra įklimpę. Jis ragina karalių 
panaudoti valdžią ir išvesti savo valstybę iš biaurios popiežiaus 
vergijos. Smerkdamas popiežiaus ir jo kunigų valdžią, Kalvinas 
ragina karalių pagreitinti reformacijos įvedimą ir skirti naujam 
sąjūdžiui palankius kandidatus vyskupais. Karalius į tą Kalvino 
raštą atsakė. Tuo padrąsintas reformatorius 1555 m, parašė ka- 
raliui antrą laišką, ragindamas jį palenkti savo kraštą į Kris- 
taus Evangeliją?). Nors Žigimantas Augustas iš mandagumo ir 
atsakinėjo į tuos laiškus, tačiau Kalvinas įsitikino, kad karalius 
nėra paslankus reformaciją vykdyti. Todėl reformacijos vadas 
kreipėsi į Radvilą Juodąjį primindamas jam pareigą paveikti 
nesiryžtantį karalių, kad jis paskubintų vykdyti reformaciją?). 
Žigimantas Augustas, kuris dėl savo neryžtumo ir sunkesnių rei- 
kalų atidėliojimo ryt dienai, buvo vadinamas rytojaus karaliumi, 


*) Visi jie kilę iš D. Lietuvos, bajorai (prof. Gerullis, ISeniausieji lie- 
tuvių kalbos paminklai iki 1570 metų, :Kaunas, 1922), — Wotschke Th., 
Geschichte der Reformation in Polen, Leipzig 1911. psl. 87—89. 

*) Calvini Opera omnia, t. IX. Epistolae, Amsterdami 1668. psl. 85. 

3) Ibid. psl. 99, 


neturėjo reikalingos energijos pulti į tikybinių kovų sūkurį. Jis 
pasyviai žiūrėjo į protestantų-katalikų kovas. Teisybė, buvo 
momentas, kada rimtai katalikai bijojo, kad Žigimantas Augus- 
tas nesiimtų reformacijos dėl tų pačių motyvų, dėl kurių kara- 
lius Enrikas VIII atitraukė Angliją nuo katalikų Bažnyčios. 
Žigimantas Augustas nesugyveno su savo trečia žmona 
Katarina Habsburgaite ir norėjo su ja persiskirti. Jis neturėjo 
įpėdinio, o su juo baigėsi Jogailos dinastija. Protestantai jam 
įkalbinėjo, kad, priimdamas protestantizmą, galėtų persiskirti 
su savo žmona ir vesti kitą moterį. Žigimantas Augustas, tiesa, 
su savo žmona persiskyrė, bet Enriko VIII pėdomis eiti nesiryžo. 
Jis pareiškė norą gyventi ir mirti katalikų Bažnyčioje, 

Nors Žigimantas Augustas prievarta ir neplatino protestan- 
tizmo, tačiau reformacijos šalininkai pasinaudojo jo palankumu. 
Dar jam bevaldant Lietuvą atvyko iš Lenkijos Diskordija su Koz- 
mianu ir skelbė Vilniaus dvaro koplyčioje Vakarų schizmos moks- 
lą. Tuo pat laiku graikas korfietis Lizmarinas organizavo Žigi- 
manto Augusto Vilniaus rūmams biblioteką; jis pripirko daug 
protestantiškų knygų. 

Lietuvos didikai Radvilai, Sapiegai, Chodkevičiai, Hlebavi- 
čiai, Kiškos ir daug kitų perėjo į protestantizmą. Jų pėdomis 
pasekė ir žemesnieji bajorai. 

Protestantų prieky stovėjo žymiausias Lietuvos didikas Ni- 
kalojus Radvilas Juodasis, kuris pranešė kitus ir savo prolo ga- 
bumais ir būdo rimtumu. Jis buvo artimiausias Žigimanto Au- 
gusto patarėjas ir draugas; jam karalius visiškai pasitikėjo. Jo 
puseserė Barbora Radvilaitė buvo karaliaus antroji žmona, Žigi- 
mantas Augustas, išvažiuodamas iš Lietuvos, valstybę pavesdavo 
valdyti Radvilai. Taryboje karalius sodindavo Radvilą šalia sa- 
vęs. Maža to, karalius paskyrė Nikalojų Radvilą Vilniaus karo 
vadu ir Lietuvos kancleriu. Jo pusbrolis Nikalojus Radvila Ru- 
dasis buvo Trakų karo vadas ir vyriausias hetmanas. Tuo būdu 
Radvilai turėjo užėmę aukštąsias vietas Lietuvos valstybėje. Sa- 
vo didžiais turtais ir valdžia jie parėmė protestantizmą. Savo 
dvaruose Radvilai atiminėdavo katalikams bažnyčias ir jas ati- 
duodavo protestantams. Iš Lenkijos jie pasikvietė protestantų 
pamokslininkų. Savo Lukiškio dvare Vilniuje jie pastatė pro- 
testantams bažnyčią. Pagaliau Nikalojus Radvilas Juodasis 1556 

m, pats perėjo į kalvinizmą ir savo užtarimais, protekcijomis ir 
vaišingumu patraukė su savim bajorus. Jis aukojo dideles su- 
mas versti Biblijai į lenkų kalbą. "Tam tikslui jis pakvietė iš 
Lenkijos kelis mokytus protestantų teologus ir pavedė jiems 
tą darbą atlikti. Lenkų ir lotynų kalba protestantų raštams 
spausdinti jis įkūrė Brastoje spaustuvę ir čia išspausdino minėtą 
bibliją, dedikuodamas ją karaliui Žigimantui Augustui. Šis Lie- 
tuvos magnatas savo sekretoriui lenkui Mončinskiui davė pinigų 
išleisti pirmajam lenkiškai lotyniškam žodynui. Savo pinigais 
jis palaikė Lenkijoje opoziciją prieš katalikų Bažnyčią. Jo dva- 
ras buvo pilnas svetimtaučių, ypačiai lenkų ir vokiečių. Nikalojų 
Radvilą Juodąjį galima tik dėl to vadinti lietuviu patriotu, kad 
jis buvo griežtas unijos su Lenkija priešininkas. Bet antra ver- 
tus, kviesdamas lenkus protestantizmo platinti, palaikydamas 
lenkų literatūrą, daug nuveikė lenkų kultūros įtakai sustiprinti 
Lietuvoje, 

Albertas Hohencolernas, Lenkijos karaliaus vasalas, atsilan- 
kydamas pas Nikalojų Radvilą Juodąjį Vilniuje, atsiveždavo su 
savim protestantų pamokslininkų skelbti Vakarų schizmos moks- 
lo. Albertas tada ieškojo karaliaus seseriai vyro protestanto tarp 
Vokietijos kunigaikščių. Tuo reikalu įžymus protestantų veikė- 
jas, buvęs vyskupas Vergerijus 1560 m, atvyko į Vilnių kaip Al- 
berto pasiuntinys. Radvilas priėmė jį maloniausiai ir gausiomis 
dovanomis apdovanojo. Vergerijus susipažino Vilniuje su žy- 
mesniais protestantų veikėjais. Čia jis gavo karaliaus, karalie- 
nės ir karalaitės audijenciją. Regis, buvo susitarta dėl vienos 
princesės ištekėjimo už Vokietijos hercogo. Vergerijus grįžo iš 
savo kelionės linksmas, veždamasis į Vokietiją Lietuvos didikų 
sūnų būrį auklėti jų protestantiškuose universitetuose. 

Nikalojus Radvilas Juodasis, išvien veikdamas su Albertu 
Hohencolernu, stengėsi įtraukti karalių Žigimantą Augustą į 
Šmalkaldeno sąjungą. Jis nesigailėjo nei turto, nei pastangų pa- 
laikyti protestantizmui. Savo aukštą vietą valstybėje jis uoliai 
rėmė protestantų politiką. 

Radvilų ir kitų magnatų remiamas protestantizmas greitu 
laiku išsiplėtė visoje Lietuvoje. Kai kurie autoriai mano, jog 
katalikybė Lietuvoje tada bemaž ko buvo visai išnykusi. Tokia 
nuomonė, be abejo, yra labai perdėta. Neturime žinių, kiek 

protestantai buvo įkūrę savo bažnyčių, o žinios apie katalikų 
Bažnyčios išnykimą, kad Žemaičių vyskupijoje buvę likę tik sep- 
tyni kunigai, yra aiškiai perdėtos. Tokias žinias vėlesni istorikai 
ima iš Kojalavičiaus veikalo. Tačiau Kojalavičium pasitikėti 
negalima, nes jis rašė daug vėliau. XVI-o amžiaus vidury 
Lietuvoje buvo apie 40 bažnyčių. Domanovskis suskirstė Žemai- 
čių vyskupiją į 88 parapijas. Valančius sekdamas Kojelavičium, 
sako, kad Žemaičių vyskupijoj buvę likę septyni kunigai. Bet 
drauge jis pažymi, kad 17 bažnyčių atėmė protestantai. Vadi- 
nasi, katalikų rankose turėjo jų likti daugiau nei kita tiek. 1560 
m. per patį protestantizmo pakilimą aukščiau minėtas protestan- 
tų vyskupas Vergerijus Kaune rado tik privatinius protestantų 
maldos namus, o visos bažnyčios buvo katalikų žinioje. Vilniuje 
dar tvirčiau laikėsi katalikybė. "Ten nė viena katalikų bažnyčia 
neperėjo protestantams. Vakarų schizma Lietuvoje pasiekė kul- 
minaciją Radvilai Juodajam perėjus į protestantizmą ligi jo mir- 
ties (1556—1563). Šis laiko tarpas buvo per trumpas, kad ka- 
talikų Bažnyčia būtų galėjusi beveik visiškai išnykti. 

Neilgam naujas judėjimas buvo pavojingas katalikų Bažny- 
čiai. Tuo laiku, kada atrodė, jog protestantizmas yra galingiau- 
sias, pradėjo reikštis jo esminės ydos, skaldančios jo organizaciją. 
Protestantizmas rėmėsi subjektyvizmu religijoje: jis reikalavo 
laisvai aiškinti šv. Raštą ir paneigė tikybinės organizacijos au- 
toritetą. Toks subjektyvizmas savaime turėjo protestantizmą su- 
skaldyti. Protestantizmas buvo galingas kaip protestas prieš įsi- 
brovusius į Bažnyčią blogus papročius. Tačiau jis neturėjo kū- 
rybinės jėgos. Jam trūko autoriteto sudaryti tikybinei organi- 
zacijai. Todėl Vakaruose protestantizmą pasiėmė organizuoti 
Valstybė. Ten kunigaikščiai nustatė naujas visiems privalomas 
tikybines formules ir suorganizavo naują bažnytinę vyriausybe. 
Tik tuo būdu protestantizmas buvo apsaugotas, kad visiškai ne- 
suskiltų. 

Lietuvos valstybėje valdžia buvo silpna. "Todėl pasaulinė 
vyriausybė į Vakarų schizmos kovas nesikišo. Kiekviena pusė 
jas turėjo išspręsti savomis jėgomis. Todėl protestantizmas Lie- 
tuvoje, valstybės neorganizuojamas, suskilo gausiomis sektomis, 
kurios niekaip negalėjo susitarti ir, tarp savęs kovodamos, viena 
kitą silpnino. Veltui buvo šaukiami Lietuvos ir Lenkijos protes- 

tantų suvažiavimai bendroms tikėjimo formulėms nustatyti. Tie 
suvažiavimai nedavė norimų vaisių. Patys protestantizmo skel- 
bėjai Lietuvoje ir Lenkijoje buvo dideli individualistai — daugu- 
mas svetimtaučiai ateiviai, pabėgę į tolerantišką Lenkijos-Lietuvos 
valstybę. Miestuose tarp vokiečių prigijo liuteronizmas. Bajo- 
rai priėmė demokratiškesnį kalvinizmą. Daug turėjo šalininkų 
racionalistinis arianizmas, socianizmas ir kitos atskalos. Tokių 
sektų istorikai priskaito Lietuvoje 34. Kilo didžiausia painiava 
tikėjimo dalykuose. Žmonės, branginę religiją, tokia nenorma- 
lia situacija buvo labai susirūpinę ir ieškojo tiesos. Didikai ren- 
gė religinius disputus.  Sukviesti svečiai, sėdėdami prie vaišė- 
mis apkrautų stalų, klausėsi, kaip kurios nors sektos pamoksli- 
ninkas ginčijosi su priešingos sektos atstovu. Šie religiniai gin- 
čai netekdavo rimtumo. Klausytojai laukdavo lyg kokio pasi- 
gėrėjimo iš dialektinės kovos. Tai ir buvo svarbiausioji priežas- 
tis, dėl kurios rimtai tikėję žmonės pradėjo nuo protestantizmo 
šalintis, 

Naujai religijai savo jėgomis (o ne valstybės prievarta, kaip 
kad buvo Vakarų Europoje) įsikurti reikėjo didelio atsidėjimo, 
aukų, darbų ir turtų. To atsidėjimo protestantams trūko. Jų 
daugumas nenorėjo aukoti naujoms bažnyčioms statyti ir mo- 
kykloms kurti. Po Radvilo mirties pritrūko jiems lėšų, 

Vadinasi, dėl dviejų priežasčių — dėl vienybės ir pasiauko- 
jimo stokos — greit išsiplėtęs protestantizmas veikiai pradėjo 
griūti savaime, be didelio katalikų spaudimo. 

Literatūroje yra plačiai pasklidusi nuomonė, kad protestan- 
tizmo plitimą Lietuvoje sustabdę jėzuitai. Tiesa, jie daug yra 
nuveikę katalikų Bažnyčios naudai. Tačiau protestantizmas 
pradėjo žymiai smukti dar prieš jėzuitams atvykstant. 1564 m. 
Radvilo Juodojo sūnus Nikalojus Krištapas grįžo į katalikų Baž- 
nyčią, geriau ją pažinęs keliaudamas po Italiją. Būdamas Švei- 
carijoj, jis pasipiktino, kad kalvinistų vadai nieko patys nedrįs- 
davo spręsti pirma negavę Anglijos karalienės sutikimo, Parke- 
liavęs į tėvynę jis grąžino katalikų Bažnyčiai savo tris brolius. 
1567—68 m, atsimetė nuo protestantizmo ir Jonas Chodkevičius. 
Jam rodėsi, kad protestantų sektos griauna valstybės ir visuome- 
nės santvarką. Savo draugui mokytam Vilniaus miesto vaitui 
konvertitui Rotundui jis rašė: „Liuterio laisvė pražudys Vokie- 

tiją. Visa, kas šventa, išniekinta ir atiduota spręsti tamsiai liau- 
džiai, kad visiems viskas būtų leista. Jau nepakenčių vadinamas 
kalvinistu matydamas, kaip visa, kas šventa ir žmoniška, yra 
paneigta ir išgriauta“!). Dviejų galingiausių ir žymiausių Lie- 
tuvos magnatų grįžimas į katalikybę buvo didis nuostolis protes- 
tantizmui. Jų pavyzdžiu sekė kiti didikai ir, grįždami į kata- 
likybę, retino protestantų eiles. Protestantizmas savaime pradė- 
jo nykti, ir juo toliau, juo greitesniu tempu. Katalikai tuo tar- 
pu sustiprėjo, geriau susiorganizavo ir susilaukė tokių gabių 
kovotojų, kaip jėzuitai. 


LITERATŪRA: Thschackert Paul, Urkundenbuch zur Reformationsge- 
schichte des Herzogtums Preussan I-III, Leipzig 1890. — Lukasczewicz J., 
Dzieje IKošciola wyznania Helweckiego w Litwie, IL. Poznan, 1843. — 
Monumenta reformationis Poloniae et Lithuaniae. Vilno 1911. — Thschackert 
P., Herzog Albrecht von Preussen als reformatorische Persūnlichkeit Halle, 
1894, — Bertuleit Jol., Die Reformation unter den preussischen Litauern I-II, 
(Jahrbuch der 'Synodalkommission und des Vereins fūr ostpreussische Kir- 
chengeschichte psl. 1—80. Konigsberg i Pr. 1932—1935). — Puryckis J., 
Die Glaubenspaltung in Litauen im XVI Jahrhundert bis zur Ankunft der 
Jesuiten im Jahre 1569. Freiburg. 1919. — Dambrauskas A., Pradžia ir išsi- 
plėtojimas protestantizmo Lietuvoje XVI amž. (perspausta iš „„Draugi- 
jos“) Kaunas, 1909. — M/erczyng) H., Mikotoj Krzysztof Radziwil Sierotka i 
jego przyjęcie katolicyzmu w r. 1564 (Przegląd Historyczny XII (1912), 
psl. 1—10. 

KATALIKŲ BAŽNYČIOS STIPRĖJIMAS IR TOLIMESNĖS 
KOVOS SU PROTESTANTAIS 


Katalikų reakcija prieš schizmą. — Jėzuitų įsikūrimas Vilniuje ir jų 
veikla. Jėzuitų mokyklos. — Vilniaus akademija. — Susirūpinimas lietuviais 
kunigais. — Bursos ir dvasinės seminarijos. — Jėzuitų spauda. — Bernardo 
Maciejausko paskyrimas vyskupu ir Lietuvos visuomenės pasipriešinimas. — 
iKovoš tarp katalikų ir protestantų. — Naujų bažnyčių ir vienuolynų kū- 
rimas. 

Protestantizmas, greit plėsdamasis, buvo rimtas įspėjimas 
visiems ligi šiol apsileidusiems katalikams. Dabar jie pamatė 
savo Bažnyčiai pavojų ir ėmė labiau organizuotis. Visuotinis Tri- 


1) Wotschke, Georg Weigel, Archiv fūr Reformationsgeschichte Nr. 78. 

dento susirinkimas pašalino daug kenksmingų papročių ir grąži- 
no Bažnyčiai drausmę. Popiežiaus pasiuntinys Komendoni per 
Piotrkavo seimą 1564 m. įteikė karaliui Žigimaniui Augustui Tri- 
dento nutasimus. Karalius priėmė tuos nutarimus savo vardu, 
o vėliau per sinodą juos priėmė vyskupai, paskelbė savo vysku- 
pijose ir pradėjo vykdyti. 

Lig šiol trūko katalikams protinių jėgų.  Dvasinių semina- 
rijų ir kitokių aukštesnių mokyklų Lietuvoje visai nebuvo. Tuo 
tarpu protestantai netoliese turėjo savo universitetą Karaliau- 
čiuje. Jų jaunimas gausingai vyko ir į kitus artimus Vokietijos 
protestantiškus universitetus. Protestantai Lietuvoje inteligen- 
tinėmis pajėgomis buvo pralenkę katalikus. Mokslo svarbą ge- 
rai suprato žymiausias Lietuvoje ir Lenkijoje kovotojas dėl ka- 
talikybės Varmijos vyskupas Stanislovas Hozijus gimimo vil- 
nietis!). 1564 m. jis parsikvietė į savo vyskupijos sostinę 
Braunsbergą, išgarsėjusius mokytus jėzuitus. Čia įkūrė jie savo 
kolegiją ir aukštesniąją mokyklą, kuri netrukus sutraukė apie 
320 mokinių. Jų tarpe buvo ir lietuvių?). 

Vyskupas Protasevičius, to paties Hozijaus paragintas, įkur- 
dino jėzuitus Vilniuje. Jėzuitams išlaikyti vyskupas įtaisė mies- 
te mūrinius namus ir užrašė žemių. 1569 m, atvyko į Vilnių 
pirmas jėzuitų būrelis iš Olominco kolegijos (jų vienas, Hosto- 
vinas, vadinamas lietuviu ir du pagalbininku). Vedė juos Vokie- 
tijos viceprovinciolas Sunnerijus. Nauji katalikybės veikėjai at- 
vykę galėjo laukti nemalonumų iš Vilniaus protestantų, nes mies- 
to valdžia buvo protestanto karo vado Nikalojaus Radvilo Ru- 
dojo rankose. Todėl jėzuitų sutikti vyskupas pasiuntė vežimų 
ir ginkluotų palydovų. Bet jėzuitai panoro pėsti įeiti į Vilnių, 
kuriame turėjo pradėti savo darbus. Susirinkusi miesto minia 
smalsiai į juos žiūrėjo. 

1570 m. Austrijos provinciolas Magijus atvedė į Vilnių nau- 
ją jėzuitų būrelį iš Pultusko kolegijos (Lenkijoje). Tuo būdu 
susiorganizavo Vilniuje jėzuitų kolegija; joj buvo 26 žmonės, 
Pirmasis jos viršininkas buvo Stanislovas Varševickis, lenkas, 
konvertitas, mokęsis Vitenberge ir baigęs mokslus Romoje, 


1) Lortz Jos., Kardinal Stanislaus Hosius, Braunsberg, 1931. 
2) Ivinskis Z., Lietuviai Braunsbergo kunigų seminarijoje XVI-XVIII 
amž. („Tiesos Kelias“ 1935. Nr. 7-8). 

Naujai kolegijai Vilniuje buvo reikalinga sava bažnyčia. 
Vyskupas paskyrė jiems artimiausią šv. Jono bažnyčią. 
Tačiau jos klebonas Petras Royzijus, jėzuitams nepalankus, jų 
nenorėjo įsileisti. Vyskupas, pritariamas karalaitės Onos ir po- 
piežiaus nuncijaus, išrūpino, kad karalius Žigimantas Augus- 
tas, kuriam priklausė tos bažnyčios patronato teisė, įsakytų ati- 
duoti bažnyčią jėzuitams. Bet jėzuitai nenorėjo pasinaudoti to- 
kiu įsakymu, jie ryžosi laukti, kol taikiu būdu galės paimti baž- 
nyčią. Netrukus senas Royzijus mirė, ir jėzuitai ramiai be su- 
sirėmimo gavo svarbią šv. Jono bažnyčią Vilniuje. 

Jėzuitai plačiai veikė. Gražiai sutvarkytomis pamaldomis 
ir pamokslais traukte traukė žmones. Pamokslai buvo sakomi 
ne vien lenkiškai ir lietuviškai, bet ir vokiškai, kartais lotyniškai 
ir itališkai. Jėzuitai įgijo Vilniaus gyventojų palankumą, ypa- 
čiai tuo savo pasišventimu, su kuriuo jie gelbėjo sergančius maro 
liga. Su protestantais jie kovojo viešais disputais. Protestantai, 
patyrę jėzuitus esant mokytus teologus, neturėjo drąsos su jais 
stoti į viešus ginčus. Jėzuitai patys įscenizuodavo viešus dispu- 
tus. Jie įvedė paprotį mokyti katekizmo Vilniaus miesto aikš- 
tėse. Toks katalikų mokslo aiškinimas buvo tarsi vieša polemi- 
ka su Vakarų schizmos šalininkais. Protestantai mėgindavo vie- 
šą katalikų mokslo aiškinimą trukdyti: išjuokdavo ir kartais net- 
gi akmenimis mėtydavo į jėzuitus. Tvarkingų viešų disputų pro- 
testantai vengdavo. Tik 1599 m. per Lietuvos Vyriausiojo Tri- 
bunolo suvažiavimą, kada gausingai atvyko į Vilnių bajorai, pro- 
testantai, katalikų verčiami, sutiko dalyvauti viešame dispute dėl 
tikėjimo dogmų, kuriomis katalikai skiriasi nuo protestantų. 
Disputai: įvyko Vilniaus kaxo vado protestanto namuose. Buvo 
parinkti sprendėjai: iš katalikų pusės Leonas Sapiega ir kitas, 
kurio vardas nežinomas, iš protestantų Lietuvos maršalas Kriš- 
tapas Doxogostaiskis ir Jurgis Radvilas, Trakų kaštelionas. Pro- 
testantų dalyvavo 30 teologų. Rostovskis sako, kad protestantai, 
tą disputą pralaimėję, pareiškė norį dar kitą dieną ginčytis, bet 
nė vienas nebepasirodęs').  Polemizuojama buvo ir raštais. 
Aiškus tikėjimo klausimų nagrinėjimas buvo katalikams nau- 
dingas. Svyruojantieji pamatė, kad nebuvo rimtos priežasties 


*), Rostowski St., Lituanicarum societatis Jesu hist. psl. 202. 

skirtis nuo senos, amžius gyvavusios katalikų Bažnyčios, ir pra- 
dėjo grįžti į katalikybę. 

Netrukus katalikų autoritetas pakilo ir aukštose politinėse 
sferose, Lietuvos-Lenkijos valstybė susilaukė energingo, išmintin- 
go ir Bažnyčiai atsidavusio karaliaus Stepono Batoro. Jis išlaikė 
valstybėje visą senąją toleranciją, bet brangindamas tvarką, su- 
prato, kad jai valstybėje palaikyti geriau padės drausminga se- 
noji Bažnyčia nei individualistai, neramūs protestantai. Todėl 
karalius palaikė jėzuitus. Įsteigė jiems kolegijas Polocke ir Gar- 
dine. Steponas Batoras, atgavęs Livonijos provinciją, stengėsi 
tame krašte laiduoti laisvę katalikų Bažnyčiai, kuri dar neseniai 
prievarta buvo panaikinta. Rygoje jis atidavė jėzuitams keletą 
bažnyčių. Katalikų pasitikėjimas savimi ėmė kilti. Protestan- 
tizmas neteko gyvenimo taisytojo garbės. Ir neseniai atsiskyrę 
nuo katalikų Bažnyčios bajorai pradėjo grįžti. Jėzuitų istorikas 
Rostovskis ypačiai pabrėžia 1586 m, "Tais metais buvo Vilniuje 
surengta lig šiol nematyta iškilminga Dievo Kūno procesija, ku- 
Trioje pirmą kartą dalyvavo gražiai, tvarkingai jėzuitų gimnazijos 
mokiniai. Procesija padariusi didelį įspūdį. Protestantai pra- 
dėjo atiminėti savo vaikus iš protestantiškų mokyklų ir atidavi- 
nėti jėzuitams, kurių mokyklos buvo vedamos paveikslingai, Tada 
sugrįžo į katalikų Bažnyčią apie 300 protestantų, jų tarpe žymus 
Lietuvos magnatas, pakancleris, vėliau hetmonas ir Vilniaus karo 
vadas Leonas Sapiega.!) Jis pasipiktino protestantais dėl to, kad 
jie nereiškė tinkamos pagarbos Švenčiausiam Sakramentui. Kartą 
būdamas Krokuvoje Leonas Sapiega praleidęs visą naktį poky- 
lyje. Rytojaus dieną jis atvyko į protestantų pamaldas, Kunigas 
prisispyręs kvietė jį prie Komunijos. Sapiega atsikalbinėjo tei- 
sindamasis, kad esąs prisigėręs ir neturįs reikalingos nuotaikos 
kilniam sakramentui. Pamokslininkas į tai paaiškinęs, kad reikią 
vien tikėjimo ir nesvarbu, ar kas turįs kokių nuodėmių, ar esąs 
vyno prisigėręs, Tuo pasipiktinęs Sapiega sugrįžo į katalikybę. 
Labai buvo nustebęs karalius ir kiti katalikai, pamatę Leoną Sa- 


) AuoGasckii M., Anrosckii Kaunaepo Aesn Conera o coGbiTiAxXb CMyT- 
Haro BpemenK (uTenia B» Hmn. 06. umnep. meT. Pocc. I (1901) — Šapoka 
A., Leonas Sapiega kaip Lietuvos politikas (Židinys, 1933 m. Nr. 10.)., 

piegą bažnyčioje, atsižadantį protestantiškų klaidų ir priimantį 
Komuniją.?) 

Protestantai, pamatę savo didžius nuostolius, pradėjo labiau 
organizuotis. Nuo XVI amžiaus pabaigos ligi XVII katalikai su re- 
formatais ir toliau smarkiai kovojo. Protestantai kad ir žymiai su- 
silpnėję, buvo dar užtenkamai galingi. Jie pasinaudojo plačiai Vo- 
kietijoje taikomų dėsniu: cuius regio, eius religio. Nors Lietuvos 
ponai ir nebuvo kunigaikščiai, tačiau jie turėjo daug valdžios savo 
žemėse. Valstybė buvo visai atidavusi valstiečius jų valdžiai. 
Ponas buvo valstiečiams absoliutus valdytojas ir teisėjas. Valstybė 
į tokias pono plačias teises nesikišo ir jų nesiaurino, Todėl pro- 
testantų ponai stengėsi prievarta primesti protestantizmą savo 
žemių valstiečiams, versdami juos praktikuoti naują tikėjimą. 

Aiškiausią tokios prievartos pavyzdį yra palikęs Kelmės 
dvaras. Jurgis Gružauskas su savo motina Sofija 1610 m. spalių 
20 d. buvo išleidęs Kelmės miestui ir savo dvarų valstiečiams 
tam tikrą įsakymą, kuris buvo įteiktas vykdyti Kelmės protes- 
tantų klebonui.?). Įstatymo tokie punktai: 

1-0 Kelmės miestiečiai ir valstiečiai su savo žmonomis, vai- 
kais ir šeimyna kas sekmadienį ir šventadienį turi vaikščioti į 
protestantų bažnyčią, Jei kas, ypačiai iš miestiečių, užsispyrę 
drįstų nusidėti tokiai maldingai tvarkai, pirmą kartą mokės 12 
grašių, antrą kartą auksiną, trečią kartą auksiną užmokės ir sė- 
dės kunicoje*) prie bažnyčios per dieną. 2-0 Kelmės miestiečiai 
turi savo vaikus siųsti į tą mokyklą, kurią Gružauskas buvo įkū- 
ręs prie Kelmės protestantųj bažnyčios. Jeigu kuris Kelmės mies- 
tietis atiduos vaiką į kitą mokyklą, turės sumokėti pen- 
kias Ikapas grašių ir užmokėjęs turės savo vaiką leisti į pro- 
testantišką mokyklą, 3-0 Miestiečiai ir visi valstiečiai tuoktis turi 
Kelmės protestantų bažnyčioje ir vaikus nešti į krikštą į tą pačią 
bažnyčią, Jei kuris miestietis drįstų tuoktis ir savo kūdikį nešti 
į krikštą kitoje bažnyčioje, turės sumokėti keturias kapas grašių 


1) Rostowski, psl. 158. 

2) Gružewski, Kosciči, Ewangelicko-Reformowany w Kielmach psl. 91. 

3) iKunica — tai geležiniai pančiai, retėžiu įmūryti į bažnyčios sieną. 
Nusikaltėliui, baudžiamam kunica, surakindavo rankas. Prie sienos prira- 
kintas jis būdavo visą dieną  išstatytas į bažnyčią  besirenkančių žmonių 
paniekai, 

ir sėdėti per visą dieną prie bažnyčios kunicoje, 4-0 Jei kas drįs 
numirėlį laidoti kitur, ne Kelmės protestantų bažnyčioje, turės 
sumokėti kapą grašių ir sėdėti kunicoje. 5-0 Jei kuris valstietis 
duos kalėdą svetimam kunigui, dar daugiau turi duoti savam ir 
24 grašius bausmės. 

Panašios netolerancijos dokumentų yra išleidęs Biržų mies- 
tui Krištapas Radvilas 1589 m. gegužės 1 d. Kada karalius Žigi- 
manias Vaza suteikė magdeburgines teises Biržų miesto pilie- 
čiams, neišskirdamas iš šios privilegijos ir kitaip tikinčiųjų, Rad- 
vilas siaurino visuotiną valstybės toleranciją. Į karaliaus privi- 
legiją jis nuo savęs įterpė sąlygą, kad burmistrais, valdybos na- 
riais ir teisėjais bus renkami tik kalvinistai, liuteronai ir pravo“ 
slavai. Katalikus Radvilas išskyrė. 

Iš katalikų pusės yra žinoma Akmenės karališkų dvarų 
instrukcija, kuri varžė protestantus, Ši instrukcija buvo surašyta 
1636 m. revizorių Siručio ir Manauskio ir 1654 m, karaliaus Jono 
Kazimiero patvirtinta. Ji įpareigoja dvaro vyriausybę prižiūrėti 
valstiečius, kad jie kiekvieną sekmadienį lankytų bažnyčią ir 
atlikinėtų velykinę išpažintį. Jeigu kuris nesilaiko įsakymo, lan- 
kyti bažnyčią, toliau nuo jos gyvenąs, mokąs pabaudos tris gra- 
šius, o arti bažnyčios gyvenąs moka 12 grašių. Neatlikęs vely- 
kinės, moka 20 grašių pabaudos. Dvaras turi prižiūrėti, kad vals- 
tiečiai negyventų moterystėje Bažnyčios nepalaimintoje; nusikaltę 
baudžiami dviem kapom grašių. Kadangi valstiečiai vaikščioją 
pas burtininkus, tai dvaras turįs tuos papročius naikinti ir nu- 
sikaltusius bausti penkiomis kapomis grašių. Jei valstietis ne savo 
bažnyčioje, bet iš eretikų imtų jungtuvių palaiminimą ir jiems 
neštų vaikus krikštyti, tai dvaras turįs juos bausti penkiomis 
kapomis grašių!). 

Tokių įstatymų vykdymas buvo tais laikais, palyginti, švel- 
nus kovos būdas dėl religijos. Deja, toje visuotinės suirutės ga- 
dynėje dažniausiai pasireikšdavo tikybinės kovos brutaliais 
užpuldinėjimais, Daugiausia tokių susirėmimų įvykdavo Vilniuje. 
Miesto gyventojai visada drąsesni ir greitesni. Todėl vilniečiai 
smarkiau reagavo. Vilniaus katalikų visada buvo daugumas, Bet 
protestantai turėjo daugiau drąsos, daugiau savimi pasitikėjo, 


*) Žem. Kur. Arch. Vizitų knyga (Akmenės). 

nes iš pradžių visa valdžia buvo jų rankose ir aukštesnieji valdi- 
ninkai palaikė jų pusę. Čia trumpai paminėsime tik svarbesniuo- 
sius susirėmimus, 

1611 m. minia sudegino Vilniuje protestantų bažnyčią su 
trobesiais ir sumušė dvasininkus; vienas jų mirė, 

1633 m. kalvinistų mokiniai užkabinėjo Vilniuje einančius į 
pamaldas katalikus ir peršovė paveikslą šv. Mykolo bažnyčioje. 
Dėl to kilo sumišimas. Bylą sprendė seimas ir, dalyką ištyręs, 
įsakė protestantų bažnyčią iškelti už miesto. 

1682 m. po Velykų kelių tūkstančių minia, ginkluota kir- 
viais, piūklais ir kitais įrankiais Vilniuje, užpuolė ir nugriovė 
kalvinų bažnyčią, sugriovė šventyklą, tarnautojų namus, iš rū- 
sių išmetė mirusiųjų kūnus, Visam užpuolimui vadovavo akade- 
mijos mokiniai ir miesto amatininkai. "Tas naikinimo darbas 
truko dvi dienas. Kalvinų įstaigos buvo iš pamatų sugriautos, ir 
valdžios organai nesulaikė riaušininkų. Protestantai kaltino jė- 
zuitus, kad jie suorganizavę šį užpuolimą. Prieš tokį kaltinimą 
jėzuitų kolegijos rektorius Kitkovskis paskelbė protestą pareikš- 
damas, kad jis dar tos pačios dienos rytą neturėjęs jokių žinių 
apie sumanymą užpulti, Kalvinams reikalaujant jis pasiuntė du 
magistru atšaukti akademikus, grąsindamas išvarysiąs iš akade- 
mijos ir kitomis bausmėmis. Protestantams ieškant teisybės, ka- 
ralius Jonas Sobieskis, pasitaręs su senatu, paskyrė komisiją vi- 
sai bylai ištirti. Komisijos nariais buvo paskirti: Vilniaus vysku- 
pas Aleksandras Kotavičius, Vilniaus karo vadas ir hetmonas 
Kazimieras-Jonas Sapiega, Vilniaus kaštelionas ir lauko hetmo- 
nas Služka, Trakų kaštelionas Hurda, vyskupas Nikalojus Slups- 
kis. Protestantai labiausiai kaltino jėzuitų kolegijos viršinin- 
kus ir Vilniaus miesto magistratą. Išklausinėti liudininkai nepa- 
xodė, kad tose riaušėse būtų dalyvavę jėzuitai axba kiti vienuo- 
liai. Teismas juos išteisino. Miesto vyriausybei buvo leista prie- 
saika pasiteisinti. Keturi vyriausi kaltininkai — du akademikai ir 
du amatininkai — už akių nuteisti mirti, ir Kepta juos gaudyti, 
Kalvinams buvo laiduota laisvė atstatyti savo bažnyčią. Karalius 
tą dekretą patvirtino.?) 


!) AkThI nagaKBaeMBIe KOMMHCC. ZAA pas6opa ApeBHKHxb akTOBb Bb BaAb- 


H5 t. XII. psl. 503—519. 

Slucko konfederacija prikiša katalikams šias protestantams 
padarytas skriaudas: 1697 m, Kupiškio klebonas Stanislovas 
Sipovskis sulaikęs Salamiesčio pastorių Andrių Lisieckį, nusive- 
žęs jį į savo palivarką ir per tris dienas taip mušęs, kad Lisieckis 
dėl to sumušimo miręs.!) 1765 m. Kauno vikaras su darbinin- 
kais išvaikęs protestantų laidotuvių procesiją, sumušęs pastorių 
ir kitus palydovus.2) 1753 m. vieškelyje Biržų vikaras užmušęs 
Biržų pamokslininką. 1762 m. Papilio vikaras kančiais sukapojęs 
pas ligonį važiuojantį Salamiesčio pamokslininką Jaugėlį. Šie 
faktai yra žinomi tik iš vienos pusės, būtent iš protestanių skun- 
dų. Todėl, galimas daiktas, kad kai kurios žinios yra tendencin- 
gos. 

Šidlavoje protestantai sudaužė Kristaus paveikslą ant kry- 
žiaus, kuris buvo pastatytas prie didžiojo akmens ir sumušė ka- 
talikų kunigą. Dėl to įvykio byla buvo iškelta seime 1670 m. 
Šidlavos klebonas Sviechauskas gavo karaliaus dekretą smarkiai 
nubausti kalvinų vadus. Tačiau, įsikišus įžymiems visuomenės 
atstovams, priešininkai susitaikė po to, kai protestantai sumo- 
kėjo 10.000 auksinų. Už tuos pinigus buvo pastatyta prie akmens 
koplyčia vietoje sudaužyto kryžiaus, 

Jonušas Radvila neleisdavo Kėdainiuose daryti klebonui pro- 
cesijas per Dievo Kūno šventę, Ginkluoti tarnautojai nuo tilto 
priversdavo grįžti atgal. Protestantai aiškindavo, kad Radvila 
niekuomet neleisiąs savo žemėje statyti altoriukų. 

Kaip bylos dėl susirėmimų pasibaigdavo susitaikinimu, taip 
panašiai ir bylos dėl bažnyčių, kurias protestantai buvo užėmę, 
išsispręsdavo ramiu teisėtu būdu, Katalikai nenorėjo savo baž- 
nyčių palikti protestantų rankose ir pradėjo per teismus ieškoti 
atimtų bažnyčių ir bažnytinių turtų, Procedūra ilgai užtrukdavo, 
bet vis dėlto, katalikai bylas laimėdavo. Protestantams buvo 
sunku grąžinti užgrobtus bažnytinius turtus. Dažniausiai baž- 
nyčios buvo sugriautos ir bažnytiniai daiktai dingę. Protestantai 
pagal teismo sprendimus turėjo ne vien atlyginti už sugriautas 
bažnyčias ir sunaikintus daiktus, bet ir už ilgą žemės naudojimą. 
Tačiau katalikams visko atgauti nepavykdavo. Dažniausiai jie 


1) AkTBi, t. VIII, psl. 528. 
2) Ibid. psl. 534. 

sutikdavo taikintis, gaudami bent dalį. Tokiomis bažnytinėmis 
bylomis su protestantais pagarsėjo Žemaičiuose vyskupas Jonas 
Kozakevičius, o Vilniaus vyskupijoje Abraomas Voina. Teismo 
keliu katalikams pavyko daug bažnyčių atgauti. Protestantai 
tada buvo priversti pasistatyti savąsias bažnyčias. 

Apskritai, katalikų bažnyčių tais laikais žymiai padaugėjo. 
Nuo 1574 ligi 1655 m. Lietuvoje buvo pastatytos 86 naujos baž- 
nyčios, vadinasi pusė to, kas buvo pastatyta tarp 1387 ir 1574 
m. Labai greit augo naujos bažnyčios Žemaičių vyskupijoje, 
tuo laiku jų buvo pastatyta 36. Mažiausia tada buvo kuriama 
naujų parapijų Užnemunėje ir Lietuvos rytuose, dabartinėje Pa- 
nevėžio vyskupijoje. Matyt, tie kraštai, ypačiai Suvalkija, mažai 
dar turėjo gyventojų, Prie bažnyčių statymo daugiausia prisidėjo 
karaliai Žigimantas Vaza ir jo sūnus Vladislovas, paskum didi- 
kai Radvilai, Sapiegai, Kiškiai, Chodkevičiai — ainiai tų giminių, 
kurios dar neseniai, priėmusios protestantizmą, buvo naikinusios 
katalikų bažnyčias. Naujai statomos bažnyčios nebuvo didelės ir 
gražios, jos buvo daugumas medinės arba nedidelės mūrinės. 
Tik Vilniuje buvo pastatytos kelios tikrai gražios bažnyčios: šv. 
Ignacijaus, šv. Kazimiero, šv. Teresės; Visų Šventųjų ir kt. 

Katalikai palengva atgavo senąsias pozicijas ir, pristeigę sa- 
vo naujų veikimo centrų, dar labiau sustiprėjo. Daug yra nu- 
veikę Bažnyčios labui jėzuitai. Krikščioniškai katalikiškai dva- 
siai kelti jie įkinkė į darbą savo pedagogiką ir pavyzdingą pa- 
storaciją. Jie buvo Lietuvoje suorganizavę ištisą tinklą savo mi- 
sijų ir rezidencijų: Vištytyje, Virbaliuje, Viduklėje, Šiaudiš- 
kyje, Varniuose, Telšiuose, Gilvidiškyje, Bukontiškyje, Kėdai- 
niuose, Apytalaukyje, Šeduvoje, Joniškyje (abejuose), Ratničio- 
je, Katroje, Merkinėje, Graužiškiuose, Trakeliuose, Žem. Pane- 
munėje, Rubiškyje, Rastinėnuose, Ukmergėje, Žemaitkiemyje, 
Dukštuose, Pelikuose, Lauksodyje, Kauno Linkuvoje, Smalvoje, 
Laukėsoje, Vidžiuose ir kt. Jie rūpindavosi dvasios reikalais ka- 
ialikų, išsisklaidžiusių gretimuose protestantų kraštuose, kaip 
antai: Tilžėje, Karaliaučiuje, Mintaujoje, Tukume,  Bauskėje, 
Šenberge, Rygoje, Daugpilyje, Bebroje, Liksnoje. Jų pastango- 
mis kai kurios krašto apylinkės buvo išgelbėtos nuo protestan- 
tizmo. 

Svarbiausias jėzuitų uždavinys buvo dirbti mokyklose, To- 

dėl, atvykę į Vilnių, jie tuojau atidarė pirmąją gimnaziją Lietu- 
voje. Buvo joje penkios klasės: infima, gramatika, sintaksis, poe- 
zis, retorika. Mokytojai mokė lotynų ir graikų kalbų, kad jomis 
kalbėti ir gražiai rašyti, rūpinosi supažindinti mokinius su dai- 
liąja antikine literatūra, Lotynų kalba buvo tada mokslo, lite- 
ratūros ir diplomatijos kalba. Ji buvo būtinai reikalinga visiems 
aukštesnio luomo veikėjams. Buvo šiek tiek mokoma geografijos, 
istorijos ir, rodos, naujųjų kalbų. Šalia gimnazijos humanistinio 
kurso prie kolegijos buvo dar įsteigtas filosofijos ir teologijos 
kursas, skiriamas tiems jaunuoliams, kurie norėjo stoti į jėzuitų 
ordiną ir eiti į kunigus. Apie pirmuosius Vilniaus jėzuitų gimna- 
zijos mokytojus žinių turime labai mažai. Žinomi tik kai kurių 
vardai, kaip antai, skoto Hey, lenko Krasauskio, lietuvio Hosto- 
vino, slovako Zdeliaritzo. Protestantai, kurie buvo rengęsi atida- 
ryti savo gimnaziją, susilaukę rimtos konkurencijos, pradėjo va- 
ryti smarkią agitaciją prieš jėzuitų gimnaziją. Todėl iš pradžių 
mokinių buvo nedaug, nors vyskupas ir išleido aplinkraštį, ra- 
gindamas bajorus, kad leistu savo vaikus į jėzuitų gimnaziją. 
Tačiau jėzuitų mokykla ilgainiui prisipildė,  Rostovskis sako, 
kad 1586 m. buvę apie 700 mokinių. Protestantai, nors ir buvo 
sumanę įkurti savo gimnaziją Vilniuje, bet jos neįkurė. 
Vilniaus vyskupas Protasevičius ir jo parkviesti jėzuitai nuo 
pat pradžios buvo užsimoję įkurti Vilniuje aukštąją mokyklą. 
Tuo reikalu vyskupas dar tarėsi su Žigimantu Augustu, Tačiau 
diduomenėje jėzuitai dar turėjo labai daug galingų priešų. Todėl 
jie savo sumanymui turėjo laukti palankesnio momento, Kai 
valstybės būvis pagerėjo ir paaiškėjo, kad naujas karalius Stepo- 
nas Batoras Bažnyčiai yra palankus, jėzuitai greit pradėjo ju- 
dinti akademijos įkūrimo klausimą, Karalius suteikė jiems pri- 
vilegiją kurti aukštąją mokyklą su filosofijos ir teologijos kursu 
ir teise duoti mokslo laipsnius: būtent filosofijos bakaliaureatą ir 
magistratą ir teologijos licenciatą ir doktoratą').  Kuriamajai 
jėzuitų akademijai buvo pripažintos tokios pat teisės, kokias 
turėjo Krokuvos universitetas. Akademijos turtai buvo laisvi nuo 
mokesčių ir pareigos duoti kariuomenės, Jos studentai buvo iš- 
skirti iš bendro valstybės teismo ir atiduoti akademijos rekto- 


1) Bielinski J., Uniwersytet Wilenski, I. psl. 32. 

riaus, kanclerio arba globėjo teismui. Vyskupas Protasevičius 
akademiją aprūpino turtais, Jis atidavė jėzuitų kolegijai šv. 
Jono bažnyčią, dovanojo mūro namus su žemės sklypais, iš vys- 
kupijos žemių dovanojo keturis kaimus, dvi Maišogalos altarijas 
su jų turtais. Protasevičius ir jo sufraganas Jurgis Tiškevičius 
iš savo žemių užrašė akademijai Širvintų miestelį su dvaru, Dvo- 
riščio ir Žemaitkiemio dvarą.') Savo fundacijos akte Protasevi- 
čius pabrėžė kilnų tikslą, kuriuo vadavosi, steigdamas akademi- 
ją. Visus tos fundacijos aktus patvirtino karalius Steponas Bato- 
ras ir popiežius Gregorius XIII. Jėzuitai 1585 m. išsirūpino, kad 
akademiją ir seimas patvirtintų. Tuo būdu vilniškė jėzuitų kole- 
gija įgijo nemaža turto, Nuosaviūs namai Vilniaus mieste įgalino 
steigti mokyklas, Dovanoti žemių plotai davė reikalingų pajamų 
mokslo įstaigai išlaikyti, 

Vilniaus akademijos įkūrimą stengėsi sutrukdyti Lietuvos 
magnatai protestantai. Jie atsisakinėjo primušti Lietuvos ant- 
spaudą prie karalius konfirmacinio dokumento aiškindamies, 
kad steigiamoji akademija esanti priešinga jų privilegijoms, kad 
tai būsiąs jų religijos persekiojimas, Karalius Steponas Batoras 
ir Jonas Chodkevičius mėgino įtikinti, bet veltui, Tada karalius 
pasikvietė pakanclerį Eustachijų Valavičių ir griežtai pareikalavo 
primušti antspaudą; o jeigu jis nesutiktų to padaryti, tai karalius 
tada pareikalausiąs antspaudo, kurį jis pats  prispausiąs, bet 
antspaudo daugiau negrąžinsiąs Valavičiui. Pabūgęs pakancleris 
nusileido, primušė antspaudą, ir dokumentas buvo galutinai 
patvirtintas, Iškilmingai akademija buvo atidaryta rudenį 
1580 m. 

Vilniaus akademija buvo jėzuitų ordino mokykla. Tvarkė 
ją ordino generolas, nustatydamas mokslo programas ir skir- 
damas mokytojus. Mokslo programos ir tvarka buvo tokios 
pat, kaip ir kitose jėzuitų akademijose, Vakarų Europos kraš- 
tuose, Vyriausias akademijos viršininkas, arba kancleris, buvo, 
tiesa, Vilniaus vyskupas, bet jis valdžios neturėjo. Jo pareiga 
buvo tik globoti ir užtarti akdemiją jos santykiuose su valstybe. 
Tiek pat reiškė ir kitas akademijos globėjas, Žemaičių vyskupas. 

Akademija buvo dvasinė mokykla. Jos tikslas buvo parengti 


i) Bielinski, I. c. I, psl. 34. 


kunigų Lietuvos bažnyčioms. Filosofijos skyriuje galėjo moky- 
tis ir pasaulinis jaunimas, Vadinasi, akademija turėjo du fakul- 
tetu: teologijos ir filosofijos. Ketverių metų teologijos kurse buvo 
šie objektai: Šv. Raštas, dogmatinė, moralinė teologija, kazuisti- 
ka, polemika, kanonai, Bažnyčios istorija, hebrajų kalba, Filoso- 
fijos skyriuje buvo dėstoma logika, metafizika, psichologija, ma- 
tematika, gamtos mokslai (botanika ir zoologija), istorija ir geo- 
grafija; regis, buvo mokoma ir naujųjų kalbų: vokiečių ir pran- 
cūzų. Prie filosofijos skyriaus buvo humanitarų, arba klasikinės 
literatūros kursas, platesnis už gimnazijos kursą, Graikų kalba 
buvo dėstoma dar ir kitais sumetimais: ji buvo reikalinga, nes 
akademijoje mokėsi Rytų Bažnyčios dvasininkai. Akademija, 
turėdama pasirengusių profesorių, susilaukė didelio pasisekimo. 
1627 m. ji turėjo apie 700 klausytojų ne vien iš Lietuvos, bet ir 
iš gretimųjų kraštų. 

Lotynų kalba ir teologija negalėjo patenkinti apsišvietusios 
visuomenės. Jėzuitai jautė reikalą turėti pilną universitetą. Tr 
1641 m. karalius Vladislovas IV suteikė jiems teisę atidaryti 
medicinos ir teisės fakultetus ir davinėti tų mokslų laipsnius, 
taip kaip jie duodami kitose panašiose mokyklose, Bet jėzuitai 
tik iš dalies pasinaudojo šia privilegija, Atsiradus dosniam fun- 
datoriui, Lietuvos pakancleriui Kazimierui Leonui Sapiegai, jie 
1644 m. atidarė civilinės ir bažnytinės teisės fakultetą, Šis fakul- 
tetas galėjo būti labai naudingas ruošdamas teismams juridiškai 
išsilavinusių veikėjų ir tarnautojų. Fundatoriaus norw civilinei 
teisei dėstyti buvo pakviesti iš užsienio pasauliniai profesoriai; 
jėzuitai savo jėgomis aprūpino kanonų katedrą. Buvo dėstoma 
romėnų teisė ir aiškinamas Lietuvos statutas. Tačiau fundato- 
riųų mirus 1656 m. jėzuitai nutraukė dėstę civilinę teisę, Medi- 
cinos fakulteto jėzuitai niekuomet nebandė atidaryti, 


Norint prirengti klausytojų Akademijai, reikėjo daugiau gim- 
nazijų. Todėl jėzuitai plėtė Lietuvoje savo kolegijų tinklą, Buvo 
atidarytos jų kolegijos Kražiuose ir Kaune. Taip tvirtai jie Lie- 
tuvoje prigijo, kad 1608 m. galėjo atsiskirti nuo lenkų provinci- 
jos, įkurtos 1576 m., ir įsteigti savo atskirą provinciją. Ši provinci- 
ja nesutapo su Lietuvos kunigaikštijos sienomis. Tautiniu atžvilgiu 
Lietuvos jėzuitų provincija buvo labai marga, Ją sudarė ne vien 

Lietuvos krašto kolegijos, bet ir rusų ir mozūrų ir vokiečių ko- 
legijos?)., 

Jėzuitų akademija buvo Lietuvai reikalinga. Ji galėjo pa- 
ruošti daugiau lietuvių kunigų, nes ligi šiol buvo kviečiami kuni- 
gai svetimtaučiai, nemoką lietuviškai. Apie XVII amžiaus vidurį 
Vilniaus akademija buvo aukščiausiai pakilus. Suorganizavus 
teisių fakultetą, akademija turėjo 16 profesorių ir 1200 studentų. 
Tačiau neilgai taip klestėjo. Greit pradėjo reikštis nykimo žymės. 
Lig šiol dažnai būdavo kviečiami pagarsėję profesoriai iš užsie- 
nio: iš Italijos, Ispanijos ir kitų kraštų. Ir savo gabesnius moki- 
nius jėzuitai siųsdavo toliau lavintis į Romą ir į kitų miestų 
garsesnes mokyklas. Tuo būdu buvo palaikomi ryšiai su kitais 
kraštais. Todėl Vilniaus jėzuitų mokslas buvo tokio pat aukš- 
tumo, kaip ir kituose kraštuose, Kai atsirado daugiau savų aka- 
demikų-lietuvių ir lenkų, jėzuitai nenorėjo, kad svetimieji va- 
žiuotų jų valdyti ir mokyti, Todėl provincijos kongregacija 1645 
m. Ostroge prašė generolą skirti provinciolais vietinius jėzuitus, 
lenkus arba lietuvius. Tą prašymą palaikė karalius Vladislovas 
IV. Nuo to laiko provinciolais ir profesoriais buvo skiriami tik 
Lietuvos ir Lenkijos jėzuitai, ir gabesni mokiniai nustota siųsti 
į užsienį, Toks santykių nutraukimas sų kitais kraštais ir užsi- 
darymas savo provincijoje buvo viena iš svarbiausių priežasčių, 
dėl kurių mokslas sumenkėjo Vilniaus jėzuitų akademijoje, Pa- 
galiau skaudžiai sunyko aukštoji Lietuvos mokykla kraštui su- 
vargus per ilgus karus su kazokais ir švedais, o ir pačiai vals- 
tybei įrant. 

Vilniaus jėzuitų akademija buvo kultūros centras Lietuvai. 
Prie jos atsirado įvairių mokslo ir švietimo įstaigų, Visų pirma 
buvo įkurta biblioteka, kuriai pradžią padarė karalius Žigiman- 
tas Augustas, užrašydamas jėzuitų kolegijai savo brangų knygų 
rinkinį. Ją padidino testamentais  užrašydami savo rinkinius 
Vilniaus vyskupas Eustachijus Valavičius, Lietuvos pakancleris 
Leonas Kazimieras Sapiega, Vilniaus kanauninkas Vaišnoravičius 


*) 1740 m. Lietuvos provincijai priklausė šios kolegijos: Braunsbergo, 
Gardino, (Kauno, iKražių, Lomžos, Minsko, Niesvižo, Naugarduko, Oršos, 
(Pinsko, Plocko; (Pašiaušės, Pultovsko, Rešelio, Slucko, Varšuvos, Vilniaus, 
Vitebsko, Žodiškio. Rezidencijos: Daugpilio, Ilukštos, Mintaujos, Mstialavo 
ir k. (Kalendarz jezuicki 1740 r.). 

ir kiti. Patys jėzuitai skyrė nemažas sumas bibliotekai padidinti. 
Tuo būdu susidarė nemaža knygų, kol jas išblaškė karai ir kitos 
politinės aplinkybės. 

Visuomenė rūpinosi palengvinti neturtingiems studentams 
eiti aukštąjį mokslą. Steigė bendrabučius, arba bursas, kuriose 
studentai galėdavo pigiai išgyventi, Pirmą tokią bursą įkūrė Vil- 
niaus vyskupas Protasevičius nupirkdamas vienus namus stu- 
dentams gyventi, o kitus dvejus jiems išlaikyti. Panašią bursą 
1602 m. įkūrė Vilniaus kanauninkas Beinartas ir 1618 m. Ašmenos 
teisėjas Korsakas. Tos bursos vadinosi įkūrėjų vardais. 

Popiežiaus pasiuntinys Posevinas, važinėdamas į Maskvą, kad 
sujungtų rusų Cerkvę su katalikų Bažnyčia, įsitikino, jog Mas- 
kva dar nėra paruošta unijai ir, jog geriausia bazė skleisti baž- 
nytinės unijos idėjai gali būti Vilnius, Todėl popiežius Gregorius 
XIII, Posevino patariamas, 1582 m, įkūrė Vilniuje seminaziją 
unitų kunigams ruošti. Joje ėjo mokslus 20 klierikų, kuriems iš- 
laikyti popiežiaus iždas kasmet mokėjo Vilniaus jėzuitams tam 
tikrą sumą. 

Lig šiol Lietuvoje nebuvo seminarijos kunigams ruošti. Tri- 
dento susirinkimas įsakė vyskupams įkurti tokias  seminarijas 
savo vyskupijose. Lietuvos vyskupai manė, kad geriausia bus kurti 
kunigų seminarijas prie jėzuitų akademijos, 1582 m. pradžioje 
vyskupas Jurgis Radvilas atidarė seminariją Vilniaus vyskupijai 
savo rūmuose. Ją prižiūrėti pavedė jėzuitams, su kuriais buvo 
padaryta tam tikra sutartis. Seminarijai išlaikyti vyskupas ir ka- 
ralius Batoras padovanojo žemių. Bet pajamų iš tų žemių neuž- 
teko seminarijai išlaikyti. Kapitula kaltino jėzuitus, kad jie ne- 
moką sunaudoti fundacijos, 1622 m, kapitulos paskirta revizija 
konstatavo, kad klierikai nerūpestingai prižiūrimi ir kad jų be- 
liko tik 6—8. Dėl nesutikimų su kapitula jėzuitai 1652 m. atsi- 
sakė nuo seminarijos. Tada kapitula pavedė seminariją vesti vie- 
nam iš savo narių, Bet pasirodė, kad seminarija negali lenkty- 
niuoti su akademija. Kas norėjo eiti į kunigus, tas stojo tiesiog 
į akademiją, kurioje baigęs aukštąjį mokslą, tikėjosi gausiąs ge- 
resnę vietą neprivalydamas ilgai vikarauti.') 

Prie akademijos kūrė seminariją ir Žemaičių vyskupas 


') Kurczewski, Biskupstwo Wilenskie, psl. 327. 

Merkelis Giedraitis. Pradžią buvo jau padaręs jo pirmatakas Jur- 
gis Giedraitis seminarijai testamentu užrašydamas 1700 kapų 
grašių, Aspirantų turėjo būti priimama po keturis iš vyskupo 
miestelių: Varnių, Kaltinėnų ir Alsėdžių, šeši bajorų sūnūs iš 
Žemaičių vyskupijos ir du iš Vilniaus vyskupijos. 1581 m, Mex- 
„kelis Giedraitis pastatė seminarijai namus Vilniuje ir pasiuntė 
dvylika klierikų. Namus prižiūrėti pavedė jėzuitams.  Klierikai 
turėjo eiti mokslą akademijoje, Bet klierikus siuntinėti į Vilnių 
nebuvo patogu. Todėl Giedraitis bandė pas save Varniuose įkurti 
tokią mokyklą, kuri auklėtų kandidatus į kunigus. Jis pakvietė 
į Varnius du jėzuitu, Giedraičio įpėdinis Nikalojus Pocius pla- 
ningiau ėmėsi to paties darbo, Jis užrašė Kražių jėzuitams iš 
vyskupo žemių Milžuvėnus, Getautiškius ir Žirmėnus ta sąlyga, 
kad jie Varniuose pastatytų namus ir laikytų vyskupo semina- 
riją, 1622 m. jėzuitams sutikus, vyskupas nustojo  siuntinėjęs 
klierikus į Vilnių, Bet jėzuitai nesiskubino statyti rūmų semi- 
narijai Varniuose; jie pastatė tik Kražiuose medinius namelius, ku- 
riuose pradėjo mokyti kelis jaunuolius teologijos, Tokia semi- 
narija, žinoma, negalėjo patenkinti vyskupo. Stanislovas Kiška 
nupirko seminarijai didelius namus, bet ir tada darbas ėjo atža- 
gariai. Vyskupas norėjo atimti iš jėzuitų žemes, užrašytas už 
seminarijos išlaikymą. Dėl to kilo ilga byla teismuose, Jėzuitai 
dar kurį laiką mokė klierikus Kražiuose, bet, pasak vyskupo Va- 
lančiaus, samdininkiškai'!). Pagaliau besiginčydami su vyskupu 
ir kapitula jėzuitai visai nustojo mokę. Vyskupo prašomi pas- 
kum vėl buvo pradėję mokyti, Tik 1745 m, prie vyskupo Jurgio 
Tiškevičiaus vyskupija susilaukė Varniuose savo seminarijos, 
kuriai vadovauti pavedė kunigams pijorams. Po dešimties metų 
seminarija vėl atiteko jėzuitams, kurie jai vadovavo ligi 1773 m. 
Vyskupas Lopacinskis 1771 m. pastatydino jai gražius mūrus, 0 
1774 m. ją vesti atidavė kunigams misijonoriams.?) Iš tokios 
peripetijos matome, kokių keblumų kyla, kai pasitikima tik ki- 
tomis organizacijomis ir vyskupija nepasirūpina savo jėgomis 
laikyti tokią svarbią įstaigą, kaip kad yra seminarija, 

Nei Vilniuje, nei Žemaičiuose jėzuitai nenorėjo vyskupams 


1) Žemaičių Vyskupystė. 
2) Valančius M., Žemaičių vyskupystė. 

padėti auklėti kandidatų į kunigus seminarijose, Jie buvo la- 
biau susirūpinę savomis mokyklomis pasauliniam jaunimui auk- 
lėti. Savąsias mokyklas jėzuitai labai paveikslingai vedė, Norė- 
dami labiau sustiprinti savo jėgas jėzuitai stengėsi labiau išplėsti 
savo centrinę kolegiją Vilniuje su noviciatu ir su gražiomis šv. 
Kazimiero ir šv, Ignacijaus bažnyčiomis, Giedraičio, Radvilo Naš- 
laitėlio ir Jono Karoliaus Chodkevičiaus šelpiami jie įkūrė kole- 
gijas Kražiuose ir 1616 m. ten atidarė gimnaziją, Trys broliai 
Vijukai Kojalavičiai 1653 m, įkūrė kolegiją Kaune, Lietuvos iž- 
dininkas Stanislovas Beinartas 1654 m. fundavo kolegiją Žodiš- 
kyje Ašmenos apskrityje. 

Vilniaus kolegijai, mokslo įstaigai, Radvilas Našlaitėlis do- 
vanojo savo spaustuvę, Jėzuitai galėjo Vilniuje leisti daug spau- 
dinių. Tačiau, lietuviškų knygų, palyginti su kitų kalbų leidiniais, 
yra labai maža, Jėzuitų mokykla ir jos personalas buvo tarp- 
tautinis, kuris tarnavo Lietuvos visuomenei taip, kaip ji pati 
norėjo. O Lietuvos visuomenė lietuvių kalbos tada nebrangino. 
Tokiai visuomenei jėzuitų spaustuvė pagamino lietuviškų knygų 
tik labai nežymią dalį. Rašytojai, kuriuos Rostovskis vadina lie- 
tuviais, kaip antai, Ugnievskis, Grinkevičius, rašė lenkiškai, Jak- 
navičius išleido keturias lietuviškas ir dvylika lenkiškų knygelių. 
Vienas kitas Vilniaus jėzuitas vokietis išleido po keletą vokiškų 
knygų. Ispanas de Sato rašė taisykles lenkų kalbai, Be abejo, 
jėzuitų veikėjai, atsidavę visuomeniniam ir kultūriniam darbui, 
stengėsi veikti pagal katalikiškos Lietuvos visuomenės norą, O ši 
visuomenė tada jau lenkėjo. Todėl ir jėzuitai rašė daugiau len- 
kiškai, o lietuviškiems raštams teko tik trupiniai. Lietuvos gar- 
binamas istorikas Albertas Kojalavičius buvo aiškiai prolenkiš- 
ko nusistatymo, Versdamas ir tvarkydamas į lotynų kalbą Stryj- 
kovskio kroniką rado esant reikalingu daiktų įsprausti prolen- 
kiškų paaiškinimų, kurių nėra Stryjkovskio veikale.!). 

Ne vien jėzuitai, bet ir protestantai maža rašė lietuviškai. 
Didžiojoje Lietuvoje ligi 1655 m, katalikai išleido iš viso lietu- 
viškų knygų 14, o protestantai 6.2) Matyt, kad protestantai len- 


') J. Matusas-Sedauskas, Albertas Vijukas-Kojalavičius kaip Lietuvos 
istorininkas pagal jo veikalą: „Historiae Lituanae“. (,„Pracitis t. 1.). 
2) Vaclovas Biržiška, Lietuvių bibliografija, iKaunas 1924. 

kėjimo atžvilgiu nebuvo atsilikę nuo katalikų, jeigu iš jų gausios 
polemiškos ir kitokios literatūros, rašytos lotyniškai ir lenkiškai, 
lietuvių kalbai tenka tik šeši numeriai. 

Nei jėzuitai, nei protestantai nebuvo kovotojai dėl lietuvy- 
bės. Tačiau ir tais laikais atsirasdavo žmonių, kurie turėjo drą- 
sos protestuoti prieš visuotinį lietuvių kalbos pažeminimą ir 
mėgino sulaikyti besiplečiančią lenkų įtaką. Toks vyras buvo 
Žemaičių kapitulos kanaunikas Nikalojus Daukša!), autorius tri- 
jų pirmųjų Didžiojoje Lietuvoje lietuviškų knygelių: Ledesmos 
Katekizmo, knygelės apie išpažinties sakramentą ir Postilės. 
Postilės prakalboje Daukša karštais žodžiais kreipiasi į savo 
tautiečius bajorus; smerkia juos už gimtosios kalbos išsižadė- 
jimą ir ragina ją mylėti, branginti ir išlaikyti, Sakosi, kad tam 
tikslui jis ir savo knygą leidžiąs. Ši postilė buvo dedikuota Že. 
maičių vyskupui Giedraičiui ir išleista jo pinigais, Todėl galima 
manyti, kad ir Giedraitis buvo to paties tautiško nusistatymo, 
kaip i7 Daukša. Ar buvo daugiau patriotinio nusistatymo vyrų? 
Istorija nieko apie tai nesako, Jei ir buvo, tai labai nedaug ir jų 
pastangos negalėjo sulaikyti bajorų nuo spartaus lenkėjmo. 

Iš Vilniaus vyskupijos vizitacijos akto matome, kad lietuvių 
kalba bažnyčiose taip pat buvo labai apleista. Popiežiaus Klemen- 
so VIII legatas jugoslavas Komulovič (lotyniškai Comuleus) 1595 
— 1597 m., išsikėlus į Krokuvą Vilniaus vyskupui lietuviui Rad- 
vilai, vizitavo Vilniaus vyskupiją. Jis rado už Neries daug baž- 
nyčių, apleistų dėl kunigų stokos, o jeigu prie kai kurių baž- 
nyčių ir rado kunigų, tai jie, nemokėdami lietuviškai, nebuvo 
naudingi krašto gyventojams.?) Todėl Aleksandras Komulėjus 
nutarė iš vyskupo pajamų paskirti 10.000 florenų Vilniaus semi- 
narijai, kad už tuos pinigus būtų auklėjama iš Vilniaus vysku- 
pijos tokių dvidešimt klierikų lietuvių, kurie sutiktų tapę kuni- 
gais darbuotis Vilniaus vyskupijoje*). Tas pats legatas įsakė iš 


1) Jablonskis IK., Papildomos žinios apie kam. M. Daukšą, (Archivum 
Philologicum IV knyg.) to paties, Dokumentai apie kan. M. Daukšą, atmušta 
iš „Tautos ir Žodžio“ kn. VII. Kaunas 1931 m. 

*, IKurezewski J., Košciėl Zamkowy czyli katedra Wilenska w jej 
dziejowym, liturgicznym, architektonicznym i ekonomicznym rozwoju. II. 
Wilno, 1910. psl. 97. 

3) Ibidem, psl. 98. 

vyskupo pajamų paskirti 3.000 florenų vyskupo Valerijono bur- 
sai, kuri, padėdama eiti mokslųs lietuviams, auklėtų naudingus 
darbininkus Lietuvos valstybei ir Bažnyčiai.!) Toliau buvo nu- 
tarta, kad šios bursos viršininkas taip pat būtų lietuvis.*) Paga- 
liau popiežiaus legatas įpareigojo būsimus Vilniaus vyskupus ir 
kapitulą šio nutarimo sąžiningai laikytis. Tačiau legato sprendi- 
mas veikiausiai nebuvo sąžiningai vykdomas, nes tais laikais Vil- 
niaus kapituloje sėdėjo daug svetimtaučių. Žigimantas Vaza bu- 
vo paskyręs kapitulos nariais švedų ir finų, o vyskupas Jurgis 
Tiškevičius italų ir lenkų. 

Lietuvos visuomenė prieš tokią nenormalią padėtį pareiškė 
protestą, Vyskupui Radvilui išsikėlus į Krokuvą, karalius Vilniaus 
vyskupu paskyrė Bernardą Maciejauską iš Lenkijos. Ir Vilniaus 
kapitula, ir pasaulinė Lietuvos visuomenė atsisakė priimti pa- 
skirtą ir jau Romoje patvirtintą vyskupą.?) Lietuviai, protestuo- 
dami, rėmėsi Lietuvos įstatymais, pagal kuriuos vietas Lietuvoje 
gali gauti tik Lietuvos piliečiai.  ILeonas Sapiega, žymusis pa- 
saulinės lietuvių visuomenės atstovas, aiškino, kad jeigu lietuviai 
nesipriešins, karaliui Lenkijos antspaudu skirti vyskupą, tai kitą 
kartą karalius galės skirti ir pasaulinius valdininkus, o tada lie- 
tuviams nebeliksią aukštų vietų Lietuvoje“). Panašius motyvus 
išdėstė ta proga savo poleminėje knygelėje Prokopas Baltromie- 
javičius aiškindamas, kad Lietuva tiek jau turinti savo mokyk- 
lose išsilavinusių dvasininkų, kad nesą jokio reikalo skirti lenkų, 
Kam esanti reikalinga kolegija, jei jų mokiniai negalėsią Lietu- 
voje gauti vietų, Lig šiol dažnai lenkai turėję aukštesnes vietas 
Lietuvos Bažnyčioje, bet dėlto, esą kalti patys lietuviai, kad su 
tuo sutiko"). Ilga byla dėl Vilniaus vyskupo tuo pasibaigė, kad į 
Vilnių buvo paskirtas vyskupu Lietuvos pilietis Benediktas Voi- 


1) Ibidem, psl. 98—99. 

2) Tbid. psl. 99. 

3) Kurczewski J., iKošci6! Zamkowy II. psl. 100—101: Odezwa Stanėw 
Litewskich do kapituly wilen. w sprawie biskupa Maciejowskiego. 

3) Archiwum domu Sapiehėw I, 157 Nr. 188. 

5) Censura albo Zdanie y uwaženie Prokopa Baltromieiowicza. O No- 
minacyey Biskupa Wilenskiego. 'Przez Jego M. X. Podkamcelerzego :Koronnego 
uczynioney. Y pszestroga do Ich Mošci Panow obywatelow W. X. Lith: Z 
strony urazu praw y napotym niebespieczenstwa ich. Roku 1598. 

na!), Iš šio ginčo matyti, kad lietuviar ir po Liublino unijos gy- 
nė savo teises ir neleido svetimtaučiams užimti vietų Lietuvoje 
Tačiau šio nusistatymo jie griežtai nesilaikydavo ir gynė tik po- 
litines, bet ne tautines teises. Dažnai lietuviai nusileisdavo. To- 
dėl ir vėliau kapituloje ix klebonijose matome lenkų. O ir tie, 
kurie buvo vadinami lietuviais, dažnai tiek būdavo sulenkėję, kad 
lietuviškai nemokėdavo. Lietuvių kalbos teisės ir toliau pasiliko 
užmirštos, 

Katalikiškąjį gyvenimą stiprino Lietuvoje naujai įsikūrę 
vienuolynai, Sujudus protestantizmui, vienuolynų Lietuvoje, ne- 
skaitant kelių ordinų Vilniuje, kaip ir nebuvo. Be aukščiau mi- 
nėtų jėzuitų, Lietuvoje susiorganizavo dominikonai, kurie taip 
sustiprėjo, kad 1644 m. galėjo įkurti savo atskirą Lietuvos pro- 
vinciją su savo namais: Vilniuje (šv. Dvasios, šv. Pilypo ir Jo- 
kūbo), Seinuose, Merkinėje, Derečine, Ostroviėcė, Aukštadvaryjė, 
Gardine, Kaune, Raseiniuose, Žemaičių Kalvarijoj, Virbaliuje. 
Savo ordino nariams auklėti dominikonai turėjo teologijos mo- 
kyklą Vilniuje prie šv, Dvasios bažnyčios. Tuo laiku įsikūrė ir 
kiti vienuolynai, kaip antai, benediktinės Kaune 1627 m., ber- 
nardinės Kaune 1634 m., pranciškonai Kaune 1619 m., Jonas Ka- 
rolis Chodkevičius 1610 m, įkūrė didelį vienuolyną Kretingoje 
su gražia bažnyčia. Lietuvos katalikų gyvenimo klestėjimą apvai- 
nikavo švento Kazimiero  kanonizacija, kurią 1603 m. Vilnius 
šventė su didelėmis iškilmėmis, Šventojo garbei Vilniuje buvo 
pastatyta labai graži bažnyčia. 

Katalikams organizuojantis, labiau pradėjo organizuotis ir 
protestantai, Bet valstybės nepalaikomi jie visu frontu traukėsi, 
ir jų skaičius mažėjo. Lietuvos ikatalikai ikovojo su Vakarų schiz- 
ma apie 100 metų, Toji kova nebuvo tokia griežta kaip Vakarų 
Europos kraštuose, kur ji virsdavo tikybiniais karais. Tik karas 
su Švedija buvo šiek tiek tikybinio pobūdžio, Šis karas pasibaigė 
1629 m. tuo, kad Lietuvos — Lenkijos valstybė neteko Livonijos 
provincijos Švedijos naudai. Tada šioje provincijoje katalikybė 
buvo visiškai išnaikinta. Katalikų tikėjimas išsilaikė tik Letgali- 
joje, kurį likosi Lietuvos-Lenkijos valstybėje. 


!) Lappo J., Bandymas pavesti lenkui Vilniaus katedrą XVI amž. pa- 
baigoje. Atmušta iš I „Praeities“ tomo. Kaunas, 1930 m. 


93 


LITERATŪRA: Zalęski St., Jezuici w Polsce, Krakėw 1908. — Wotschke 
Th., Geschichte der Reformation in Poleni, Leipzig 1911. — Wolonczewskis 
M., Žemaitiu wiskupiste t. I-II Vilnius, 1848. — Zivier E.; Neuere Geschichte 
Polens: die zwei letztan Jagiellonen (1506—1572), Gotta, 1915. — Rostowski 
St., Lituanicarum Societatis Jesu Historiarum Vilnae 1778. — Mupauus II. 
Hecropaueckia craTbW 1 samkTKu, C. [lerep6ypro, 1913. — Balinski M., Daw- 
na akademiia Wilenska, Pelersburg, 1862. — Gružewski Boleslaw, Košcičt 
Ewangelicko-Reformowany w Kielmach, Warszawa 1912, 


94 


KETVIRTOJI DALIS 


MAGNI DUCATUS LITHUANIAE 
AMZIUI BAIGIANTIS 


Tikybiniai santykiai D. Lietuvos kunigaikštijoje XVIII amžiuje. — 
Valstybės bažnytinė politika. — Svetimų valstybių kišimasis į Lenkijos—iLie- 
tuvos vidaus reikalus tikybinės tolerancijos pretekstu. — Bažnyčia švietimo, 
faktorius: Jėzuitai ir pijorai. — Švietimo darbas jėzuitų ordiną panaikinus; 
Tautinė (Edukacijos /Komisija. — Parapinėa pradžios mokyklos. — Bažnyčia 
ir valstiečiai. — Visuomenės dorinis būvis. — Bažnyčios trūkumai Didžio- 
joj Lietuvos kunigaikštijoj. 


Religinė kova Lietuvoje ilgai buvo aktuali. Ir XVII am- 
žiui įpusėjus protestantai, nors ir mažuma būdami, stropiai or- 
ganizavosi ir veikė toliau.  Rusiškose Lietuvos srityse tuo pat 
laiku ėjo smarki unijos kova su dizunija. Tokie tat buvo susi- 
darę religiniai santykiai, kada 1655 m. užliejo Lietuvos kraštą 
dviejų okupacijų vilnys: Maskva su pusiau laukiniais kazokais 
užėmė rytinę Lietuvos dalį su Kaunu ir Vilnium, o vakarinę dalį 
okupavo fanatikai protestantai — švedai.  Kariaujama anais 
laikais buvo žiauriau nei dabar. Tą žiaurumą dar labiau didino 
religinis antagonizmas. Todėl bažnytinės įstaigos per ilgą sve- 
timą okupaciją (1655—1661) labai nukentėjo. Bažnyčios ir jų 
įstaigos buvo apiplėštos, daug gyventojų išžudyta, mokyklos su- 
degintos, jų personalas išsiblaškė arba išmirė. Jėzuitų istorikas 
Rostovskis mini 28 pavardes jėzuitų nužudytų ir 46 pavardes 
mirusių nuo limpamų ligų per karus. 

Okupacijos metu dizunitai šaukėsi Maskvos pagalbos. Jie 
skundė unitus ir atiminėjo iš jų cerkves. Protestantai lietu- 
viai jungėsi su švedais. Kėdainių sutarties parašuose pirmoje 
vietoje figūruoja vardai žymiausių Lietuvos protestantų — Jo- 
nušos ir Boguslovo Radvilų. Kada Lietuvos-Lenkijos valstybė 


95 


laimingai pabaigė karą ir išvarė svetimuosius, visuomenės nepa- 
sitenkinimas disidentais dar labiau padidėjo. Visuomenė laikė 
juos neištikimais piliečiais ir tėvynės priešininkais. Jau tada 
katalikų visuomenė ėmėsi savo valdžios disidentams varžyti. 
Visiška tikėjimo laisvė Lenkijos-Lietuvos valstybėje buvo 
paskelbta 1573 m. Toji laisvė buvo tiek plati, kad bajorai tu- 
rėjo teisę bausti valstiečius net tikėjimo dalykuose, jeigu šie, 
prisidengdami religija, nebūtų paklusnūs ponams. Regis, tada 
protestantams buvo leista katalikiškoje Lietuvos-Lenkijos vals- 
tybėje taikyti dėsnis: cuius regio, eius religio, Nepaisant tokios 
plačios laisvės per 60 metų protestantai labai sumažėjo, Vėliau 
ši tolerancij pradėta kiek siaurinti. Teisybė, visuotinis konfe- 
deracijos seimas 1630 m, (dar prieš ilgus karus su Švedija ir 
Maskva) buvo užtikrinęs disidentams tikėjimo laisvę ir įsakęs 
ginti jų teises; tačiau į savo nutarimus įterpė ir varžančių punk- 
tų: Būtent disidentai karaliaus miestuose, kur savo įsteigtose šven- 
tyklose praktikuoja viešąjį kultą, jie turi teisę jį toliau prakti- 
ikuoti. Bet kur šventyklų neturi, ten riaušėms išvengti jų nesta- 
tys. Žmonės pakeleiviai privačiuose namuose gali laikyti savo 
pamaldas'). Ši konstitucija turėjo visai pakirsti protestantų pli- 
timą. Jie buvo laikomi pakeleiviais, lyg būtų buvę ikitašaliai. 
Tą įstatymą pakartojo 1648, 1666 ir 1674 metų konstitucijos. 
XVIII-ojo amžiaus pradžioje Lietuva iškentėjo naują sve- 
timų valstybių okupaciją. Apie dešimt metų Lietuvoje šeiminin- 
kavo trys svetimos kariuomenės: Švedijos, Rusijos ir Saksonijos. 
Tikėjimo atžvilgiu jos visos buvo svetimos Lietuvos gyentojams. 
Rusija, ilgą karą laimėjusi, uždėjo savo protektoratą Lenkijos- 
Lietuvos valstybei. Kadangi dabar disidentai buvo globojami 
svetimų valstybių, tai Lietuvos katalikų nusistatymas prieš juos 
dar labiau paaštrėjo, ir imta labiau varžyti jų teises. Jau 1717 
metų Seimo konstitucija susiaurino valstybės toleranciją disi- 
dentams. "Tada buvo nutarta nugriauti tas disidentų šventyklas, 
kurios buvo pastatytos prieštaraujant 1632, 1648, 1668 m. kons- 
titucijoms. Tam tikrose vietose protestantams buvo draudžia- 
mas ir viešas ir privatinis kultas?). Dar toliau pažengė 1733 m. 


*) Volumina legum, t. III. psl. 346. 
2) Volumina legum VI p. 124. 

konfederacija, ikurios atstovai pabrėžė, kad visų valstybių tvirtybė 
esąs tikras Dievo garbinimas. Todėl niekam neleisią mažinti ka- 
talikų teisių ir privilegijų. Pirmatakų pavyzdžiu ginsią Ikata- 
likų Bažnyčią. Disidentams užtikriną taiką, nuosavybę ir 
asmens teisių lygybę, tačiau jie neturėsią balso seime, tribu- 
noluose ir negalėsią užimti valstybinių vietų |karvedijose; drau- 
džiama jiems ieškoti svetimų valstybių ministerių globos'). Ta- 
čiau disidentų teisės buvo ne daugiau susiaurintos Lietuvos-Len- 
ikijos valstybėje kaip disidentiškos valstybės varžė katalikus. 
Olyvos sutartis 1660 m, su Švedija ir Andrusavo sutartis, pasi- 
rašyta 1667 m. su Rusija, normuodamos religinius dalykus 
Maskvoje ir Švedijoje, pripažino tik privatini kultą savo namuo- 
se. Vadinasi, disidentai Lietuvos-Lenkijos valstybėje netgi po 
1734 m. Seimo turėjo daugiau laisvės nei katalikai gretimose 
valstybėse. Ir tie nežymūs disidentus varžą įstatymai Lenkijos- 
Lietuvos valstybėje dažnai nebuvo vykdomi kaip ir kiti tos 
valstybės įstatymai. Žemaičių vyskupas (Lopacinskis kartą' buvo 
įsakęs nugriauti neteisėtai pastatytą protestantų šventyklą. bet 
paskum su ponu, kurio dvare buvo pastatyta toji šventykla, tu- 
rėjo susitaikinti ir už sugriovimą sumokėti. Tas pats vyskupas 
buvo atsisakęs duoti Kelmės ponui Gružauskui leidimą taisyti 
kalvinistų šventyklą; bet įsikišus Prūsijos karaliui, kuris pagra- 
sino panašiomis represijomis Tilžės katalikų bažnyčiai, vyskupas 
turėjo leisti“). Jei kartais dykinėjantieji ponai arba minia išsi- 
šokdavo prieš protestantus, tai tie incidentai būdavo bendros 
valstybės anarchijos vaisius. 

Tie, palyginti, nedideli disidentų varžymai buvo labai ap- 
šaukti antrojoje XVIII-o amžiaus pusėje, kada iš Prancūzijos po 
visus Europos kraštus plito visoms religijoms tolerencijos šūkiai. 
Nors Lietuvos-Lenkijos protestantai buvo ir labai negausingi, 
tačiau jų skundus palaikydavo gretimosios valstybės: Rusija, 
Prūsija, Danija, Anglija. Jos reikalavo Lenkijos ir Lietuvos di- 
sidentams visiškos xeliginės tolerancijos.  Katalikiškoji lietuvių 
ir lenkų visuomenė buvo labai įsižeidusi dėl svetimų valstybių 


1) Volumina legum VI p. 286. 


?) Gružewski B. M., iKošciol ewangelicko-reformowany w Kielmach, 
psi. 281—285. 


Kat. Bažnyčia Lietuvoje, 7 

kišimosi į Lietuvos-Lenkijos vidaus reikalus. Intervencija tokių 
valstybių, kurios savo valstybėse nepripažino teisių kitoms reli- 
gijoms, atrodė lietuviams ir lenkams neteisinga. Visuomenė bu- 
vo nusistačiusi ginti senąsias katalikų Bažnyčios privilegijas, 
Dvasininkai smarkiai agitavo, kad valdžia nenusileistų disiden- 
tams ir kad katalikų Bažnyčiai liktų valstybėje pirmenybė. To- 
kios agitacijos pavyzdys yra Žemaičių vyskupo Lopacinskio ap- 
linkraštis. Vyskupo kūrija aplinkraštį išsiuntinėjo bažnyčioms 
perskaityti per pamaldas prieš tą seimą, kuris turėjo spręsti di- 
sidentų klausimą. Savo aplinkraštyje Lopacinskis primena, kad 
protestantai seniau mėgino prievarta primesti katalikams savo 
tikėjimą ir atiminėjo iš jų bažnyčias. Dabar katalikai turį ne- 
duoti jiems perdaug lasvės, kad negrįžtų senieji laikai, Toliau 
vyskupas ragino tikinčiuosius melstis ir prašyti šv, Dvasios sei- 
mo atstovams, kad jie apgintų senąsias katalikų teises. Panašiai 
turėjo katalikai agituoti ir kitose vyskupijose. Naujas seimas 
susirinko 1768 m, Jame pasirodė didelė opozicija prieš kita- 
tikius ir prieš svetimų valstybių kišimąsi į vidaus reikalus. Bet 
Varšuvoje tada jau šeimininkavo Rusijos pasiuntinys. Jis areš- 
tavo keturis įžymiausius opozicijos vadus ir išvežė juos į Rusi- 
jos gilumą. Rusijai spaudžiant buvo praplėstos kitatikių teisės. 
1768 m. seimas, padaręs su Rusija sutartį, kuri ,,„amžiniems lai- 
kams neatmainomai“ patvirtino senąją Lenkijos konstituciją su 
renkamu karalium, liberum veto ir visomis bajorijos teisėmis, 
palietė ir tikybos dalykus. Tam tikra sutartimi, kurią pasirašė 
Rusija, Prūsija, Danija, Anglija ir Švedija, buvo kitatikiams pri- 
pažintos šios teisės: 

1-0. Atmainomi visi senieji įstatymai, kurie siaurino kitati- 
kių teises. — 2-0. Visos kitatikių šventyklos su jų įstaigomis 
pripažįstamos teisėtos; leidžiama taisyti senas ir statyti naujas 
šventyklas. 3-0, Kitatikiai turi teisę viešai ir iškilmingai atliki- 
nėti visas savo tikėjimo apeigas, nesiklausdami vyskupo arba 
klebono. 4-0. Gimusiems iš mišrių jungtuvių vaikams auklėti 
toks dėsnis galioja: sūnūs auklėjami tėvo tikėjme, dukterys mo- 


tinos. — 5-o, Kitatikiai negali būti verčiami mokėti kokius nors 
mokesčius katalikų dvasininkams. — 6-0, Kitatikiai turi patro- 
nato teisę ir katalikų bažnyčioms, — 7-0. Kitatikiams grąžina- 

mos lygios pilietinės teisės; jie gali užimti vietas valstybėje 1y- 
giai su ikatalikais. 

Ši konstitucija vis dėlto pripažino katalikų Bažnyčią vieš- 
pataujančią ir nustatė, kad karalius ir karalienė turi būti kata- 
likai; pereiti iš katalikų tikėjimo į kitus draudžiama; nusikal- 
tęs ištremiamas!). 

Tokie seimo nutarimai, priimti svetimoms valstybėms spren- 
džiant, ir kai kurie net priešingi katalikų Bažnyčiai, sukėlė di- 
delio pasipiktinimo ir pasipriešinimo katalikuose, Protestuoti 
prieš visus seimo darbus buvo suorganizuota Baro konfederacija; 
ji kovojo prieš naująją konstituciją ketveris metus ligi pirmojo 
valstybės padalinimo. "Tarp kitų pasipriešinimo motyvų buvo 
ir religinių. Tačiau kai kurie istorikai neteisingai iš to daro iš- 
vadą, kad katalikų netolerancija privedusi prie valstybės pada- 
linimo.  Netolerancija buvo tik proga. Tikroji valstybės pada- 
linimo priežastis buvo anarchija, seniai įsigalėjusi valstybėje, ir 
Rusijos noras neleisti Lenkijos-Lietuvos valstybei reformuotis. 
Sutartimi su Rusija ir buvo amžiniems laikams patvirtinta senoji 
tvarka. Rusija ir Prūsija, reikalaudamos Lenkijos-Lietuvos vals- 
tybėje tolerancijos disidentams, padalinimo sutartyje užtikrino 
tikėjimo laisvę katalikams, patekusiems į jų valdžią. Rusija, 
gavusi Lenkijos-Lietuvos valstybės provincijas, nusileido tiky- 
binės toleracijos dalykuose; ir 1775 m. sutartis atėmė kitati- 
kiams teisę būti Lietuvos-Lenkijos valstybėje ministeriais ir se- 
nato nariais, o į seimą galėjo būti renkami ne daugiau kaip trys 
disidentų atstovai, po vieną iš kiekvienos provincijos?). Pagaliau 
1791 m. gegužės 3 d. konstitucija pirmuoju savo punktu pa- 
skelbė katalikų tikėjimą viešpataujantį valstybėje ir uždraudė 
pereiti iš katalikų tikėjimo į visus kitus tikėjimus, bet drauge 
paskelbė visoms religijoms laisvę pagal valstybės įstatymus. Tai 
buvo paskutinis bendras Lenkijos-Lietuvos valstybės žodis re- 
ligijos klausimu. Valstybė pasisakė norinti būti katalikiška, bet 
kitatikiams pripažino laisvę. 

Antroje XVII amžiaus pusėje ir per visą XVIII amžių kata- 
likai su disidentais nekovojo. Visas jėgas tada sutelkė savo vi- 


1) Volumina legum t. VII. psl. 256—0276. 
2) Volumina Ilegum. t. VII. pg. 47. 


daus gyvenimui kelti ir stiprinti. Reikia pripažinti, kad katali- 
Kai tuo laiku daug nuveikė. 

Ypačiai švietimo darbais Bažnyčia tada daug nusipelnė mūsų 
kraštui. Jėzuitai, karams pasibaigus, toliau plėtė savo mokyklų 
tinklą. Jie įkūrė kolegijas Pašiaušėje, Žodiškyje ir pastatė gra- 
žius kolegijos rūmus ir bažnyčią Kaune. "Tačiau jėzuitai, gra- 
žiai švietę XVI ir XVII amžiuje, vėliau jau mažiau tuo rūpinosi, 
Vieni, paėmę į savo rankas jaunimo auklėjimą ir neturėdami 
jokių konkurentų, ilgainiui apsileido ir atsiliko nuo mokslo pa- 
žangos. Tuo tarpu išriedėjo gamtos mokslai, pradėjo formuo- 
tis tautinės literatūros. O jėzuitų mokyklų programos pasiliko 
senos su vyraujančiu juose klasicizmu ir senosiomis kalbomis. 
Apie XVII amžiaus vidurį atsirado Lenkijoje nauja kunigų drau- 
gija mokykloms laikyti. Ji vadinosi ,„Patres scholarum piarum““, 
arba trumpiau pijarais. Pargabeno juos iš Čekijos karalius Vla- 
dislovas TV. Jie gavo žymų Lenkijoje pedagogą Stanislovą 
Konarskį.  Konarskis įkūrė Varšuvoje pavyzdingą gimnaziją: co- 
legium nobilium, kurioje įvedė daugiau naujų kalbų, gamtos ir 
istorijos mokslų. Tokiu būdu pijarų mokyklos buvo labiau pri- 
taikintos naujiesiems laikams. Konarskis darbavosi ir mokslo 
srityje. 1732 m. pradėjo leisti milžinišką veikalą ,,„Volumina Le- 
gum“, įstatymų rinkinį nuo valstybės pradžios ligi 1782 metų. 
Lietuvoje panašiai darbavosi kitas pijaras Motiejus Dogelis, už- 
simojęs išleisti aštuoniais dideliais tomais visus Lenkijos-Lietuvos 
valstybės sutarčių dokumentus su svetimomis valstybėmis. To 
leidinio, vadinamo Codex diplomaticus regni Poloniae et Magni 
ducatus Lithuaniae, išėjo trys dideli tomai 1758, 1759 ir 1764 m. 
iš pijarų spaustuvės Vilniuje. Dogelis darbavosi ir mokyklose. 
Pijarus pakvietė į Vilnių vyskupas K. Brzozowskis. Merkinės se- 
niūnas Antanas Sapiega padėjo jiems įkurti Vilniuje kolegiją ir 
jie čia atidarė savo gimnaziją. Bet galingas jėzuitų ordinas, ku- 
ris ligi šiol viėnas laikė aukštesniąsias mokyklas ir to mono- 
polio nenorėjo paleisti iš savo rankų, panaudojo visą savo įtaką, 
norėdamas uždaryti Vilniaus pijarų gimnaziją arba bent išsirū- 
pinti, kad pijarai priimtų į savo mokyklas tik neturtingą jauni- 
mą. Jėzuitai rėmėsi savo mokyklų fundacija, kuri neva tik juos 
vienus įteisinanti laikyti aukštesniąsias mokyklas. Jie iškėlė pi- 
jarams bylą Romoje, bet pralaimėjo. Romos kūrija pripažino 

ix pijarams teisę laikyti aukštesniąsias mokyklas Vilniuje su fi- 
losoffijos ir teologijos kursu. Tačiau jėzuitus palaikė karaliaus 
dvaras, ir pijarai turėjo Vilniuje uždaryti savo gimnaziją 1741 m. 
Pijarai tuo tarpu laikė bendrabutį. 1753 m. pijarai su jėzuitais 
susitarė: pijarai gali laikyti Vilniuje mokyklas ir bendrabutį, bet 
ne didesniam mokinių skaičiui, kaip 241). 

Tas ilgas bylinėjimasis egoistiniais motyvais sumažino vi- 
suomenės simpatijas jėzuitams. Bet pati konkurencija galuti- 
nai išėjo jėzuitų ir visuomenės naudai. Jėzuitai, susilaukę kon- 
kurentų, buvo priversti įvesti reikalingų reformų į savo mokyk- 
las. Kadangi jėzuitų organizacija buvo turtingesnė ir turėjo gau- 
singesnį personalą, nei jauna pijarų kongregacija, tai surefor- 
muotos jėzuitų gimnazijos netrukus prilygo ir net pralenkė pija- 
rų gimnazijas*). Pijarai sustiprėjo vėliau, kada jau buvo panai- 
kintas jėzuitų ordinas. 

Jėzuitus ištiko smūgis visai netikėtai. Jie vis dar manė, 
kad seimas nesutiks skelbti popiežiaus Klemenso XIV bulės (,,„Do- 
minus ac Redemptor noster“) ir jų ordinas galės toliau gyvuoti 
Lietuvos-Lenkijos valstybėje. Tačiau seimas popiežiaus bulę 
paskelbė, ir jėzuitų ordinas turėjo likviduotis. Griuvus tokiai 
didelei organizacijai, prasidėjo visuotinis jos turtų grobimas. 
Daug jo buvo išaikvota. Bet ir iš to, kas atliko, susidarė ne- 
maža lėšų, kurios buvo pavestos Tautinei Edukacijos Komisijai. 

Ši Komisija perėmė jėzuitų mokyklas su jų trobesiais, įren- 
gimu ir visu turtu. Vietoje jėzuitų privatinių mokyklų pirmą 
kartą atsiranda Lietuvoje valstybinės mokyklos. Komisijos nu- 
tarimu, jos turėjo būti pasaulinės ir tautinės. Religijos dėstymas 
iš pačios mokyklos buvo pašalintas; pašalintos ir visos tikybinės 
praktikos, kaip antai, karunkos giedojimas, novenų kalbėjimas ir 
tt t. Tačiau prieš pačią religiją Tautinė Edukacijos Komisija 
nebuvo nusistačiusi. Tikėjimo dalykams dėstyti bažnyčioje prie 
mokyklos buvo laikomas kapelionas, kuris šventadieniais per 
pamaldas mokiniams sakydavęs pamokslą. Mokiniai kasdien 
turėjo klausyti šv. mišių ir kas mėnuo atlikinėti išpažintį. Moks- 
lo programa pasiliko pijarinė. Mokyklose reiškėsi tautiškumas 


*) Krašewski, Wilno, II, psl. 475—481. 
') Lukaszewicz, I. psl. 185—194. 

dėl to, kad jos turėjo kelti lenkišką patriotizmą. Daug buvo 
kreipiama dėmesio į gerą lenkų kalbos mokėjimą. 

Administraciniu atžvilgiu Lietuvos mokyklos buvo tada su- 
skirstytos į tris apygardas (wydzialy): Lietuvos, Žemaičių ir 
Baltarusijos, Kiekvienoje apygardoje buvo įkurta po vieną apy- 
gardinę (wydzialowa) gimnaziją. Etnografinėje Lietuvoje buvo 
dvi gimnazijos: Vilniuje ir Kražiuose. Visos tos mokyklos buvo 
Edukacijos Komisijos laikomos. 

Greta valstybinių mokyklų buvo steigiamos mokyklos su 
trumpesniu kursu (podwydzialowa), kurias laikė vienuolynai 
priimdami komisijos programą ir pasiduodami jos priežiūrai. 
Edukacijos Komisijos mokyklose tuo tarpu ėjo mokytojų parei- 
gas tie patys sekuliarizuoti jėzuitai. Vėliau daugiau turėjo įta- 
kos pijarai. Pasauliniams mokytojams ruošti buvo Vilniuje 
įkurta mokytojų seminarija. 

Visos aukštesnės mokyklos buvo pavestos prižiūrėti Vyriau- 
siai Lietuvos Mokyklai, kuri atsirado iš reformuotos buvusios 
Vilniaus jėzuitų akademijos. Edukacijos Komisija šią mokyklą 
padalino į dvi kolegijas: į gamtos ir doros mokslų. Varšuvoje 
net buvo kilęs sumanymas paversti Vilniaus akademiją papras- 
tu provincijos licejum. Aukštąją mokyklą išgelbėjo buvęs jėzu- 
itas Martynas Odlanickis-Počobutas. Jis, žymus mokslininkas 
astronomus, 1780 m. buvo paskirtas Vyriausios Lietuvos Mokyk- 
los rektorium. Počobutas =ūpinosi mokyklą sutvarkyti, bet dėl 
nepastovaus politinio gyvenimo daug ko negalėjo įvykdyti. Ka- 
da Lietuva 1795 m. pateko Rusijai, Počobutas išsirūpino iš Lie- 
tuvos generalgubernatoriaus Rėpnino leidimą aukštajai Lietuvos 
mokyklai toliau gyvuoti. Buvo tik pakeistas jos vardas: ji va- 
dinosi Vyriausioji Vilniaus Mokykla. Paulius I davė jai 1797 m. 
naują statutą. Tada Počobutas padalino Vyriausiąją Vilniaus 
Mokyklą į keturis fakultetus: doros mokslų su teologija, filoso- 
Tijos su teise, fizikos mokslų, medicinos mokslų ir dailės su kal- 
bos arba literatūros mokslais. Paskum jis pakvietė iš svetimų 
kraštų daug profesorių specialistų ir tuo padėjo tvirtus pagrindus 
Vilniaus universitetui. 1799 m. Počobutas pavedė Vilniaus mo- 
kyklą vadovauti jaunesnėms jėgoms, o pats pabaigė savo amžių 
Daugpilio jėzuitų kolegijoj. ą 

Edukacijos Komisija pasiskelbė imanti savo žinion ir pra- 

džios mokyklas. Bet to nutarimo neįstengė įvykdyti, nes ne- 
turėjo tam tikslui nei personalo, nei lėšų. Pradedamosios mo- 
kyklos ir toliau pasiliko parapijų klebonų žinioje. 

Nuo katalikų tikėjimo įvedimo Lietuvoje Bažnyčia rūpi- 
nosi mokyklomis. Pirmasis Vilniaus vyskupas įkūrė prie ka- 
tedros aukštesniąją mokyklą. Vilniaus vyskupijos kunigų su- 
sirinkimas 1526 m. įsakė klebonams savo parapijose kurti pra- 
džios mokyklas. Steigė mokyklas savo dvaruose ir ponai. Spau- 
dos išradimas, aukštesniųjų mokyklų atidarymas Vilniuje ir ki- 
tuose Eiegtuose buvo didelis akstinas steigti pradžios mokyklas, 
kad per jas galima būtų patekti į aukštesniąsias. Vyriausias 
Lenkijos-Lietuvos valstybės vyskupas kardinolas Maciejauskas 
išleido 1007 m. aplinkraštį į visus valstybės vyskupus, ragin- 
damas steigti visose parapijose mokyklas'), Vyskupai, vizituo- 
«lami parapijas, žiūrėjo, ar tas nutarimas buvo vykdomas. Vys- 
Kkupas Brastauskas 1710 m. paskelbė klebonams aplinkraštį, ku- 
riuo jiems priminė pareigą rūpintis parapinių mokyklų reikalais. 
Pagaliau vyskupas Masalskis, Edukacijos Komisijos pirmininkas, 
1773 ir 1781 m. įsakė klebonams kurti parapijose mokyklas ir 
pranešti vyskupui apie mokinių skaičių. Norėdamas į tą darbą 
įtraukti ir dvarininkus jis pavedė garsiam pamokslininkui Kar- 
pavičiui per dvarininkų suvažiavimą Vilniuje pasakyti 1776 m. 
rugsėjo 24 pamokslą apie ponų pareigas šviesti savo valstiečius 
1770 m. vyskupas Masalskis paskelbė premiją už knygą apie kle- 
bono pareigas auklėti vaikus. Vilniaus vyskupui besirūpinant, švie- 
timas žmonėse turėjo plisti. Iš tam tikrų davinių galima susi- 
daryti apytikrį vaizdą, kaip buvo steigiamos pradžios mokyk- 
los?), Baigiantis XVIII amžiui etnografinėje Lietuvoje išskyrus 
žemaičių vyskupiją buvo 196 pradžios parapinės mokyklos, ku- 
riose mokėsi 568 bajorai ir 2243 valstiečiai su miestiečiais, Jei- 
gu imti galvon faktą, kad Žemaičių vyskupija sudarė visos et- 
nografinės Lietuvos trečdalį ir kad žemaičiuose liaudies švieti- 
mu nemažiau rūpintasi, kaip Vilniuje, tai galima spėti apytikrį 
parapinių mokyklų skaičių visai etongrafinei Lietuvai. Būtent, 
Lietuvoje galėjo tada būti apie 300 parapinių mokyklų, ku- 


1) Kurczewski, Biskupštwo Wilienskie, psl. 270—285. 
2) Wierzbowski, Szkoly parafjalne w Polsce i na Litwie. 

riose mokėsi apie 5000 mokinių. Matyti, kad Bažnyčia, šviesdama 
žmones savo jėgomis, tada dirbo didelį kultūros darbą. 
Katalikų Bažnyčia tais laikais rūpinosi ne vien liaudies švie- 
timu, bet ir jos ekonominiu būviu. Valstybė buvo atidavusi 
valstiečius visiškai ponų valiai. Valstietis gyveno dvarininko 
žemėje, mokėjo jam už tai mokesčius ir atlikdavo darbus. Ne- 
buvo jokios įstaigos, kuri būtų reguliavusi ir kontroliavusi vals- 
tiečių santykius su dvarininkais. Pirmasis Lietuvos statutas už 
prasto žmogaus užmušimą skyrė piniginę bausmę dešimt kapų 
grašių. Trečiasis statutas, norėdamas „suvaldyti žmonių savi- 
valę ir išdidumą, liejantį nekaltą žmonių kraują“, nustatė, kad 
jeigu bajoras užmuštų prastą žmogų ir čia pat būtų sugautas, 
tai, įrodžius jo kaltybę šešiais liudininkais, kurių tarpe turi būti 
du bajorai, baudžiamas mirtimi. "Tačiau ši neva sustiprinanti 
bausmė nedaug ką padėjo valstiečiams. 1726 m. konstitucija 
nusiskundžia, kad valstybėje esama  nekrikščioniškų darbų. 
Vieni kitus užmušinėja ir nėra baudžiami; jie susitaiko su už- 
muštojo įpėdiniais; susitardami dėl kraujo ikainos ir parodydami 
sumokėtų pinigų kvitą, išsisuka nuo bausmės. Ši konstitucija drau- 
džia toliau tokią praktiką ir įsako už tai bausti kalėjimu. Užmušė- 
jai turi būti gaudomi ir teismui atiduodami. Jei kas netyčia 
arba gindamasis būtų užmušęs, pats turi stoti į teismą ir išsi- 
teisinti!). Tačiau konstitucija nepakeitė minėto Lietuvos Sta- 
tuto nuostato. Kadangi statutas reikalavo didelių įrodymų, tai 
bajorui, užmušusiam valstietį, buvo lengva išsiteisinti. 
Valstiečio asmuo nebuvo branginamas dėl to, kad ponas 
turėjo teisę bausti jį mirtimi. Tą teisę jam suteikusi 1573 m. 
konstitucija, kuri sako: „Ta savo konfederacija neatimam nei 
nuo dvasininkų, nei nuo pasaulinių ponų jokios valdžios jų val- 
diniams ir neardom valdinių klusnumo jų ponams; priešingai, 
jei kur tokia laisvė buvo prisidengiant religija, tai, kaip visada 
buvo leista, taip ir dabar yra leista kiekvienam ponui savo ne- 
klusnų valdinį ir dvasiniuose ir pasauliniuose dalykuose bausti 
savo nuožiūra. Tik 1768 m. konstitucija atėmė ponui teisę bausti 
savo valdinius mirtimi. Iš to išvedama, kad ligi tol ponas tą 
teisę turėjo, nors apie tai 1573 m. konstitucija aiškiai nesako. 


)) Volumina legum VII, psl. 280. 

Jei ponai turėjo teise mirtimi bausti savo valdinius, tai jūo la- 
biau jie buvo visai laisvi krauti valstiečiui sunkią darbų ir mo- 
kesčių naštą. Toji našta ypačiai buvo nepakenčiamai sunki 
valstiečiams privatiniuose dvaruose, kur ponas buvo absoliutus 
viešpats. Lengvesnis valstiečių būvis buvo valstybinėse ir baž- 
nytinėse žemėse, kur buvo nustatytos darbo mokesčių normos. 
Vadinasi, tų žemių valdytojai negalėjo savo valia tų normų 
didinti. 

Keli žemiau paduodami dokumentai rodo, kaip Bažnyčia 
rūpinosi apsaugoti valstiečius nuo per didelio išnaudojimo. 

Pirmosios Žemaičių vyskupijos kapitulos konstitucijos, pa- 
skelbtos vyskupo Jono Domanausko (rašytos Petro Royzijaus 
1561 m.), kad suvaldytų per didelį kai kurių kapitulos narių 
turto norą ir kad apgintų valstiečių teises, draudžia archidia- 
konui ir kitiems kanauninkams be vyskupo ir kapitulos leidimo 
reikalauti iš valstiečių naujų mokesčių, muitų už pervežimą ir 
kitų viršnorminių mokesčių arba nepaprastų darbų. Kas, prieš- 
taraudamas šiam nutarimui, apkraus valstietį mokesčiais, turės 
nukentėjusiam grąžinti, kiek išreikalavo, ir kita tiek įnešti į 
Bažnyčios iždą. Toliau vyskupas  Domanauskas 1562 m. iš- 
leido kapitulai papildomų įstatymų. Viename jų pabrėžia, kad 
Ražnyčiai svarbu turėti turtingus valstiečius, kurie nebūtų 
skriaudžiami. Norėdamas suvaldyti tuos, kurie, užmiršę žmo- 
niškumą, nepaprvastais būdais spaudžia valstiečius, vyskupas 
įsakė kapitulos prokuratoriui kasmet tris, keturias savaites prieš 
visuotinį Ikapitulos narių susirinkimą apvažiuoti ir apžiūrėti vys- 
kupijos bažnytines žemes, miestus, sodžius, sukviesti užvaizdas 
ir tėvūnus, sušaukti valstiečius ir teirautis iš jų, ax nėra kokios 
nors skriaudos padaryta vyskupo užvaizdų.  Prokuratorius, iš- 
kKlausęs skundus, turėjo skirti terminą po šv. Petro oktavos Var- 
niuose visuotinei kapitulai. Šios kapitulos nariai drauge su 
vyskupu turėjo spręsti skundus dėl skriaudų ir vykdyti dėl jų 
nutarimus.  Prokuratoszius, išklausęs skundus, turėjo skirti ter- 
miną po šv. Petro oktavos Varniuose visuotinei kapitulai. Šios 
kapitulos nariai drauge su vyskupu turėjo spręsti skundus dėl 
skriaudų ir vykdyti dėl jų nutarimus. Prokuratoriaus žemėse 
reviziją darė vyresnysis kanauninkas. 

Žemaičių vyskupas Melchioras Giedraitis, regis, pirmas iš- 

leido tam tikras taisykles valstiečių pareigoms apibrėžti bažny- 
tinėse žemėse. Vyskupo vizitatoriai, lankydami parapijas, žiū- 
rėjo, ar klebonai laikosi tų taisyklių. Valstiečiai  paduodavo 
skundus, ir vizitatorius, radęs nukrypta nuo taisyklių, imdavosi 
priemonių valstiečių teisėms apginti. Keletas tokių įdomių bylų 
užprotokoluota žemaičių vyskupijoj 1676 ir 1677 m.!). 

Jei privačių žemės savininkų valstiečiai visiškai priklausė 
savo pono geros ax blogos valios, tai valstiečiai bažnytinėse že- 
mėse žinojo, kad vyskupas yra jiems aukštesnė instancija, ku- 
rioje galėjo būti užtarti, jei klebonas arba kiti bažnytinių žemių 
administratoriai, užmiršę gailestingumą, perdaug apsunkindavo 
juos darbais ir mokesčiais. 

Galimas daiktas, kad panašių nutarimų buvo ir Vilniaus 
vyskupijoje. Praslinkus kokiam šimtmečiui, Vilniuje buvo aiš- 
kiai iškeltas valstiečių nuo baudžiavos atleidimo klausimas. Vil- 
niaus vyskupas Masalskis 1776 m. įsakė garsiam pamokslininku: 
Karpavičiui pasakyti jubiliejinį pamokslą apie valstiečių bau- 
džiavą.  Pamokslas buvo sakytas per bajorų suvažiavimą Vil- 
niuje. Pamokslininkas sakosi žinąs, kad daugeliui jo pamokslas 
nepatiksiąs. Jo nuomone, valstiečių baudžiava neabejotinai 
smerktina ir panaikintina. 'Jos negalima esą pateisinti jokiais 
įstatymais.  Baudžiava — tai laukinis gyvenimas. Toliau Kar- 
pavičius ragino klausytojus kaip galint greičiau baudžiavą pa- 
naikinii?).  Anuo metu tokio turinio pamokslas buvo drąsus. 
Pats vyskupas Masalskis pasakė kalbą prieš baudžiavą. Tas pa- 
čias mintis skelbė savo raštais ir kunigas Dovydas Pilkauskas, 
Vilniaus akademijos profesorius, o vėliau Vilniaus vyskupijos 
administratorius. Tokie idealistai nepasitenkino gražiais  žo- 
džiais, bet ir darbu stengėsi įgyvendinti savo pažiūras. Vysku- 
pas Masalskis pats panaikino baudžiavą savo dvaruose Mogi- 
levo srityje. Lietuvoje Liutaveras Chreptavičius irgi atleido savo 
valstiečius. Tačiau plačiausiai išgarsėjo savo reformomis ku- 
uigas Paulius Ksaveras Brastauskas, Vilniaus kanauninkas. 
Savo dvaruose Merkio aukštupiuose, į pietus nuo Vilniaus, Pau- 


4) Alekna A., Valstiečių padėtis Bažnyčios žemėse Lietuvoje (,Gainy- 
tojas“ 1924 m. psl. 209—214). 
*) IKarpavičiaus pamokslas: „O sentymentach ludzkosšei“. 

lave ne tik valstiečius atleido nuo baudživos, suteikdamas jiems 
asmens laisvę, bet davė ir savivaldybę valsčiui su savo susirinki- 
mais, teismu, valstietiška kariuomene, netgi su savo banku, ku- 
zis turėjo 30.000 pagrindinio kapitalo. Tos valstietiškos respub- 
likos statutai buvo paskelbti 1769 ir 1811 m. Už tokią gražią 
iniciatyvą Brastauskas susilaukė karaliaus Stanislovo Augusto 
Poniatowskio padėkos. Su to pavyzdingo valsčiaus sutvarkymu 
susipažinti atvažiavo iš Lenkijos įžymus veikėjas Vibickis, Iš- 
gyrė valsčiaus santvarką ir prancūzas Carosis!). 

Baigiant apžvelgti Bažnyčios veiklą senojoje Lietuvos vals- 
lybėje svarbu pažinti, kokios įtakos krikščionybė padarė tautos 
būdui, kiek pakėlė jos dorą. Į tai atsakyti nelengva. Dora par- 
eina ne vien nuo religijos, bet ir nuo kitų aplinkybių. Vis dėlto 
reikia pripažinti, kad lietuvių būdas labai skyrėsi nuo Maskvos 
gyventojų būdo, ypačiai jo žiaurumo ir palaidumo. Teisybė, 
Lietuvos bajorai buvo papratę dažnai vartoti ginklą. Apie gink- 
luotus susirėmimus dažnai kalba savo atsiminimuose XVIII am- 
žiaus rašytojas Počobutas ir kiti šaltiniai.  Aštuonioliktame am- 
žiuje plačiai pasklidus liberalizmo dvasiai, aukštesnėse sferose 
papročiai sugedo. Silpna valstybės valdžia neįstengė apginti pi- 
liečių teisių ir apsaugoti tvarkos. Todėl pasitaikydavo ginkluotų 
susirėmimų.  Fizinėmis priemonėmis valstybei nestengiant su- 
drausti žmonių savivalės, žymiai prilaikydavo savo autoritetu 
religija. Apie plėšikų bandas ir apie masinius žudymus, kurie 
buvo paprastas reiškinys gretimoje Maskvos valstybėje, Lietuvoje 
nebuvo girdėti. Žmogaus asmuo Lietuvoje buvo labiau gerbia- 
mas. 

Paminėjus didžius Bažnyčios nuopelnus Lietuvos kultūrai, 
negalima aplenkti ir jos trūkumų, kurie žymiai mažino jos vei- 
kimo sėkmingumą. 

Visų pirma krinta į akį per daug įsigalėję luominiai intere- 
sai, Katalikų Bažnyčia iš esmės yra visuotinė. Jos mokslas lai- 
ko visus žmones iš prigimties lygius. Todėl Bažnyčia savo narių 


/) Kaip Brastausko valstiečiai gyveno naujose sąlygose, galima pa- 
žinti iš kunigo IKalinskio pamokslų, kurie buvo sakomi valstiečiams klau- 
sant pačiam Brastauskui: „Mowy Imci Xiedza Gwillelma Kalinskiego do 
rolnikėw miane w Paulowie, Wilno, drukarnia krėlewska przy Akademiji“. 

tarpe nedaro luominių pertvarų. Priešingai, ji visus žmones 
jungia į vieną brolišką draugiją. Nuo senovės netgi ankščiausios 
vietos Bažnyčioje buvo prieinamos ir žemos kilmės žmonėms, 
jeigu tik jie turėjo reikiamų gabumų. Šiam Bažnyčios visuoti- 
numo dėsniui Lietuvos dvasininkai nusidėdavo. Jie per daug pa- 
sidavė įsigalėjusiam Lietuvoje luominiam skaldymuisi. Valstybinės 
vietos Lietuvoje buvo prieinamos tik bajorams. Lietuvos dvasi- 
ninkai ne tik ne kovojo prieš tokį žmonių skaldymą luomais, bet 
ir patys jam pasidavė ir nutardavo ikai kurias vietas palikti tik 
bajorams. 

Bajorų teisių didėjimas ėjo iš Lenkijos, 1515 m. Lenkijos 
karalius Žigimantas kreipėsi į popiežių Leoną X, prašydamas, 
kad Gniezno, Vloclavko, Poznanės ir Plocko vyskupijose kapitu- 
los nariais būtų skiriami bajorai, nes jie geriau galėsią ginti 
bažnytinius turtus, grobiamus kariuomenės. Romos kūrija ne- 
sutiko visai patenkinti karaliaus prašymo ir kiekvienoje kapitu- 
loje rezervavo po keturias vietas ir žemesnės kilmės dvasinin- 
kams, būtent, teologijos magistrų ir kanonų daktarų vietas!). 
Vėliau 1543 m. popiežius Paulius III, to paties karaliaus prašo- 
mas, paaiškino, kad tos rezervatos taikomos ir tiems kanaunin- 
kams, kurie dėsto mokyklose arba sako pamokslus. Tačiau 
bajorai, nepaisydami Romos prieštaravimo, atkakliai siekė savo 
tikslo. 1550 m. buvo netgi išleistas įstatymas, kad tik bajorai 
gali būti kapitulos nariais?). Lietuviai per 1633 m. seimą, sek- 
dami lenkų pavyzdžiu, išsileido panašų įstatymą?). Tada kapi- 
tuloje nebajoxai galėjo pasilikti tik tie, kurie jau buvo prieš įsta- 
tymą paskelbiant. Lietuvos dvasininkai dar tuo nepasitenkino. 
Jie eina tuo keliu dar toliau ir visas bažnytines vietas nori re- 
zervuoti bajorų luomui. Vilniaus kapitula 1658 m. minėtąjį sei- 
mo įstatymą priėmė, ir vyskupas Daugėla Zaviša ji patvirtino?). 
Vilniaus vyskupijai trūko kunigų, nes seminarija stovėjo apytuš- 
tė. To nepaisydama kapitula 1678 m. nutarė į seminariją pri- 
iminėti tik bajorus*). Žemesniojo luomo žmonėms, miestiečiams 


1) Constitutiones synodales regni Poloniae psl. 152. 
*) Volumina legum II psl. 7. 

3, Volumina legum III, psl. 379. 

*) KKurczewski, K. Z. Il. 166. 

5) Ibid. HI, 281. 

ir valstiečiams, visai buvo uždarytos durys į dvasinį pašaukimą. 
Tokiais nutarimais Lietuvos Bažnyčia nutolo nuo visuotinės 
Bažnyčios praktikos. Apie tą laiką Bažnyčios centre, Romoje, 
neturtingo ūkininko sūnus Pranas Peretti galėjo užimti aukš- 
čiausias bažnytines vietas ir pagaliau būti popiežium Sikstu V 
(1585—1596) ir bažnytinės valstybės monarchu. Prancūzijoje 
valstiečio sūnus šv. Vincentas a Paulo buvo karalių ir didikų 
gerbiamas Ikaip jų patarėjas ir kūrėjas tokių svarbių organiza- 
cijų, kaip kunigų misijonierių ir gailestingųjų seserų kongrega- 
cijos; be to, jis sutvarkė labdarybę. O Lietuvos dvasininkai, at- 
sitvėrę luominių skirtumų siena, patys silpnino savo veiklą. 
Lietuvos Bažnyčios bajoriški dvasininkai, atsitverdami nuo 
žemesniojo luomo, norėjo vieni naudotis bažnytiniais turtais 
dažnai priešingai Bažnyčios įstatymams. Svarbus senoviškas 
kanonas skelbė, kad beneficium propter officium. Viduriniais 
amžiais tas dėsnis dažnai buvo ignoruojamas. Ir kituose kraš- 
tuose dvasininkai turėjo po kelias beneficijas. Tokį susivilio- 
jimą Bažnyčios turtais bandė stabdyti Tridento susirinkimas, 
drausdamas vienam asmeniui turėti daugiau kaip vieną bene- 
ficiją. Lietuvoje šio nuostato dvasininkai nesilaikė. Žemaičių 
vyskupas, nors ir daug turėjo dvarų, laikė save neturtingų, kad 
galėtų gyventi taip, kaip senatoriui dera. Todėl jis rūpinosi 
gauti dar kelias turtingesnes parapijas. Pavyzdžiui, vyskupas 
grafas Antanas Tiškevičius buvo drauge ir šv, Kazimiero koply- 
čios iklebonas. Beveik visi Vilniaus kapitulos nariai 1744 m. tu- 
rėjo po vieną, o kai Ikurie ir po dvi klebonijas!).  Kanauninkai 
ir prelatai dažnai turėjo užėmę vietas Vilniaus ir Žemaičių ka- 
pitulose. Be to, jie dar turėjo klebonijų. Dėl tokio beneficijų 
grobstymo kentėjo religijos reikalai ir parapijų administravimas. 
Per didelis turtų graibstymas kenkė ir patiems dvasininkams, 
Turtų perteklius silpnino juose bažnytinę dvasią ir stiprino supa- 
saulėjimą. To supasaulėjimo buvo dar ir kita priežastis, būtent, 
patronato teisė, karalių pasisavinta. Todėl vyskupais dažnai buvo 
skiriami supasaulėję dvaro dvasininkai, žmonės be tvirtų prin- 
cipų ir be tvirtos valios, pratę lenktis ir pataikauti dvaro sfe- 
roms, kurių malone jie būdavo iškilę. Lietuvos dvasininkų tarpe 


1) Synodus dioecesana Vilnensis 1744. 

nematome uolių kovotojų dėl Bažnyčios teisių ir krikščioniškų 
idealų. Priešingai, matome daug opozxtūnizmo ir noro Ša 
prie to laiko visuomenės su visomis jos ydomis. Nuo tų šilpny- 
bių nebuvo laisvi ir vienuolynai. Jėzuitai rašė daug panegyrikų 
savo geradariams aristokratams. Jų mokiniai daužė protestantų 
ir stačiatikių šventyklas, kėlė kitokių skandalų, ir nieko negirdėti 
apie pastangas jiems suvaldyti ir drausmei palaikyti. Tokių vy- 
rų, kaip garsusis lenkų pamokslininkas jėzuitas Skarga, kuris 
turėjo drąsos plakti tautos ydas (dėl to dabar lenkų visuomenės 
garbinamas), negirdėti, kad būtų buvę Lietuvoje. Populiarumu 
Lietuvos dvasininkai ir vienuoliai buvo labai populiarūs. Bet 
atrodo, kad tas populiarumas buvo dažnai įgijamas tautos ydoms 
pataikaujant. Nedaug buvo griežtų asketų, kurie būtų turėję 
drąsos pasakyti karčius teisybės žodžius visuomenei, paskendu- 
siai anarchijoj. Patys vadai susilygino su visuomene. Reikėjo 
Bažnyčiai pereiti per nelaimių ugnį, patekti svetimai valdžiai, 
nustoti savo privilegijų. Tada tik pradėjo atgimti aukojimo 
dvasia. Vargo patyrusi Bažnyčia vėl virsta Ecclesia militans dėl 
savo teisių ir dėl Kristaus mokslo idealų įgyvendinimo. 


LITERATŪRA. Roepell R., Polen um die Mitte des XVIII Jahrh. Gotta 
1876. — I. Korzon, Wewętrzne dzieje Polski za Stanistawa Augusta I-— VII t. 
(Krakow, 1887-99. Askenazy Sz., Dwa stulecia XVIII i XIX I-II t. Warszawa 
1909. — Sliminski A., Krėl Wladystaw IV, Warszawa 1925. — Schmėt H., 
Panowanie Stanistawa Augusta I-IV t. Lwow 1869-70. — Forst-Battaglia O., 
Stanislaw August Poniatowski und der Ausgang des alten Polenstaates. Ber- 
lin 1927. „Konopezynski Wl., Polska w dobie wojny siedmioletniej I-II t. 
Warszawa 1909-11. — Feldman J., Polska w dobie wielkiej wojny pėlnocnej 
1704—1707. 'Krokėw 1926. — Wierzbowski T., Szkoty parafjalne w Polsce 
ima Litwic za czasow KKomisji edukacji narodowej (1773—1794), Krakow, 
1921. : 

PENKTOJI DALIS 


KOVOJE SU IMPERIALISTINE 
PRAVOSLAVIŠKA RUSIJA 


Nors XVIII amžiuje Lietuvos diduomenėje ir pasireiškė ra- 
cionalizmo dvasia, kuri anais laikais buvo plačiai įsigalėjusi Va- 
karų Europoje, tačiau Lietuvos visuomenė, daugumas, išliko Baž- 
nyčiai ištikima. Tai liudija 1791 m. gegužės 3 d. konstitucija, 
kuri pripažino katalikų tikėjimui pirmenybę!). Vyskupai ir toliau 
pasiliko senatoriais. Naudodamiesi savo aukšta vieta valstybėje, 
jie galėjo turėti daug įtakos politinėse sferose. 


Katalikų Bažnyčios būvis visai pakito, kada Lietuva 1795 m. 
radosi Rusijos valdžioje. Nuo tada Lietuvos katalikams buva 
susiaurintos teisės tais pačiais varžtais, kurie neseniai buvo už- 
dėti Baltarusijos katalikams, atskirtiems nuo Lietuvos valstybės. 


Senoji Maskvos valstybė nežinojo tolerancijos kitoms krikš- 
čionių konfesijoms.  Nepravoslaviškų krikščionių iš pradžių 
nedaug ir buvo. Maskvos priemiestyje gyveno koks 100 katali- 
kiškų šeimynų. Jų dvasios reikalus aprūpindavo keleiviai mi- 
sionieriai — arba užsienio atstovybių kapelionai. Petras Didy- 
sis, kviesdamas daug kitašalių, paskelbė tikėjimams laisvę. 1721 
m. Nyštato taikos sutartimi Rusija gavo Pabaltijos protestantiš- 
kas provincijas. Protestantų tikybiniams reikalams tvarkyti 
buvo Petrapilyje įkurta justickolegija. Vadinasi, Rusijos vyriau- 
sybė siekė pati tvarkyti kitatikių (nepravoslavų) savo valdinių 
reikalus. Netrukus pradėjo tą patį dėsnį taikyti ir katalikams. 


2) Volumina legum t. IX. Nr. CGLXVII psl. 220. 

PIRMIEJI LIETUVOS KATALIKŲ BAŽNYČIOS 
SANTYKIAI SU RUSŲ VALDŽIA 


(Katarinos II reguliaminas 1769 m. — Jos dekretas 1772 m. gruodžio 1 d. — 
Vyskupas Stanislovas Bauža-Sestrencevičius. — Baltarusijos vyskupijos įkū- 
rimas. — (Katarina II ir jėzuitų ordinas. — Vilniaus vyskupijos panaiki- 
mimas ir [Livonijos vyskupijos įkūrimas. — Pauliaus I kelionė po Vakarų 
Europą. — iKatalikų Bažnytinės provincijos įkūrimas Rusijoje. — Bažnyti- 
inė organizacija Užnemunėje. — Departamentas katalikų reikalams. „Pauliaus 
bažnytinės politikos sistema. — Jo santykiai su jėzuitų ordinu, — Aleksandras 
I. — Romos katalikų kolegija. — Aleksandro I misticizmas: — Masonai. 


Valstybės santykius su katalikų Bažnyčia Rusijoje nužymėjo 
carienės Katarinos II reguliaminas, paskelbtas 1769 m. Patys 
katalikai davė jai progą įsikišti į bažnytinius reikalus. Petrapi- 
lio parapiją sudarė Keturių tautybių žmonės: vokiečiai, prancū- 
zai, italai ir lenkai. Valdė ją pranciškonai, priklausą kongrega- 
cijos de propaganda fide. Kiekvienos tautybės žmonės norėjo 
turėti daugiau įtakos bažnytinius turtus valdant ir dvasininkus 
skiriant. Tų tautybių žmonės ginčijosi tarp savęs ir kvietė civi- 
linę valdžią jų ginčų spręsti!) Katarina II, pasinaudodama šia 
aplinkybe, nustatė katalikų parapijoms valdyti šiuos dėsnius: Pa- 
rapija renkasi savo dvasininkus posėdyje, kuriam prmininkauja 
justickolegijos sekretorius. Jis suskaito balsus ir rinkimo rezul- 
tatus praneša užsienio reikalų ministerijai, kuri išsirūpina išrink- 
tiems dvasininkams Romoje kanonišką misiją. Nesusipratimus 
tarp parapijos ir dvasininkų ir visus parapijų ekonominius rei- 
kalus sprendžia justickolegija. Kolegija, spręsdama administra- 
tyvinius klausimus, neturi teisės kištis į katalikų tikėjimo dog- 
masŽ). Šis Katarinos II reguliaminas, kuris galiojo ligi 1847 m., 
padėjo pagrindus katalikų Bažnyčios santykiams su valstybe Ru- 
sijos imperijoj. Valstybė pasiliko teisę skirti dvasininkus ir nor- 
muoti katalikų bažnytinį gyvenimą, visai nepaisydama Bažnyčios 
kanonų. 


1) Pierling P., La Russie et le Saint-Siėge t. V. psl. 2—10. 
*) [Moxuoe co6p. aax. Pocc Hmnep. t. XVIII. Nr. 13251, 13252 psl. 
832—833. 

Šie rusų vyriausybės dėsniai buvo taikomi ir didesniems 
katalikų plotams. 1772 m. iš pirmojo Lietuvos-Lenkijos valsty- 
bės dalinimo Rusija gavo žemes anapus Dauguvos ir paliai aukš- 
tutinį Dnieprą su Polocko, Vitebsko, Mogilevo miestais. Apie 
100.000 Romos katalikų ir apie 800.000 unitų teko Rusijai!) Ka- 
tarina; II 1772 m. gruodžio 1 d. paskelbė dekretą. 

Ji paliekanti tuo dekretu naujiems savo valdiniams visišką 
tikėjimo laisvę; nesikišanti į jų dogmas bei kanonus ir nustatanti 
jų Bažnyčiai tvarkyti šiuos dėsnius: draudžiama skelbti popie- 
žiaus bules ir kitokius jo paties arba jo įstaigų raštus; visi tie 
+aštai pirma turį būti pristatomi valstybės vyriausybei ir, tik 
jai patvirtinus, gali būti skelbiami; visos imperijos katalikams 
valdyti bus įsteigta viena vyskupija; vyskupo valdžioje būsian- 
čios visos parapijos vienuolynai?). 

Šitam dekretui įvykdyti Katarina II paskyrė administrato- 
rių — Stanislovą Baužą-Sestrencevičių. Buvo tai žmogus labai 
įtakingas. Ne veltui jis ir krito į akį Katarinai II, kuri buvo 
sumaniusi savo imperijoj savaip sureguliuoti valstybės santykius 
su ikatalikų Bažnyčia. Jau dėl to jo vaidmuo daug svėrė, kad 
jis ėjo vyskupo pareigas daugiau nei 50 metų. Todėl pravartu 
susipažinti su tuo įdomiu vyru. 

Sestrencevičius buvo gimęs iš smulkių Lietuvos bajorų ikal- 
vinistų. Mokėsi Kėdainių gimnazijoj, paskum emigravo į Prūsus, 
Eur įstojo savanoriu į Fridriko II kariuomenę. Kautynėse su- 
žeistas, jis ilgą laiką gydėsi ligoninėje. "Ten susipažino su vienu 
dominikonu ir perėjo į katalikų tikėjimą. Išėjęs iš kariuomenės, 
penkerius metus mokėsi Berlyne ir Frankfurte, domėdamasis po- 
ezija, filosofija ir senovės kalbomis. Išmoko gerai vokiškai, pran- 
cūziškai ir angliškai. Sugrįžo į Lietuvą vispusiškai išsilavinęs ir 
matęs daug pasaulio. Lietuvoje gavo mokytojo vietą Martyno 
Radvilo namuose. Čia jis susipažino su Vilniaus vyskupu ku- 
nigaikščiu Masalskiu, kuriam padarė gerą įspūdį. Masalskis, 
kuris paprastai globojo gabius vyrus, padėjo Sestrencevičiui iš- 
kilti. Jis paskyrė Sestrencevičių Žemaičių bei Vilniaus kapitulų 
kanauninku ir išrūpino Romoje leidimą jį konsekruoti vyskupu. 

|] 

1) Loret M., Košcid! katolicki a Katarzyna II 1772—1784. psl. 199. 

*) [Moxm. Ca6p. 3ax. Poccižcx. Hmnepiu cp 1649 roga. 

Masalskis sumanė jį pasiųsti Vilniaus vyskupo įgaliotiniu į Ru- 
siją valdyti tos Vilniaus vyskupijos dalies, kuri atiteko Rusijai. 
1773 m. pabaigoje Sestrencevičius su visais reikalingais įgalioji- 
mais išvyko į Rusiją ir visų pirma turėjo pasirodyti Katarinai II. 
Rusų carienė mokėjo pažinti žmones. Ji suprato, kad Sestren- 
cevičius ir bus toks administratorius katalikų Bažnyčiai valdyti, 
koks jai reikalingas. Pirmąsyk pasimačius carienė tarė Sestren- 
cevičiui: „Aš žinau, kad Romos kūrija turi didelių pretenzijų. Aš 
noriu, kad tamsta nedalintum pusiau savo paklusnumo“, Į tai 
Sestrencevičius taip atsakė: „Šv. Pauliaus įsakymas esąs labai 
aiškus, ir geras krikščionis kitaip negalįs elgtis. Reikia klausyti 
valdovų ne tiek iš baimės, kiek dėl sąžinės, ir jis klausysiąs tik 
jos imperatoriškosios didybės“!).  Sestrencevičius buvo savotiš- 
kų pažiūrų į vyskupo valdžią. Jis manė, kad ta valdžia esanti 
per daug suvaržyta Romos; kad vyskupams reikią grąžinti toji 
valdžia, kurią jie turėjo prieš Gregorių VII ir Bonifacijų VIII, o 
lada nebūsią reikalo Romos kūrijai kištis į įvairių kraštų Bažny- 
čios interesus. 

Turėdama tokį visai atsidavusį žmogų Katarina II pradėjo 
galutinai tvarkyti katalikų Bažnyčios reikalus savo imperijoje, 
Norėdama, kaip paprastai, pastatyti Romą prieš įvykusius fak- 
tus, paskelbė ji 1773 m. lapkričio 20 d. Baltarusijos ukazą, ku- 
riuo įsteigė vyskupiją su sostine Mogileve. Savo naujai įkurtos 
vyskupijos vyskupu carienė paskyrė Sestrencevičių. Jo valdžiai 
ji atidavė ir pasaulinius dvasininkus ir vienuolius?).  Popie- 
žius noroms nenoroms turėjo sutikti su įvykusių faktu, Tiesa, 
Baltarūsijos vyskupijos įkūrimo ir Sestrencevičiaus paskyrimo 

1) Pierling, La Russie et le Saint-Siėge, V. psl. 31: „Sa Majestė 
Impėriale le fit appeler chez elle et lui dit: „Monsieur, jeme gėne pas Fexercicė 
d'aucune religion dans mon empire, ni votre relation avec Rome. Mais 
comme je sais gue cette cour a des prėtentions fortes, jė veux gue 
vous me partagiez, pas votre obeissance. Je le  veus“. L'ėvėgue 
rėpondit gue le prėcepte de saint Paul est trop clair pour gu'en bon chrėtian 
il pūt agir autrement. Il faut občir aux souverains non seulement tant 
par crainte gue de conscience, et gu'il obėirait exclusivement a La Majestė 
Imperiale“. 

2) [Moan. c06p. Bak. Pocciūck. Hunep. t. XIX psl. 864—865. — Bois 
J., L'Eglise catholigua en Russie sous Catherine II. La crčation d'un ėvėchė 
de Blanche-Russie et Įe maintien des Jėsuites (Revue d'histoire ecelesias- 
tigue Louvain, Janvier-avril 1909). 

vyskupų Romos kūrija oficialiai nepripažino, tačiau turėjo duoti 
Sestrencevičiui reikalingus įgaliojimus katalikams valdyti!). 

Šalia Sestrencevičiaus buvo Rusijoj dar kita svarbi jėga — 
jėzuitai. Jie turėjo savo kolegijų Polocke, Vitebske, Oršoje; val- 
dė daug parapijų Baltarusijoj ir Latgalijoj. Tais pačiais metais 
(1773), kuriais buvo įkurta Baltarusijos vyskupija, popiežius 
Klemensas XIV savo bule „Dominus ac Redemptor noster“ pa- 
naikino jėzuitų ordiną. Katarina II pažino jėzuitus kaip ga- 
bius pedagogus, o tokių Rusijoj labai trūko, Todėl ji neleido 
skelbti Klemenso XIV bulės ir panaikinti savo valstybėje jėzuitų 
ordino. Bulė paskelbti kiekvienoj vyskupijoj buvo būtina, no- 
zint ordiną joje panaikinti.  Bulės nepaskelbus jėzuitai galėjo 
legaliai laikytis Baltarusijoje. Tačiau prieš jėzuitus agitavo Bur- 
bonų dinastijų vyriausybės; reikalavo iš Romos kūrijos pa 
naikinti jėzuitų ordiną netgi Baltarusijoj. O Katarina II laikė 
sau garbe ginti jėzuitus. Jei Burbonai turį teisę savo valstybėse 
naikinti jėzuitus, tai ji turinti tokią pat teisę palikti juos savo 
valstybėje. Tuo būdu jėzuitai išliko Rusijos imperijoj su viso- 
mis savo įstaigomis ir atidavė Polocke savo noviciatą“). 

Tokie buvo susidarę katalikų Bažnyčios santykiai su Ru- 
sijos valstybe, kada 1795 m. trečiuoju Lietuvos Lenkijos val- 
stybės dalinimu Rusijai teko didesnioji etnografinės Lietuvos da- 
lis su Vilniaus ir Žemaičių vyskupijomis. Katarina II tuojau 
pritaikė ir Lietuvos Bažnyčiai 14 valdymo sistemą, kuri jau 
buvo praktikuojama Baltarusijoj. Ji uždraudė be vyriausybės 
sutikimo priiminėti ir skelbti popiežiaus raštus, panaikino vie- 
nuolynų autonomiją ir uždraudė jiems pripažinti kokią nors val- 
džią, esančią už Rusijos imperijos ribų. Ji pati skyrė vyskupus, 
panaikino Vilniaus vyskupiją, sujungdama ją su Kuršo vysku- 
pija ir liepė šias sujungtas vyskupijas vadinti Livonijos vysku- 
pija). 

Katarina II tada daug bažnytinių žemių išdalino savo ka- 
rininkams ir valdininkams. Tačiau ji nesuskubo daugiau dez- 


1) Loret M., Košci6! katolicki a Katarzyna II psl. 60, 212 sek. 

?) Pierling P., I. c. t. V psl. 40—57. — Zalenski Stan., Les Jėsuites 
de la Russie Blanche (traduit du polonais par le P. Al. Vivier, Paris. s. 
a. 2*xo0l.)i 

3) Monauoe co6p. Bak. Poceižck. Hmnepiu t. XXlr(. Nr. 17379, 17380. 

organizuoti katalikų Bažnyčios savo valstybėje, nes netrukus 
1796 m. ji mirė, 

Katarinos II bažnytinė politika buvo labai nepalanki ka- 
talikybei.  Carienė stengėsi Romos katalikų Bažnyčią izoliuoti 
nuo jos centro ir ją subordinuoti savo pasaulinei valdžiai. Jos 
»aldymo sistema ėjo prie to, kad Valstybė visiškai absorbuotų 
Bažnyčią. 

Iš imperatoriaus Pauliaus I katalikai galėjo tikėtis daugiau 
palankumo nei iš Katarinos II, kuri garbino prancūzų šviečia- 
mojo amžiaus filosofus. Paulius I buvo religingas, gyveno kil- 
niomis aspiracijomis ir turėjo daug pagarbos katalikų Bažnyčiai. 

Su katalikų Bažnyčia Paulius I susipažino 1781-82 m. ke- 
liaudamas po Vakarų Europą. Polocke jis pažino gerai įreng- 
tas jėzuitų mokyklas, kurios padarė jam gilaus įspūdžio visam 
amžiui. Romoje jis gėrėjosi meno paminklais. Liepė architek- 
tui Voronikinui padaryti šv. Petro Bazilikos planus, pagal ku- 
riuos Petrapilyje vėliau buvo pastatytas Kazanės soboras. Pau- 
lius I susitiko su popiežium Pijum VI prie šv. Petro karsto, už- 
truko pas popiežių ilgesnėje audiencijoje ir išsinešė iš jos labai 
malonių atsiminimų!). Vėliau, kai popiežius buvo prancūzų ka- 
Tiuomenės iš Romos ištremtas, rusų imperatorius kvietė jį persi- 
kelti į Petrapilį, kur ramiai galėsiąs eiti savo pareigas*). Po vai- 
nikavimo iškilmių Maskvoje Paulius I iškeliavo savo valstybės 
apžiūrėti: iš Maskvos į Petrapilį, Mogilevą, Oršą, Vilnių, Šiau- 
lius, Rygą. Toje kelionėje jis dar kartą turėjo progos pažinti 
jėzuitų mokyklas ir kitas katalikų įstaigas. 

Pradėdamas valdyti Paulus I pasiryžo sutvarkyt katalikų 
Bažnyčios organizaciją naujai prijungtose provincijose. Pasku- 
tinis Varšuvos nuncijus Laurynas Lita šiais reikalais atvyko i 
Petrapilį ir svarbesniais dalykais susitarė su Paulium I. 1798 
m. Rusijoj buvo įkurta katalikų bažnytinė provincija su Mogile- 
vo metropolija, su Vilniaus, Žemaičių, Lucko, Žitomiriaus, Ka- 
mienco ir naujai sudaryta Minsko vyskupijomis?). 


1) Pierling, L c. t. V, psl. 182—188. 


2) Toncrohi Am. Pamekii karonmunaMo B» Pocein t. II. C.—Ilerep6yprs, 
1876. psl. 105, 110 sek. 
3) Ilonu. co6p. sak. Pocciūck. Hmnepin t. XXV. Nr. 18504. 


116 


Tačiau nuncijus Lita greit neteko Pauliaus I malonės. Im- 
peratoriaus nepalankumas buvo susijęs su maltiečių ordino po- 
litika. Maltos salą užėmė Napoleonas. Ordinas, ieškodamas 
pagalbos, išrinko Paulių I savo magistru. Tą išrinkimą caras 
iškilmingai priėmė. Tačiau popiežius Pijus VI jo nepatvirtino, 
nes tai buvo priešinga ordino statutams. Paulius I jautėsi įžeis- 
tas ir kaltino Litą, kam jis neįspėjęs, jog popiežius negalįs pa- 
tvirtinti. Litai buvo įsakyta ligi 12 val. nakties išsikraustyti iš 
Petrapilio. 

Tuo pat laiku, kada Paulius I reorganizavo bažnytinę pro- 
vinciją, buvo sutvarkyti Bažnyčios reikalai ir Lietuvos užnemu- 
nėje, kuri trečiuoju Lietuvos dalinimu teko Prūsijai. Užnemunė 
bažnytinės organizacijos atžvilgiu ligi tol buvo priklausiusi Vil- 
mniaus ir Žemaičių vyskupijoms. Prūsijos vyriausybė nesutiko, 
kad svetimos valstybės vyskupai valdytų jų katalikus. "Todėl 
Berlyno politikai šiuo reikalu susitarė su popiežium Pijum VI, 
Buvo įkurta nauja Vygrių vyskupija, kurią popiežius patvirtino 
1798 m. Be lietuviškų Suvalkijos dekanatų prie naujos vyskupi- 
jos buvo dar priskirti Gardino, Knišino ir Drogičino dekanatai. 
Tuo būdu vyskupija čia buvo įkurta ir vyskupas jai paskirtas 
teisėtai, susitarus su Romos kūrija, ne taip, kaip kad buvo da- 
roma Rusijoj. Tačiau katalikų Bažnyčiai valdyti protestantiš- 
koji Prūsijos vyriausybė darė daug kliūčių, atėmė daug bažny- 
tinių žemių. Sudarius Lenkijos kunigaikštystę, prie kurios buvo 
priskirtas ir Suvalkų kraštas, Vygrių vyskupijos sostinė buvo 
perkelta į Seinus. Pati vyskupija buvo pavadinta Seinų arba 
Augustavo ir subordinuota Varšuvos arkivyskupijai. Tada ji 
neteko Bielostoko apskrities, bet už tat prie Seinų vyskupijos 
buvo prijungta Lomžos sritis. Toks šios vyskupijos sutvarkymas 
išsilaikė ligi Didžiojo Karo!), 

Sestrencevičiui nepatiko, kad kai kada apeliacijos dėl jo 
nutarimų ėjo į justickolegiją, įstaigą visai svetimą katalikams. 
Naudodamasis caro malone, arkivyskupas išrūpino iš jo ukazus 
1798 m. sausio 26 ir vasario 15 d. įsteigti atskirą departamentą 
katalikų reikalams. Departamento pirmininkų buvo paskirtas 
Sestrencevičius. Jis skyrė šešis šio departamento narius: tris dva- 


*) Janulaitis A., Užnemunė po Prūsais psl. 342. — J. Basanavičius ir K. 
Grinius, Iš Seinų vyskupystės historijos, Vilnius, 1909. 


117 


sininkus ir tris pasaulininkus!). Tokiu būdu buvo pavesta kata- 
likų reikalai spręsti patiems katalikams. 

Nors Paulius I katalikų Bažnyčiai ir buvo palankus, tačiau 
valdymo sistema katalikams liko toji pati, kuri buvo praktikuoja- 
ma Katarinos II. Paulius pasiduodavo ūpui. Jis norėjo 
būti visur kur absoliutus valdovas ir įsakė be rusų vyriausybės 
konirolės neįsileisti popiežiaus bulių ir kitų raštų“). Sestrence- 
vičius tą įsakymą išsiuntinėjo vyskupams. Nors Pauliaus I val- 
dymo sistema ir ne visai buvo palanki katalikams, tačiau vysku- 
pijų organizacija, įvesta prie Litos, išliko su nežymiomis permai- 
nomis ligi Didžiojo Karo. 

Pauliui I daug įtakos turėjo jėzuitai. Juos labai gerbė kaip 
vienintelius kovotojus prieš revoliuciją ir tikėjo, kad tik jie vieni 
gali išauklėti jaunimą religingą ir dorą. Jis atidavė jėzuitams 
Petrapilyje šv. Katarinos bažnyčią, prie kurios jie atidarė savo 
mokyklą. Toliau jis prašė popiežių, *kad leistų atgaivinti jėzuitų 
ordiną Rusijoje. Maža to, buvo duotas įsakymas grąžinti jėzui- 
tams visus jų turtus. Jėzuitai tuomet rengėsi atidaryti savo 
mokyklas Vilniuje. Bet tuos visus toli siekiančius sumanymus 
sutrukdė netikėta Pauliaus I mirtis, 1801 m. vieną naktį jis 
buvo sąmokslininkų nužudytas. 

Jėzuitas Gruberis, kuriuo Paulius I labai pasitikėjo, svarstė 
su caru projektą Rusijai sujungti su katalikų Bažnyčia. Tačiau 
šiam projektui vykdyti stigo tvirtesnio pagrindo ir rimtesnio pa- 
siruošimo. Paulius I greit keisdavo savo nusistatymą. Jo paties 
gyvenimas nebuvo normalus doroviniu atžviliu. "Todėl sunku 
buvo iš jo tikėtis, kad įvykdytų Rusijos uniją). 

Mirus Pauliui I Rusijos sostas teko Aleksandrui I. Naujas 
caras, išauklėtas liberališkai šveicariecio Laharpo ir iš prigim- 
ties būdamas švelnaus būdo, atrodė, nepersekios katalikų Bažny- 
čios. Tačiau ir jam valdant išliko tie patys santykiai tarp ka- 
talikų Bažnyčios ir Rusijos valstybės, kurie buvo nustatyti Ka- 
tarinos IT. 


!) [Moxuoe co6p. ax. Pocciūck. Hwnepin t. XXV. Nr. 18345 psl. 49, 
Nr. 18377 psl. 74. 

2) [onxnoe c06p. sakon. Poccižck. Hunepin t. XXV. Nr. 18733, Nr. 18734. 

3) Pierling P., L. c. t. V. psl: 309—326, psl: 327—334; 

Aleksandras I įkūrė (13.XI.1801) Romos katalikų kolegiją 
tvarkyti katalikų Bažnyčios reikalams').  Kolegijai pirmininka- 
vo Mogilevo metropolitas. Jis turėjo du padėjėjus, caro tvirti- 
namus. Be to, į kolegiją įėjo šeši atstovai iš vyskupijų, renka- 
mi ikapitulų trejiems metams. Kolegija turėjo valdyti katalikų 
Bažnyčią Rusijoje nesikišant į jos reikalus jokiam svetimam au- 
toritetui. Departamentas katalikų reikalams turėjo išnykti. Ko- 
legija buvo apeliacijos įstaiga toms byloms, kurios galutinai 
nebuvo išspręstos vyskupų konsistorijose. Ji galėjo priiminėti 
skundus prieš vyskupus, spręsti administracinius klausimus ir 
vykdyti vyriausybės įsakymus. Tuo būdu rusų vriausybė no- 
rėjo katalikų Bažnyčiai primesti kkolegiališką valdymo būdą, pa- 
našų į protestantų Bažnyčios organizaciją. Vyriausybė tikėjosi 
galėsianti per kolegiją visiškai paimti į savo rankas katalikų 
Bažnyčios reikalus. Ši nekanoniškai sudaryta įstaiga išsilaikė 
ligi Didžiojo Karo su nežymiais pakeitimais. 

Kenksmingas buvo ikatalikų Bažnyčiai ir tas nesveikas mis- 
ticizmas, į kurį pakrypo nuo 1811 m. caras Aleksandras I, pasi- 
duodamas Košelevo ir kunigaikščio Galicino įtakai. Caras 
skaitė šv. Raštą, asketinius katalikų raštus (kaip antai, šv. Tomo 
a Kempis ir Skupnolio veikalus) ir protestantų pijetistų raštus. 
Tą misticizmą Aleksandrui dar labiau sustiprino garsi pranašė 
pijetistė Julijona Kridner, su kuria jis susipažino per Napo- 
leono karus Vokietijoje ir Prancūzijoje. Sugrįžęs į Petrapilį ca- 
ras palaikė Biblijos draugiją, Kuri vertė ir platino šv. Rašto kny- 
gas. Jis pasikvietė į talką iš Anglijos metodistų, masonų ir pije- 
tistų. To nesveiko misticizmo padarinys buvo tas, kad tamsi 
Rusijos liaudis, nesuprasdama šv. Rašto, dėjosi prie įvairių sektų. 
Biblijos draugijų šalininkai steigė „Krikščionių draugijas“, ku- 
riose turėjo išnykti visi dogmų skirtumai ir susijungti visi krikš- 
čionys. Paplito daug įvairių sektų, bet caras mistikas visas jas 
lygiai toleravo ir palaikė. Biblijos draugijos posėdžiuose drau- 
ge su metodistais, masonais, stačiatikiais dalyvavo ir katalikų 
metropolitas Sestrencevičius. Jis netgi išleido aplinkraštį vysku- 
pijoms karštai ekomenduodamas Biblijos draugijas. Popiežius 
Pijus VII pasmerkė Sestrencevičiaus elgesį. Bet tas pasmerki- 


!) Honn. co6p. sak. Poccižck. Hmnep. t. XXVI. Nr. 20-053 psl. 823. — 
Pierling. I. e. V. psl. 345—349. 

mas daug ko nepadarė. "Teisybė, katalikų visuomenėje, kuri 
turėjo tvirtai organizuotą Bažnyčią, sektantizmas neprigijo, 
bet katalikų bendradarbia7imas su kitaip tikinčiais ir masonais 
įnešė religinio indiferentizmo. 

Destruktyviai veikė Bažnyčios gyvenimą ir plačiai pasklidusi 
racionalizmo srovė su masonų organizacijomis. Šios 01 'aniza- 
cijos pradėjo Lietuvoje plėstis karaliaus Poniatovskio laikais. 
Poniatovskis buvo didis masonų globėjas; jis ir pats priklausė ma- 
sonų ložai. Tačiau Lietuvos ir Lenkijos masonai nebuvo taip 
pavojingi, kaip kad Prancūzijos masonai. Daug buvo tokių, 
kurie įstodavo į ložą, giliau nežinodami masonų tikslų. Tokius 
labiau viliojo tada buvę madingi humanizmo, tolerancijos ir lab- 
darybės šūkiai. Varšuvoj susiorganizavo pirmoji loža vardu 
„Didžiųjų Rytų“. Lietuvos loža valdėsi autonomiškai ir vadi- 
nosi „Po Vilniaus Aušra“. Ši Lietuvos centrinė loža turėjo savo 
skyrius ,„Uolus lietuvis“ ir „Geras ganytojas“. Valstybės nyki- 
mas sutrukdė masonams išplėsti savo veikimą. Katarina II, išsi- 
gandusi Prancūzų revoliucijos, uždarė masonų ložas. Aleksand- 
rui I valdant masonai Lietuvoje vėl buvo atsigavę. Rusų ka- 
riuomenė, būdama Prancūzijoj, geriau susipažino su laisvama- 
nių srove. Tada ir buvo mėginta naujas idėjas perkelti į Ru- 
siją. Bet ir šiuo ikartu masonai neilgai gyvavo. Vilniaus gene- 
ralgubernatoriaus Korsakovo įsakymu 1821 m. masonų ložos 
Lietuvoje buvo uždarytos. Tačiau jų įtaka ilgam pasiliko, pa- 
sireikšdama tikybiniu indiferentizmu literatūroje ir mokykloje. 


LITERATŪRA. Pierling P., La Russie et le Saint-Siėge t: V. Paris 
1912. — Loret M., Košci6t katolicki a Katarzyna II 17723—1784, (Krakow 
1910. — Bois J., L'Eglise catholigue en Russie sous Catherine H: La crėation 
d'un ėvėchė de Blanche-Russie et le maintien des Jėsuites (Revue d'histoirė 
ecclesiastigue, Louvain, Janvier,April 1909). — Parczewski Stan., Mowa miana 
nad grobem Siestrzencewieza-Bohusza w Wilnie, 1827. — Stachowski J. X: 
Fr., Rys žycia i prac nankowych š p. Stanislawa de Bohusz Siestrzencewieza 
(Rocznik Towarzystwa Nankowego IKrakowskiego, iKrakėw 1841). — Szantyr 
X., Zbiėr wiadomošci o IKošciele ireligji katolickiej w cesarstwie rosyjskiem, 
Poznan  1843,2 tomai. — Tonacroh /m., PumekiA KaTOxKMIM3Mo B» Poccin t. II 
C.—[Ierep6ypre, 1876. Bodo A., Le Saint-Siege et la Russie, Leurs relations 
diplomatigues au XIX-e siecle 1814—1847., Paris, 1922. — Lescoeur R. P, 
L'Eglise catholigue en Pologne sous Ie gouvernement russe depuis Ie premier 
partage jusgu'a nos jours (1772—1875), 2 edit., Paris 1876, 2 vol. — Ma- 
chalowski-Lempicki St. Wolnomularstwo ma ziemiach dawnego  Wielkiego 
IKsięstwa Litewskiego (1776—1822), Wilno, 1980. 

VILNIAUS UNIVERSITETAS IR BAŽNYČIA!) 


Vilniaus Universitetas, — Teologijos mokslas Vilniaus universitete. — Joze- 
finizmas: — Vyriausioji Vilniaus seminarija. — Vilniaus bažnytinė akade- 
mija. — Akademijos perkėlimas į Petrapilį. — Bažnyčia, kaip švietimo 
faktorius. 


Didelės įtakos darė katalikų gyvenimui Aleksandro I 1803 
m. reorganizuotas Vilniaus universitetas. Pauliaus I įsakymas 
atiduoti jėzuitams Vilniuje jų buvusiąją akademiją su visais or- 
dino turtais nebuvo įvykdytas. Adomas Čartoriskis su Hieroni- 
mu Stroinowskiu įtikino Aleksandrą I, kad reikia organizuoti 
pasaulines mokyklas; kad tas organizavimo darbas būtų pavestas 
Vilniaus universitetui ir jam palikti jėzuitų turtai. Buvo su- 
darytas naujas statutas universitetui. Vilniaus aukštoji mokykla 
buvo pavadinta imperatoriškų Aleksandro I univessitetu.  Uni- 
versitetui išlaikyti buvo atiduoti ne tik visi buvusieji jėzuitų tur- 
tai, bet paimta ir Bažnyčios turtų dalis, būtent, po keturias ka- 
nonijas iš Vilniaus ir Žemaičių vyskupijų ir 10 turtingesnių kle- 
bonijų. 

Universitetas buvo suskirstytas į keturis fakultetus, Mums 
svarbu pažinti, kaip buvo sutvarkytas teologijos mokslas. At- 
skiro teologijos fakulteto Vilniaus universitetas neturėjo. Buvo 
tik doros ir politinių mokslų fakultetas, kuris apėmė filosofijos, 
teisės ir teologijos mokslus. Kadangi pasaulininkai profesoriai 
negalėjo spręsti specialių religijos dalykų, tai teologams buvo leis- 
ta daryti atskirus savo posėdžius, kuriems pirmininkavo ryresny- 
sis profesorius teologas, jei dekanas nebuvo kunigas, ir rašyti 
savo nutarimų protokolus.  Egzaminuose mokslo laipsniams 
pripažinti sprendžiamąjį balsą turėjo teologai, nors į tokius 'eg- 
zaminus buvo kviečiami visi fakulteto profesoriai. Vadinasi, te- 
ologijos mokslo dėstymas Vilniaus universitete nebuvo sutvar- 
kytas kanoniškai. Teologijos profesorius skyrė universiteto ta- 
ryba. Vyskupas neturėjo balso juos skiriant, neturėjo teisės ir 
jų kontroliuoti. Vis tai priešinosi kanonams. Todėl Vilniaus 
mokyklos teologai neišvengė savo amžiaus klaidų. Tais laikais 
buvo išplitusi jozefinizmo dvasia, kuri skelbė nuolaidumą vals- 


1) Šis skyrius parašytas remiantis žemiau nurodytais Symono darbais. 

tybės vyriausybei tikėjimo dalykuose. Jozefinizmu buvo užsi- 
krėtęs ir Vilniaus universitetas. 

Jozefinizmo srovė pasiekė Vilnių iš Galicijos. Universitete 
ją išūgdė krokuvietis Jonas Chodani. Sekdamas Austrijos teo- 
logais racionalistais!), jis laikėsi naujo metodo moralinei teolo- 
gijai dėstyti. Jis plačiai paskleidė Vilniuje austrų teologų nuo- 
mones.  Pasikliaudami Chodanio autoritetu, tuos pačius vado- 
vėlius vartojo ir kiti profesoriai. Jų įžymiausias buvo Andrius 
Klongevičius. 1815 m. gavęs teologijos daktaro laipsnį, jis dės- 
tė ligi 1828 m. dogmatinę teologiją i+ Bažnyčios istoriją. Gabus, 
darbštus, uolus, maldingas kunigas buvo laikomas didžioje pa- 
garboje, ir jo žodis daug svėrė. Jis stengėsi atitaisyti vartojamų 
vizitkos; vadinasi, tos organizacijos, kurios dirbo švietimo arba 
ologiją ir Bažnyčios istoriją — tuos mokslus, kuriuose daugiau- 
sia susiduriama sų klaidingomis nuomonėmis, — tai jis žymiai 
galėjo paralyžiuoti jozefinizmo dvasią. Chodani ir Klongevičiaus 
įpėdiniai buvo Jonas Skidela, telšiškis žemaitis, moralinės teolo- 
gijos profesorius, labai darbštus, didelis eruditas, vengęs savo 
pranokėjų klaidų, ir Antanas Fyalkauskas, mažų gabumų, bet 
geros atminties, deklamacija mokėjęs pridengti erudicijos 
trūkumą. ! 

Už visus kenksmingesnis katalikų mokslui buvo Aloizas Ka- 
pelli. Pakviestas iš Pyzos universiteto, jis dėstė Vilniuje civilinę 
ir kriminalinę teisę. Buvo labai gabus ir geriausias iš visų Vil- 
niaus universiteto profesorių. Nuo 1815 m. Kapelli'iui buvo pa- 
vesta dėstyti kanonų teisės. Jis išleido savo ,,„Manuale iuris ca- 
nonici“. Autorius pripažino valstybei teisę kontroliuoti Bažny- 
čią. Į savo paskaitas Kapelli įpindavo daug facecijų; jis užpul- 
dinėdavo popiežių, visuotinius Bažnyčios susirinkimus, vysku- 
pus, pajuokdavo celibatą ir atlaidus. Skelbė jansenistų, gali- 
kanų, jozefinistų ir protestantų nuomones. Nuo 1533 m. jis 
dėstė dar penkeris metus Bažnyčios istoriją. Blogos įtakos darė 
Kapelli savo klausytojams: silpnino jų tikėjimą. 

Prie teologijos skyriaus studentams klierikams gyventi bu- 

1) Vienas jų IKufelis, gindamas dogmatus prieš netikinčius, stengėsi su- 
mažinti skirtumą tarp įvairių krikščionių religijų ir parengti kelią kažko- 
kiam naujam christianizmui. Dar blogesnis buvo Dannemayer. Jis kal- 
tino popiežius, kad neteisėtai prisisavinę valdžią visoje Bažnyčioje. 

vo 1808 m. įkurtas bendrabutis ir pavadintas vyriausiąja Vil- 
niaus seminarija. Ją sumanė įkurti lenkas galinėtis Hieronimas 
Stroinovskis. Seminarijai parašė jis statutą, imdamasis pavyz- 
džia Austrijos seminarijas, imperatoriaus Juozapo II įkurtas 
XVIII amžiuje. IĮ vyriausią Vilniaus seminariją buvo siunčiami 
gabesni kandidatai iš vyskupijų seminarijų ir vienuolynų.  Vie- 
nuolynai buvo įpareigoti tam tikromis įnašomis prisidėti prie 
vyriausios seminarijos išlaikymo. |Seminariją prižiūrėti buvo 
pavesta tam tikrai šešių narių tarybai. Jų pusę skyrė universi- 
tetas, o kitą pusę Vilniaus kapitula ir unitų bažnytinė vyriausy- 
bė. Taryba rinko seminarijos rektorių, kurį tvirtino Petrapilio 
kolegija, du prefektu studentų elgesiui prižiūrėti ir dvasios vadą. 
Vyriausias seminarijos uždavinys buvo rengti dvasininkus aukš- 
tesnioms vietoms. Jai buvo duota privilegija, kad po dešimties 
metų nuo jos įkūrimo niekas negalės būti vyskupu, prelatu, ika- 
nauniku, seminarijos profesorium, kolegijos ir konsistorijos na- 
riu, religijos mokytoju gimnazijoje, klebonu didesniuose mies- 
tuose, jei nebus išėjęs mokslo vyriausioje seminarijoje arba 
Joje išlaikęs egzaminų. Vyriausios seminarijos išlaikymas kaš- 
tuvo 15.000 rublių. Tam reikalui vienuolynai buvo apdėti spe- 
cialiu mokesčiu. Kolegija buvo paskirsčiusi kiekvienam vie- 
nuolynui tam tikrą procentą. Nuo jo buvo atleisti jėzuitai, pi- 
jorai, misijoniexiai, bonifratrai, moterų vienuolynų — šaritės ir 
vizitkos; vadinasi, tos organizacijos, kurios darbo švietimo arba 
labdarybės darbą. Seminarijos patalpoms buvo paimtas augusti- 
jonų vienuolynas. Už tat augustijonams universitetas atidavė Kau- 
no parapiją su jos turtais. Vilniaus vyriausioje seminarijoje buvo 
nustatyta 50 vietų: 17 teko unitams ir 33 Romos Ikkatalikams. 
Seminarijos auklėtiniai įgydavo reikalingo mokslo universi- 
tete. Jiems buvo privalomos šios paskaitos: Šv. Rašto, dogmatinės 
ir moralinės teologijos, Bažnyčios istorijos ir kanonų. Be to, jie 
lurėjo klausyti paskaitų ir kituose fakultetuose, kad apskritai 
moksliškai išsilavintų. Tokie privalomi dalykai jiems buvo grai- 
kų, romėnų, lenkų, rusų literatūra, visuotinė istorija, hebrajų. vo- 
kiečių ir prancūzų kalbos, higiena ir botanika. Gabesni studentai, 
Seminarijos vyriausybei leidžiant, galėjo dar ir kitų pasaulinių 
dalykų klausyti. Kaip matyt, klierikai buvo labai apkrauti pa- 
skaitomis. Seminarija, regis, buvo tuomet pasiekusi savo apogejų. 

Jau baigėsi 10 metų nuo jos įkūrimo, Kas nebuvo ėjęs moks- 
lo vyriausioje Vilniaus seminarijoje, tas turėjo iš jos gauti savo 
mokslingumo pripažinimą. Seni seminarijos profesoriai, konsisto- 
rijos nariai turėjo laikyti dokrato egzaminus. Vilniaus universi- 
tetas daug ko nereikalavo. Reikėjo įteikti nedidelę disertacijėlę. 
Universitetas paskirdavo komisiją egzaminams išklausyti, ir laips- 
nis būdavo suteikiamas. Bet ne visuomet taip sklandžiai ėjo, Įvy- 
ko konfliktas dėl egzaminų su Kamienco vyskupu Mockevičium. 
Jis kreipėsi į ministeriją ir iškėlė vyriausios seminarijos trūku- 
mus. Labai šiaušėsi ir vienuoliai, kurie nenorėjo siuntinėti savo 
novicijų į Vilnių ir mokėti uždėto mokesčio seminarijai išlaikyti. 
Jų įnašos buvo labai nereguliarios. Todėl ir susidarė didelės ne- 
įmokėtos sumos — 40.000—60.000 rub. Vyskupai buvo nepaten- 
kinti perdaug pasaulišku klierikų auklėjimu. Netgi pats Klonge- 
vičius savo prakalboje pripažno, kad klierikai yra nemandagūs, 
gabenasi svaiginamų gėrimų, slaptai rašinėja laiškus, turi įtarti- 
nų pažinčių. Padarytoji kolegijos ankieta konstatavo, kad klieri- 
kai, baigę seminariją, dažnai neina į kunigus. Todėl 1817 m, arki- 
vyskupas Sestrencevičius ir Petrapilio dominikonai iškėlė 5u- 
manymą visai panaikinti vyriausiąją seminariją. Ją apgynė tik 
švietimo ministeris Golicinas ir kuratorius Čartoriskis. Tačiau 
kiek vėliau dominikonų provinciolas Skarulskis įteikė carui me- 
morialą, su visais priekaištais seminarijai. Aleksandras I, išva- 
žiuodamas 1825 m. į Taganrogą, patarė švietimo ministeriui iš 
lėto seminariją visai likviduoti, Prasidėjo korespondencija tarp 
ministerio Šiškovo, naujo kuratoriaus Novosilcevo, rektoriaus Pe- 
likano ir arkivyskupo Sestrencevičiaus. Rimti kolegijos įgalioti- 
niai vizitavo seminariją ir rado joje pavyzdingą tvarką. Semina- 
rijai pavyko apsiginti, Vėliau, kada 1828 m. Vilniaus vyskupiją 
valdė Klongevičius, didis seminarių globėjas ir užtarytojas, ne- 
buvo nė kalbos apie jos panaikinimą. Maža to, Klongevičius 
tuomet ir Vilniaus vyskupijos seminarijai įsakė klausyti paskaitų 
universitete. 

Petrapilio dvasinės katalikų akademijos rektorius Symonas 
yra parašęs teologijos fakulteto ir vyriausios seminarijos istoriją. 
Griežtas kritikas, jis surinko ir ištyrė seminarijai daromus prie- 
kaištus ir reikalavimus ją panaikinti. Priekaištai dėl nekanoniško 
jos sutvarkymo buvo visai teisingi. Tačiau seminariją panaikinti, 

nieku jos nepakeitus, būtų buvę Bažnyčiai kenksminga, Mokslas 
vyskupijų seminarijose nebuvo tinkamas, Bet dėlto, nereikėjo jos 
naikinti, bet tik sureformuoti. Tr tikrai buvo iškeltas sumanymas 
teologijos mokslus Vilniaus universitete išskirti į atskirą fakul- 
tetą. Šio fakulteto ir seminarijos priežiūra buvo manyta pavesti 
Vilniaus vyskupui, kuris būtų buvęs fakulteto kancleris, Tačiau 
tas sumanymas liko neįvykdytas. 

1832 m. dėl sukilimo Vilniaus universitetas buvo uždarytas; 
baigė savo dienas ir universiteto priklausanti vyriausioji semina- 
rija, Tačiau pats gyvenimas reikalavo ruošti gydytojus ir kuni- 
gus su aukštuoju mokslu, Todėl rusų vyriausybė paliko dvi aka- 
demijas: medicinos ir teologijos. Bažnytinė akademija buvo pa- 
našiai sutvarkyta, kaip ir vyriausioji seminarija. Ji vadinosi „Ro- 
mos Katalikų Bažnytinė „Akademija“, Jai išlaikyti buvo paskirti 
pinigai iš panaikintos vyriausios seminarijos ir panaikintų vie- 
nuolynų sumų. Akademija turėjo išlaikyti 40 klierikų. Ji turėjo iš 
viso 10 katedrų: 1) Švento Rašto su Biblijos archeologija ir her- 
meneutika, 2) dogmatinės, moralinės ir pastoralinės teologijos, 
3) logikos ir moralinės filosofijos, 4) Bažnyčios istorijos ir ka- 
nonų, 5) homiletikos su lenkų literatūra, 6) romėnų ir graikų lite- 
ratūros, 7) rusų literatūros, 8) visuotinės istorijos, ypačiai Rusi- 
jos, 9) ir 10) hebrajų, prancūzų ir vokiečių kalbų. Be to, pasku- 
tiniojo Ikurso studentai turėjo klausyti higienos, dėstomos medi- 
kų akademijos profesorių. Visi mokslai turėjo būti dėstomi loty- 
nų arba rusų kalbomis. 

Akademiją valdė tam tikra valdyba, kuri priklausė Petrapi- 
lio kolegijos, buvusios vidaus reikalų ministerijos žinioje. Vilniaus 
vyskupui buvo pripažinta teisė vizituoti akademiją, pirminin- 
kauti egzaminams bei Ikonferencijoms ir akademijos reikalais 
kreiptis į kolegiją. Profesorius skyrė akademijos valdyba. O ko- 
legija pristatydavo kandidatus tvirtinti ministeriui. Akademija tų- 
rėjo teisę duoti mokslo laipsnius ligi teologijos ir kanonų dakta- 
rato. Jai buvo suteikta toji privilegija, kurią turėjo vyriausioji 
seminarija, būtent, kad niekas negali būti skiriamas vyskupu, 
prelatu, kanauninku, konsistorijos oficialu ir asesoriu, katedros, 
bažnyčios pamokslininku, jei nėra gavęs teologijos ar kanonų 
daktarato buvusiame Vilniaus universitete arba tuometinėje aka- 
demijoje, 


Naujai įkurtos akademijos amžius buvo neilgas. 1842 m. ji 
su savo profesoriais, studentais ir biblioteka buvo perk-lta į Petva- 
pilį. Kurį laiką ji buvo prisiglaudus samdytuose nan:uose, bet 
netrukus buvo pastatyti Vascho saloje gražūs savi rūmai, kuriuose 
akademija ir įsikūrė 1844 m, Caras Nikalojus I, tais pačiais me- 
tais ją aplankęs, suteikė jai teisą vadintis impexatoriška, paskyrė 
metams 40.000 rub. jai išlaikyti ir padarė priklausomas nuo jos 
visas seminarijas, kurioms valdžia tais metais parašė naujus įsta- 
tus, 1867 m. rusų valdžia panaikino irVaršuvos bažnytinę aka- 
demiją. Tada klierikai buvo siunčiami į Petrapilį ir iš Lenkijos 
karalystės seminarijų, 

Akademiją tvarkė valdyba, į kurią įėjo du nariai pasauli- 
ninkai stačiatikiai, Ši valdyba priklausė vidaus reikalų ministe- 
rio, Visur kur čia matyti rusų valdžios noras išplėsti savo įtaką 
bažnytinėse įstaigose, Tačiau naujai įkurtos akademijos nepavyko 
rusams paimti savo įtakon, nes pasikeitė dvasinė laiko situacija. 
Pirmuoju Petrapilio akademijos rektorium buvo paskirtas Ignas 
Holovinskis, šviesus bažnytinės dvasios vyras. Pasikeitė ir profe- 
soriai. Kaskart silpnėjant jozefinizmui kitose valstybėse, nyko jo 
ir dvasia Petrapilio akademijoj. Petrapilio dvasinė mokykla da- 
vė Rusijos imperijos katalikams daug šaunių, Bažnyčiai atsida- 
vusių kunigų ir vyskupų. Rusų vyriausybė, perkeldama akade- 
miją į Petrapilį, norėjo, kad ji, būdama artimesnėje vyriausybės 
priežiūroje, geriau tarnautų jos tikslams. Tačiau įvyko kaip tik 
priešingai. Aleksandras I buvo katalikams palankus. Todėl jis tu- 
vėjo lojalius ir jau atsidavusius kunigus.  Nikalojus I, smarkiai 
persekiodamas katalikus, sulaukė iš jų didesnės opozicijos. Tada 
valdžiai pataikaujančių kunigų buvo labai maža, Bet ir tie, vi- 
suomenės smerkiami, neturėjo žymios įtakos ir dėl to negalėjo 
būti vyriausybei naudingi, 

Vilniaus universitetas turėjo ne vien teikti studentams aukš- 
tąjį mokslą, bet taip pat kontroliuoti ir tvarkyti visą švietimą savo 
plačioje apygardoje. Jo žinioje buvo visos aukštesnės mokyklos. 
Pats universitetas pagal statutą turėjo laikyti savo apygardoje 
mažiausiai po vieną gimnaziją kiekvienoje gubernijoje ir bent 
vieną apskrities mokyklą kiekvienoje apskrityje,  Etnografinėje 
Lietuvoje Vilniaus universiteto buvo išlaikomos tik dvi gimna- 
zijos: Vilniuje ir Kražiuose. Daugiau gimnazijų universitetas iš- 

laikyti negalėjo, nes trūko lėšų. Šią didelę spragą užkišo vienuo- 
lynai, kurie plačiu mastu varė švietimo darbą, Vienuoliai turėjo 
savo neapmokamą personalą ir trobesius. Todėl jiems nebuvo 
sunkų išlaikyti mokyklas. Nenuostabu, kad vienuolynai turėjo 
prisisteigę daug gimnazijų ir vidurinių mokyklų. Universitetas 
kontroliavo vienuolių vedamas mokyklas per savo vizitatorius 
17 nustatė joms mokslo programas, Kadangi universitetas nedaug 
tegalėjo išlaikyti savų mokyklų, tai vienuolynai turėjo plačią vei- 
kimo dirvą, ir, laikydami daug gimnazijų ir progimnazijų, jie 
suvaidino didelį vaidmenį jaunuomenės auklėjime. Tankus mo- 
kyklų tinklas palengvino įsigyti aukštesniojo mokslo ir valste- 
čiams, kurių tais laikais nemaža mokėsi vienuolynų mokyklose. 
Be to, pradžios mokslui kelti buvo įkurtos parapijos mokyklos. 
Vienoje Žemaičių vyskupijoje buvo aštuonios bažnytinės šešių 
klasių aukštesnės mokyklos: bernardinų Telšiuose ir Dotnuvoje, 
pijorų Raseiniuose, dominikonų Kalvarijoje, karmelitų Kolainiuo- 
se ir bazilijonų Padubisyje, Laikė savo gimnaziją kalvinai Kėdai- 
niuose ir universitetas Kražiuose. Dobševičiaus liudijimu, kiek- 
viena tų mokyklų turėjo apie 500 mokinių. Vadinasi, vien tik Že- 
maičiuose kasmet ėjo mokslą vidutiniškai apie 4000 mokinių. 
Apie pusę jų buvo valstiečių vaikai. Aukštaičiuose buvo šios aukš- 


„"tesnės mokyklos: misijonierių Ilukštoje, pijorų Lydoje, Panevė- 


žyje ir Ukmergėje, domininkonų Merkinėje, bernardinų Pasto- 
viuose ir Troškūnuose, reguliarių kanaunikų Vidžiuose, Univer- 
giteto gimnazija Vilniuje. Kaip matyt, mokyklų tinklas buvo 
gana tankus, Pats mokslas nieko nekaštavo, Taip pat ir išlaiky- 
mas mažuose miesteliuose buvo pigus. Todėl švietimas, mokyk- 
las vienuolynams vedant, buvo labai pakilęs. 

To laikotarpio (1803—1832) pradžios mokyklų statistikos ne- 
turi tačiau yra duomenų, kad pradžios mokyklos neturėjo 
sumažėti. Palyginti, jų nebuvo daugiau ir aštuoniolikto amžiaus 
pabaigoje. Žemaičių vyskupas Juozapas Arnulfas Giedraitis buvo 
įsakęs klebonams kurti parapijose  pradedamąsias mokyklas. 
Dobševičius sako, kad tuo laiku  Žemaičiuose kiekvienas mies- 
telis turėjęs savo parapinę mokyklą. Vadinasi, pradžios moks- 
lu ir visuotiniu gyventojų švietimu buvo daug rūpintasi. Beveik 
visos tos mokyklos buvo privatinės ir laikomos bažnytinių įstai- 
gų. Todėl mokoma ir auklėjama buvo katalikiškai. 

NEKANONIŠKAS VYSKUPŲ SKYRIMAS 


Ruso vyrausybė ir vyskupų skyrimas. — Nekanoniškas vyskupų skyrimas 
Vilniaus diecezijoj. — Žemaičių vyskupijos būvis. Nikalojaus I pastangos. 


Katalikų gyvenimui ramiai klestėti trukdė Petrapilio politi- 
ka, kuri stengėsi dezorganizuoti katalikų Bažnyčią. Rusų vyriau- 
sybė savinosi teisę skirti vyskupus. Tai buvo opiausias dalykas 
katalikų Bažnyčios santykiuose su rusų vyriausybe. Paprastai 
caras skirdavo vyskupus silpnus, lengvai pasiduodančius rusų 
valdžios įtakai, Romos kurijai nieko kita nebelikdavo daryti — 
tik sutikti su įvykusiais faktais ir atsiųsti paskirtam kanc idatui 
bules, Kandidatai į vyskupus buvo parenkami iš kolegijos narių, 
kurie, siekdami mitros, įvairiais keliais ieškodavo protekcijos ca- 
ro rūmuose. Buvo tai dažniausiai žmonės supasaulėję, menkos 
doros ir Bažnyčiai nepriimtini kandidatai į vyskupus. Arezzo 
pasakoja apie vieną tokį kandidatą, Igną Giedraitį, kuris labai 
geidė vyskupo garbės ir netgi kreipėsi į Petrapilio stačiatikių 
metropolitą Platoną prašydamas užtarimo. Tačiau Platonas, pa- 
matęs Giedraitį girtą, atsisakė jį paremti. Giedraitis vis dėlto gavo 
imperatoriaus paskyrimą būti vyskupo padėjėju, Žemaičių vys- 
kupijai, 

Panašiai vyskupai būdavo paskiriami gan dažnai. Toks rusų 
vyriausybės darbas buvo labai kenksmingas katalikų Bažnyčiai 
Lietuvoje. Petrapilio kolegijos asesoriai ir nariai įvairiomis intry- 
gomis išsirūpindavo paskyrimui į vyskupų sostus. Buvo susida- 
ręs tokių aukštesnių dvasininkų tipas, kurie siekė, savo tikslo 
kreivais intrygų keliais. 

Labiausiai rusų vyriausybė trukdė kanoniškai skirti vysku- 
pus Vilniaus vyskupijoje. 1308 m, mirus vyskupui Jonui Kaza- 
kauskui, Vilniaus vyskupija tik trumpais protarpiais turėjo tik- 
Tus ganytojus. Dažniau valdė vyskupiją laikinieji administrato- 
riai, 1808 m. buvvo tokiu valdytoju metropolito Sestrencevičiaus 
paskirtas buvęs Vilniaus universiteto rektorius ir Petrapilio kole- 
gijos narys Hieronimas Stroinovskis. Jis nevyko į Vilnių ir norė- 
jo, Petrapilyje gyvendamas, valdyti savo vyskupiją. Kai kapitula 
mėgino išrinkti valdytoją bažnytiniams reikalams, Stroinovskis 
atrašė, kad jis gyvenąs ne užsienyje, bet valstybės sostinėje, mo- 
narcho, senato ir dvasinės kolegijos akivaizdoje, kolegijoje netgi 
einąs „členo“ pareigas. Todėl viskas esą tvarkoje. Stroinovskis tik 
1814 m. buvo Romos patvirtintas, Tuomet jis sugrįžęs į Vilnių no- 
Tėjo atlikti ingreso apeigas, bet jau neteko — mirė. Tada Vil- 
niaus kapitula išrinko naują valdytoją ir apie tai pranešė metropo- 
litui Sestrencevičiui. Tačiau 1816 m. kapitula gavo per metro- 
politą caro ukazą, kuriuo Vilniaus vyskupijos valdytoju buvo pa- 
skirtas pats metropolitas. Sestrencevičius turėjo sumanymą įkurti 
Vilniaus metropoliją su Lietuvos primo titulu. Bet ligi mirties 
(1826) jis pasiliko gyventi Petrapilyje ir, Rusų sostinėje sėdėda- 
mas, valdė Vilniaus vyskupiją. Jam mirus rusų valstybė paskyrė 
Vilniaus vyskupijos valdytoju metropolitą Ciecišovskį. Po Cieci- 
ševskio mirties 1828 m. rusų vyriausybės buvo paskirtas vysku- 
pu pavyskupis Andrius Klongevičius, kuris nuo seniai darbavosi 
Vilniuje, kaip universiteto profesorius, vyriausias seminarijos 
rektorius ir vyskupas padėjėjas. Romos kūrija jo paskyrimą pa- 
tvirtino tik 1841 m. Tada jis atliko iškilmingą ingresą ir po dvejų 
metų (1843) mirė. Nuo 1843 m, lig 1846 vyskupiją valdė laikina- 
sis administratorius Jonas Civenskis, o 1846 m. caro ukazu buvo 
vyskupu paskirtas Vaclovas Žilinskis (1846—1856). Vadinasi, per 
ilgą 50 metų laiko tarpą teisėtai paskirtų vyskupų Vilniaus vys- 
kupija, kaip ir neturėjo. Dėl to dvasininkijos drausmė bei visas 
bažnytinis gyvenimas turėjo žymiai susilpnėti. 

Geresnėse sąlygose buvo Žemaičių vyskupija, kurią nuo 1801 
m. ligi 1835 m. valdė vyskupas Juozapas Arnulfas Giedraitis. 
Hgai valdydamas, jis davė toną savo vyskupijos gyvenimui. Todėl 
pravartu arčiau pažinti šį Bažnyčios vyrą. Jam pažinti turim du 
svarbesnius šaltinius: Dobševičiaus atsiminimus ir Giedraičio bio- 

grafiją, parašytą prelato Smigelskio. Vienas ir kitas autorius yra 
griežtas kritikas. Abu rašė apie savo laiko įsitikinimus. Smigels- 
kis buvo Giedraičio sekretorius. Vadinasi, iš arti galėjo vyskupą 
pažinti. Dobševičius rašė vėliau iš Giedraičio amžininkų pasako- 
jimų. Abu autoriai pripažįsta didelius nuopelnus Giedraičiui švie- 
timo ir labdarybės srityje. Vienas ir kitas vyskupą maždaug vie- 
nodai vertina, Smigelskis sako, kad Juozapas Giedraitis, būdamas 
ramaus būdo, neįstengiąs atsispirti anų laikų dvasiai, ir su šird- 
gėla pripažįsta, kad savo vado negalįs nušviesti su šauniomis 
katalikiško vyskupo savybėmis. Gyvenimas ėjęs vyskupijoje nusta- 
tyta tvarka, bet nespinduliavęs gaivinančia tikėjimo dvasia. Vys- 
kupas ligi senatvės išlaikęs gerą išorės tvarką, ištvermingai gin- 
damas Bažnyčios teises. Aiškiau rašo Dobševičius. Jis sako, 
kad vyskupas Giedraitis mėgęs ištaigingą gyvenimą, linksmą 
draugiją, važinėjęs su guvernantėmis, sunertomis rankomis ves- 
davęs jas į viešus susirinkimus. Kapitula prašiusi jį, kad laikytųsi 
savo autoritetui tinkamo rimtumo. Todėl nebe pamato buvo vys- 
kupo amžininkų priekaištas, kad jis šiek tiek supasaulėjęs, Tur 
būt, Giedraitis buvo pasidavęs racionalizmo dvasiai. Vis dėlto 
vyskupas buvo visų labai mylimas ir gerbiamas, Giedraitis buvo 
gabus, gerai išauklėtas, išėjęs aukštąjį mokslą užsienyje (Romo- 
je), draugiškas, dailaus elgesio ir visų gerbiamas, kaip didelis be- 
turčių globėjas. Stambūs turtai, apie 50.000 rublių metinių paja- 
mų, įgalino jį laikyti tikrai puikų dvarą ir vaidinti literatūros bei 
mokslo mecentato rolę. Apie jį spietėsi Alsėdžiuose pirmieji lietu- 
vių rašytojai. Jis ir pats buvo išmokęs lietuviškai. Lankydamas 
parapijas jis rūpestingai žiūrėjo, kad klebonai daugiau nereika- 
lautų nuo valstiečių negu nuostatyta inventoriuje, Aiškiai jiems 
priminė perdaug eapsunkinti savo darbščių maitintojų. Toliau, 
vyskupas rūpinosi geriau sutvarkyti kunigų seminariją, Jis 92- 
didino seminarijos lėšas, atiduodamas jai kai kurių turtingesnių 
parapijų (Telšių, Veliuonos) pajamas. Be abejo, jo paraginti kai 
kurie kunigai ir dvarininkai steigė prie seminarijos stipendijas 
neturtingiems klierikams. Būdamas estetas įsakydavo per vizita- 
cijas pašalinti iš bažnyčių biaurius paveikslus ir pakeisti juos 
gražesniais., Klebonams įsakė kurti parapijose mokyklas ir ligo- 
nines. Mokyklos buvo gausiai vaikų lankomos. Smilgelskis, jas vi- 
zituodamas Telšių apskrityje, rasdavęs po 50 vaikų, Ligoninės, 

pavestos klebonui ir neapmokamiems ikomitetams, neturėdamos 
pastovių lėšų, neišsilaikė. Giedraitis buvo numatęs įkurti didelę 
centralinę ligoninę visai vyskupijai, Tačiau tam gražiam ir nau- 
dingam sumanymui realizuoti trūko energingų vyskupų. Ypačiai 
savo valdymo pradžioje vyskupas buvo veiklus. Vėliau primetus 
padėjėją Igną Giedraitį ir jam nevykusiai šeimininkaujant įspū- 
dingas Juozapas Giedraitis pasidavė  melancholijai ir apatijai. 
Sunkus buvo prancūzmetis. Vyskupas stojo Napoleono pusėje. 
Simpatijas prancūzams smarkiai pareiškė ir jo padėjėjas Ignas 
Giedraitis. Šiaulių bažnyčioje jis skelbė Napoleono priešininkams 
ekskomuniką su viduramžiškomis apeigomis. Prancūzams pasi- 
traukus galima buvo laukti Rygos generalgubernatoriaus repre- 
sijų. Paulucci prikaišiojo vyskupui, ikad jis užmiršęs savo parei- 
gas tėvynei ir tikėjimui. „Nei mano tėvynė, nei mano tikėjimas“, 
atsakė energingu tonu įžeistas vyskupas ir išėjo. Karštas italas 
greit atlyžo ir susitaikė su vyskupu. Buvo visuotinė amnestija, ir 
dėl susidėjimo su prancūzais mažai kas nukentėjo. 


Giedraitis norėjo atitaisyti savo pašlijusį renome valdžios 
akyse; jis skubiai vertė Šv. Rašto Naująjį Įstatymą carui Alek- 
sandrui I įteikti. Vertė pats. Tai aiškiai pabrėžia Smilgelskis. O du 
kunigai buvo pakviesti tik perrašinėti juodraščiui, Todėl kartais 
keliamas abejojimas, kas yra tikras vertėjas, neturi pagrindo. 

Į Petrapilį vežiuodamas Giedraitis turėjo dar vieną tikslą, 
būtent, nusikratyti padėjėjais. 1814 m. vidurvasaryje išvažiavo 
jis per Rygą, 20 dvasininkų lydimas. Tačiau Petrapilyje daug ko 
nelaimėjo. Tiesa, jis įteikė carui Aleksandrui I lietuvišką Naujojo 
Įstatymo vertimą su prancūziška dedikacija, kurioje labai smer- 
kiamas Napoleonas. Bet imperatorius gan šaltai priėmė Giedraitį. 
Lietuviškas Naujojo Įstatymo vertimas buvo atspausdintas Bibli- 
jos Draugijos Vilniuje paties vyskupo lėšomis, Prancūziška dedi- 
kacija buvo pridėta prie nedidelio egzempliorių skaičiaus. 

Vyskupui Giedraičiui vyskupiją valdant religinis gyvenimas 
nebuvo visai sustingęs. Buvo aukštos doros dvasininkų. Iš visos 
kapitulos labiausiai išsiskyrė Bonaventuras Gailevičius. Tai buvo 
kunigas mokytas, maldingas, uolus ir neturte gyvenąs. Jis parašė 
kelias lietuviškas knygeles. Kunigas Augustinas Kibortas, Šiaulėnų 
klebonas, buvo mokytas ir pasižymėjo kunigiškų uolumu, Kun. 

Štakas mirė Šiaulių klebonu in odore sanctitatis, Jo kapas ligi šiol 
tebelankomas ligonių. 

Kaip kitose vyskupijose, taip ir Žemaičiuose rusų vyriausybė, 
nekanoniškai skirdama vyskupus, stengėsi įnešti disonansą į ka- 
talikų Bažnyčios gyvenimą. Be abejo, tais sumetimais 1805 m. 
caras buvo paskyręs Igną Gedraitį Žemaičių vyskupu padėjėju. 
Juozapas Arnulfas Griedraitis, tiesa, jo nepriėmė sau į padėjėjus. 
Tačiau jo ir giminių įkalbinėjimas jį įgaliojo valdyti vyskupo že- 
mes. Ignas Giedraitis, šias žemes bevaldydamas, padarė daug nuo- 
stolių, Sunkiais mokesčiais apkraudamas valstiečius, įstūmė jūos į 
vargą ir neturtą. 'Graudamas sodžius ir jų vietoje statydamas 
palivarkus, darė daug netvarkos. Nors Ignas Gedraitis ir ieškojo 
paramos caro dvare, tačiau popiežius jo paskyrimo nepripažino. 

Labiausiai prieštaravo kanonams Nikalojaus bažnytinė politi - 
ka, kuri katalikų Bažnyčiai Rusų imperijoj buvo labai pavojinga. 
Besirengdamas uždėti valstybės leteną ant katalikų Bažnyčios, 
caras siekė sukoncentruoti jos administraciją Rusijos sostinėje — 
Petrapilyj. Visus Rusijos katalikus turėjo valdyti Petrapily gyve- 
nąs metropolitas, kurio turėjo priklausyti Lietuvos, vyskupai ir 
Lenkijos katalikai su Varšuvos arkivyskupu. 1827 m. caras pa- 
skyrė metropolitu Lucko vyskupą Cieciševskį, 82 metų pusiau 
kurčią, beveik aklą senuką. Cieciševskiui 1831 m, mirus, nesusi- 
tarus su Romos ikūrija, buvo metropolitu paskirtas vyriausybei 
palankus silpno būdo Paulauskas. Metropolitas buvo priklauso- 
mas kolegijos, kurią rusų vyriausybė tikėjosi palenkti į savo pu- 
sę per jos narius, Lenkijos vyskupijoms buvo įsakyta atsiųsti savo 
atstovus į Petrapilio kolegiją. Dviejų vyskupijų atstovai buvo pa- 
kviesti į metropolito Paulausko konsekraciją ir paskum turėjo pa- 
silikti Petrapilyje kolegijos nariais. Šių pasisekimų padrąsintas 
Nikalojus I toliau pats skyrė vysikupus. Minsko vyskupu jis nu- 
matė Paulių Ravą, kuris savo katedroje su iškilmingu vien vysku- 
pams priklausomu ceremonialu priėmė nuo unijos su katalikų 
Bažnyčia atsimetusį Antaną Zubkų. Maža to, Rava su šiuo apos- 
tatu padarė Ikeistą sutartį, pagal kurią reikia laikyti stačiatikiais 
visus tuos, kurių tėvai ligi 1798 m. buvo Rytų apeigų. Toliau, 
Žemaičių vyskupu caras paskyrė Joną Gintilą, kuris demonstra- 
tyviai reiškė nuolankumą rusų vyriausybei. 

Romos Kūrija, nesusitarusi su rusų vyriausybe dėl kandidatų 

į vyskupus, jų skyrimą vis atidėliojo. Daug vyskupų Rusijoj išmi- 
rė, ir prie Nikalojaus I liko vienas kitas senelis. Vyskupijos buvo 
valdomos laikinųjų administratorių. Nikalojus I pasiryžo būtinai 
pravesti į vyskupus savo kandidatus ir tai tokius, ikurie būtų vi- 
sai atsidavę jo valiai. Reikėjo rasti septynius, aštuonis tokius kan- 
didatus. Tikybų departamento direktorius, prityręs valdininkas 
Skripicinas, apvažinėjo Lietuvos ir Baltarusijos provincijas. Jis 
surado tokių, kurie sutiko su rusų vyriausybės sąlygomis ir raštu 
pasižadėjo, kad jie, jeigu bus paskirti vyskupais, toliau konsekruos 
naujus vyskupus ir be Romos sutikimo. Tarp tokių kandidatų pa- 
minėtini Vaclovas Žilinskas iš Vilniaus ir Šidlavos infulatas Ru- 
peika; valdžios žmogum buvo laikomas ir Aleksandras Holovins- 
kis, Petrapilio dvasinės akademijos rektorius. Todėl jis rusų val- 
džios buvo numatytas į kandidatus, ir jam patikėta ši paslaptis. 
Tačiau Holovinskis čia pamatė didelį pavojų katalikų Bažnyčiai 
Rusijos imperijoj ir laikė savo pareiga apie tai pranešti Romos kū- 
rijai, Pranešė slapta per Austrijos pasiuntinį grafą Kolerado, Ho- 
lovinskis patarė Romos kūrijai elgtis labai atsangiai ir vyskupų 
skyrimus kiek galima atidėlioti.!) 

NIKALOJAUS I PERSEKIOJIMAI IR JO SANTYKIAI SU 
ROMOS KŪRIJA 


Sukilimas 1831 m. ir Bažnyčios persekiojimas. — Gregoriaus XVI alioku- 
cija. — Nikalojaus I atsilankymas Romoje. — iKonkordatas. 


Nikalojus I neturėjo Aleksandro I jausmingumo ir jo misti- 
cizmo. Ne tiek dogmos ir filosofija jam rūpėjo, kiek karo tarnyba. 
Jo idealas galinga ir vienodai valdoma Rusija, vienas monarchas, 
viena jo valia, išreikšta ukazuose, ir vienas stačiatikių tikėjimas. 
Nikalojui I viešpataujant katalikų Bažnyčiai Lietuvoje teko daug 
nukentėti, 

Kartūs buvo Bažnyčiai nepavykusio 1831 metų sukilimo 
vaisiai, 


J) Boudou A. Le Saint-Siėge et la Russie 1814—1847. Paris, 1922 psl. 
381—388. 

Žemaičių dvasininkai sukilime dalyvavo aktyviai ir uoliai. 
Žemaičių vyskupas Juozapas Arnulfas Giedraitis buvo išleidęs ai- 
sišaukimą į kunigus ir ragino juos stoti į sukilėlių eiles ir ginti 
Bažnyčios ir tėvynės laisvę. Varniuose buvo įrengta patrankų lie- 
jykla, ir vyskupas liepė jai atiduoti bažnyčios varpus, Daug kuni- 
gų vyskupo paklausė. Jie palaikė sukilėlius ir patys dalyvavo ka- 
riuomenėje, kaip kapelionai. 

Vilniaus vyskupijoj, kur stovėjo daugiau rusų Kariuomenės, 
dvasininkai negalėjo laisvai stoti sukilėlių pusėj. Vis dėlto ir Vil- 
niuje jie perdaug aiškiai pritarė sukilimui. Todėl rusų valdžia. 
nuslopinusi sukilimą, pirmų pirmiausia savo represijas nukreipė 
prieš katalikų Bažnyčią. Tada buvo uždarytas ir Vilniaus univer- 
sitetas. Liko tik dvi reikalingiausios akademijos: medicinos ir teo- 
logijos, Rusų vyriausybė pradėjo labiau persekioti katalikų Baž- 
nyčią ten, kur ji buvo silpnesnė, būtent, Baltarusijoje. Visų pir- 
ma čia rusų vyriausybė panaikino daug vienuolynų. Uždarinė- 
dama vienuolynus Baltarusijoje, rėmėsi tuo, kad tie vienuolynai 
esą įkurti tarp stačiatikių gyventojų. Etnografinėje Lietuvoje vie- 
nuolynai daugumas buvo palikti, būtent: bernardinai Vilniuje, 
Troškūnuose, Trakuose, Kretingoje, Dotnuvoje, Tytuvėnuose; do- 
minikonai — Kaune, Vilniuje, Kalvarijoj, Raseiniuose, Verkuose, 
Ašmenoje; pranciškonai Vilniuje, Kaune; benediktinai Pašaltūnėje; 
karmelitai Vilniuje, Kolainiuose; pijorai Vilniuje, Ukmergėje, Ly- 
doje; misijonieriai Vilniuje; trinitoriai Vilniuje; augustiniečiai Vil- 
niuje ir Kaune. 

Bažnytinės įstaigos turėjo žemių su baudžiauninkais, Rusų 
valdžia, pasiremdama tuo, kad katalikų dvasininkai gali pavartoti, 
savo valdžią baudžiauninkų tarpe relisiniams tikslams, 1841 m. 
XII. 25 d. atėmė žemes iš likusiųjų vienuolynų, vyskupijų, semi- 
narijų, kapitulų ir sutiko šias įstaigas šelpti iš tų pajamų, kurias 
duodavo nusavintos bažnytinės žemės. O 1842 m. XII, 15 d. įsa- 
kymu rusų vyriausybė atėmė žemes ir iš parapijonų, Buvo pa- 
likta tik po 33 dešimtines Bažnyčiai ir jos tarnautojams. Konfis- 
kavo visus įvairių bažnytinių ir labdaringų įstaigų kapitalus. Tos 
įstaigos daugumas, nebetekusios lėšų, turėjo nustoti gyvavusios. 

Ne tiek materialinių turtų nustojimas, Kiek veikimo laisvės 
suvaržymas buvo skaudus katalikų Bažnyčiai. Valstybė visaip 
stengėsi paimti į savo valdžią katalikų Bažnyčią. 1839 m. vyriau- 

sybei pavyko panaikinti uniją ir palenkti į savo pusę unitų vysku- 
pus ir daug dvasininkų. Kad buvusieji unitai, prievarta priskirti 
prie stačiatikių cerkvės, negalėtų atlikinėti savo tikybinių pareigų 
katalikų bažnyčiose, katalikų kunigai, griežtai buvo prižiūrimi ru- 
sų valdžios organų. Kunigams buvo užginta krikštyti mišrios mote- 
rystės vaikus. Klebonams buvo uždrausta klausyti išpažinties ir 
teikti šv. Sakramentus svetimos parapijos žmonėms ir apskritai 
nepažįstamiems. Rusų vyriausybė grėsė turto atėmimu tiems, kurie 
drįstų iš stačiatikių tikėjimo pereiti į katalikus. 1832 m, buvo 
uždrausta kunigams sakyti pamokslus nepadavus pirma jų peržiū- 
rėti cenzūrai. Buvo įsakyta parūpinti tam tikrus pamokslų vado- 
vėlius, iš kurių kunigai turėjo pamokslus skaityti. Kunigams bu- 
vo uždrausta teikti krikšto sakramentą, jeigu nėra tikrai žinoma. 
kokio tikėjimo yra vaiko tėvai. Šiais įsakymais rusų valdžia norė- 
jo sulaikyti katalikų tikėjimo plitimą ir suvaržyti unitus, kurie, 
jausdamiesi nuskriausti uniją panaikinus, drįstų aprūpinti savo 
religinius reikalus Romos katalikų bažnyčioje. Tokiose aplin- 
kybėse negalėjo išlikti ir mokyklos, vienuolynų vedamos. Jos visos 
buvo panaikintos, Jų vietoje buvo atidaryta viena kita valstybinė 
gimnazija su rusų dėstomąja kalba, ir mokytojais paskirti rusai. 
Tik religiją dėstyti buvo leista vaikų gimtąja kalba, vadinasi, len- 
kų. Pagaliau, rusų vyriausybė labai varžė katalikams statyti nau- 
jas bažnyčias ir taisyti senas. Kad nebūtų nustelbia rusų cerkvė, 
statant naują bažnyčią, reikėjo pirma atsiklausti pravoslavų archi- 
rėjaus. 

Katalikų Bažnyčios persekiojimus rusų vyriausybė stengėsi 
laikyti paslaptyje, nes sunku buvo tokią priespaudą pateisinti to- 
lerantiškos Vakarų Europos akyse. Tačiau viešieji faktai nelengva 
išlaikyti paslaptyje. Romos kūrija turėjo tikslių žinių, kaip buvo 
persekiojama katalikų Bažnyčia Rusijoje. Popiežius Gregorius XVI 
rūpestingai surinko ukazus bei kitus oficialinius raštus, išleistus 
prieš katalikų Bažnyčią, ir paskelbė juos drauge su savo prakalba 
1842 m. liepos 22 d. Popiežiaus paskelbta medžiaga uoliai buvo 
sunaudota Anglijos, Prancūzijos ir kitų kraštų publicistų, kuriems 
iš viso nepatiko Nikalojaus I atžagareiviška politika. Spaudoje pa- 
sipylė smarkių priekaištų Rusijai dėl netolerantiškumo. Liberalų 
spauda pritarė katalikams. Popiežiaus prakalba ir jo paskelbti do- 

kumentai buvo maloniai sutikti ir diplomatų tarpe.!) Toks įvykis 
Nikalojui 1 buvo nemalonus. Jis negalėjo, nė įsivaizduoti, kaip 
Roma galėjo apie visa taip gerai žinoti. Rusų vyriausybė stengėsi 
susilpninti Vakarų Europoje Gregoriaus XVI aliokucijos įspūdį, 
vadindama ją lenkų šmeižtais. Tačiau kompromitacijos nebuvo ga- 
lima atitaisyti. Netgi Nikalojaus I draugas, austrų ministeris Me- 
ternichas pabrėžė: jei Rusija nepakeis savo politikos katalikų Baž- 
nyčios atžvilgiu, tai Austrija turėsianti šiuo reikalu daryti žygių“). 
Nors caras ir stengėsi užsienyje reabilituoti, tačiau vidaus politi- 
koje jis nepakeitė savo taktikos kat. Bažnyčios atžvilgiu. Paskelb- 
damas 1842.XI1.23 ukazą jis atėmė beveik visą valdžią iš vyskupų 
ir atidavė juos prižiūrėti konsistorijai, kuriai vadovavo sekretorius, 
vyriausybės skiriamas. 1843. XI. 30 caras paskelbė naują regu- 
liaminą seminarijoms. Juo vyskupui buvo atimta teisė skirti se- 
minarijoms profesorius; ta teisė atiduota akademijos rektoriui. Be 
to, buvo įvesti į kunigų seminarijas rusų, profesoriai dėstyti rusų 
kalbai ir rusų istorijai. 

Nors svetimųjų laikraščių rusų cenzūra ir nepraleido, tačiau 
įvairiais keliais pasklido Rusijoje žinios apie popiežiaus Gregoriaus 
XVI aliokuciją. Nikalojui I buvo labai nemalonu. Pasirodė, kad 
toji katalikų Bažnyčia, kurią jis negailestingai varžė savo valsty- 
bėje, yra užtenkamai stipri ir gali pakelti balsą net prieš tokia 
milžinišką Rusiją. Todėl caras ryžosi visai atskirti Rusijos katali- 
kus nuo jų Romos centro, Jau buvo jam pavykę panaikinti uniją 
skiriant į vyskupus, cerkvei atsidavusius kandidatus. Panašiai jis 
tikėjosi padarysiąs ir su katalikų Bažnyčia. 

Rusijos oficialūs santykiai su Apaštalų Sostu jau seniai buvo 
nutraukti. Popiežius darė žygių, kad būtų įleistas į Rusiją jo pa- 
siuntinys, bet caras nesutiko. Paskutinis nuncijus Rusijoje buvo 
Arezzo prie Aleksandro I, bet jis buvo ištremtas iš Petrapilio; nuo 
to laiko rusų valdžia jokio popiežiaus pasiuntinio neįsileido ir pati 
tvarkė katalikų Bažnyčios veikalus, 

Pagaliau aplinkybės taip susidėjo, kad popiežiui pavyko už- 
mėgsti santykius su Rusija. Nikalojaus I duktė Elena tekėjo už 
Bavarijos kunigaikščio. Vedyboms reikėjo gauti iš popiežiaus dis- 


1) Acta Gregorii Papae XVI, t. HI. 224. — Boudou I. c. psl. 321. 
*) Boudou, I. c. psl. 335. 

pensą. Nikalojus I, keliaudamas Italijoj 1847 m., padarė vizitą ir 
popiežiui Gregoriui XVI. Tada popiežiui pasitaikė gera proga iš- 
Kelti Rusijos katalikų reikalus. Lig šiol tas svarbus vizitas buvo 
Klaidingai aprašytas. Einantį pas popiežių carą matė keli anglai, 
laukę priėmimo salėje. Jiems atrodė, kad Nikalojus I ėjęs į au- 
dienciją kaip erelis išdidus, o išėjęs visiškai sumišęs ir nusiminęs. 
Buvo manoma, kad per tą audienciją popiežius Gregorius XVI do- 
kumentais įrodęs. jog katalikų Bažnyčia smarkiai persekiojama 
Rusijoj, ir Nikalojus I neturėjęs ko į tai atsakyti. Tokią klaiding: 
nuomonę neseniai sugriovė istorikas Boudou, paskelbdamas auten- 
tišką to vizito aprašymą. Caro audiencijos liudininku buvo vertėjas 
anglų kardinolas Actonas. Jis paliko to vizito smulkų aprašymą. 
Caras žemai nusilenkė popiežiui ir pabučiavo jam į ranką, popie- 
žius pabučiavo jį į veidą ir įsivedė į savo kabinetą, kuriame pasi- 
liko vertėju kardinolas Actonas ir Rusijos pasiuntinys Butenevas. 
Popiežius taręs, laikąs ypatingu Dievo Apvaizdos surėdymu, kad 
galįs su imperatorium patsai pasikalbėti. Visos Europos akys 
esančios atikreiptos į juos susitikusius. Toliau popiežius priminė 
pasaulio episkopatui rašytas enciklikas, kuriose pabrėžęs klusnybę, 
priklausomą vyriausiajai valdžiai ir pareigą atiduoti cezariui, kas 
cezario. Monarchas atsakė, jis žinąs, kaip labai popiežius bran- 
ginąs dėsnį: atiduoti cezariui, kas yra cezario, ir Dievui, kas yra 
Dievo: ,,Jeigu esama šiuo reikalu keblumų, tai tie keblumai kyla 
ne iš Romos pusės“, — Religijos dalykuose, pastebėjo šv. Tėvas, 
reikalinga, kad ir valdovai atiduotų Dievui. kas yra Dievo. — 
Mes visiškai sutinkame, atsakė Nikalojus I. „Tačiau man dera, tęsė 
popiežius. po to, kai pamokiau valdinius atiduoti cezariui, kas yra 
cezario, priminti cezariui, kas priklauso Dievui“. Imperatorius nu- 
leido galvą, paėmė popiežiui už rankos kartodamas evangelijos 
žodžius ir įtikindamas popiežių, kad tai esąs jų abiejų principas. 
Tr kai popiežius pastebėjo, kad religijos dalykuose valdovai turi 
gerbti ir remti religiją, caras tuojau atsakė, kad jis esąs savo kraš- 
tuose šv. Tėvo įstatymų vykdytojas ir Kad jis reikalingas pagar- 
bos nuo visų katalikų valdinių. Gregorius XVI atrodė buvo belau- 
kiąs, kada caras ištars žodį „įstatymas“; nes kai tik šis žodis bu- 
vo ištartas, popiežius tuojau perėjo nuo apibendrintų sąvokų prie 
savo precizuotų reikalavimų. „Bet su skausmų ir baime turiu pa- 
sakyti, kad yra antikanoniškų įstatymų Jūsų Didybės valstybėje, 

kurie trukdo katalikams praktikuoti jų religiją“. Tada caras prašė 
nurodyti tuos įstatymus pareikšdamas noro tuos dalykus padėti 
sutvarkyti. Neįsileisdamas į smulkmenas popiežius nurodė, kad 
buvo tokių faktų, kurie prasilenkė netgi su paprasto saugumo rei- 
kalavimais. Tada popiežius, imdamas į rankas jau parengtą me- 
morijalą, pasakė carui, kad ten esama kai kurių dalykų, kuriuos 
jis prašo didenybę perskaityti: „Aš duodu jums ne į rankas, bet į 
širdį“. Nikalojus su pagarba paėmė šį memorialą, jį pabučiavo ir 
užtikrino, kad perskaitysiąs ir atsakysiąs. Jis pasirodė turįs gerų 
norų patenkinti popiežiaus reikalavimus: jeigu yra tokių įstatymų, 
tai popiežius galįs būti tikras, kad jie bus pakeisti. ,,Visa, kas yra 
mano galioje, Jūsų Šventenybė gali tikėtis, bus padaryta“. Ir dar 
pridūrė: „Reikia žinoti, kad mūsų yra įstatymų, taip susijusių su 
mūsų įstaigomis, kad aš negaliu jų pakeisti, ir yra tokių, kurie 
giliai susiję su viešpataujančia religija Rusijoje. nuo kurių nu- 
krypti imperatoriui neleidžia sąžinė“. Tada popiežius nurodė 
carui skirtumą tarp Imperijos ir Bažnyčios įstatymų. Visi įstatymai 
galį būti atmainyti įstatymų leidžiamosios valdžios. Savo impe- 
rijoj įstatymus leidžiąs imperatorius. Todėl pats imperatorius ga- 
lis juos pakeisti. Bažnyčioje esą kitaip. Čia esama įstatymų, kurie 
yra giliai susiję su dieviškąja Bažnyčios santvarka ir dėl to nelie- 
čiami; esą Bažnyčioje ir kitų įstatymų, kuriuos išleido Bažnyčios 
Susirinkimai ir kuriuos šv, Tėvai patvirtino; už tokius įstatymus 
popiežius esąs atsakingas. Rusų autokratas su pagarba priėmė 
šiuos paaiškinimus!) 

Per antrąją atsisveikinimo audienciją 1545 m. gruodžio 17 d"), 
Nikalojus I prašė popiežių nurodyd Rusijos įstatymus, kurie yra 
priešingi Bažnyčios įstatymams ir drauge žadėjo, kiek galėsiąs, 
padėti. Ir Vienoje būdamas, caras davė garbės žodį Melanijai Met- 
ternichienei, kad neisiąs į konfliktą su katalikų Bažnyčia“), 

Nikalojaus I apsilankymas Romoje sušvelnino santykius tarp 
Apaštalų Sosto ir Rusijos. Šiam reikalui daug padėjo taurusis gra- 
fas Neselrode, Jis patarė carui nusileisti. Rusijos katalikų reika- 


1) Boudou A., Le Saini-Sičge et la Russie 1814—1847, psl. 427— 37. 

) Ibid. psl. 454—461. 

3) Ibid. psl. 461—468: ,„,... mos intentions sont celles de mettre un 
boni fin A toute cette affaire, ponrvu gu'on me sontienne““. 


138 


lams peržiūrėti buvo įsteigtas tum tikras komitetas, kuriame nu- 
svėrė tauresnė srovė su Neselrode pryšakv. 

Rusų vyriausybė pasiuntė į Romą tartis savo geriausią diplo- 
matą Bludovą ir jam padėti paskyrė labai šviesų, sukalbamą 
rusų atstovą Romoje Butenievą. Bludovas vežėsi ir sąrašą kan- 
didatų į vyskupus. 

Rusų, vyriausybės nuolaiduma galima tuo aiškinti, kad ji no- 
rėjo padaryti gero įspūdžio Europos visuomenei. Derybos prasidė- 
jo 1846.XI.19 ir truko ligi 1847.III.1. Po pertraukos buvo atnau- 
jintos 1647.V1.15—VIII.3. Jos ėjo labai sunkiai. Rusija kietai 
laikėsi savo, ir dėl daugelio dalykų nepavyko susitarti. Tik kai 
kuriais svarbiais punktais buvo susitarta, ir 1847 m. 3 d. rug- 
piūčio mėn, buvo pasirašytas konkordatas tarp Vatikano ir Ru- 
sijos vyriausybės!) 

Svarbesni konkordato punktai yra šie: Rusijos imperijoj 
vyskupai skiriami vyriausybei susitarus dėl kandidatų su Apaš- 
talų Sostu. Vyskupas, kanoniškai priklausydamas Apaštalų 
Sosto, yra vienintelis teisėjas ir valdytojas savo vyskupijoj. Jis 
pats skiria seminarijos rektorių, inspektorių ir konsistorijos na- 
rius, Tačiau skiriamiems kandidatams jis turi gauti vidaus rei- 
kalų ministerijos sutikimą. Pietų Rusijoje katalikams buvo įkurta 
nauja vyskupija Chersone, kurią išlaikyti apsiėmė valdžia. Nau- 
jas konkordatas įnešė teisėtumo į katalikų Bažnyčios gyvenimą 
Rusijoj. Tačiau rusai neturėjo gerų norų laikytis sutarties. 
Konkordatas nebuvo paskelbtas, Vadinasi, nevirto įstatymu, ku- 
ris būtų laidavęs katalikų Bažnyčiai saugumą. Rusų vyriausybė 
konkordatą dažnai laužė. Tačiau katalikų Bažnyčios būvis Ru- 
sijoje tuo pagerėjo, kad buvo paskirti geri vyskupai, kurie, rem- 
damiesi konkordatu, galėjo ginti Bažnyčios teises. Didesnių 
konfliktų ligi 1863 metų sukilimo neįvyksta. 

LITERATŪRA: Boudou A., Le Saint-Siėge ei Ia Russie. Leurs relations 
diplomatigue au XIX siecle 1814—1847. Paris, 1922. — Lescoeur R. P., 


L'Eglise catholigue en Pologne sous 1e gouvernement russe depuis le premier 
partage jusgu o nos jours (1772—1875), Paris 1876. 2 vol. 


1) Roudou A/ Le Saint-Siėge et la Russie 1814—1847. psi. 508—556. 

VYSKUPAS VALANČIUS 


Nauji vyskupai. — Vyskupas Valančius. — Lietuvių liaudies religin- 
gumas — katalikiškos akcijos ir tautinio atgimimo pagrindas. — Lietuvių 
tautinės sąmonės pradžia. — Vyskupo Valančiaus pažiūros į sukilimą. — 
Valančius tautinės sąmonės reiškėjas ir kovotojas už lietuvių teises. 


"Kai Vatikano konkordatas su Rusija 1847 m. rugsėjo 3 d. 
buvo pasirašytas, tuojau buvo paskirti vyskupai. Tarp jų buvo 
keli labai įžymūs ir veiklūs, kaip antai, Aleksandras Holovins- 
kis, paskirtas Mogilevo arkivyskupo padėjėju cum iure successio- 
nis. Lucko vyskupijai buvo paskirtas Barauskas. Vilniaus 
vyskupu tapo Vaclovas Žilinskas. Pasižymėjo savo veiklumu ir 
grafas Lubienskis, kuris 1860 m, buvo paskirtas Seinų vyskupu. 
Žemaičių vyskupija susilaukė garsaus vyskupo Motiejaus Va- 
lančiaus. 

Veiklus ir išmintingas vyskupas Valančius plačiu mastu iš- 
plėtė katalikiškąją akciją Žemaičių vyskupijoj. Jis uoliai pla- 
tino visuotinę blaivybę, steigė parapijose katalikiškas mokyklas 
ir stiprino liaudyje tikėjimą. Netgi rengėsi leisti lietuviškus laik- 
raščius ir įkurti mokytojų seminariją, bet rusų vyriausybė ne- 
leido jam įvykdyti šių gražių sumanymų.  Ypačiai aukštai rei- 
kia vertinti vyskupą Valančių dėl jo pastangų praturtinti lietuvių 
literatūrą. Jis pats daug rašė ir ragino savo kunigus rašyti knv- 
gas ir jas platinti. 

Katalikiškajai akcijai palaikyti daug padėjo liaudies reli- 
gingumas ir jos atsidavimas dvasiškijai. Vyskupas Valančius 
gražiai atsiliepia apie lietuvių liaudį. Savo 1862 m, raporte po- 
piežiui jis sako, kad žmonių papročiai esą dori, nesugadinti; re- 
ta didesnių nedorybiu. Savo pamaldumu, vaišingumu, žmoniš- 
Kumu liaudis jokiai tautai pirmenybės neužleidžianti. Panašiai 
turėjo būti Vilniaus ir Seinų vyskupijose. Gal tik Vilniaus ry- 
tinėje vyskupijos dalyje liaudis buvo labiau pasidavusi rusų kul- 
tūros įtakai. Lietuvos liaudis, gyvendama patriarchališkai, bū- 
dama darbšti ir visiškai atsidavusi dvasiškiams, buvo didelė jėga 
katalikų Bažnyčioje. Jau iš to fakto, kad Valančiaus skelbiamas 
blaivybės judėjimas apėmė plačias mases, galima spręsti, kad 

liaudis įvertindavo kilnesnius tikslus.  Brangino ji ir mokslą. 
Valstiečiai baudžiauninkai leido savo sūnus mokytis; jie paskum 
pripildė katalikų seminarijas ne vien Kaune, Vilniuje ir Seinuose, 
bet ir tolimuose miestuose, Petrapilyje, Minske, Žitomiryje ir 
Saratove. Tuo būdu iš lietuvių žemesniojo sluoksnio išėjo ku- 
nigų, kurie geriau suprato bei atjautė liaudies vargus ir geriau 
sugebėjo patenkinti jos reikalus. 

(Gausingesnis lietuvių inteligentų būrys, išėjęs iš valstiečių 
ūkininkų, pagreitino lietuvių tautinės sąmonės kilimą. Tautinio 
atgimimo judėjimui nemaža reikšmės turėjo Bažnyčia, 

Kyla klausimas, kaip nustatyti naujosios srovės pradžią? 

Pirmaisiais tautinės sąmonės reiškėjais yra laikomi Sima- 
nas Daukantas ir Motiejus Valančius. Daukantas visą savo am- 
žių buvo aiškus patriotas. Bet jis buvo daugiau idealistas, teore- 
tikas, svajotojas ir praktikoje tiek nereiškė, kaip vyskupas Va- 
lančius, energingas visuomeninkas organizatorius. Tačiau jo 
politinė tautinė ideologija ne taip aiški, kaip Simano Daukanto. 

Tautinės sąmonės kilimą pagreitino anų laikų politinės gy- 
venimo sąlygos. Kovojo tarp saves du nacionalizmai: rusų ir 
lenkų. Senasis lenkų nacionalizmas,  +emdamasis praeitimi, 
skelbė, kad Lietuva yra buvusios Lenkijos valstybės dalis, ir 
1863 m. dar kartą mėgino atstatyti buvusią bendrą Lietuvos- 
Lenkijos valstybę. Kylantis rusų nacionalizmas skelbė, kad ne- 
palyginti didesnė buvusios Lietuvos valstybės dalis yra rusų 
gyvenama. Vadinasi, visas tas kraštas yra ir turi priklausyti 
Rusijai su viešpataujančia rusų kalba ir stačiatikių tikėjimu. 
Pirmos idėjos vedama Lietuvos visuomenės dalis dalyvavo 1863 
m. sukilime. Iš kitos pusės rusų nacionalizmas su Muravjovu 
paskelbė programą išnaikinti Lietuvoje visa, kas yra ne rusiška, 
vadinasi, lenkų kalbą ir katalikų tikėjimą.  Kovojant šitiems 
priešingiems nacionalizmams, savaime turėjo lietuvių galvoje ikilti 
mintis, kad Lietuva nėra nei rusų, ne lenkų kraštas, Vadinasi, 
turėjo kilti naujas — lietuvių nacionalizmas. 

Įdomu žinoti, Koks buvo žymiausio lietuvių veikėjo vyskupo 
Valančiaus nusistatymas naujais politiniais gyvenimo klausimais? 

Iš oficialinių dokumentų sunku susekti vyskupo pažiūras į 
sukilimą. Reikia ieškoti privatinių žinių, kuriose tikriau pasi- 
reiškia asmens pažiūros. Neseniai miręs kun. Petras Šaulevi- 

čius yra suteikęs šios knygos autoriui tų žinių, kurios nušviečia 
Valančiaus politinius įsitikinimus. 1861—1862 m. Šaulevičius 
buvęs klierikas Varnių seminarijoj ir girdėjęs, kaip vyskupas, 
atvykdamas į seminariją, kalbėjęs apie tų laikų manifestacijas. 
Jis sakydavęs: ,,Vaikeliai, atminkite, kad katalikų Bažnyčia daug 
nukentės“. Vadinasi, Valančius nepritarė toms politinėms mani- 
festacijoms, kuriomis buvo rengiamas sukilimas. Toliau Šau- 
levičius pasakojo: „Kad pašvęsti kunigais su rektorium Davida- 
vičium 1862 m. gruodžio 13 d. prieš išvažiuodami nuvykomė 
pas vyskupą, tai radome jį beskaitantį atneštą paštą. Pabaigęs sa- 
vo darbą atsistojo ir atsigręžęs į mus tarė: „Dabar mano vaikai jau 
nebe vaikai, bet viri fratres. Todėl ir kreipiuos į jus, kaip į 
jau subrendusius vyrus cooperatores in vinea Domini“. Pasakęs 
trumpai apie mūsų pareigas, toliau kalbėjo: „,Žinote, kas pasau- 
lyje dedasi? Demonstracijos pasibaigė, ir jau prasideda karo 
baisenybės. Juk Lenkijoje jau revoliucija. Matydamas, kas 
darosi, jaučiu, kad lietuviai įsimaišys ir bus daug nelaimiu. 
Katalikų bažnyčia daug nukentės. "Tai jaučia mano širdis. "To- 
dėl sakau jums: kai apsigyvensite paskirtoje vietoje, nesimaišy- 
kkit į politiką, prisaikdinu jus Dievo vardu. Laikykitės savo pa- 
reigų: altoriaus ir brevioriaus. Liūdni ateina laikai“. Toji vys- 
kupo Valančiaus kalba — rašo toliau Šiaulevičius — pasakyta 
su tokia vyskupiška užuojauta taip man įsmigo į širdį, kad ir 
šiandien, rodos, matau anos valandos vyskupo veidą, pilna mei- 
lingumo ir nujautimo ateinančių politinių baisenybių“., 

Turime tad vyskupo Valančiaus pažiūrą į sukilimą, pasakytą 
privatiniame pasikalbėjime ir paliudytą to asmens, kuris pats 
ją girdėjo iš vyskupo lūpų. Todėl galima Valančių laikyti su- 
kilimo priešininku. Iš čia matome, kad 1866 m. Valančius griež- 
ta forma viešai smerkė sukilimą Kauno katedroje iš gilaus įsiti- 
kinimo, o ne politinio momento reikalavimų verčiamas, 

Tautinė sąmonė Valančiaus raštuose pasireiškia tik) nuo 
1863 m. Tiesa, jis jau anksčiau buvo išleidęs daug lietuviškų 
knygų, bet jos visos buvo grynai religinio turinio. Politiniai ir 
tautiniai klausimai jose visai neliečiami.  Patriotiniai motyvai 
pradeda pasireikšti tose jo knygose, kurios pasirodė po 1863 m. 
„Palangos Juzėj“ Valančius įdeda Juzės lūpomis kalbą: „Tuo 
tarpu ponybė pradėjo bažnyčiose kas žin kokias giesmes giedoti, 

kurių vyresnybė neužkenčia. Ponios apsidarė juodai. Vis tai 
rodė juodą nelaimių debesį atslenkant. Šitai aš nors jaunas ma- 
tydamas tylėjau it žuvis vandenyje ir tyčiomis ėjau siūti prie 
plikių žmonių, kad manęs bajorai nesurastų ir neįbrauktų į savo 
draugystę“. Tur būt, dėl to Valančiaus knygelėse po 1863 m. 
pasireiškia daugiau tautiškumo, kad tų laikų politiniai klausi- 
mai, dėl kurių smarkiai kovota, jam padarė didelio įspūdžio. 
Tada Valančiaus sieloje įvyko tam tikra evoliucija, ir jis sąmo- 
ningai pakrypo tautiškumo pusėn. Dabar Valančius ima sau 
temas iš lietuvių gyvenimo. Rašo originalių dalykų ir kelia tau- 
toje savo krašto meilę. Valančius pasirodo patriotas „Vaikų 
knygelėje“, ,,„Paaugusių žmonių Knygelėje“, „Palangos Juzėje“, 
„„Pasakojime Antano Tretininko“. Teisybė, šiuose raštuose Va- 
lančius po senovei kalte kala į galvas skaitytojams doros ir tvar- 
kos dėsnius, bet drauge jis kalba ir apie savo tautos meilę, lie- 
tuvių kalbos branginimą ir gražius lietuvių tautiškūus papro- 
čius. Jis nori lietuvių tautą išlaikyti gryną nuo svetimos įtakos. 
„Palangos Juzė“ — tai Lietuvos geografija su įvairių jos vietų 
papročiais. „Antano Tretininko pasakojime“ randame paminėtą 
tokių istorinių vietų, kurios žinomos dėl kautynių su vokiečiais. 
Valančius giria senovės lietuvių narsumą. Matyti, Valančius 
stengėsi savo skaitytojams sužadinti savo krašto praeities meilę. 
Net dvasinio turinio knygelėse jis įterpia vaizdžių liaudies išsi- 
reiškimų, norėdamas juos užfiksuoti ir apsaugoti nuo pražūties. 

Brangindamas lietuvių kalbą ir norėdamas jos turtus iš- 
saugoti, jis pririnko ir žemaičių patarlių. 

Rusai, kaskart vis griežčiau varydami Lietuvoje rusinimo 
politiką, privertė Valančių pasisakyti ir grynai politiniais klau- 
simais. Tas savo pažiūras jis išdėstė rašte, vardu „Prajautimas 
ir vargai Bažniczes katalikų Lietuvoje ir Žemaičiuose“. Čia Va- 
lančius smarkiai kritikuoja rusų vyriausybės politiką. Jis ragi- 
na savo vyskupijos valdinius nepasitikėti rusų valdžia, skelbia 
boikotą lietuviškoms knygoms rusų raidėmis, netgi pataria ne- 
siuntinėti vaikų į valdžios mokyklas. Toliau vyskupas smerkia 
visus valdininkų-rusintojų persekiojimus; jis pabrėžia, kad toki 
valdininkai, kurie nemoka lietuvių kalbos, mažai yra naudingi 
mūsų krašto žmonėms. Todėl ragina žmones, reikalauti iš val- 
dininkų, kad mokėtų lietuvių kalbą.  Argumentuoja šitaip: 

„Lietuvos ir Žemaičių žmonės perbuvo po lenkų arba paliokų 
valdžia į tris šimtus metų, tačiau lenkiškai neišmoko, nes my- 
lėjo savo kalbą, kuri yra graži. Šioj gadynėj maskoliai išsima- 
nė per gvoltą mokyti vaikus maskoliškai, o tai dėl to, kad galėtų 
Lietuvos žemę vadinti Rusija, paskui knygas maskolines jiems 
duoti, įsakyti, kad Bažnyčioje maskoliškai melstųsi ir ant galo 
perversti į maskolių vierą. Todėl, katalikai, neskubinkite išmokti 
maskoliškai.  Klausiantiems ko maskoliškai, atsakykite: nesu- 
prantu. Juk, jei, kuris iš jūsų nuvažiuotų Maskolijon, tai nega- 
lėtų reikalauti, idant maskoliai jums lietuviškai atsakytų, bet 
reikėtų tenai maskoliškai šnekėti. Dabar maskoliai, atėję į Lie- 
tuvos žemę, į svetimą kraštą, kaip gali reikalauti, kad dėl jų; 
tos šalies žmonės mokytųsi maskoliškai?  Tegsul patys išmoksta 
lietuviškai“. Šios citatos iš Valančiaus knygelių labai primena 
straipsnius iš vėlybesnių laikraščių „Apžvalgos“ ir „Tėvynės Sar- 
go“. Valančius buvo tų laikraščių pranokėjas, lietuvių tautos 
vardu  reikalavęs: 1. laisvės katalikų Bažnyčiai; 2. tei- 
sės lietuviams laisvai spausdinti savo knygas lietuviškomis 
raidėmis; 3. teisės lietuvių kalbai mokyklose; 4. teisės lietuvių 
kalbai valdžios įstaigose, kad žmonės galėtų lietuviškai su valdi- 
ninkais susikalbėti. Kadangi rusų valdininkai, nemokėdami lie- 
tuvių kalbos, negalėjo tinkamai žmonėms patarnauti, tai tuo pa- 
čiu buvo reikalaujama, kad lietuviai galėtų savo krašte gauti 
mokytojų ir vildininkų vietas. Vadnasi, Valančiaus reikalavimai 
buvo gana platūs. Ne daugiau reikalavo ir vėliau Prūsuose ėję 
lietuvių laikraščiai. Nebent tiek, kad Valančius, kovodamas dėl 
tautos teisių, nepakreipė fronto prieš lenkus, kurie neteisingai 
turėjo užėmę Lietuvoje daug svarbių pozicijų. Tautinę kovą to- 
liau varė lietuvių, inteligentai, leisdami laikraščius Prūsuose, Tuo 
tarpu Lietuvos katalikams reikėjo išlaikyti sunkią kov4 su Ru- 
sija, kuri visu smarkumuų buvo užgulus Bažnyčią kaipo organi- 
zaciją, gynusią ne vien tikėjimą, bet ir tautybę. 

Rusų vyriausybė, norėdama Valančių turėti griežtesnėje prie- 
žiūroje, nesitardama su Roma, perkėlė vyskupo sostinę iš Varnių 
į Kauną. Vyskupui buvo atiduota parapijos bažnyčia su jos 
trobesiais, o kunigų seminarjai bernardinų vienuolynas. 

Tais sunkiais laikais Žemaičių vyskupija, turėdama uolų 
ir energingą vyskupą Valančių, buvo daug geresnėse sąlygose, 


144 


nei Vilniaus vyskupija, kurią tada valdė rusams atsidavęs Pet- 
ras Žilinskas. 


LITERATŪRA: Alekna A., Žemaičių vyskupas Motiejus Valančius, Kau- 
nas 1922. — Dobszewicz T., Wspomnienia z czasow, ktėre przežylem, Kra. 
kėw 1883, — Raczkowski H., Žyciorys 5. p. Biskupa Žmujdzkiego Macieja 
Wotonczewskiego, „Przegląd Katolicki“ 1875 Nr. 35—86. J. Matusas, Va- 
lančius, „Vairas“, 1935 m. 

KATALIKŲ BAŽNYČIA IR RUSINIMO POLITIKA 


Teisių susiaurinimas katalikams pasaulininkams. — Dvasininkų per- 
sekiojimas. — Draudimas statyti maujas bažnyčias ir taisyti senas, — Lie- 
tuvos katalikų atsparumas ir šio draudimo atšaukimas 1897 m. — Kova 
dėl sąžinės laisvės mokyklose. — Vyskupų vaidmuo kovose su persekio- 
tojais. — Kražių skerdynės. — Dvasininkai kovoje dėl tautinio atgimimo: 
— Rusų režimo sušvelnėjimas. — Dvasininkų veikimas spaudą atgavus. 


Pradėtoji Muravjovo rusinimo politika buvo visu tempu to- 
liau varoma. Rusų vyriausybė nežmoniškai suvaržė Bažnyčios 
veikimą. Buvo naikinama visa, kas ne rusiška, ir siekiama vi- 
siškai sulieti Lietuvą su Rusija. "Todėl rusų vyriausybė ir sten- 
gėsi panaikinti tas žymes, kurios skyrė lietuvių tautą nuo rusų 
kultūros. 

Visos valstybinės vietos buvo apsodintos rusais, ir katalikas 
negalėjo nė menkiausios vietos gauti savo krašte. "Todėl inteli- 
gentui ir apskritai miestų gyventojai turėjo ieškoti vietų Rusijoj. 
Rusų vyriausybė stengėsi ir žemę paveržti katalikams. 1865 m. 
buvo išleistas įstatymas, kuriuo lenkų kilmės piliečiai, vadinasi, 
Lietuvos bajorai, negalėjo žemės pirkti Lietuvoje. Panašiais 
įstatymais buvo varžomi ir valstiečiai katalikai. Jie, norėdami 
nusipirkti žemės, turėjo gauti leidimą iš Vilniaus generalguber- 
natoriaus. Kiek vėliau toks žemės pirkimas buvo dar labiau 
apsunkintas. Vyriausybė nustatė, kad valstietis negali daugiau 
žemės pirktis, kaip 60 dešimtinių. Be to kiekvienu atveju buvo 
reikalingas atskiras leidimas. Iš kitos gi pusės rusų vyriausybė 
visaip lengvino rusų valdininkams ir rusų valstiečiams įgyti že- 

mės Lietuvoje. Lengvomis sąlygomis jiems buvo dalinami dėl 
sukilimo konfiskuoti dvarai ir ūkiai. O katalikai dėl savo tikė- 
jimo turėjo pakelti žymių materialinių nuostolių. 

Tačiau rusų vyriausybė už vis labiau persekiojo katalikų 
dvasininkus. Daug bažnyčių ir vienuolynų buvo per sukilimą 
atimta iš katalikų ir atiduota stačiatikių cerkvei. 1863 m. buvo 
ištremtas į Rusiją Vilniaus vyskupas Krasinskis. Į Vilniaus 
kapitulą įsibrovė keli netinkami kunigai, kurie neteisėtai išrinko 
Vilnaus vyskupijos valdytoju Petrą Žlinską, visiškai atsidavusį 
rusų valdžiai. 

Dvasininkai buvo griežtai policijos prižiūrimi. Be polici- 
jos leidimo kunigas neturėjo teisės išvažiuoti iš savo parapijos 
ir eiti kunigo pareigų svetimoje parapijoje. Kunigų skyrimas 
priklausė rusų administracijos. Kiekvieną kartą skirdamas ku- 
nigą vyskupas turėjo gauti gubernatoriaus patvirtinimą.  Ku- 
nigas, nusižengęs rusų vyriausybei, negalėjo tikėtis paaukština- 
mas ir dažnai visai nustodavo vietos. Rusų vyriausybė, norė- 
dama įbauginti kunigus, tiesiogiai kišosi į Bažnyčios valdymą. 
Ji reikalavo, kad valdžiai atsidavę kunigai gautų aukštesnes 
vietas ir geresnes parapijas. Pamokslams buvo įvesta cenzūra. 
Kunigams užginta sakyti savus pamokslus, negavus dekano pa- 
tvirtinimo prašytam pamokslui. Pagaliau buvo įsakyta parengti 
vyriausybės patvirtintus pamokslus ir juos skaityti bažnyčioje. 
Tokiais tinkamais pamokslais buvo pripažinti Filipeckio ir Bie- 
loževskio pamokslai. Jie buvo išversti iš lenkų kalbos į lietuvių 
kalbą rusų raidėmis ir išsiuntinėti kunigams, o policijai buvo 
įsakyta kontroliuoti, ar kunigas tikrai sako pamokslą iš tų va- 
dovėlių. 

Rusų valdžia, persekiodama katalikus, užgynė statyti nau- 
jas ir taisyti senas bažnyčias. Kiekvieną kartą mažiausiam re- 
montui reikėdayo gauti leidimas iš generalgubernatoriaus. Pra- 
šyme buvo reikalaujama nurodyti, iš kur bus gauta pinigų baž- 
nyčiai taisyti. Jei valsčiuje, kur buvo manoma statyti ar taisyti 
bažnyčią pasirodydavo nesumokėtų valdžiai mokėsčių, tai tokiais 
atsitikimais valdžia neleisdavo daryti rinkliavos parapijoje baž- 
nyčios remontui, motyvuodama, kad valstiečiai esą suvargę ir 
negalį mokesčių užsimokėti; todėl esą negalima jų dar apsun- 
kinti rinkliava bažnyčios reikalams. Tokiais atsitikimais vienas 

kitas turtingesnis ūkininkas duodavo pareiškimą, kad jis auko- 
jąs reikalingą sumą bažnyčios remontui. Tada jau būdavo lei- 
džiama bažnyčią remontuoti. Leidimą išgauti buvo labai ap- 
sunkinta.  Praeidavo daug laiko, ir netaisoma bažnyčia iro. 
Generalgubernatorius reikalaudavo policijos patvirtinimo, kad 
remontas tikrai reikalingas. Todėl reikėdavo gerai apmokėti po- 
licijos valdininkus. Rusų vyriausybė taip pat draudė statyti 
kryžius sodybose ir prie kelio. Kas norėjo pastatyti kryžių, tas 
kiekvieną kartą turėjo gauti vyriausybės leidimą. Daryti procesijas 
aikštėse didesniuose miestuose buvo visiškai uždrausta tuo pre- 
tekstu, kad nesipiktintų stačiatikiai.  Bažnytkaimiuose buvo lei- 
džiama daryti procesijas tik šventoriuje. 


Lietuvos katalikai išgyveno apie 50 metų, rusų administra- 
cijos sunkiai spaudžiami. Per tą laiką jie parodė labai daug 
atsparumo. Kunigai mokėjo pinigines bausmes, ėjo į vienuoly- 
nus, kuriuose rusų valdžia juos uždarydavo, bet nuo savo pa- 
šaukimo pareigų neatsisakydavę. Rusų valdžiai nepavyko pa- 
kirsti dvasininkų drausmės ir jos sudemoralizuoti. Valdžiai ai- 
sidavusių kunigų buvo nedaug, ir vyskupas visada surasdavo 
priemonių jiems suvaldyti. Liaudis iš savo pusės nesigailėjo 
sunkiai uždirbamų pinigų bažnyčioms statyti ir joms puošti. 
1897 m. rusų vyriausybė atšaukė savo draudimą katalikų baž- 
nyčioms statyti. Tada trumpu laiku buvo Lietuvoje pastatyta 
daug didelių ir gražių mūrinių bažnyčių. Jos visos buvo pasta- 
tytos be valdžios pašalpos. Daugiausia prie bažnyčių statymo 
prisidėjo savo darbu ir pinigais valstiečiai. Juo labiau kunigai 
buvo persekiojami ir varžomi, juo daugiau pasitikėjimo jie tu- 
rėjo katalikų visuomenėje. Tas laikotarpis yra garbingas dėl 
Lietuvos katalikų vargų. Pažymėtina, kad didelė Rusijos vals- 
tybė su visa savo valdžios administracija ir ištekliais nepajėgė 
nugalėti Lietuvos katalikų atsparumo. 

Sunkią kovą dėl sąžinės laisvės reikėjo išlaikyti katalikams 
mokykloje. Rusų vyriausybė buvo išleidusi įsakymą, kad valsty- 
binių švenčių dienomis katalikai mokiniai eitų į cerkvę į pravo- 
slavų pamaldas. Mokyklų kapelionai kaip įmanydami prieši- 
nosi tam įsakymui ir stengėsi paveikti savo mokinius, kad neitų 
i cerkvę. Už tai keli kapelionai buvo ištremti į Rusiją. Tačiau 

jų aukos nepaliko be vaisių. Toks nežmoniškas įsakymas buvo 
pagaliau atšauktas. 

Šiose kovose gerai sugebėjo vadovauti katalikams kai kurie 
vyskupai. Kaip aukščiau minėta, ypačiai savo veikimu pasi- 
žymėjo neįveikiamas Žemaičių vyskupas Valančius. Jam 1875 
m. mirus Žemaičių vyskupiją valdė per aštuonerius metus Alek- 
sandras Beresnevičius. Jis buvo labai gabus administratorius 
ir draugiškas žmogus, kuriam kartais pavykdavo išrūpinti kai 
kurių palengvinimų iš rusų administracijos. Pagaliau 1883— 
1908 metų, t. y. beveik 25 metus, Žemaičių vyskupu buvo Me- 
čislovas Paliulionis, kuris išsiskyrė savo didelių energingumu ir 
visišku atsidavimu Bažnyčiai. Į kiekvieną neteisėtą rusų) vyriau- 
sybės reikalavimą jis duodavo savo motyvuotus protestus, Pa- 
lulionis sumokėjo daug piniginių bausmių už priešinimąsi rusų 
vyriausybės reikalavimams. Tačiau jis buvo tuo laimingesnis, 
kad susilaukė tų geresnių laikų, kada sunkūs įstatymai buvo 
atmainyti. 

Daug sunkesnėse sąlygose buvo Vilniaus vyskupija. Čia 
ištrėmus vyskupą Krasinskį, vyskupiją valdė prelatas Petras Ži- 
linskas, visai atsidavęs rusams. Vėlesnieji vyskupai neilgai val- 
dė vyskupiją. Karolius Grineveckis buvo ištremtas į Rusiją. Taip 
pat ir Zvigravičių Rusų vyriausybė ištrėmė už tai, kad išleido 
aplinkraštį, ragindamas katalikus neleisti savo vaikų į cerkvines 
mokyklas. 

Lengviau buvo Seinų vyskupijai, kuri priklausė ne Vilniaus, 
bet Varšuvos generalgubernatoriaus. Užnemunėje lietuviai turėjo 
šiek tiek daugiau laisvės, Pavyzdžiui, čia jie turėjo savo moky- 
tojų lietuvių. 

Kovoje už tikėjimą ypatingai pasižymėjo savo didvyriškumu 
Kražių parapija Žemaičių vyskupijoj. Ši parapija turėjo dvi baž- 
nyčias: vieną parapijinę, medinę, antrą benediktinių, mūrinę. 
Panaikinus benediktinių vienuolyną vyriausybė nutarė atimti jų 
bažnyčią. Tačiau parapijiečiai kitaip į tai žiūrėjo ir manė, kad 
vietoj menkos medinės bažnyčios jiems turi būti atiduota buvu- 
sio vienuolyno mūrinė bažnyčia. Vyriausybė nenorėjo paten- 
kinti žmonių reikalavimų. Tada žmonės pasiryžo nenusileisti. Jie 
rinkdavosi į bažnyčią ir giedodavo giesmes. Vyriausybės suma- 
nymo įvykdyti atvyko į Kražius pats Kauno gubernatorius Klin- 

senbergas. Bet žmonės jį apspito ir reikalavo parašyti nutari- 
mą, kad bažnyčia jiems paliekama, Klingenbergas tol rašė nu- 
tarimą, kol iš Varnių atvyko kazokų būrys. Kazokai žiauriau- 
siai ėmė mušti susirinkusius žmones, Kražiečiai gynė savo baž- 
nyčią ne ginklais, bet caro ir carienės portretais, kuriuos parapijos 
atstovai laikė iškėlę prie bažnyčios durų. Kražių skerdynės su- 
kėlė tikrą audrą Europos spaudoje ir išgarsino kražiečių vardą. 

Reikšmingą vaidmenį suvaidino katalikų dvasininkai lietu- 
vių tautinio atgimimo judėjime, Daug įtakos turėjo tautinės są- 
monės kilimui Kauno Žemaičių seminarija. Buvo tai vienintelė 
mokykla Lietuvoje, kurioje buvo dėstoma lietuvių kalba, Antanas 
Baranauskas pirmas rašė lietuviškai lietuvių kalbos gramatiką, 
kaldamas terminus. Jo įpėdinis Kazimieras Jaunius, didis lie- 
tuvių filologas, stengėsi svo mokiniams įkvėpti meilės lietuvių 
kalbai. Seminarijos klierikai turėjo progą išmokti savo kalbą ir 
pažinti savo tautos praeitį; nejučomis jie susiprato esą lietuviai. 
Žemaičių seminarija išleisadvo kasmet apie 20—30 susipratusių 
darbininkų inteligentų, kurie  nesidangindavo į Rusiją duonos 
ieškoti, kaip kad pasaulininkai inteligentai, bet likdavo Lietu- 
voje darbuotis savo žmonių labui. Lietuvių kalbą palengva pra- 
dėjo vartoti viešai. Lig šiol buvo vartojama seminarijoj lenkų 
kalba, bet 1590—94 m., įvyko atmaina, ir lenkų kalba liko pa- 
keista lietuvių kalba. 

Naujoji dvasininkų karta buvo labai susirūpinusi lietuvių 
literatūra. Kadangi Rusijos ribose buvo uždrausta lietuviškos 
knygos spausdinti, tai 1890 m. kun. Pakalniškis įkūrė Tilžėje 
„Apžvalgos“ laikraštį, kuris turėjo labai didelės reikšmės, ža- 
dindamas liaudyje tautinę sąmonę ir keldamas aikštėn rusintojų 
nedo'us sumanymus. „Apžvalga“ dėl savo labai suprantamos 
kalbos turėjo didelio pasisekimo. 1894 m, „Apžvalgą“ pakeitė 
„Tėvynės Sargas“, įsteigtas kun. Juozapo Tumo. „Tėvynės Sar- 
gas“ ėjo Prūsuose ligi lietuvių spaudą grąžinant, Buvo leidžia- 
ma ir kitų mažesnių katalikiškų laikraščių, kaip antai: „Šviesa“, 
„Kryžius“, „Žinyčia“. Visus tuos laikraščius palaikė savo pinigais 
ir savo raštais daugiausia kunigai. Todėl jie labai daug prisi- 
dėjo prie lietuvių tautinės sąmonės kėlimo. 

Apie 40 metų buvo varginama katalikų Bažnyčia Vilniaus 
generalgubernatoriaus aplinkraščio. Rusų valdymo sistema tru- 

putį sušvelnėjo prie Nikalojaus II, kada po 1905 metų revo- 
liucijos rusų vyriausybė paskelbė konstitucinį valdymo būdą ir 
tikėjimų, tautų bei asmens laisvę. Tada buvo atšaukti visi Vil- 
niaus generalgubernatoriaus žiaurūs įsakymai, dėl kurių pirma 
reikėjo daug kentėti Lietuvos kraštui, Nors lietuvių katalikų tei- 
sės toli gražu dar nebuvo visai sulygintos su rusų teisėmis, bet 
vis dėlto, palyginti su tuo, kas pirma buvo, Lietuvos katalikams 
gyvenimas žymiai palengvėjo. Lietuviai pasinaudojo suteiktomis 
laisvėmis ir išplėtė savo veikimą gan didžiu mastu. 

1905 m. Luvo paskelbta sąžinės laisvė, Vadinasi, buvo pri- 
pažinta teisė kiekvienam išpažinti tokį tikėjimą, kuris jo manymų 
yra Leklaidingas. Tada buvo leista ir iš stačiatikių tikėjimo per- 
eiti į kitus tikėjimus. "Ta laisve tuojau pasinaudojo kelios de- 
šimtys tūkstančių Lietuvos katalikų, kurie verčiami būvo pri- 
sirašyti prie stačiatikių cerkvės. Rusų vyriausybė, kaip paprastai 
ji mėgo daryti, stengėsi susiaurinti duotąsias laisves. Buvo išleista 
tam tikrų taisyklių, kaip turi būti vykdomas perėjimas iš stačia- 
tikių tikėjimo į kitus tikėjimus.  Norįs atsisakyti pravoslavijos 
turėjo paduoti prašymą gubernatoriui, kuris apie tai pranešdavo 
stačiatikių dvasininkui, Šis kviesdavo pas save norintį pereiti 
į kitą tikėjimą ir stengdavosi jį įtikinti. Ir jeigu įtikėjimas nieko 
nepadėdavo, tai toks galėjo po mėnesio laiko priimti kitą tikė- 
jimą. Tiems kunigams, kurie be minėtų formalumų priimdavo 
stačiatikius į katalikų Bažnyčią, buvo keliamos bylos. Toks žmo- 
nių varžymas buvo labai nemalonus, bet vis dėlto jų valia buvo 
nepakertama, ir jie gausingai pereidavo į katalikų Bažnyčią. 
Stačiatikių Cerkvė trumpu laiku Lietuvoje neteko visų savo 
laimėjimų, kurių buvo pasiekusi per 40 metų prievartos priemo- 
nėmis, Rusų vyriausybė nusileido dar vienu svarbiu dalyku. Ji 
atšaukė įstatymą, kuriuo buvo draudžiama katalikams pirkti 
žemę Lietuvoje. Buvo leista katalikams užimti kai kurias že- 
mesnes vietas, kaip antai, valsčiaus raštininko ir mokytojo, Mo- 
kyklose buvo leista dėstyti religiją gimtąja mokinių kalba, vadi- 
nasi, lietuviškai, 

Katalikai, gavę šiek tiek laisvės, pasistengė varyti savo ak- 
ciją švietimo srityje. Atgavę spaudą pradėjo rūpintis savo lite- 
ratūros kūrimu. Nesigailėjo šiam tikslui pinigų ir darbo, Kny- 
goms ir laikraščiams leisti buvo įkurtos dvi didelės bendrovės: 

Šv. Kazimiero draugija Kaune ir „Šaltinio“ bendrovė Seinuose. 
Dienraščiui leisti buvo įkurta Vilniuje „Vilties pastikėjimo drau- 
gija“, kurią vedė Antanas Smetona ir Juozas Tumas. Toms 
draugijoms remti buvo surinktos nemažos sumos, kuriomis ir 
buvo išlaikomi lakraščiai ir leidžiamos knygos. Per tą trumpą 
laiką ligi Didžiojo Karo lietuvių spauda išaugo.  Katalikiškoji 
spauda vaidino, galma sakyti, vadovaujamą vadmenį. Prieš Di- 
dįjį karą ėjo šie katalikų laikraščiai: Vilniuje „Viltis“ ir „Aušra“; 
Kaune — „Draugija“, „Vienybė“; „;Ateitis“, ,,Pavasaris“, ,,Lie- 
tuvaitė“, ,Viensėdis“, „Garnys“, ,„Bažnytinė Apžvalga“, Sei 
nuose — „Šaltinis“, ,„Vadovas“, ,,Spindulys“, Rygoje — „Rygos 
Garsas“. 

Lietuviai tais laikais buvo labai susirūpinę svo mokyklų 
steigimu. Bet čia sunku buvo. Nors lietuviams ir buvo leista už- 
imti Lietuvoje mokytojų vietas, tačiau vyriausybė tą įstatymą 
paskum pradėjo siaurinti, Ji stengėsi turėti savo valdžioje mo- 
kyklas ir per jas paimti savo įtakon jaunimą. Todėl pradžios 
mokyklose daugiausia darbavosi rusų mokytojai. Į gimnazijas 
lietuviai, kaip ir pirma, nebuvo įsileidžiami. Tada lietuvių vi- 
suomenė pasinaudojo teise steigti privatinės mokyklas. Trumpu 
laiku buvo suorganizuotos dvi švietimo draugijos: „Saulės“ ir 
„Žiburio“. Šios draugijos rinko aukas privatinėms mokykloms 
išlaikyti. Lietuvių mokyklų programos turėjo atatikti valdžios 
mokyklų nustatytas programas. Lietuvių privatinės mokyklos 
tuo skyrėsi nuo valdiškų, kad draugijos turėjo teisę pasirinkti 
mokytojus. Todėl visi mokytojai buvo lietuviai, tokiose mokyk - 
lose buvo dėstoma lietuvių kalba. Lietuviams pavyko įkurti ke- 
letą pradžios mokyklų ir „Saulės“ seminariją Kaune mokyto- 
jams ruošti. Kaune susispietė būreliai jaunų vyrų, būsimųjų 
mokytojų, kuriuos sulenkėjusi Kauno visuomenė praminė „sau- 
liukais“. „Saulės“ pirmininkas kun. Olšauskas su kun. Tumu su- 
rinko Amerikoj apie 40.000 rublių „Saulės“ rūmams statyti Kau- 
ne; daugiau nei kita tiek sudėjo lietuviai, kurie gyveno po Ru- 
sijos jungu. Didis buvo Kauno lietuvių džiaugsmas, kai vysku- 
pas Cirtautas pašventino kertinį akmenį „Saulės“ namams, ir 
netrukus išaugo vieni iš didžiausių rūmų Kaune. 

LITERATŪRA: Kopunaoso M. H., Pycxoe Akio s0 Cheepo-3anagHoM» 
pab. C - [eTrep6ypr> 1901. — Totoraitis Jonas, Lietuvos Atgijimas, Chicago, 

ŠEŠTOJI DALIS 


KATALIKŲ BAŽNYČIA 
NEPRIKLAUSOMOJE LIETUVOJE 


Pasaulio karas ir vokiečių okupacija. — Glaudūs santykiai tarp 
Banyčios ir Valstybės nepriklausomoj Lietuvoj. — Lietuvos bažnytinės pro- 
vincijos įkūrimas. — Naujas katalikiškas gyvenimas nepriklausomoje Lie- 
tuvoje. 


Lietuviai buvo pradėję plačia vaga sėkmingai varyti tautini 
kultūrinį darbą. Bet 1914 m. kilęs pasaulio karas šį darbą kele- 
rius metus sutrukdė, Rusai, per 120 metų viešpatavę Lietuvoj, pa- 
lys mažai rūpinosi Lietuvos krašto kultūra ir lietuviams trukdė 
daryti pažingą. 1915 m. jie išsikraustė iš Lietuvos. Katalikų Baž- 
nyčiai Lietuvoje teko tada turėti reikalų su vokiečių okupacijos 
valdžia. Kadangi Vokietijos imperijos valdinių trečdalį sudarė 
katalikai, tai vokiečių valdžia suprato jų reikalus ir pripažino 
jiems teisių. Todėl vokiečių okupacinė valdžia neturėjo pagrindo 
Lietuvos katalikų varžyti, Tiesa, vokiečių okupacija buvo mate- 
rialiniu atžvilgiu be galo sunki. Tačiau tikybinė laisvė, vokie- 
čiams viešpataujant, nesumažėjo. 

Pasaulio karas suardė Bažnyčios organizaciją Lietuvoje. 
Vyskupams išvažiavus į Rusiją, vyskupijos buvo pavestos valdyti 
laikiniems administratoriams. Tačiau Vokietijos vyriausybė suti- 
ko įsileisti grįžtantį iš Rusijos Žemaičių vyskupą Karevičių. Tuo 
būdu viena iš didžiausių Lietuvos vyskupijų susilaukė savo ga- 
nytojo. 

Vokiečių vyriausybė tuojau įvedė naująjį kalendorių, leido 
katalikams steigti savo mokyklas. Tačiau platesnio masto vi- 
suomeninis darbas buvo neįmanomas okupacijos atmosferoje. 
Bažnyčios organizacinis darbas pagyvėjo, kai vokiečiai įsitikino, 

kad Lietuvos negalės aneksuoti, Tada jie pradėjo rodyti daugiau 
palankumo lietuviams, Sutiko, kad Vilniaus vyskupu būtų pa- 
skirtas lietuvis Jurgis Matulevičius. 

Besikuriant nepriklausomai Lietuvos valstybei ėjo milžiniš- 
kas organizacinis darbas. Bažnyčios atstovai savo autoritetu pa- 
laikė Lietuvos valstybės atstatymo idėją ir laimino kiekvieną 
vyriausybės žingsnį. Tarp valstybės ir Bažnyčios buvo užsimezgę 
glaudūs santykiai. Lietuvos Steigiamajame Seime ir kituose sei- 
muose katalikiškų frakcijų atstovai sudarė daugumą, Todėl Lie- 
tuvos konstitucija buvo katalikų Bažnyčiai palanki. Ji suteikė 
Bažnyčiai visišką veikimo laisvę, kurios reikalauja kanonai. 
Tada katalikai atgavo tas bažnyčias, kurias buvo atėmę rusai. 
Pradėjo kurtis vienuolynai, kurie beveik visiškai buvo išnykę 
rusams viešpataujant, Kretingoje buvo atgaivintas pranciškonų 
vienuolynas, Jėzuitai Kaune atsiėmė savo bažnyčią ir namus. 
kuriuose įkūrė gimnaziją. Iš Amerikos atvyko lietuvaičių šv. 
Kazimiero seserų kongregacija. Plečiasi marijonų vienuolynas, 
atgaivintas ir sureformuotas lietuvių, daugiausia arkivyskupo 
Matulevičiaus ir vyskupo Būčio, Įsikūrė kitų naujų kongregacijų. 
Daug laimėta ir nuveikta švietimo srityje. 

Katalikų Bažnyčios organizacija Lietuvoje dėl karo aplin- 
kybių buvo labai nukentėjusi. Vilnių ir Seinus užėmė lenkai. 
Todėl dvi Lietuvos vyskupijos neteko savo sostinių. Kuršas, ligi 
šiol priklausęs Žemaičių vyskupijos, teko Livonijos valstybei. 
Buvo jaučiamas gyvas reikalas iš naujo pertvarkyti bažnytinę 
organizaciją Lietuvoje. Tačiau tas dalykas dėl įvairių priežas- 
čių ilgai nusitęsė ir tik rūpinantis popiežiaus nuncijui vyskupui 
Matulevičiui pagaliau 1526 m. buvo įkurta Lietuvos bažnytinė 
provincija su Kauno arkivyskupija ir Vilkaviškio, Panevėžio, 
Kaišedorių ir Telšių vyskupijomis, Tik naujoji nepriklausoma Lie- 
tuvos valstybė įvykdė tai, ko nebuo padariusi senoji Lietuvos 
valstybė. Būtent, buvo suorganizuota atskira Lietuvos bažnytinė 
provincija, nepriklausoma nuo svetimų valstybių, hierarchijos. 
Nuo bažnytinės provincijos įkūrimo atsiskleidžia naujas lapas 
Lietuvos katalikų Bažnyčios istorijoje. 

